
PREDGOVOR. 


() jednom danas više nitko nesumnja, da je najme 
gospodarstvo velik i jaki faktor u životu pojedinca i na- 
roda, da sa materijalnimi probitci rastu i padaju probitci 
duševni. Samo narod imućan može napredovati u svakoj 
struci. O stanju narodnoga gospodarstva i o njegovih 
odnošajih zavisi u veliko njegova ćudoredna i tjelesna do- 
brobit, to su bitni uslovi života, važna počela i temelj 
ljudske zajednice. Tko dakle radi, da se narod otme si- 
romaštvu, da gospodarstvo njegovo procvate, promiče 
njegov boljak u svakom pravcu. 

Priznavajuć tako veliku znamenitost materijalnih in- 
teresa za život naroda, bilo bi suvišno pobliže dokazivati 
važnost nauke, koja predočuje pravila i zakone, kako se 
stvarna dobra, predmeti stiču i upotrebljuju. Svakomu je 
potrebno poznavati ta pravila, ne samo državniku i či- 
novniku, nego trgovcu, obrtniku i poljodeleu. Naročito 
u novije vrieme mnogo se gleda jednostavnim i razum- 
ljivim razlaganjem otvoriti vrata gospodarskim spisom u 
kuće obrtnika, zanatlije, trgovca, posjednika i seljaka. 

Ali nije lahko napisati popularnu narodnu ekonomiju 
tako, da bi uw istinu odgovarala svemu, što se može tra- 
žiti od spisa popularnoga. Pokusa ima dovoljno, ali riedki 

su uspjeli. Medju ove potonje spada spis Franceza J. J. 
Rapeta, o kom reče kritika, da spada još i dan danas 
medju navrstnija djela ove ruke, koja su ma gdje do 
sada napisana. 

Želeć hrvatskomu svietu predati u ruke sasvim razum- 
ljivo pisanu knjigu o narodnom gospodarstvu ja sam oda- 
brao Rapetovu. Povod Rapetova spisa i sadržaj njegov, 
nadam se, opravdati će moj izbor. 

Znajuć koliko je potrebno predočiti naročito nižim raz- 
redom naroda one uslove, koji podržavaju socijalnu svezu 
u čovječanstvu i doprinose k obćemu blagostanju, razpisa 
francezka akademija moralnih i političkih znanosti god. 
1854. nagradu od 10.000 franaka za popularno pisanu 
knjigu o moralu i političkoj ekonomiji, koja bi imala 
»upozoriti na tiesne, nuždne i trajne veze, koje spajaju u 
svih radnjah gradjanskoga života, u svih odnošajih do- 
maćega života političku ekonomiju sa moralom; pozna- 
vanje tih veza lahkim i shvatljivim načinom predočiti 
radećoj klasi, dakle ljudem, koji se nemogu potanko ba- 
viti tim naukom, a ako bi htjeli, riedko im dostaje zato 
vremena, okaniy se pri tom — u interesu samih radnika 
— znanstvenoga aparata u dokazivanju i znanstvenih iz- 
raza.“ Akademija preporuči natjecateljem, da se ugledaju 
u pomanje spise Franklinove, kao uzore. 

Odbor, sastavljen od članova akademije da prosudjuje 
podnešena djela, radio je vrlo strogo. Medju natjecatelji 
— a bila su trideset i četiri — bioje i J. J. Rapet, 
glavni nadzornik elementarne obuke. Naslov njegova je 
djela: Priručnik moralaipolitičke ekonomije. 
(Manuel de morale et d? ćeonomie politique.) Značajan 
je moto na tom spisu: ,Moral je prva znanosti, politička 
ekonomija druga“ (La morale est la premičre des sciences, 
I ćeonomie politique est la seconde.). 

Odbor akademije ograničiv se na prosudjivanje triuh 
vrstnijih djela predloži akademiji da nagradi kao naj- 

bolji spis Rapetov, te iztaknuv prednosti njegove pred 
ostalimi reče, ,da je to djelo podpuno, da podpuno od- 
govara svim točkam postavljenoga programa“. 

Rapet nenapisa sustavne nauke narodnoga gospodarstva, 
jer to nemože biti spretno za one slojeve pučanstva, 
kojim je knjiga namjenjena. Pisac, imajuć pred očima 
potrebe srednjega i nižega stališa, gledao je da materiju 
tako poreda i tako ju popularno predoči, da se postigne 
Svrha. 

Rapet razlaže u kratkom uvodu, kako umno, znanjem, 
vještinom i radinošću upravljano gospodarstvo tjera iz 
kuće, iz sela i naroda ubožtvo i snjim svakakve opačine, 
Nu k tomu se hoće razboritosti, trieznosti, znanja i me- 
djusobne ljubavi. Čovjek nije na svietu samac niti može 
takov živiti. Providnost božja namieni čovjeku veliku i 
plemenitu svrhu, obdari ga zato i prekrasnimi svojstvi, 
koja valja razvijati i mudro uporavljati. Čovjek je biće 
družtveno, samo živuć u zajednici s drugimi kadar je 
polučiti svoje ciljeve. Nu živuć u družtvu imade prama 
njemu i dužnosti, koje se nemoraju uvjek osnivati na 
zakonu, nego i ćudoredju, a valja ih isto onako vršiti kao 
i one prve. U družtvu podmiruju se laglje i podpunije 
potreboće ljudske, koje su opet najjače poticalo napredka. 
U družtvu jedan ide na ruku drugomu, često i nehoteć 
jedan služi drugomu posredno i neposredno, a to sve u 
namjeri da pomogne samu sebi. Svatko najme gleda da 
promakne svoje dobro, da si namakne više koristi. To 
je dobro, i nemože biti kakove zamjere sbog toga, pače 
ovo je i cielomu družtvu koristno, jer posredno promiče 
dobrobit drugih. Pokazav pisac kako nastaje bogatstvo 
razlaže, da je za uboge dobro i koristno, što ima hoga- 
taša, da se bogatstvo pravilno stiče radnjom i velikim 
trudom, pa da bi bila velika nepravda bogatim oduzeti 
što su sami ili njihovi predji trudom i naporom stekli; 
a bilo bi to i u obće štetno, jer bi se za kratko vrieme 

raztepla vrela, odakle ključa neprekidno radnja i zaslužba. 
Sve što čovjek imade, njegov imetak, vlastničtvo, sve to 
je u prvom redu plod radnje, koja je prvi uvjet blago- 
stanja pojedinca i cielosti. Medju ljudmi ima razlike, 
ima nejednakosti, drugačije nemože biti; nu ako se 
radnja shodno rukovodi, one se oprieke izgladjuju, ona 
nejednakost gubi mnogo od svoje prividne oporosti. Iduć 
dalje tumači Rapet, da ljudi živući u družtvu jedan čini 
drugomu usluga, jedan radi da od drugoga dobije u za- 
mienu opet radnju ili kakovo dobro. Radnja daje raznim 
predmetom veći dio njihove vrednosti, vrednost radnje 
mora da je razmjerna prema uloženomu naporu i vje- 
štini. U savezu s ovim razlažu se zatim načela o novcu 
“kovanom i papirnom, načela vjeresije i njene koristi, ciena 
i oni faktori, koji na nju najviše djeluju — ponuđa i 
tražnja — nauka o glavnici i o njenom zadatku u go- 
spodarstvu; kako se radnja može shvaćati sa gledišta 
gospodarskoga, kako se ona plaća i koje okolnosti dje- 
luju na višu ili nižu cienu radnje, t. j. na plaće radnika 
svake vrsti. Razlažu se znamenitost odnošaja medju pro- 
izvođitelji i trošei, iztiče korist natjecanja (konkurencije), 
predočuju ogromni probitci udruživanja i različitih udruga, 
osobito za niže razrede. Predočiv napokon kako se družtvo 
brine da olakša jadno stanje strađajućih svojih članova 
ustrojivanjem raznih dobrotvornih zavoda završuje se 
ova knjiga kratkim razlaganjem poreza. 
Knjiga je pisana lahkim, razumljivim slogom u obliku 
razgovora, a svukoliku zadahnjuje ona velika zapovjed: 
pljubi iskrnjega svoga kao sama sebe“. Ove prednosti 
Rapetova spisa otvore mu put u cielu Evropu 1 Ame- 


riku; preveden, odnosno preradjen je u ruskom, poljskom, 


českom, englezkom i njemačkom jeziku. : 
Hoteć upoznati hrvatsko obćinstvo s ovom knjigom, 

mišljah da nebi bilo umjestno naprosto ju prevesti, 

premda bi se još i tada mogla velikom korišću čitati. 

Gledao sam priurediti sve, koliko je moguće, prema do- 
maćim odnošajem vadeć, gdjegod se je dalo, i primjere 
iz hrvatskoga života. 

Znadem ja dobro, da se o nekih velikih načelih na- 
rodno-gospodarskih prepiru teoretici još i dan danas, da 
uz teoretike i ljudi praktični n. p. jako nagiblju sustavu 
zaštitnih carina, da pobijaju konkurenciju; nu ja ipak 
nisam u bitnosti dirao u ono, kako je Rapet shvatio u 
svojoj knjizi ona načela držeć, da ona borba medju teo- 
retici i praktici još ni s daleka nije dovršena. Udešavajuć 
knjigu prema odnošajem domaćim moralo je koješta iz- 
ostati, što nije bitno, a jedva bi se kod nas moglo ra- 
zumieti dobro, a naprotiv dodao sam koješta, n. p. u, 
razgovoru o socijalizmu i komunizmu, o'noveu, vjeresiji, 
porezu itd., jer mi se činilo potrebnim i koristnim i jer je 
tako novijim znanstvenim radom utvrdjeno. Dva sam raz- 
govora slio u jedan, zato ih ima ova radnja 26, a fran- 
cezki original 27; razgovor o porezu dolazi poslednji, 
dočim u francezkom izvorniku iza 24. razgovora. Ova 
moja promjena bolje odgovara razredjenju samoga ma- 
terijala. Napokon dodajem, da sam i u primjerih va- 
djenih iz same Francezke, amo tamo nešto preinačio 
imajuć pred očima promjene, nastale tamo iza poslied- 
njega francezko-njemačkoga rata. Tako se hrvatska ova 
knjiga razlikuje obsegom i u nebitnih pojedinostih od 
francezkoga izvornika, ali se nerazlikuje u jezgri sadržaja 

Čitajuć pomno ovu knjižicu naći će se, da se neke 
stvari opetuju. Nu u knjigi popularno pisanoj jedva se 
dade tomu izbjeći, u ostalom nemislim, da bi to moglo 
biti na štetu vrlini samoga spisa. 

»Mislimo, da će čitanje ove knjige koristiti osobam 
Svih onih razreda, kojim nedostaje vremena, da dublje 
proučavaju te predmete.“ Ovako govori Rapet o svojoj 
knjizi. A jer takovih imade svagdje najviše, može iz nje 
orpiti najveću korist veliko obćinstvo. 

Što je drugdje dobro, umno i koristno, biti će i kod 
nas. Iz gospodarskih krugova naše domovine čuju se 
svakim danom gorke tužbe, i sve glasniji vapaji za po- 
moć, Nije ovdje prilika, da se iztražuju uzroci onih 
tužba, a i onako su većinom poznati. O tom neima 
sumnje, da se valja ozbiljno pobrinuti za načine, kako 
da se gospodarstvo pridigne i tim svemu životu naroda 
i njegovoj budućnosti udari čvrsti temelj. Medju sredstvi, 
koja se mogu s uspjehom upotrebiti, da se ta svrha po- 
stigne, spada i obuka, koju daje škola, zatim čitanje 
knjiga i časopisa gospodarskoga sadržaja. Dobra knjiga 
u narod unesena donieti će jamačno i valjana ploda. 
»Doniela ga je drugdje, pa zašto da nedonese i kod nas. 
Ovoj svrsi mogli bi poslužiti i ovi ,Razgovori“. 

Ja bih bio vrlo sretan, da ova knjiga, koju je ,Ma- 
tica Hrvatska“ nagradila iz zaklade grofa Ivana Nep. 
Draškovića za g. 1879 i njeno izdanje preuzela, prodre 
u one slojeve hrvatskoga naroda, kojim je osobito namie- 
njena, da se nadje na stolu našega zanatlije, trgovca i 
gospodara na ladanju, i tkogod bude o tom radio, po- 
služit će ne piseu Francezu, niti meni, nego narodu; a 
na takovu uslugu obvezan je svaki prijatelj naroda. 


U Zagrebu, mjeseca kolovoza 1880. 


Blaž Lorković. 

U VOD. 


E, 
STROMAŠNO SELO. 


Bijaše poslije podne krasne neke nedjelje godine 18.. 


Selom Draškovcem, koje leži u nutrujoj Hrvatskoj, kretao 


ge je lagano sprovod prema groblju. Većina Draškovčana 
izprati do hladna groba svoga suobćinara, priprostoga 
radnika u bližnjoj šečerani (tvornici šečera). Obaviv tu- 
robno to djelo kršćanske ljubavi, jedan dio vraćajućih 
se stane pred crkvom zaokupiv muža već dobna, koji je 
takodjer pošao bio do groblja. 

Tomu mužu moglo je biti oko petdeset godina; po 
svom zvanju bijaše liečnik (doktor), a zvao se je Rad e- 
nić. Svršiv na carski trošak liečničke nauke u Josefi- 
numu (Josipov zavod) u Beču, služio je svojih desetak 
godina u carskoj vojski kao liečnik, ponajviše kod hr- 
vatskih pukovnija, te je u raznih prilikah, u mirno i 
ratno doba, izvrčivao svoje zvanje vješto, točno i savje- 
stno, nečineć nikakove razlike medju prostim vojnikom 
i častnikom. Život svakoga imadjaše u njegovima očima 
veliku važnost, ne možda kao predmet liečničkih pokusa, 

Lorković: Razgovori. 1 

nego kao čovjeka, koji je pozvan izpunjivat velike zadatke, 
namienjene mu ma u kojem krugu. Zato su vojnici nje- 
govo djelovanje blagoslivljali. Riešen svoje službe na 
vlastitu molbu vrati se u svoj zavičaj, selo Draškovac, 
gdje je po svom otcu nasliedio dosta veliko imanje (do- 
bro). Oženiv se kašnje, poveća ne samo svoj imetak nego 
i sreću, koju nadje kraj vrle žene i dvoje milokrvne 
djece. 

Rađenić nenapusti svoga liečničkoga zvanja ni sada ; 
kad god bi pokucao siromah seljak, doktor Radenić pri- 
teče mu odmah u pomoć; nu kad bi došao imućnik, naputi 
ga na svoje drugove, liečnike živuće u bližnjem gradu K. 
Doktor Radenić nije radio za novac. Uz ovaj razlog našao 
ge i drugi, zašto je gledao da bude što više slobodan. 
Rađenić je već kao vojnički liečnik mnogo svieta vidio, 
mnogo putujuć naučio. I vrativ se kući običavaše svake 
godine po koji mjesec probaviti na putu, da ispituje 
bilinsko carstvo, a ponajviše da prouči ljude, njihov ži- 
vot i običaje, a osobito se mnogo i rado bavio prouča- 
vanjem gospodarskih odnošaja, koji su ga i prije a sada 
još više zanimali, jer je i sam postao gospodarom. 

I vrativ se kući sravnjivao bi tada svoje rodno mje- 
sto sa seli i mjestmi, koja je drugdje po svietu vidio. 
Njegovo oštro oko primjeti drugdje promjene nastale od 
jedne do druge godine, a kamo li ne od više godini. Gdje 
su prije stajala neznatna selca, nastanjena malobrojnim, 
siromašnim pučanstvom, nadje kasnije velika, dobro na- 
pučena mjesta i imućno seljačtvo; u pustih nekoč kra- 
jevih, u kojih graktanje gavrana ili kreštenje svraka pre- 
kidaše grobnu tišinu, nadje kasnije dobro obradjene ze- 
mlje, gorami i dolinami orile se vesele pjesme marlji- 
vih poslenika; svagdje primjeti napredak u poljodel- 
stvu, šumarstvu, zanatu i trgovini. 

Samo njegovoga mu toli omiljeloga rodnoga mjesta Draš- 
kovca netaknu se onaj živi pokret, opažan drugdje po 


O NAR. GOSPODARSTVU. 3 


svietu; u njem živi se po starom običaju: kukavno i ne- 
marno. Radenić uvjeri se do brza, da tako nesmije ostati ; 
njegovo oštro oko i domoljubno ;srdce pouče ga, da se 
pučanstvu rodnoga mu mjesta neda pomoći jedino bez- 
platnim liečenjem siromaka i prigodnom kojom uputom. 
Zato prikrati svoja godišnja putovanja po tudjih kra-. 
jevih, a sve misli složi u jednu: da pomogne svomu 
rodnomu kraju! Potičuć na uvedenje umnijega gospo- 
darstva, želio je postati dobrotvorom svojih suobćinara. 

Selo Draškovac stoji vrlo sgodno, ali njegovi se sta- 
novnici nisu umieli tim položajem okoristiti.  Uzanj 
teče brodiva rieka, a sam Draškovac pružio se duž obale 
njene ; zemljišta Draškovčana leže na jednoj i drugoj obali 
rieke. Sve kuće skoro posagradjene su na desnoj obali, 
na podnožju i po bokovih ugodna brežuljka. U sredini 
sela taj se brežuljak uspeo poviše, a na toj visini stala 
župna crkva, odakle si uživao prekrasan pogled na cielu 
okolicu. ' 

Za kućami Draškovca protegnula se ravnica, koju su 
prama sjeveru zarubljivala šumom obrasla brda, štiteć 
selo od ljute bure i drugih nepogoda. S prieda sliedeć 
rieku u njenom teku pukla je pred očima preliepa ravnica, 
a tamo na kraju mogaše dobro oko opaziti gradić K., 
ležeći takodjer na obali iste rieke. Tu ravnicu presjeca 
oširok potok, izlievajuć se pod Draškovcem u rieku. U 
tom potoku nikada nepresahnu voda, mjestimice bijaše 
dubok, a na njem nekoliko slapova, koji bi se bili mo- 
gli vrlo dobro upotrebiti. 

Ovaj potok mogaše biti pravim vrelom blagostanja za 
gelo, ali neumiv se njim poslužiti, Draškovčani mnogo 
su od njega stradali. Poslije velike kiše nabreknula bi 
voda, potok poplavio cielu ravnicu i pretvorio ju u mo- 
čvare; mjesto da rodi dobrim sienom i da bude ubavom 
pašom, rodila je sitkom i kojekakovim nezdravim dra- 


čem. Iz onih močvara, koje se, osobito na nižih mjestih, 

ne mogahu osušiti, izparivahu se pogubne pare, radja- 
juće ubitačne groznice, koje su svake gotovo godine ne- 
milo medju pučanstvom harale, mnogoga u grob spra- 
vile, a ostale gonile da se sele na drugu obalu rieke. 
Pod razumnom rukom ova bi ravnica bila riznicom do- 
hodka, sada je jadna pustoš, po kojoj se izvraćalo neko- 
liko glava mršave i gladne stoke, kojoj si mogao rebra 
brojiti na četvrt ure daleko. Za selom poviše ležeća ze- 
mljišta bijahu dobra, nu sijuć uviek iste plodine tako 
su ih gospodari izsisali, da je obično žetva malo do- 
niela. A drugačije nije moglo ni biti. Livade nikako 
gojene, gospodari bo neimadjahu ni pojma ob umjetnoj 
gojitbi, slabom su rodile krmom, malo se dakle držalo 
stoke, a od ove dobivalo i malo i to slaba gnoja (dju- 
breta); odakle tad seljakom začina da nadoknade tlu, 
što su sijuć iz njega izvadili? Uvidiv napokon da tlo, 
na kojem se uviek iste vrsti žita siju, neće s vremenom 
nikako roditi, ostavljali bi svake godine jednu trećinu 
zemljišta na ugaru, čim su opet izgubili onaj dosta ve- 
liki dobitak, što bi ga kraj razumna gospodarstva i 
shodne izmiene usjeva mogli bili imati svake godine. 
Naši Draškovčani radili su u svem kao i njihovi starci 
zato neima tu ni, govora o gojitbi kakovih posebnih 
vrsti proizvoda, nitko nemari za tako zvane trgovačke 
biline, n. pr. lan, repicu itd., koje ipak nose više i sje- 
gurna prihoda. 

Zato je selo Draškovaoc, brojeće jedva kojih pet do 
šest stotina duša, selo siromašno, pučanstvo životari ku- 
kavno. A kako inebi? Svake godine posije se nešto kuku- 
ruza, raži, ječma, gdjekoji još helde, posadi nešto krumpira, 
zelja i repe. Iz obližnjih vinograda, vrlo sgodno ležećih, 
mogla bi se dobivati divna vinska kapljica, ali naši Draš- 
kovčani neuki u svem i nemarni, nisu ni ovdje bili bolji. 
Akoprem veliki prijatelji vinu, obradjivahu vinograde kao 
i djedovi njihovi: iste vrsti loze, isti način kolitbe, re- 

zitbe, vezitbe, jednaki nemar. O kakovu pivničarstvu ni 
pojma. Dodaj k tomu nešto sasma običnoga sočiva, ne- 
koliko funti kukavne vune od ono nešto slabo hranjenih 
ovaca i gdje koju funtu konoplje za vlastitu potrebu: i 
eto ti svega što rodi i što se privredjuje u Draškovcu! 

Za ostali sviet već je davno priznata istina, da sela 
kraj gradova mogu svaku stvarcu dobro unovčiti, zato 
su seljaci kraj gradova živući imućni. Za Draškovčane 
nestoji to pravilo. Oni su nosili najmanje stvari na trg 
grada K.: nešto jaja, gdjekoji: vagan kukuruza — ako 
je godina osobito dobra bila; — par pilića ili štogod 
često nezrela voća i groždja: tim bi tržili; ali i te su 
stvari često tako skupo cienili, da bi im se kupci rugali 
veleć: Draškovčani prodavaju svoje stvari kao liekar- 
nici (apotekari) svoje liekove, pa su voljeli kupovati 
živad ili jaja i slične predmete iz daleke Kranjske, nego 
iz jedan sat dalekoga Draškovca. Pa da su barem taj 
novac dobro upotrebili! Al hoćeš da, naš Drakovčan kad 
što proda ostaje u građu dok barma polovicu zapije, a 


drugu polovicu novca potroši na kojekakve sitnarije: ku- 


puje ženi šarene marame, a sam iđe bos; kupuje duhana, 
a neima u kući soli, porez (štibra) nije plaćen, diete 
ide bez knjige u školu. Pravih zanata neima u Draš- 
koveu; ima doduše kovač, ali taj bi kraj kovačije svoje 
redovito gladovao, jer Draškovčani misle, da se zemlja 
može orati i drvenim plugom, da se mogu pod kola sa 
drvenom osi upregnuti bosi konji i po traljavom putu 
teret vući. Ima još čovjek, koji umije za nevolju kakovu 
škrinju slupati, stienu izmazati ili ciglu nekako redati: 
ali svim ovim zanat je stvar uzgredna, a težati zemlju 
glavna, jer bez toga nebi mogli živjeti. 

Takovo primitivno, neumno i nemarno gospodarstvo 
moglo je donieti samo jedno — siromaštvo. Kamo god 
si pogledao, svagdje te susretala bieda. Kuće u selu ve- 
ćinom jedva zaslužuju to ime, Od pletera za nevolju na- 

pravljene, blatom izmazane, imajuć tiesna vrata, a pro- 
zore kao škuljice, mislio bi čovjek da su staja za marvu, 
a ne stanovi za kršteni stvor božji. U ostalom ponajpače 
u zimi zajedno stanuju ljudi i marva, uz diete proteže 
se tele ili grokće malo prase; samo kuće imućnijih gra- 
djene su od drva. Ali blatno, nečisto i smradno jed- 
nako je u kući imućnika i siromaka. U zimi bo u 
jednoj većoj sobi jede i spava mužko i žensko, oženjeno 
i neoženjeno, jer članovi zadriize,, ma i imali svoje ko- 
more, “u zimi nemogu ih.rabiti, se nelože. Stanovi 
većom stranom su vlažni, riedko se kađe zrače, malo čiste 
i metu. Tu ima dakako smrada, ima svake ruke gada 
i nečistoće. Pred vratima ili kraj kuće stere se dvorište, 
u njem ciele mlake gnojnice, ljudskih izmetaka i drugoga 
smrđeža. Kako da budu kraj takova stanja zdravi ljudi? 
Djeca su slaba i kržljava, lošo se hrane, nikako prigle- 
daju, za red i čistoću kod nje nitko nemari, u bolesti 
nemaju njege: zato jako umiru, a što ostane živo, slabo 
je i za rad od malene koristi. 

To vam je tužna vanjska slika sela Draškovea, u kojem 
ćete malo naći voćaka, drveća koristna i kraseća selo; 
o gojenju evieća, o dobro uredjenom vrtu nećemo ni go- 
voriti. Za gdjekojom kućom naherila se grbava šljiva, 
neuciepljena trešnja, ili kakova divlja kruška: to su vam 
voćnjaci u Draškovcu; voćke rastu kako hoće, niti se tko 
brini za ciepove, niti čisti i tjera gusjenice, zato je i 
voće ponajviše trpko, netečno i nitko zanj nepita. Nekada 
su Draškovčani barma šljivu bolje pazili, sada ni za nju 
više nemare, pače neki posjekoše šljivike, jer se od pe- 
čenja rakije mora porez plaćati; pa čemu mu šljiva, kada 
mora još i od nje plaćati? 

Ovomu materijalnomu ubožtvu pridružila se i Sudorsdna 
izkvarenost. Susjed se pravdao sa susjedom sbog grude 
zemlje, dok nebi parnica obojicu izvlastila, cieli posjed 

njihov na bubanj doniela. U zadruzi mjesto sloge i mar- 
noga rada, slušale se svaki dan svadje, kletve, a gledalo 
plandovanje. Pred kućami brusile si stare bake jezik 
ogovarajuć svaku dušu; po prašini na cesti valjala se na 
po gola, do zla boga blatna i neoprana djeca obojega 
spola, neznajuć se svako ni prekrstiti ali znajuć ružno i 
bezsramno govoriti. — Škola bijaše gotovo prazna, jer 
su Draškovčani tvrdili, da djece trebaju kod kuće. U 
obće smatrahu školu stvarju skroz suvišnom, i propise 
državne vlasti, da se škole moraju uzdržavati, najvećim 
i vrlo nepravednim teretom. Tko god je mogao, gledaše 
da bilo kako ,izvadi diete iz škole“; zato bi prosjačeć 
obilazio vrata i g. župnika, učitelja i svakoga, od koga 
se je mogao nadati pomoći. I jer su same predpostavljene 
oblasti dosta malo marile za školu, nije bilo težko — 
osobito uz malo mito — riešiti diete ,nesretne škole“. 
Zato si mogao viditi praznu školu, ali pred selom punu 
ledinu djece, gdje se igraju, kunu kao hajoši, te se priu- 
čavaju za rana lienosti i svim onim zlodjelom, koja ova 
radja. Jedno diete pase muršavu kravu, drugo dvie tri 
ovce; ovo čopor gusaka, ono tjera dvie tri koze, koje 
utamanjuju mlađu šumu ; a sve te poslove mogao hi obaviti 
jedan ili dva pastira. 

Kao što je škola tako bijaše po nedjeljah i svetcih 
prazna crkva; jedan je kod kuće spavao, drugi otišao u 
grad, te se vratio kasno u noći pijan kući; treći bi pošao 
kamo u pohode, ali najmanje ih pošlo slušat rieč božju. 
Stare se babe pravdale i ogovarale, mlade sliedile stare 
ili se dale još na gore pute. — Tko je imao koji novčić 
odnio bi ga po podne u krčmu ili ga već prije podne 
izdao — za rakiju. Osobito puno i rado se pila rakija, 
ta gotova propast čovjeka i gospodara. U zadrugi neima 
sloge ni ljubavi, svatko navraća na svoju stranu, nitko 
nesluša gospodara kuće, niti ovaj uvažuje pametnih sa- 


3 


8 RAZGOVORI 


vjeta svojih ukućana. Svaki član zadruge mora da uz 
zadružno dobro ima i svoj ,osebunjak“, koji obradjuje 
često na štetu zadružnoga dobra; ali svatko traži, da mu 
se iz zadružnoga dohodka nabavi sve česa treba. Odatle 


vjekovite svadje, kletve, moaia pred sudovi i često 


krvave glave. 
A što istom da reknemo o Draškovačkih putevih # Komu 
su mila rebra, čitave noge i ruke, neka ih se kani. U ljetu, 


“kad ih žarko sunce osuši, zijaju duboke jame, na kojih 


se lome kola, ubija marva, ali nikomu nepada na pamet 
da ih zasiplje. Pod vozić siena, koji bi dva srednja vola 
po iole valjanom putu lahko vukla, moraju se upregnut 
četiri, i nje polieva debeo znoj dok dovezu sieno kući. 
Tako se u Draškoveu po nemarnosti razsipava radina 
snaga marve. Tko nemože uklenuti četiri vola — a ta- 
kovih ima najviše — mora po dva puta voziti, što bi 
se dalo na jedan put, pa i pri tom nemilo izmuči jadnu 
marvu. Pod jesen pako i u zimi nemožeš skoli nit u 
Draškovac nit iz njega, osim ako ciča zima i debeo snieg 
naprave put. 

Kraj takova stanja zaista nije čudo,- da su Draškov- 
čani siromašni, ali velikim dielom i ražuzdani: pravdaši, 
kavgjije (svadljivice) i tati, da ih nerazmjerno mnogo 
dolazi i odlazi u kaznionu. 

Evo ovakovo je hilo selo Draškovao i njegovi stanov- 
nici, kad je dr. Radenić odlučio bio sve to popravit. Znao 
je site dobro, da to nije lahak posao; seljaci se tvrdo 
drže dobrih, ali — žalibože i loših običaja, predsuda, 
krivih nazora, te dok se sve ovo promjeni, treba napora, 
velike uztrajnosti i bezkonačne strpljivosti. Nu sve to 
nezaplaši doktora. Ako mi podje za rukom popraviti go- 
spodarstvo, reče, podignuti blagostanje pučanstva, utrti 
će se tim i otvoriti put pravoj prosvjeti, koja će popra- 
viti duh i običaje. A napokon se tješio, nebude li on 

mogao svega obaviti, naći će se drugih, koji će njegov 
posao nastaviti. 

U ostalom uvidi odmah, da se sam nemože tako težka 
podhvata latit. Čedan kao što su svi pravi i zaista vriedni 
muževi, opazi da su mu potrebni pomoćnici, i prva mu 
bijaše briga, da si ih potraži. 


... 

I. 
BOGATO SELO. 


Gospodin Malinić posjedovaše pokraj sela Draškoveca, 
u području istoimene obćine, veliko, dobro uredjeno imanje 
i ukusno sagradjeni dvorac. Malinić je plemić stare hrvat- 
ske korenike, čovjek bogat, okretan i napredan gospodar. 
Nije letio, kao ostali njegovi stališki drugovi, po tudjih gra- 
dovih i zemljah, da u zabavah potrati svoj dohodak ; ako je 
polazio tudje zemlje i gradove, nije to činio da u družtvu 
nevaljanaca obojega spola trati novac i vrieme, nego da i 
opet što nova i dobra nauči. Zimovaše obično u Zagrebu 
— što bi morali svi pravi hrvatski velikaši — a ljetovaše 
na svom imanju kraj Draškovea.. Malinić je mrzio svaku 
nevaljanštinu, a osobito lienost, zato nije se dobro gle- 
dao sa svojimi bivšimi kmetovi. Sto puta znao hi reći: 
ovi ljudi neumiju poslužiti se slobodom, koju stekoše, 
nisu je vrijedni, Zašto seljaci u X. tako, liepo napreduju ? 
Malinić želio je pomoći, rado je svjetovao, ali više od 
njega nisi mogao tražiti; nikada nebi se on bio odvažio 
na posao, kakov odluči izvesti doktor Radenić. 

Naprotiv je ovaj potonji vrlo dobro upoznao veliku 
korist za svoje osnove, ako predohije za nje muža imućna, 
ugledna i ohbće poštovana, kakov bijaše Malinić. Zato 
prvom prilikom protumači mu cielu svoju namisao, raz- 
jasni blagotvorne posljedice, koje će odatle poteći ne 
samo za seljačtvo nego i za sve one razrede pučanstva, koji 
s njim stoje u savezu. I uspio je podpuno. Malinić odobri 
osnovu u cielosti i obeća doktoru svaku pomoć i podporu ; 

on je spadao medju prave velikaše ne samo po grbu i 
rodoslovju nego i po srdeu, osjećajuć dobro dužnosti, što ih 
ima prama zemlji i narodu, s kojim živi u zajednici. Da 
pokaže, kako ozbiljno shvaća svoju rieč, primi ponudjenu 
mu čast obćinskoga načelnika, — koju mu doduše i prije 
nudili, ali ju on odbio — jer je mislio, da će tim više 
moći djelovati. Od sada počam stanovaše trajno na svom 
imanju, pače i jedan dio zime probavi tu, da tim pod- 
punije prati i izdašnije podupre naum  Radenićev. Zato 
mu se na brzo dala vrlo dobra prilika. 

Draškovački župnik, starac od osamdeset godina umre. 
Trebalo je postaviti drugoga. Maliniću pripadaše pravo 
patronatsko nad župnom nadarbinom, predlagaše dakle 


župnika — bio je, kako običajemo reći — kolator. Ra- ' 


denić mu predoči, da njihovo poduzeće traži podporu 
mlada i odvažna svećenika; tko kao oni namjerava pre- 
poroditi materijalno i moralno zapušteno pučanstvo, ne- 
nadaj se uspjehu, ako nepriskoče u pomoć i navjestitelji 
božjih i ćudorednih zakona. Na sreću nadje se medju 
molitelji za mjesto župnika mladi kapelan, kojega je Malinić 
osobno poznavao kao vrla svećenika i osobita rodoljuba, 
njega predloži za župnika, a biskup usvoji predlog. 
Sada se sva trojica latiše posla. Množinu je trebalo 
zapreka svladati, mnogu predsudu ukloniti, često sama 
sebe zatajiti, da se postigne ova ili ona nakana. Sva- 
koga pa bome i hrvatskoga seljaka nije lahko uputiti, 
da se okani stara običaja u gospodarstvu, da podje dru- 
gim putem. Nu kad si ga jednom osvjedočio o nečem, 
kad uvidi, da mu zaista hoćeš dobro, sluša rado i čini 
voljno na što ga svjetuješ. Tako bijaše i u Draškoveu. U 
početku doista velikom se je mukom dala ova ili ona no- 
vost izvesti, nu čim. dalje, tim je išlo lasnije, tim bolje 
uspjevahu napori ove trojice i za dvadeset godina nitko 
nebi bio rekao: to je nekadanji zaprljani Draškovac, 

Stara je istina, da na neuko pučanstvo osobito djeluje 
dobar primjer i liep uspjeh. Ako se je hotjelo Draškovčane 
skloniti da umnije gvspodare, trebalo je prstom pokazati 
na veliku korist, koja odatle dolazi. Malinić bijaše do- 
bar gospodar, ali jedan dio svoga imanja i to upravo 
najbliži Draškovcu ležeći, bješe dao u zakup (pod arendu). 
Sada bijaše upravo izteklo vrieme zakupu, gospodar odluči 
izvesti znamenite popravke na tom dielu svoga posjeda, 
i zato odluči jedno vrieme sam gospodariti i tim dielom. 
Doktor_Rađenić upravljaše sam svojim imanjem (spahi- 
lukom); i tu se je moralo koješta popraviti, ali zato mu 
manjkalo novea. Doduše mogao je potrebnu glavnicu 
uzajmiti, a to bi valjda drugi na njegovom mjestu bio i 
učinio. Nu novac bijaše skup, plaćale se debele kamate, 
a gospodar ladanjski plaćajuć velike kamate mora propasti, 
jer njegovo imanje redovito nenosi toliko, da bi kamate 
mogao iz dohodka namirivati. Zato proda Radenić 
nekoliko parcela, novac tako dobljeni uloži u imanje 
t.j. uredi livade, očisti i ogradi svoju šumu, izvede naj- 
nuždnije kanale, prokopa grabe, nabavi si liepe stoke. 
Uspjeh pokaza, da je pametno radio. Za deset godina nje- 
govo je imanje još jedan put toliko nosilo kao prije, čim 
se je dakako podvostručila i njegova vriednost. 

Draškovčani gledahu ovaj uspjeh na vlastite oči; sje- 
ćahu se dobro, koliko su imanja gospode Malinića i Ra- 
denića prije nosila, a koliko sada davaju. Nagovaranjem, 
svjetovanjem i podporom Malinića odvaže se dva tri se- 
ljaka te uzeše gospodariti po primjeru svoje gospode ; 
uzmu dakle pomnjivije obradjivati i gnojiti svoje njive, 
sijati djetelinu, livade racionalno gojiti, vinograde ple- 
menitijom lozom zasadjivati, s vinom razumnije postu- 
pati. I tu se opazi do brza znamenita korist. Sada hi- 
jaše, kako se veli, led probit, seljak vrlo rado sliedi se- 
ljaka, što čini jedan, to će prije ili kasnije i drugi. Nu 
tim nebje posao svršen; trebalo je sve sile napeti, da 

seljaci ostanu na dobrom putu, kojim su pošli; tu je do- 
ktor Radenić bio neumoran: sam je nadzirao. radnje, 
išao od jednoga do drugoga, nagovarao, opominjao, upu- 
ivao, pomagao i podučavao. Za poduke odabra nedjelju, 
jer su se seljaci tada u većem broju sakupljali pred 
crkvom. 

Najprečim poslom činilo se Radeniću, da se proti toli 
štetnim poplavam potoka podignu nasipi. Ako se to izvede 
— tako umovaše — stati će se na put čestim po- 
plavam, koje cielu ravnicu obraćaju u močvaru i dobiti 
liepih livada. Mnogo se je trudio dok je seljačtvo uvje- 
rio o prekoj nuždi, da se potok uredi. U početku govo- | 
rilo se: zašto da upravo ja radim, ta potok neteče kraj 
moga posjeda; komu nanosi štete, neka si ga uredjuje. 
Drugi bi opet rekao: ja neću raditi za drugoga, neka 
svaki za sebe skrbi, komu se hoće više livada, neka sam 
gleda kako će ih si dobaviti. Sve to nesmete Radenića, 
te je napokon ipak uputio ljude, oni se late posla, po- 
dignu nasipe, izkopaju malene grabe i kanale, u koje se 
svadjala voda. I gle za kratko vrieme preobrazila se rav- 
nica; kud se prije razlievala voda, ili sterale mlake i smrad- 
ljive bare, sada se protegnule poput ogromna saga bujne 
livade, na kojih uspićva krasna djetelina i druga trava, 
obilna krma za stoku, koje se sad mnogo više hrani, 
čim se opet dobiva više gnoja. 

Zatim podje Radenić dalje. U potoku hilo dosta vode, 
on sagradi o svom trošku mlin. Do tada vozili bi Draš-' 
kovčani više ura daleko provaljenimi putevi vagan ku- 
ruza ili raži da ga samelju; Radenić sagradi mlin uz 
selo i to ne istom kakovgod, nego prema zahtjevom ta- 
danjega napredka u toj struci. U Draškovcu i njegovoj 
okolici bilo je dosta zemljišta, i osobito spretna da se sadi 
u veliko burak, t. j. repa, od koje se u tvornicah' še- 
čer pravi. Radenić dobro izračuna ogromnu korist, koju 
bi crpilo tako pučanstvo Draškovca kao i ciele okolice 


14 RAZGOVORI 


od tvornice šečera. Malinić i on često bi govorili o tom, 
pretresivali svakojake predloge, dok se napokon bogati 
vlastelin neodvaži te u družtvu sa svojim bližnjim su- 
sjedom, takodjer velikim posjednikom, osnova na zajed- 
nički trošak i pogibelj tvornicu. Radenić dokazivaše lju- 
dem, da u Hrvatskoj mogu i obrtna poduzeća liepo ova- 
sti, ali da treba tomu znanja, poduzetnoga duha i uz- 
trajnosti. A naročito da bi se upravo morali osnivati 
podhvati obrtni, stojeći u savezu sa poljodelstvom, jer 
da ti imadu svih uvjeta napredku. Prvi uspjeh njegova 
poticanja bijaše tvornica Šečera. Za njom dodjoše i 
druga poduzeća. Okolica Draškovca mogla se pohvaliti 
velikimi, prekrasnimi šumami; malo po malo nastade tu 
više pila za izradjivanje drva, a nedaleko od samoga 
ovoga mjesta podigne već prije nekoliko podhvatnih glav- 
ničara staklanu. 

Ove promjene nemogahu se obaviti a da nebude tr- 
venja i prigovora. Draškovac i njegova okolica bijahu 
dosta slabo napučena, pučanstvo je dosele nalazilo veći- 
nom dovoljna posla u svom gospodarstvu, zato je u prvo 
vrieme manjkalo dosta i vještih domaćih radnika za one 
nove podhvate. Trebalo ih je pozvati iz drugih zemalja ; 
dodje ih iz hrvatskoga primorja, iz susjedne Kranjske 
pače ćak iz Česke. To je moralo biti, a ipak su blatni 
jezici klevetali: čemu nam tudjinci u naše selo, otimlju 
nam kruh, a domaća djeca nemogu do ničesa doći ; 
mnogo troše pa poskupljuju robu, itd. Nu Rađenić umiri 
do brza nezadovoljnike razloživ im stvar i dokazav, da 
drugačije nemože biti; jer radit se mora u tvornici, a 
njihova djeca i neće i neumiju, doći će vrieme, kad 
budu htjela i umiela; svatko mora da nam je dobro do- 
šao, koji je voljan kod=«nas raditi, jer ćemo svi od toga 
orpiti probitaka. 

Dvie su stvari osobitu brižljivost doktorovu izazvale: 
obćinski pašnjaci i obćinske šume. Doktor je vrlo dobro 

znao, da obćinski pašnjaci obćinarom sada ništa neko- 
riste. Njegova je misao bila: da se pašnjaci stranom po- 
diele medju obćinare, a ostatak proda ili dade u zakup 
na mnogo godina. Da ti je bilo čuti Draškovčane, koliko 
su prigovarali i na sav glas vikali: ,Neđamo da se paš- 
njak dieli ili prodaje. Tu imamo mi odlučivati, to je 
obćinsko od starine, ta kuda ćemo s našim blagom, 
kuda sirotinja sa svojom kravicom?“ Trebalo je puno 
muke i napora, dok je Radenić malo po malo osvje- 
dočio ljude, da će odatle poteći za pojedinca i cielu ob- 
ćinu znamenita korist. Napokon je svojom rječitosti, ne- 
umornim dokazivanjem predobio većinu za svoju novu 
osnovu, u čem ga je najviše podupirala ljubav, koju je 
pučanstvo gojilo prama njemu, buduć osvjedočeno da za- 
ista želi samo njegov boljak. 

Jedan dio pašnjaka razdieljen je medju obćinare a 
drugi prodan, novac za to dobiveni upotriebiše na 
obćinske svrhe. Prodani pašnjak pretvoriše kupci u njive, 
uvedoše racionalno težanje, čim se je znatno digla sama 
privredna snaga. 

Šume obćinske bijahu zapuštene; nitko ih nije pazio, 
a svatko gledao da iz njih izvuče što veću korist za 
sebe. Blago, osobito koze nemilo jih haralo i silnu štetu 
činilo. Njegovim nagovorom uze obćina vrstna šumara, 
domaćega sina, paša u mladoj šumi bijaše zabranjena ; po- 
aba, naročito siečenje drva i žirovina uredjena, pa je 
tako i šuma s vremenom postala znamenito vrelo dohodka. 

Gospodar priradi više nego li sam treba, a višak pro- 
daje, da može opet nabaviti si stvari kakovih sam treba. 
Ali k tomu se hoće prilike i sredstva, a jedno od naj- 
znamenitijih jesu dobri putevi, kojimi se višak lahko 
izvozi. Draškovac nije imao gotovo nikakova valjana 
puta, trebalo je sve popraviti, a donekle i nove prosjeći. 
U početku su ljudi govorili: čemu da se mi mučimo za 
drugč; gospoda trebaju puteva više nego li mi, neka si 

je dakle sama grade. Nu naprednije gospodarstvo, nove 
tvornice, veća privrieda pouči ih o boljem. Uvidiše, da 
trebaju i seljaci puta kao i gospoda, pače oni još više; 
da se na traljavom putu lome seljačka kola, zatire 
vozna marva seljačka kao i gospodska, ako ne i više. 
S ovih razloga nestade brzo svake protivštine, a ljudi 
su kasnije hvalili bogu i Radeniću, da imadu sada liepe, 
gladke ceste. 

Dok se je ovako Radenić trudio oko popravka mate- 
rijalnoga dobra, radio je neumorno mladi župnik oko 
moralnoga. Blage. ćudi, ljubezan, sam diete seljačko, u 
svakoj je prilici pokazivao, koliko želi boljak vremeniti 
i vjekoviti svomu stadu. U koje god doba si ga pozvao, 
on je došao, uviek tješeć, bodreć, pomažući učeć, pravi 
pastir, ,koji daje život svoj za stado svoje“, Puk zavoli, 
obljubi ga, a ljubav stada otvori mu sva srdca i učini ga ja- 
kom podporom Radeniću. Sada je po nedjeljah i blag- 
danih crkva punija nego ikada prije; Draškovčani ne- 
bježe kao nekoč iz crkve, čim je svećenik koračio na 
propovjedaonicu, nego pozorno i pomno slušaju razlaga- 
nja svoga župnika, puna nauke i morala, puna poticanja 
na kriepost, na marljivost i triezan život. Crkva nekoč 
prazna, posta premalenom, te ju trebalo razširiti i po- 
ljepšati. Puk postav dobrim gospodarstvom 
imućniji, postane i ćudoredniji. 

Kad se ovako pridigla obćina materijalno, moglo se 
je pomišljati i na njeno poljepšanje. Prostorp red crkvom 
dadoše razširiti i drvećem zasaditi; namjestiše više klupa 
gdje je doktor Radenić često i rado razgovarao, učio i 
svjetovao. A što se sada gleda s toga briežuljka! — Potok 
nasipom zauzdan, nasip voćkami zasadjen, a sredinom 
pukla prekrasna i velika livada. S traga iza sela radi 
tvornica šečera, oko nje više gospodarskih sgrada i ku- 
ćica za radnike. Ove potonje nisu doduše velike, ali od 

čvrsta gradiva sagradjene, s nutra svjetle i zračne, oko 
svake kuće vrtić, nasadjen voćkami. Seljaci gledajuć ove 
kućice pa sravnjivajuć s njimi svoje blatne, tamne i ne- 
čiste kolibe uvjere se, da je ne samo nezdravo, nego da 
je upravo nedostojno za čovjeka da živi u onakovom 
stanu; jedan bi za drugim popravljao, povećavao, čistio 
svoj stan; nestade gnojnice iz dvorišta, cielo selo postade 
vrlo prijaznim. 

Dobar gospodar gleda da iz svake stvari izvadi kraj- 
caru. A mnogu krajcaru možeš pako izvaditi iz voćke, 
iz pčeline košnice, iz mlieka i sira. Draškovčani prije 
su malo marili za šljivu ili jabuku; ako je sama na- 
narasla, dobro, ako ne, pa neka bude. Vrlo bi riedko 
tko oplemenio svoju voćku, u proljeću ju osnažio, prire- 
zao. Zato je bilo voća malo i ovo nevaljano. Sada je 
drugačije. Svaka kuća ima voćnjak, gdjekoja prekrasan 
šljivik; ciepe se jabuke, kruške, sade bolje vrsti šljive, 
osobito bosanske. Draškovčani obskrbljuju preliepim vo- 
ćem susjedni grad K.; prave pekmez, peku dobru šlji- 
vovicu, a tim dolazi mnoga forinta u seljakovu kuću, 
porez se laglje plaća, kupuju se stvari na koje prije ni- 
tko nije ni pomišljao. Pčela, prije riedkost, sada brnči 
oko kuća i po livadah, košnice po novijem načinu ure- 
djene prislanjaju se uz sgrade, a trgovci iz grada rado 
dolaze u Draškovac po med i vosak. I odatle kapne po 
koja forinta. Vlastelin Malenić ima prekrasne stoke, 
malo po malo počeše i seljaci nabavljati krava bolje pas- 
mine, obćina drži na svoj trošak bika dobre pasmine, 
pače to čini i ovaj ili onaj imućniji seljak. Tako se selo 
dobavilo liepe stoke. Krave su obilno dojile. Malenić 
uredi na svom imanju sirarnicu, gdje se je pravio u ve- 
liko izvrstan sir, koji se je na sve strane tražio i daleko 
preko granica Hrvatske izvozio. Mjesto švajcarskoga ili 


inoga tudjega trošio se je domaći sir, ostalo je mnogo 
Lorković : Razgovori. 2 

novca kod kuće, a seljak prodavajuć svoje mlieko dobi- 
vao je svaki čas gotova novea. 

S ovimi promjenami u gospodarstvu uzporedo su tekle 
promjene u ćudorednosti. Draškovčan prije surov, svad- 
ljivac, uvjek pripravan na kar i kavgu, postane blag, 
pitom, u krčmi ga riedko vidiš, a niti se neklatari 
“kojekuda po sajmovih, gdje ga netreba. Kad neima 
posla izvan kuće, radi u kući: prede se predja, tke platno, 
pletu košare za varoške potreboće, prave razni predmeti 
za domaću porabu, počimlje živiti domaća industrija; 
tuče se konoplja, grebe i pročišćuje lan i nosi u grad 
na prodaju. Vinogradi su liepo u redove poredani, dobrom 
lozom nasadjeni, rode sladkim groždjem, iz kojega se 
preša dobro vino. 

Takov je Draškovac sada poslije dvađeset godina. U 
njem stanuje još jedan put toliko puka kao prije; sviet 
je imućan, radin i pošten. Trebalo je puno truda dok 
se je dovlje došlo, a da napredak nezapne, za to valja 
odgajati mladi naraštaj, a to je zadaća pučke škole. Ra- 
denić i župnik pazili su školu kao zenicu oka svoga, u 
čem ih neumorno podupiraše učitelj gospodin Gjuro Marić 
i načelnik obćinski g. Malenić. Djeca su morala mar- 
ljivo u školu, učitelj je strogo na to pazio. U ostalom 
nije ni trebalo sada na to naganjati, ljudi su sami i rado 
djecu slali u školu, pače često i prije nego li je dospielo 
propisano vrieme. 

Ali nigdje na svietu neima podpune sreće. U blago- 
slovnom pokretu, koji smo eto sada opisali, nije sve 
teklo gladko. Gdjekoji gospodar hoteć što prije doći do 
nečega ili što većega izvesti, nije omjerio dobro svoje 
sile, s toga posrne, prevari se i nastrada; gdje kojega 
postigne ina nesreća, a svim skupa zadavaše mnogo brige 
nerodica od poslednjih nekoliko godina. Promet sa še- 
čerom zapinjaše, tvornica je manje radila. Radenić je 

dobro znao, da će do toga doći prije ili poslije, zato je 
sada bio upravo neumoran tješeć nesretne, bodreć sdva- 
jajuće i pomažuć pojedine, koliko mu dopuštahu vla- 
stite sile. 

I tako se vraćamo k onoj skupštini, o kojoj rekosmo 
u početku ovoga razlaganja, da se je sastala pred crkvom. 


NI. 
POSLJEDICE NEPROMIŠLJENA DJELA. 


Ivan Kovačić bijaše siromašan ali neumoran gospodar. 
Kad se njegova zadruga prije više godina bez svake po- 
trebe podielila, zapadnu njega dvie tri rali zemlje i ne- 
kakova komorica. S tim se je dakako težko živilo. Po 
sreći namjeri se na čestitu djevojku, takodjer siromašnu, 
ali poštenu i radinu kao crv. Kovačić ju oženi, a snjom 
dobije kućicu, malen vrt i komadić livade. , 

Oboje prione neumorno uz posao. Kovačić je umio još 
i koješta drugoga: splesti, iztesati i izrezati, i tako su 
oba živjela zadovoljno u krugu svoje djece i punice (ma- 
tere ženine), koju je zet poštovao kao rodjenu si majku, 
Jedno vrieme sve je dobro išlo, pače Kovačić je uz svoju 
marljivost i štednju dvie tri stotine na stran metnuo. 
Njegov stariji brat poslije razdieljene zadruge živio je 
na svom gruntu, bio je vojnik, koješta je po svietu vidio, 
pa vrativ se kući mislio, da mora sve ono činiti, što 
je u tudjem svietu vidio i što mu se činilo dobrim i 
koristnim, nepitajuć, je li sve to moguće kod kuće iz- 
vesti. Bijaše čovjek poduzetan ; sa svojim mladjim bratom 
pazio se dobro. 

Osim svoga gospodarstva bavio se stariji brst i trgo- 
govinom sa vinom. Ovaj je posao jedno vrieme dobro 
išao; nu neimajuć dovoljna novca nagovori si mladjega 
brata Ivana da se pridruži k njemu, pa da će zajedno 
tjerati posao. I sada im se sreća smijala jedno vrieme. 
Ali to nepotraje dugo. Stariji brat — jer on je i na 

đalje vodio posao i bio za sve odgovoran — nakupi 
mnogo vina, koje je kasnije morao uz velik gubitak pro- 
dati. Jedva su taj udarac nekako pregorjeli, dogodi se 
nesreća još veća. Dvie stotine akova vina imalo se od- 
premiti do granice zemlje. Stariji brat podje sam na put. 
Vozeć se noćju, a nepoznavajuć puta po nesreći izvale 
se dvoja kola, probije posuda, brat dospije medju bačve, 
koje ga upravo sdrobiše. Propade vino, a što je više, 
zaglavi nesretni brat. 

Sad je trebalo urediti pokojnikove poslove. Što bijaše 
imovine valjalo razprodati, da se plate dugovi, pa ni to 
nije bilo dosta, još je ostalo nekoliko stotina duga. Ivan 
odluči i to poplatiti iz svoga. Po zakonu nije morao, jer 
on nije ni bio javni ortak (drug) svoga brata, nije s njim 
uglavio nikakove pogodbe, nije se u posao gotovo ništa 
pačao, on je samo svoj prištedjeni novac uložio. Ali dug 
nastade iz posla, u kojem je i on donekle sudjelovao, 
dug taj načinio je njegov brat, briga za čisti i dobar 
glas bratov i poslije smrti, vlastita savjest nije mu dala, 
da možda nečisti jezici kaljaju uspomenu nesretnoga mu 
brata. Malo iza toga obori tuga i žalost nevjestu mu u 
grob, a ostane iza nje dvoje nejake djece. Ivan uzme 
oboje k sebi. Nešto ću više raditi, nešto više štediti, 
reče, pa će i uz moju živjeti i dječica moga brata. 

Ivan je radio pošteno i plemenito; kako je bio neu- 
trudiv, uztrajan i razuman, sve bi jamačno bilo okre- 
nulo na bolje, da nije počinio velike nespretnosti. 

Da uzmogne platit dugove svoga brata, morao bi bio 
prodati jedan dio svoga posjeda. Al toga neučini, pače 
kad su na javnoj dražbi prodavali dobra pokojnoga mu 
brata, zaludi ga misao, te odluči kupiti neka zemljišta da 
zaokruži vlastiti posjed. Što namisli to izvede, a potreban 
novac uzajmi, kako to naši hrvatski seljaci rado čine ne- 
misleć, da je skroz nevaljano i nerazumno gospodarstvo, 
iko uzajmiš novca, i od njega plaćaš osam, devet i više 

na sto kamata, a zemljište jedva nosi četiri ili najviše 
pet na sto. Tu nije moguće dugo i dobro gospodarstvo, 
tko bo mora plaćati od stotine forinti glavnice devet 
forinti u ime kamata, a njegovo imanje nosi mu raču- 
najuć u novcu samo od stotine pet forinti, odakle da 
smogne onaj višak, što ga treba za kamate? A gdje je 
glavnica? To je uzrok zašto mnogi seljački i neseljački 
gospodari propadaju; jedne godine nemože platit ka- 
mata, koje se priklope glavnici, čim za sliedeću godinu 
dug poraste, kamate su još veće, i tako ide sve dalje 
— dok se napokon mora prodati cielo imanje. To izkusi 
i naš Ivan. 

Odmah u početku zarede jedna za drugom dvie loše 
godine. Kamata nesmogne platit, bijaše skroz zadovoljan, 
da je vjerovnik pristao, da se neplaćene kamate pri- 
klope glavnici, čim je dakako dug narasao. U kući se 
sada i više trošilo odkad uze k sebi djecu bratovljevu. 
Siromah Ivan prione još revnije oko posla, ranom zorom 
vidio si ga na polju, a kasno u noć vraćao bi se kući. 
Nu tako nemogaše dugo trajati. Prekomjeran napor 
baci ga u krevet (postelj), oboli opasno, kroz šest mje- 
seca ne samo da sam nije ništa radio, nego morao pla- 
ćati radnike. Pa da se čaša njegovih nevolja sasma na- 
puni, neposredno prije žetve grdna tuča (grad) uništi do 
kraja usjeve mu. Ivan se nadje u velikoj biedi, izkopati 
iz nje mogao bi se bio tako, da je prodao ne samo kup- 
ljena zemljišta nego i jedan dio onoga, što je po oteu 
baštinio. Tako ga svjetovao i doktor Radenić. Ali neće 
Ivo da sluša, kako to već rado čini seljak, koji se jako 
težko dieli od grude zemlje, koju mu je otac ostavio, 
koju mu je djed svojim znojem natapao. Ali ta ljubav, 
koliko se i dade razumjeti, nije uviek razumna. To iz- 
kusi i Ivan Kovačić. Nemogav ni kamata a kamo li 
glavnicu namiriti, napokon dodje do tužbe i dražbe, pa 
su Kovačiću na javnoj dražbi (licitaciji) prodali sve; a 

mogao se tomu ugnuti, da je sam prije dobre volje jedan 
dio prodao. 

Ostala mu samo kuća i vrt, što je priženio; to bijaše 
jedino zaklonište njegovo i porodice mu. 

Neimajuć ni pedlja svoje oranice, morao je Kovačić 
smišljati, kako da si drugačije služi kruha. Na imanju 
vlastelina Malinića moglo se doduše dobiti radnje, ali 
ne neprekidne, a Kovačić trebaše upravo takove. Napu- 
tiše ga na bližnju tvornicu šečera. Sviet ga znao kao 
vrlo čestita čovjeka, svatko ga je žalio, svatko mu išao 
na ruku, te je tako brzo našao posla u tvornici, priviko 
u razmjerno kratkom vremenu novomu zvanju i pobirao 
dosta liepu plaću. Najstariji mu sin dobije opet posla i 
zaslužbe u tvornici papira. Kovačić je često i mnogo trpio, 
ali sina je revno i neprekidno slao u školu sve do če- 
trnaeste godine. Sad se istom pokazalo, koliko vriedi kad 
diete polazi školu. Ivanov sin bijaše dječak otvorene glave, 
pa je za kratko vrieme dosta služio i tako već rano po- 
magao svojim roditeljem i vraćao im po nešto milo za 


drago, oduživajuć se po nešto za velike njihove žrtve; 


jer podpuno nikada se nemože ni jedno diete odužiti 
roditeljem za primljena dobra, pa ma živilo stotine godina. 
Tako je Kovačić živio doduše oskudno ali nezadužen ; 


bijaše pače nade, da će mu se stanje popravljati u ko-. 


liko budu djeca dozrievala za posao. Malo po malo on 
se tjelesno oporavio, postade veselim kao i nekoč nadajuć 
se još dobrim danom. Sve te liepe nade uništi jedan 
dogodjaj. 

Nekoga dana kasno u večer vraćao se Kovačić žurnim 
korakom iz tvornice kući. Na jedan put začuje kako netko 
viče: U pomoć! Pomaganje to čulo se iz kupa djece, što 
no stajahu na obali potoka. Kovačić potrčav k djeci 
opazi kako se dječarac neki hori u vodi, u koju je igrajuć 
se pao. Diete već tonulo. Odbaciv gornju haljinu skoči u 
vodu, zaroni i sretno iznese dječaka na obalu, gdje je 

na sve načine kušao, da ga opet oživi, što mu i sretuo 
podje za rukom. U to nadodje i baba dječakova, kojoj 
Kovačić sretan i blažen preda spašeno diete, te odjuri 
kući, da se presvuče. Žalibože morade plemenito ovo 
djelo platit vlastitim životom. Kovačić kako se je bio 
iduć brzo ugrijao, skoči tako ugrijan u vodu, te spasiv 
diete još je duže vrieme onako mokar na obali potoka 
radio da ga oživi. Došav kući legne odmah; popala ga 
ljuta groznica, dobije zapalu pluća i, koliko se liečnik 
trudio oko njega, za nekoliko dana umre. 

Cielo se selo uzbuni i raztuži. Kovačić bijaše čovjek 
pošten, radin kao mrav, svakomu prijatelj, uviek pri- 
pravan pomoći prosjaku, prem se je i sam morao boriti 
s nevoljom. A sviet se još više razžali videć kako i za- 
što je morao čovjek poginuti. Sve što je u Draškovcu 
bilo zdrava podje mu na sprovod: gospoda i seljaci, obrt- 
nici i radnici. 

Vraćajuć se s groblja neki odoše tužni kući, drugi za- 
ustaviše se pred crkvom, gdje se je našao i doktor Rade- 
nić. Ali kamo god si pogledao, svagdje vidiš tugu. A 
bome ima tomu i razloga. U Kovačiću izgine čestit čo- 
vjek, a to je uviek za sve one, koji s takovim živu, 
upravo nesreća. Nu tištilo je prisutne još i više drugih, 
ozbiljnih briga. Zadnje dvie godine bijahu vrlo loše, že- 
tva slaba, berba još slabija. U žitnicah (hambarih) malo 
žita, pivnice prazne, koruna (krumpira) malo, a svatko 
se pita, što će biti kašnje, jer je nova žetva još da- 
leko? Tvornice i ostali podhvati u nemili dolaze škri- 
pao, jer već sada izradjeno neda se prodati. Što su 
ljudi kod kuće priredili: natkali platna, izradili robe 
stolarske, što su ženske izvezle liepih stvari: slabo se je 
tražilo. 

Obća tuga uhvati i doktora Radenića, inače uvjek ve- 
sela. I on se zamisli u crnu budućnost i težke dane, 
kojim se nije moglo izbjeći. Oko njega stajahu zamiš- 

ljeni Draškovčani. Nitko ni rieči. Tad se digne Ma- 
tija Koren. Rodom iz susjedne Kranjske radi već više 


' godina u tvornici šečera; čovjek mlad, bijaše dobar i 


marljiv radnik, ali nagao, brzo je stvari shvaćao ali i 
rado prigovarao; nu pametan čovjek mogao ga lahko 
uputiti. 

— Eto, počme Koren, sada smo zakopali Kovačića. 
Koja korist, da je bio tako marljiv, pošten i uvjek pri- 
pravan dobro činiti? Za cieloga života radio je i mučio 
ge kao rob, sada leži u grobu, a njegova je obitelj u naj- 
većoj nevolji. 

— Mato, odgovori Rađenić, vi valjda i neosjećate, 
da u tom vašem pitanju ima koješta, više nego li možda, 
i sami mislite. no 


— Nemojte krivo suditi, gospodine, hoće Koren. Ni-. 


sam ja htio reći, da je Kovačić ludo radio baciv se u 
vodu da spasi diete. To bi morao učiniti svatko, komu 
je srdce na mjestu. 

— Netreba da se pravdate, prijatelju, reče Radenić; 
nisam ja mislio, da korite pokojnika, što se je žrtvovao 
za tudje diete. Znam da niste tako mislili. Htjedoste 
valjda reći, da pokojnik nije pravo radio žrtvovav sebe 


da plati dugove svoga brata. S bog toga prigovarahu mu 


i drugi. 

— Tako je, reče Koren. 

— Dragi moj, nastavi Radenić, da li je djelo naše 
dobro ili zlo, nezavisi to ob uspjehu njegovom; jer da 
je tako, moralo bi biti dobro jedino ono, što nosi korist, 
a zlo što radja štetu. ' 

— Tako nemislimo, primetne neki seljak. Ali ovo 
stoji: da Kovačić nije platio dugova svoga brata, ne- 
bi bio propao niti svoju porodicu na prosjački štap 
vrgao. 

— Znam ja, kume Martine, odgovori doktor, da se o 
toj stvari već dugo govori ovako i onako. Jedni tvrde, 

da Kovačić nije bio dužan platiti dugova svoga brata, a 
drugi vele, da je to morao učiniti. I ja mislim da je 
morao. Kad se dvojica dogovore, da će kakov posao za- 
jedno obavljati, i kad svaki uloži stanovitu svotu novca, 
oba sklope družtvo, oba diele medju sobom dobitak ali i 
gubitak. Tko je primao dobitak neka nosi i štetu. Tako 
bijaše i sa Kovačićem. 

— Da, hoće na to Abraham Leib, kramar i na glasu 
kao lihvar ciele okolice; — ali Kovačić nije se pismeno 
obvezao za dugove svoga brata. 

— Znam, odgovori doktor, ali kod poštenih ljudi va- 
lja rieč toliko koliko i pismo. Ne, gospodine, vi morate 
priznati, da je Kovačić zaista bio pravi dužnik. 

— Dopuštam, odvrati opet onaj, ali Kovačić mogaše 
se riešiti plaćanja, jer ga po zakonu nebi nitko mogao 
na to prisiliti. 

— Vidite, nastavi doktor, Kovačić bijaše pošten i sa- 
vjestan čovjek, pravi brat, pa je kao takav radio, premda 
je moguće da po zakonu nije bio dužan i da ga sud ne- 
bi bio mogao odsuditi da plati. Nu on je drugdje ljuto 
pogriješio. 

— Gdje, zapita njih više ? 

— Evo. Kupujuć dobarce svoga brata imadjaše goto- 
vine prištedjene do 700 for. Posjed stojaše ga 1000 for. 
Kad su se na čisto izveli poslovi njegovi i pokojnoga 
mu brata, ustanovljeno bje, da ima još neplaćena duga 
do 600 for. Da ga nije nesreća navela da kupi posjed 
bratov mogao je izplatit dugove, te bi mu još ostalo 
100 for. gotovine; a tako ne samo da nije ništa platio, 
nego se je još novim dugom zadužio da izplati zemlje. 

— Gospodine doktore, primjeti seljak Marko, ako je 
Kovačić bio više dužan, imao je više i vriednosti, nje- 
gov je posjed sada više nosio, pa je odatle mogao pla- 
ćati kamate, 

— Meni se čini, odgovori Radenić, da vi još nerazu- 
miete pravila: dasvakigospodarmora nastradati, 
koji više plaća kamata, nego li mu nosi dohodak. Komu 
nosi njegova zemlja tri forinte od stotine, a plača svomu 
vjerovniku za uzajmljeni novac šest for. od stotine, taj 
se nemože uzdržati. A mi znademo jako dobro, da mnogi 
zahtievaju i viših kamata: osam, deset, pače i dvadeset 
for. od stotine. 

— Dakako, odvrati Čekić, čestit ali vrlo nagao zanat- 
lija; — sramota je, Kovačića utukoše lihvari, nedao im 
Bog sreće ni zdravlja. Da vlada naša više mari za dobro i 
sreću poštenih ljudi, nebi se oni zlodusi toliko po na- 
šoj liepoj domovini širili i krvavim znojem sirotinje bo- 
gatili! 

— Prijatelju moj, odgovori ozbiljno Radenić, nemojte 
svega iskati od vlade, a niti naprečać suditi stvari i 
osobe prije, nego ste ih dobro proučili. Vlada nije sve- 
moguća. Kao što po njenoj volji nedaždi i sunce nesije, 
tako nemože ona stvarati samo poštenih i savjestnih 
ljudi. Vlada se nesmije miešati u svaki sjetni gospodar- 
ski posao pojedina čovjeka; a naputke i savjete njenih 
ljudi često sviest nesluša. I ja sam odgovarao pokoj- 
noga Kovačića, ali me neposluša, i nastrada. 

— Zar nebi mogla vlada pronaći načina, da potreb- 
nici dobiju uviek novca, kad ga uztrebaju? 

— Jedva, odgovori doktor, ali ako bi i mogla, imala 
bi to činiti samo u slučaju, kad si ljudi sami inače ne- 
bi znali ili mogli pomoći. Vlada neima svoga novca, 
što dobije, to valja potrošiti na svrhe državne. Ako se 
nadje privatnih imućnih ljudi, bolje je, da oni uzmu 
takov posao u ruke. Gdje ni to neide, mora dakako i 
vlada postarat se, da se nadju štedionice, zadruge za vjere- 
siju seljaka, obrtnika i trgovaca. Ali i vlada nemože 
stvoriti česa neima; novac uzajmljuje se samo onomu, 
o kojem se drži da će moći i htjeti svoj dug platit, 

dakle onomu, koji ima poštenja i imetka, i po tom do- 
voljno sjegurnosti. Vlada nemože nikomu dati vjeresije 
t. j. izposlovati, da se daje komu novac, ako neima 
nade, da bi ga mogao povratiti. 

— Liepo, odvrati gorko krčmar Vinski; — dakle si- 
rotinja mora da ostaje za uvjek sirotinjom i podložnicom 
bogataša ? 

— Nije tako, kume; tu nesmije biti ni gospodara ni 
podložnika. Ako i nemože svaki siromah biti bogatim, 
ali valja gledati, da mu bude lasnje živjeti. U našem 
Draškovcu mnogo je toga u ovom praveu učinjeno; a 
znate, da smo najviše toga sami izveli; oblasti su nas 
doduše podupirale, na čem im budi liepa hvala, ali naša 
snaga bijaše odlučnom. Da vas uvjerim, da si sami mo- 
ramo pomagati, morao bih vam razložiti, kako se odno- 
Šaji ljudi medju sobom uredjuju, te pokazati, da se svi 
poslovi ovoga svieta nedadu zakonom urediti. Morao bih 
vam dokazati, da je štetno zadirkivati u redoviti tečaj 
Stvari, hoteć ih sa njihova obična puta svrnuti i navr- 
nuti na drugi. 

— Molimo, gospodine Radeniću, uzmu prositi svi 
prisutni, pripoviedajte, učite nas, rado ćemo slušati. 

— Više netražim od vas. Ali tomu se hoće vre- 
mena, moji dragi, neda se to izpripovjedati sve u je- 
dan dan. 

— To nam je sve jedno. 

— 'To je liepo. Ali znajte, tu neće biti dovoljno ne- 
koliko ura, nego će trebati nekoliko nedjelja i mjeseca, dok 
se protumače sva pitanja, spadajuća ovamo. Danas ne- 
ćemo početi; vrieme je prekratko, a meni valja još sko- 
čiti do udove pokojnoga Kovačića. U golemoj tugi nje- 
noj imam joj prijaviti i nekoliko utješljivih viesti. Naš 
vilo čestiti susjed, načelnik i vlastelin Malenić uzet će 
najstariju kćer pokojnikovu na svoj ponešto udaljeni ma- 
jur, da pod nadzorom stare i izkušane ključarice Dore 

prouči gospodarstvo ; sinu, koji već i onako radi u tvor- 
nici, kani njegov gospodar povećati plaću, jer je dječak 
dobar i marljiv; a naš čestiti gospodin župnik pobrinu 
se, da nećak Kovačićev dodje u K. u pjestovalište. Uz 
to neću prešutiti, da ste vi svi redom obećali, da ćete 
sve poslove gospodarske u vrtu njenom sami obavljati, 
svagdje gledat pribavit joj radnje, primjerene njenoj 
dobi i što bolje plaćene. 

Radenić, niti nepisnu o tom, da je sve to učinjeno 
njegovim  nagovaranjem i njegovom ponukom. Ovim 
htjede svojim slušaocem dokazati, da je čovjek u istinu 
upućen jedan na drugoga u svakoj nevolji, da se odatle 
još najprije može očekivati izdašna pomoć; da možeš 
dobro činiti svomu iskrnjemu ma i nisi imućan. 

— Eto prijatelji moji, nastavi doktor, recite mi, što je 
povod tomu plemenitomu natjecanju? Poštenje i požr- 
tvovanje pokojnoga Kovačića. Mato, mislite li još, da po- 
kojnikove krieposti ništa nekoriste njegovoj porodici? 

— Istina, koriste, to uvidjam ; ali ipak evo ovo je 
istina: bijaše pošten i savjestan, a u plaću za sve to 
dobije: siromaštvo i smrt. Moje pitanje dakle jošte nije 
riešeno. 

— Imate pravo, Mato, ali na to pitanje neda se sa 
nekoliko rieči odgovoriti. Tu treba obširna razlaganja. 
Ako vas je volja, dodjite buduće nedjelje ovamo, pa 
ćemo o tom razgovarati. 

— A doći ćemo dakako i mi, ozove ge Jovanović. Ako 
i nismo jednoga zakona, a mi smo opet istoga naroda, 
pa krstili se ovako il onako. 

— Evala prijane, odgovori Radenić, baš vam hvala. 
Tako govori čestit i razborit čovjek. Budi zakona kojega 
te volja, zato odgovaraš bogu i svojoj savjesti. Ali budi 
dobar, pošten; ta nikada se nediele narodi po vjeri. To 
je stara istina; tko radi inače, zlikovac je, koji rabi sveti- 
nju — vjeru, da zavadi rodjenu braću. Zato dodjite svi 

bez razlike, dodjite evo pred crkvu; bude li liepo vrieme, 
sjesti ćemo poslije večernje ovamo, pod ovu lipu; bude 
li kišovito, zamoliti ćemo gospodina načelnika i učitelja, 
da nam otvore školu. 

— Drage volje, odgovori prisutni učitelj, koji je velikom 
pažnjom slušao svaku doktora Radenića, te se i sam ra- 
dovao budućim razgovorom. — Obrekav da će se buduće 
nedjelje opet sastati, družtvo se razidje. Doktor Radenić 
ode do udove Kovačićeve, da joj donese utjehe i saobći 
ugodnih viesti, tičućih se budućnosti njene i djece joj. 


PRVI RAZGOVOR. 
ČOVJEK I SVIET. NAČELA ĆUDOREDBE (MORALA), 


U Draškovac i bližnju okolicu doselio se priličan broj 
radnika iz drugih krajeva Hrvatske, a ne manje tako- 
djer iz susjednih zemalja. Loša prijašnja godina djelo- 
vaše, nepovoljno na seljaka, obrtnika i tvorničara; te- 
žaci i radnici počeše mrmljati, a doktor Radenić bojao 
se još i gorega. Zato mu je bilo vrlo drago, da se je 
na urečenu nedjelju našlo množtvo ljudi na razgovor. 
Podukom i savjetom mišljaše, da je moći odkloniti prie- 
teće opasnosti i zapriečiti možda ozbiljne nemire. 

Došav medju puk pozdravi doktor prisutne prijatelj- 
ski, a zatim poče govoriti najprije o tom, da je bog u 
vječnoj mudrosti svojoj uredio sve što je na svietu, da 
je ovomu dao zakone nepromienljive, koji vladaju sve- 
Mirom. Radenić nastojaše uputiti svoje slušaoce, kako se 
iz prividnih opreka u prirodi, iz tobožujih protuslovja 
ipak na koneu razvija divan sklad (harmonija); da je 
borba, opažana medju različitimi silami, povodom, te se 
Sviet neprekidno pomladjuje. Mnogo je toga, reče me- 
dju ostalim, česa na prvi mah neshvaćamo, ali razmo- 
triv ga pobliže opažamo, da spada u veliku osnovu, da 
Se Sve prepirke napokon razplinjuju u spokojnosti. Više 

nego najoštroumniji dokazi govori veličanstvo prirode i 
zakona njenih o vječnoj mudrosti tvorca svieta. Ali ne 
samo to, ja ću vam, reče doslovce Radenić, u budućih 
razgovorih dokazati, da vječni zakoni drže u ravnovjesju 
i u granicah samo kretanje i same borbe u prometnom 
životu ljudskoga družtva, da se uzprkos. prividnih blud- 
njah u odnošajih, ipak sve razvija u obće dobro. 

Iz ovih razmatranja razviju se tada razgovori sa 
slušaoci, medju kojimi bijaše ih svakoga stališa: gospode 
od poglavarstva obćinskoga, od županije i suda, vlastele, 
seljaka, zanatlija, kramara, krčmara i radnika iz tvornice. 
U tom družtvu sjedjahu gotovo sve već prije spomenute 
osobe, izim njih došla je i znatna množina drugih. Tu 
vidimo: seljake Pećina i Markovića, ovaj potonji bio je 
čovjek imućan, izvrstan gospodar, kojemu se u cielom 
gospodarstvu poznalo, da je dobro i savjestno učio na 
križevačkoj ratarnici. Kramar Abraham Leib, Izraelićanin, 
kakovi gotovo svuda po našoj domovini drže dućane, okre- 
tan kao i drugi njegovoga zakona, a gizdajuć se ne 
malo svojim površnim znanjem; seoski kovač Gvozdić, 
čovjek nagao, ali inače dobra srdea; krčmar Prodanov, 
koji je vrlo žalio, što se ti razgovori nedrže u njegovoj 
krčmi, košaračar Mirko Pletić, čovjek marljiv i pošten, 
stolar Stranski, načelnik obćine gospodin Malenić, učitelj 
gospodin Marić itd. A našao bi se dakako i gospodin 
župnik, kasnije dolazili su i vlastnici spomenutih tvor- 
nica, koji su kad što i sami uzeli govoriti, da ovo ili 
ono razlože. Valja još spomenuti da g. Malenić nije ni 
jedan put izostao, te svojim primjerom mnogo dopri- 
nosio, da su ljudi marljivo dolazili slušati poučna raz- 
laganja svoga prijatelja Radenića. 

Doktor Radenić najljepše je bio počeo dokazivati, kako 
sve, što je na svietu tako stoji u tiesnom medjusobnom 
savezu, da se neda ni pomisliti jedna jedita promjena, 

a da nenastane obćenita smutnja pače i obstanku čovjeka 
pogibelj zaprieti. Tad će seljak Marković: 

— Slušajuć vas, gospodine doktore, morao bi čovjek 
reći, da je sve na zemlji da nemože bolje biti. Ipak 
nije tako. Spomenut ću samo jedno: zašto jen. pr. zemlja 
toli tvrda onomu, koji ju mora orati i kopati? 

— Drago mi je, odvrne Radenić, da pitate; tako ću 
vam moći u primjerih dokazati, da se na ovom svietu 
mora sve raznim svrham prilagoditi. Moj Markoviću, vi 
velite da je zemlja pretvrda. Znam, da bi se dala laglje 
orati i kopati, da je mekana, skroz prhka, rahla. Ali kako 
bi na takovu tlu kuće gradili, kako bi iz takove zemlje 
niknulo stablo, gdje bi lahka i prhka zemlja mogla dr- 
žati često daleko razširen korjen hrasta ili bukve? Ne- 
bi li jak vihor izkorjenio drvo, oborio kuću? 

Niste vi u ostalom sam, komu je zemlja odviše tvrda. 
Koliko sam puta čuo našega čestitoga Primorca vikati 
i psovati, čemu je kamen, što ga kopa, onako tvrd? A 
jamačno je i Gvozdić ne jedan put jadikovao, zašto že- 
ljezo treba toliko vrućine, dok se umekša? 

— Istina je, odgovoriše oba; ali bome nije nam za- 

mjeriti, težko služimo koricu hljeba. 
E Vjerujem, prijatelji moji. Mogao sam još spomenuti 
i moga susjeda Javorića. Koliko je puta sjekuć u šumi 
drvo, pjesmicu izmienio psovkom ili jadikovkom, jer ga 
Je tvrdo drvo jako izmučilo. 

— Moguće da je tako, odvrati spomenuti; ali kako 
da nečinim gospodine, drvo je kao gvoždje, a koliko 
sam puta sjekiru otupio na tvrdom hrastu! 

— Nekorim vas s bog toga; ali ipak nesmije se 
tvrditi, da u svietu nije sve mudro uredjeno. Da nije 
željezo onako tvrdo, kako bi njim zemlju parali (orali), 
kamen lomili, drvo sjekli? Da nije kamen onako čvrst 
tko bi od njega mogao kuću graditi? Da nije drvo onako 

kuća, krovova, brodova i za mnoge druge stvari? Ljudi 
prigovaraju svaki čas i svačemu; nisu im s voljom 
četiri dobe u godini: u ljetu viču na vrućinu, a nemisle, 
da bez nje nebi mogli usjevi dozrieti; u zimi jadikuju 
sbog jake studeni, a zaboravljaju, da studen mora Pri- 
pravljati u tlu tvari za buduću žetvu. Tako mnogo toga 
psujemo i odsudjujemo, a ipak je potrebno našemu oh- 
stanku, životu. A kao što zakoni, vladajući vidljivim 
svietom, stvaraju najdivniji red i sklad, tako ćemo imat 
priliku jednakim se načinom diviti i zakonom družtva 
ljudskoga. 

— Ja ipak mislim, uplete se tu seljak Pecin, da nije 
baš sve najbolje, što imamo i vidimo na ovom svietu. 
Ili, mislite li, gospodine, da se  holesti, kuga, nevolje, 
glad, poplave, tuča i druge nesreće, što no polaze zemlju 
našu, moraju takodjer računati medju dobročinstva, a da 
i negovorim o zvieradi, što ozledjuje ili umara čovjeka ? 

— Kume Pecine, nisu to baš dobročinstva, prem se 
i takove nevolje moraju uzeti kao nuždne za uzgoj čo- 
vjeka. Mnoge tih nesreća posljedica su vlastite neoprez- 
nosti i vlastitih pogriešaka. Nije li možda istina, da 
je ono često prava blagodat za ciele prediele, što je može 
biti za pojedinca nevolja ili muka. Pomisli samo na bure 
i oluje, koje čiste zrak i donose blage kiše, Mnoge ne- 
sreće, na koje žalimo, pokazuju se koristne u toliko, jer 
tjeraju čovjeka da napne svoje sile, da sabore sva svoj- 
stva, kako da se u buduće otme takovim neprilikam ; 
jer predočuju pojedincu velike prohitke, koji nastaju iz 
udruženja sila u zajednicu; jer često bide i razvijaju 
ljubav prama iskrnjemu, potiču na dobra djela. 

Tako evo dolazim da govorim o čovjeku i njego- 
vomu opredieljenju, svrhi njegovoj. Čuli ste jamačno g0- 
voriti: čovjek je najplemenitije biće na zemlji. To je 
istina. Čuli ste na dalje, koja svojstva čine čovjeka ta- 
kovim. To je snaga uma, dana jedinomu čovjeku, kojom 

se ujedno bitno razlikuje od onih stvorova, koji takodjer 
ćute, traže, zahtievaju, ali neimaju samosviesti poput 
čovjeka, neoživljuju ih umne sile, nemogu kao čovjek 
svaku pojedinu duševnu djelatnost promatrati, razsudji- 
vati. Zato krivo misle koji tvrde, da ljudski um nije ino 
nego pojačana duša životinje; on je posve druga nova, 
sila više vrsti, koja proniče cieli život naš, koja diže 
čovjeka na posve drugi, viši stepen spoznanja i dje- 
lovanja. I životinja osjeća, predstavlja si, ima požuda, 
koje se tiču neposredno stvari i odnošaja u svietu, ali 
ničim nije dokazano, da može o svojih osjećajih, požudah 
itd. razmišljati, prosudjivat ih, te upoznati ih kao dobre 
ili nevaljane. Zato mudraci razlikuju u čovjeku niži i 
viši duševni život. 

Kao što ima svako biće, tako ima i čovjek kao središte 
(centrum) svega stvorenoga svoje opredieljenje, svoju 
svrhu. U čovjeku usredotočuju se sve bitne sile narav- 
skoga i ćudorednoga poredka u skladu, um ga uzvisuje 
nad sva ostala bića na zemlji i postavlja u živi odnošaj 
sa tvorcem njegovim; njegova je dakle Svrha, da razvija 
svoju osobnost t. j. sebe, svoju umnu i tjelesnu snagu u 
svih odnošajih do što višega stepena. Čovjeku su dana svoj- 
stva, pomoćju kojih može se neprekidno razvijati i usa- 
višivati, ali sama ta svojstva traže družtvo ljudsko, jer 
u zajednici mogu uspješnije djelovati. Svaki nas mora 
biti proniknut uvjerenjem, da je čovjek upućen na čo- 
vjeka, da medju ljudmi mora biti tiesna sveza, da im 
je svrha: živiti zajedno i ljubiti se kao braća. Svatko 
Mora svoj život podložiti velikim zakonom božjega po- 
redka, svoja djela zakonu ćudorednomu, dužnostim, koje 
um propisuje. ' 

Naumio sam govoriti o velikih poslovih družtva ljud- 


.skoga, zato je pako nuždno točno poznavati ove dužnosti. 


Za ljude i njihovo medjusobno obćenje postavlja se 
Prvo i najveće načelo ovo: postupaj prama drugim onako, 
ši *% 

kako bi želio, da drugi s tobom postupa. Ovo načelo 
nije možda novo. Vrlo je staro. Vi ste ga jamačno već 
čuli izreći, samo drugimi riečmi. Ali rieči neodlučuju. 
Odlučuje smisao njihov. Ovo je načelo pravi temelj za- 
jedničkoga Zivota u družtvu ljudskom. Bit će prilike 
još više govoriti ob ovih stvari. 

Jednakim načinom znade se, da i naše razne vjeroiz- 
povjesti upućuju i zapoviedaju, da je čovjek dužan živiti 
ćudoredno. 

— Hm, gospodine doktore, zar nas neuče i zakoni, 
što nam valja raditi, a česa se kaniti? Tako pita pisar 
kotarskoga suda Škudić. 

— Poznajete li dobro zakone državne i propise vla- 
dine? Za sebe smijem reći, da.sam ih prilično proučio. 
Nu znademo iz svagdanjega izkustva, da medju pravom, 
koje se izrazuje i u zakonih svjetskih i medju ćudore- 
djem, ima razlike. To isto potvrdjuju i veliki prav- 
nici i filozofi. Pravo i ćudoredje jesu dvie različite vrsti, 
dva oblika ili dva načina, kako se ima oživotvoriti 
dobro i plemenito; nu pravo ima pred očima poglavito 
sama djela, čine kao takove, ćudoredba pako uvažuje raz- 
loge (motive), koji privoljuju na ovo ili na ono djelo. Što 
propisuje pravo, zakon, to se mora izvesti, a tko neće 
s dobra, bit će prisiljen. Za propise ćudoredja neima 
prisilnih sredstva, da se pojedinac primora, da ih izpuni. 
Al dakako odatle nesliedi, kao da možda nebi bili dužni 
izpunjivati propisa ćudorednih zakona. To bo traži od nas 
um, koji ih posve odobrava, smatra ih skroz primjere- 
nimi biću ljudskomu. Tko pazi zakone ćudoredne i po 
njih živi, osjeća blaženi pokoj u svojoj sviesti, javno ga 
mnenje poštuje, pače jače ga uzvisuje nego li onoga, koji 
sliedi strogo samo propise zakona, jer čovjeka na obdrža- 
vanje zakona mogu primorati, ali često ne na ovo drugo. 
A isto tako svi pošteni i razumni odsudjuju čovjeka ne- 
ćudoredna, a progoni ga i vlastita savjest. 

Odavle dade se dosta lahko razabrati, da nije sve 
ono i proti zakonu, što je proti ćudoredju, n. pr. zavist, 
mržnja, itd.; a opet nije sve ćudoredno, što dopušta zakon. 
Primjera imade za to dovoljno. Ima država, gdje zakon 
nezabranjuje vjerovniku zahtievati i velikih kamata od 
svoga dužnika, onaj ih dakle može iskati, i ako to čini, 
nevredja zakona, ali ipak neradi dobro. «To isto čini, 
tko pokupi tražbine dužnika, pa nahrupi tada cielom po- 
vorkom tužba proti njemu, da ga upropasti. Napokon 
dobar primjer o tom daje nam i naš pokojni Kovačić. 
Svjetski zakon nije ga silio da plati dugove svoga hrata, 
ali tražio je to zakon ćudoredni. Da iztaknem još jedan 
primjer. Zakon traži od nas, da plaćamo porez, dajemo 
vojnike, da sjedimo kao porotnici kod suda, itd.; ali 
zakon nezapovieda, da ljubiš svoju domovinu, da prinosiš 
još i drugih žrtva za njen napredak, da odbijaš povrede 
nanesene u drugom obziru svetinjam narodnim. A ipak 
dužni smo to činiti, zahtieva to naša savjest, pače to je 
jedna od prvih i najvećih dužnosti svakoga nas. Ta tko da 
neljubi zemlju, u kojoj je sve što imaš, što ti je sveto i 
milo ovdje na svietu, koju su ciela koljena dragocjenom 
krvlju branila od svake ruke neprijatelja? Za to mora 
svatko osjećat svojom dužnošću sve činiti, što može uspo- 
riti duševni i gospodarski napredak predrage domovine. 
Ljubav prama domovini uspaljuje na žrtve, kriepi u stra- 
danju, hrabri da se lasnije podnose progonstva, koja su 
svagdje u svietu pravi otačbenici morali podnositi. Ovo 
je veliki hrvatski pjesnik vrlo dobro osjećao, zato klikće: 

Bože živi i razžari 

Svetu vatru rodoljublja, 
Svako srdce budi zublja, 
Svako oko budi plam, 
Da snarodne svete .stvari 
Sav uzplamti narod nam, 

Pravi rodoljubi svagdje se u svietu poštuju, premda 
kadšto istom poslije smrti njihove ili kad nastanu bolja 
vremena, kojih osvit njihove su žrtve omogućile. 

Eto kako je važna ćudoredba. Nemislim u ostalom 
razlažuć njena načela zaniekati zakonom ljudskim velikih 
zasluga, što ih zaista imadu za čovječanstvo. Družtvu 
gu vrlo koristni, nuždni su uvjet zajedničkoga života. 


Nu ti zakoni šute o gdjekojih stvarih, — što nemože 
inače ni biti — koje ćudoredba propisuje ili zabranjuje. 


— Na kraj konca, čemu nam jedno i drugo, primjetne 
trgovao Leib. Zakon, ćudoredje i vjera: ovo troje, veli se, 
kazuju čovjeku put, kojim mu valja krenuti. Ja mislim, 
da nam svega toga netreba. Vlastita korist, tu je naj- 
bolji kažiput. — Ovo je govorio Leib onakim glasom, 
kako čine obično ljudi, koji po novinah polove kojeka- 
kve puste rečenice, a nerazumiju njihova smisla. 

— Je li to vaša zbilja, gospodine? Vi ste putovali po 


Svietu, zar ste se o tom zajsta uvjerili? Varate se, dragi 


gospodine; da neima ovoga trojega, čovječanstvo moralo 
bi podpuno podivljati, pretvorilo bi se u čopor vukova u 
spodobi ljudskoj. Ako ste možda htjeli reći, da ispunji- 
vajuć naše dužnosti radimo i promičemo uvjek vlastito 
dobro, tad se s vami slažem, jer to dvoje stoji prema 
onim vječnim zakonom uvjek jedno uz drugo. Ali nisam 
porazuman s vami, ako kanite korist pojedinca osnovati 
na javnom ćudoredju. 

Malo prije rekoh, da se naša dužnost i naš boljak 
uvjek podudaraju, ali odatle nevalja zaključiti, da treba 
uvjek pitati, je li nam koristno, kad se ima dužnost iz- 
puniti. Vrlo često«bo držimo ono za dobro, što nam se 
mili, što je prema našoj udobnosti, našemu ukusu, pače 
i što je prema našim hirom. Takovom bludnjom obraća 
se naša prava korist u štetu; ćudoredju nestaje temelja, 
i bilo bi toliko ćudorednih zakona, koliko ima ljudi. 

Pravo ćudoredje pako treba da je za sve ljude, za sva 
vremena i sva mjesta uvjek jednako. 

I ovim zavišit ćemo današnji naš razgovor. Kad se 
opet sastanemo, razpravljat ćemo više o stanju čovjeka 
na zemlji. 


DRUGI RAZGOVOR. 


STANJE ČOVJEKA NA ZEMLJI; STANJE ČOVJEČANSTVA 
MALO PO MALO IDE NA BOLJE, 


Radenić je vrlo prijazno započeo svoje razgovore, sva- 
komu je bilo slobodno pitat što je htio, a to se je njegovim 
slušaocem tako svidilo, da ih je već na drugi razgovor 
došlo znatno više. ' 

Prvi uzme rieč Škudić: 

— Vi ste onomadne rekli, gospodine doktore, da je 
ovdje na zemlji sve liepo i dobro uredjeno. Meni ipak 
nije to jasno, ta svakdanje izkustvo pokazuje nam, da 
tu ima i mnogo zla. 

— A naročito, doda još Gvozdić, kako je to, da opa- 
čina toliko puta slavje slavi, a poštenje strada? 

— To ge dade, dragi prijatelji, protumačiti vrlo jedno- 
stavno naravju čovjeka i njegovim stanjem na zemlji. 
Upravo sam danas nakanio o tom govoriti. Pitate, zašto 
su nevaljalci često sretni, dočim poštenjaci nedolaze do 
ničesa? A zar se je zbilja tomu čuditi? Lopov se može 
poslužiti svimi onimi sredstvi, kojimi i pošten čovjek, a 
uz to se laća i takovih prilika, da se obogati, kojih pošten 
čovjek nikada neće upotriebiti, jer je pošten. A bi li vi, 
moj čestiti Gvozdiću, htjeli na taj način postati bogatašem ? 


» 

— Nebi vjere mi, gospodine doktore; ali ipak je to 
neugodna stvar. 

— Dopuštam, Gvozdiću, prem se takovi slučajevi 
nešbivaju toli često. Ako nevaljanac postane bogatim, 
svakomu to pada u oči; propadne li, svatko drži, da je 
to stvar sasma naravska, da je pravo, što je propao. Ako 
pako pošten čovjek marljivošću, urednošću i štedljivošću 
dodje do imetka, svatko veli: to je pravo, krvavo si je 
zaslužio, nitko se tomu nečudi. Nu vi valjda htjedoste pi- 
tati: kako se slaže sa vječnom pravednošću, da su opaki 
sretni? Zašto u obće postoje u položaju i odnošajih ljudi 
takove razlike? Prijatelji moji, istina je, kadšto smije 
se sreća i nevaljanu čovjeku. Ali to dokazuje, da s ovim 
životom neprestaje sve, da se nezaključuju svi računi. 
Ako si naš ograničeni um i nemože jasno protumačiti, 
kako će se jednom to sve izravnati, nu da se hoće izrav- 
nati, za to nam jamči pravednost, koja je uzev sve u 
jedno ipak temeljni kamen poredka u svietu, što prizna- 
vahu od vajkada svi veliki učenjaci naroda. K tomu 
nije nam dano da čitamo u duši onih pojedinaca, koji 
su si nepravednim načinom, na štetu svoga iskrnjega, 
sagradili tobožnju sreću. Toliko se ipak može tvrditi, da 
se nikakovim blagom na svićeu nemože kupiti mir duše 
i pokoj sviesti. Liepo hrvatska poslovica veli: bolji je 
dobar. glas nego zlatan pas! 

A na drugo pitanje: zašto ima medju ljuđmi na zemlji 
takove razlike? odgovaram: jer je čovjek družtveni stvor, 
jer mu je opredieljeno, da živi sa sebi jednakimi; jer 
istom u družtvu razvijaju se razne sposobnosti srdca i uma 
pojedinca, istom ih družtvo napućuje, da si imadu me- 
djusobno pomagati. A jer svi nisu jednako stvoreni, ne- 
može biti drugačije, nego da ima jakih i slabih, velikih 
i malenih, umnih i budalastih, bogatih i ubogih. 

— Eto ti ga, vikne Pletić stolaru Stranskomu, znao 
sam, da će na to doći. Vidiš moj Mirko, mora biti ubogih, 

kao što smo nas dva, da rade i da gospodi bogatašem 
ničesa neuzmanjka. 


— Počekajte Petre dok svršim, odvrati Radenić. Možda: 


ću vas ipak uvjeriti, da bog skrbi jednakim načinom za 


sve. Istina je, dobru stoji uviek o boku zlo, radosti tuga ;. 


nu ipak sva dobra skupa nadkriljuju sva zla. Često smo 
sami krivi jadom, koji nas progone. A napokon valja 
znati, da vječna providnost nikomu nije namienila trajne 
i podpune sreće. 

— A svim nevoljam, neprilikam i tugam, što ih tr- 
pimo, pridružuje se eto još i skupoća, povikne seljak 
Mitrov. 

— Govorite, prijatelju Mitre, o nevoljah i neprilikah, 
i neimate krivo, jer nas te prate u cielom životu. Da 
čovjeku nije ništa drugo naloženo, nego dužnost da radi, 
već tim bi mu se bio naprtio znamenit teret. Nu to vam 
je zakon prirode, njemu se valja pokoriti; ako mu se 


drage volje podvrgnemo, laglje ga nosimo, jadikovanjem | 


i protivštinom postaje nesnosnijim, A recite sami, nebi 
li bio Život bez radnje užasno dugočasje, nebi li, ne- 
vježbajuć svojih sila, tjelesno i duševno propali? Ne, ne- 
volje i zla života nemogu se izvoditi iz radnje, ali na- 
Protiv mnoga stradanja naša potiču iz vlastitih pogriešaka. 

Kovač Gvozdić, koji bi bio rado svoje ubožtvo na tudja 
ledja svalio, zaleti se doktoru u rieč: 

— Zar sam ja kriv gospodine doktore, da je požar 
uništio polovicu moje kuće, marvinska kuga upropastila 
mi blago (marvu)? Je li moja pogrieška kriva, što se je 
srušio krov na mojoj staji te mi ubio dobru kravu? 

— Dragi moj kume, nerado diram u osobe; ali pošto 
ste sama sebe ovdje postavili za primjer nesreće, moram 
nešto odgovoriti. Istina, niste vi sam krivi, da vam je 
kuća izgorjela; ali ta se je nesreća dala ukloniti, da ste 
si diete liepo poslali u školu, mjesto što ste ga ostavili 
kod kuće te mu dali žigice. da se njimi igra, Svakako 

pako mogoste se sačuvati od štete, da ste si, kako sam 
vas nagovarao, dali kuću osjegurati. Velite: nisam ja 
kriv, da mi je pošast uništila volove, da se je staja sru- 
šila i kravu ubila; ali zašto niste ugnuli onu gadnu ka- 
ljužu od svoje staje, koja je prouzročila i bolest marve 
i oštetila samo sdanje? Vaši susjedi, pače i sam gospodin 
načelnik moljahu vas, da: ju uklonite za vremena, ali vi 
ste odgadjali od dana na dan. Je li dakle nesreća sama 
došla na vašu kuću, niste li ju sami svojimi pogrieškami 
sakrivili ? 

Gvozdić umuknu. Prodanov priskoči mu u pomoć i da 
ga rieši velike zabune navede za primjer nesreću pokoj- 
noga Kovačića, koja jamačno nije potekla iz pogrieške 
pokojnikove, nego iz plemenite požrtvovnosti. 

— Što se je u istinu dogodilo, toga neniečem, odgovori 
doktor; nu mi smo već o tom govorili, da je i Kovačić 
uz veću opreznost mogao umanjiti nesreću, koja snadje 
njegovu obitelj. I sadanje nepovoljne okolnosti daju mi 
povoda da vam dokažem, da se opreznošću i obzirnošću 
dade gdjekoja bieda odvratiti. Ako nam prieti skupoća, 
tomu zaista nismo sami krivi. Ali razboritošću možemo 
joj izčupati najoštriji žalac. O tom drugi put više. 

— Gospodine doktore, primjeti starina Milić, govo- 
raste o svakakvih neprilikah, ali nespomenuste zala u 
našem životu, kojim neima lieka, a to su: starost i 
nemoć. 

— Imate pravo, starče moj, ali ja navlaš nisam go- 


vorio o starosti kao o nesreći. Ta tko nebi htio ostarjeti ? 


— Takvih neće, biti mnogo, vikne više glasova. 

— Govoreć o nesreći, netreba dakle spominjati sta- 
rosti. Starost postaje biedom samo onda, ako se je živilo 
neoprezno, ako u mladosti nismo nastojali radnjom i 
štednjom namaknuti si sredstva za vrieme, kada se više 


* nemože raditi. Ako pako nesreća i bieda nedaju sprav- 


ljati ,bieli novac za crne dane“, dolazi nam u pomoć 

družtvo ljudsko sa raznovrstnimi dohrotvornimi zavodi. 
Ali nebrinu se samo siromasi za kasniju svoju starost; 
na nju misle jamačno svi. Tko neprolazi kroz život poput 
nerazumne životinje, misli, mora misliti na svoju i na 
budućnost svoje djece. Jedno i drugo potiče čovjeka na 
radnju pa i u tom smislu prikazuje se radnja kao blago- 
tvorni zakon providnosti božje. 

Čim više razmišljate o tom, tim prije morate se uvje- 
riti, da nevolje ovoga svieta neprekidno potiču i nukaju, 
da skupimo i upotrebimo naše sile i sposobnosti, a tim 
postaju pravim blagoslovom za čovječanstvo. 

— Hm, gospodine doktore, uze rieč seljak Knežević; 
nezamjerite, ali bome meni je vrlo težko vjerovati, da 
su: skupoća, marvinska kuga, bolest groždja, kolera itd. 
stvari spasonosne. 

— Znam, susjede, da je to težko vjerovati, nu istina 
je, da nam providnost nešalje tih zala bez uzroka i sta- 
novite namjere. Nemojmo misliti, da će uvjek ovako hiti, 
kao što je sada. Kad nas snadju takve nevolje, treba da 
se čovjek sjeti, da nije sam na svietu, da živi u družtvu. 
Biede takve oštre naš um i naše razmišljanje. U takovih 
nesgodah valja da stradajućemu bratinski u pomoć pri- 
skočimo, ta vi ste se već svi osvjedočili, koliko suza 
može darežljivost otrti, koliko dobra učiniti. A je li ne- 
volja nadošla, treba joj junački gledat u oči, napeti sve 
sile, da ju što prije odklonimo, a za budućnost okoristit 
se stečenim izkustvom. Naši starci umiju mnogo pripo- 
viedati ob užasnih bolestih, o koleri, i ja vas mogu uvje- 
riti, da su one kadšto desetinu ljudstva pomorile. Danas 
nisu već ni s daleka onako strašne niti pogibeljne. Raz- 
mišljanjem, izkustvora i napredkom u znanosti umanjila 
se pogibelj; danas je pomor u prosvjećenih  državah 
Europe znatno manji. Samo ću vam jedno spomenuti. 
Boginje (koze) još su pred kakovih sto godina užasno 


Ida 

harale medju pučanstvom. Danas su riedke i nepogibeljne. 
A znate li čim se je to postiglo? Ciepljenjem boginja. 

Eto naš Draškovac najbolji nam daje primjer, kako 
se može nezdravo mjesto, u kojem je ljudstvo silno umi- 
ralo, pretvoriti u zdravo. — A kao što nisu više tako 
strašne kužne bolesti, tako je i glad, nekoč strah i trepet 
naroda, izgubio puno od svoje strahote. Množina pusta 
zemljišta obradjena je, poljodelstvo se popravilo i usa- 
vršilo, nove se vrsti bilina goje. Ako jedna pofali, uspije 
druga. To je jamačno sve dobro i koristno, svemu pako 
tomu dadoše povoda nevolje; pače neću pogriešiti reknem 
li, da zla svake ruke i biede mogu biti i koristne čo- 
vječanstvu. : 

— Istina, primjeti Gvozdić; ali svi ti probitći polu- 
čeni su ipak radnjom, naporom, dakle na mjesto jednoga 
zla došlo je drugo. 

— Varate se prijatelju. U mnogih slučajevih ublažuje 
radnja duševna nevolje tiela; a tko da se tuži na okol- 
nosti, na stanje, u kojem čovjek postaje bogatijim na 
izkustvu, uvidjavnosti i ćudorednosti? Ma koliko se mi 
tužili, život ljudski u svakom se je pogledu popravio. 
Danas se više ni s daleka netreba mučiti, kao u staro 
doba; danas je život naš udobniji, manje izvržen zlu i 
nepogodam. Ali za to valja neumorno razvijati i sgodno 
rabiti duševne sile, pa tako i u buduće činiti. Koliko 
je u naše doba nastalo preliepih zavoda na obću korist, 
a izumiše ih misaoni prijatelji ljudskoga koljena! Bit će 
još sgode govoriti o tih dobrotvornih zavodih. 

Slušaoci Radenićevi nemogahu ipak nikako zaboraviti, 
da je žetva ljetošnja bila loša, da će nastati skupoća; zato 
je sad ovaj, sad onaj opetovano zapitkivao, kako će se 
živjeti kraj velike skupoće, koja će jamačno zavladati. U 
tom smislu progovori krojač Iglić: 

— Sve je liepo, gospodine doktore, i ti zavodi mogu 
biti vrlo koristni, ali ipak nedokučujem, kako će ljudska 


be? 


m 

oštroumnost nadoknaditi onaj manjak u žitu, koji mora 
nastati usljed slabe žetve lanjske i ljetošnje. 

— Reći ću vam odmah, moj poštovani susjede, a tim 
ujedno navesti novi primjer, koli je mudro božja pro- 
vidnost sve uredila. Podnebje u raznih krajevih na zemlji 
oje različito. Tako se mienja i vrieme. Nikada se s toga 
nedogadja, da bi na cielom svietu u istoj godini jednaka 
vladala nerodica. Dok mi stradamo, drugi obiluju možda 
i preobiluju. Što dakle da činimo ? Valja nam iz takovih 
krajevah pribaviti si onoga, česa trebamo a neimamo, 
Istina, više puta mora se potrebno žito nabavljati iz da- 
lekih zemalja; a dovaža li se, kao što evo ljetos, sbog 
neopreznosti, ponešto kasnije, eto straha od skupoće. Nu 
mi znademo, da Rusija ima dosta žita, nije se dakle bo- 
jati glada. A vi sami jamačno dobro uvidjate, da je žito 
skuplje, ako se mora iz dalekih krajeva dovažati, kao što 
razumijete, da se trgovina sa žitom nesmije priečiti, jer 
svaka takova zaprieka poskupljuje robu. 

O tom predmetu trebalo bi još puno govoriti, nu prije 
toga valja još koješta razpraviti. Vratit ćemo se dakle 
kašnje na ovu stvar. 


TREĆI RAZGOVOR. 


POTREBOČĆE LJUDI TEMELJ SU OBITELJI I DRUŽTVA, 
TER IZVOR SVEGA KORISTNA NA SVIETU. 


Strah, da će živež poskupiti, rasao je od dana na dan. 
Znalo se je izviestno, da nije samo Hrvatska imala lošu 
žetvu, da je ista bieda snašla i Ugarsku, Česku, Ga- 
ličku, pače i neke susjedne države, naročito Njemačku i 
Italiju. Narod se uzplahirio. U nas već se je prijašnje 
godine tužilo na slabu žetvu, ljetošnja bijaše još lošijom. 
Našlo se ljudi, koji su uzeli vikati na neke trgovce, da 
su nakupovali silna žita uz lahku cienu, pa neće da ga 
sada prodavaju nego čekaju dok još jače poskupi, kako 
bi što laglje sviet konačno upropastili. 

U Draškovcu bijaše na sreću sve mirno, odrasli muž- 
karci drage su volje polazili poučne sastanke Radenićeve, 
čemu se on vrlo radovao, držeć, da će tako moći uspješno 
djelovati na pučanstvo. 

Kad se danas opet našao liepi broj slušaoca započe 
on ovako: 

— Vaše pouzdanje, prijatelji moji, uviek mi bijaše 
milo, u današnjih okolnostih ja ga osobito cienim. Možda 
će vam moje izkustvo biti na korist. Zadnji put smo go- 
Vorili, da svako zlo ima uza se i dobra, da ovo potonje 
obično nadmašuje ono prijašnje; da zla, koja nas snadju, 


am 

dolaze često od našega neznanja, naših pogriešaka, naših 
strasti ili naše neopreznosti. Danas razgovarat ćemo 
o tom, kako bi se zlo koje razboritošću i odvažnošću 
moglo odkloniti. 

Znadete, da ima svaki čovjek nečesa što treba, da ima 
svojih potreboća. ' 

— Znademo, znademo vrlo dobro, poviknuše u jedan 
glas Gvozdić i više seljaka. 

— Potreboće te moraju se podmiriti. Ako hoćeš ži- 
vjeti, moraš svaki dan jesti i piti. Čovjek dolazi go na 
zemlju, treba mu odiela; treba kuće i ognjišta. To se 
sve neda nabaviti bez muke, valja napeti tielo i duh. 
Bez muke neima miike, 

— Istina je, oglasi se opet više slušaoca, 

— Ali potreba je samo dotle muka, neprilika, dok je 
nepodmiriš; čim je namirena, nije više muka, postaje 
užitkom. To je jamačno svaki nas osjetio, kad se. najede 
ili napije. Vidite dakle, kako i ovdje od zla nastaje dobro. 

— Ali, gospodine doktore, digne se Mato Koren, ja 
znadem da ima dosta ljudi, koji i neznaju što je muka, 


a vrlo mnogo uživaju. Sa malo muke dolaze do pre- 


krasna života. Čemu je to tako? 

— Io tom ćemo govoriti.-Za sada budi vam rečeno, 
da nije sve zlato što se sjaje. Bogataši nisu baš gijek 
tako sretni, kako se komu čini. Malo kada stradaju, zato 
i neosjećaju prave slasti, kada podmiruju svoje potreboće. 

— Moguće da je tako, doda Jovanović; ja pako zna- 
dem, da neima većega veselja, nego ako nabavim ženi 
i djeci stvar, koju si već davno žele. Naši gavani ja- 
mačno nepoznavaju takove radosti. 

— Istina je, kume moj. Ali da idemo malko dalje. 
Ima mnogo ljudi, koji velikom mukom prolaze ovim 
svietom, nu ima ih razmjerno malo, koji nebi mogli 
podmiriti najprečih potreboća. Eto ovo nas potiče da uči- 
nimo ovdje malenu razliku. 

Nije težko označiti najpotrebitije svakomu stvari : hranu, 
pilo, odielo stan i — barma kod nas — ogriev. Ali i 
- ove potrebne stvari nisu svagdje i u svako doba jednake. 
U toplih predielih drugačije su, a drugačije su u muzlih; 
a postoje tu još i druge kojekakve razlike. Mnoge potre- 
boće sami izmišljamo. Deder uzmite čovjeka divljaka iz 
amerikanskih šuma ili afrikanskih pustara, pa ga sravnite 
sa najsiromašnijim hrvatskim seljakom, zanatlijom ili rad- 
nikom u gradu. Kolika je tu razlika! Samo da nešto 
spomenem, Danas i najsiromašniji radnik mora imat žlicu, 
nož i vilice kad jede, odieva se platnenom rubeninom, u 
zimi suknom. Toga svega nepoznaje divljak iz Afrike ili 
Amerike. Ima dakle stvari, o kojih naš seljak misli da 
nemože bez njih živjeti, a divljak neima ni pojma o 
njih. Ali čemu posizati tako daleko; ogledajmo se kod 
kuće, kolike razlike medju ljudmi raznih stališa glede 
potreboća! Bogataši u gradu misle da bez ove ili one 
stvari nemogu biti, ta ista stvar bila bi čednomu gra- 
djaninu, majstoru možda neki, ali našemu seljaku sje- 
gurno pretjerani luksus. Netreba nego da pogledamo, ko- 
liko i kakova odiela treba imućnik, čedni gradjanin, i 
priprosti seljak, Tako vam običaji čine obilje potrebom. 

— Ali upravo sbog toga čuje se najviše tužba, pri- 
mjeti Ivić. Eto kakovih sam ja već promjena od moga 
djetinstva do sada u načinu života vidio i doživio! Gdje 
je prije ciela obitelj bila zadovoljna sa jednom, sada se 
traže dvie i tri sobe za stan. Prije su samo gospodje no- 
Sile šešire, sada ih nosi svaka kuharica u gradovih. 

Naše seljakinje zamataju svoju glavu u svakojake pi- 
sane rubce, a još pred 15 godina ponosile bi se svojom 
poculicom ili pečom; prije bielo odielo od domaćega 
platna, danas mora biti od pamuka. Gdje je prije gorjela 
U sobi luč iztesana od drva i na peći osušena, gori danas 
petrolej. 


Lorković: Razgovori. 4 

— Ali to je sasma dobro, odvrati Koren; nikada ne- 
može biti previše izdašna i čista svjetla. 

— Ija tako mislim, reče Radenić. Čovjek mora na- 
predovati, zato je tu, to mu je sudjeno. Ta da neima 
toga napredka, mi bismo i danas živili kako su naši 
predji pred tisuću godina. Od kako je svieta i vieka, 
svatko gleda da si svoje stanje popravi. Čovjek se na- 
preže, smišlja, izumljuje; što je nekoč samo pojedineu 
pripadalo, danas je svojina cieloga naroda. Fto tako su 
naše želje u ruci providnosti božje sredstvo, da se naše 
stanje na zemlji poboljšava. 

Nu mislite li, da su te poboljšice u našem domaćem 
životu puke spoljašnosti bez ikakove koristi? Nije li i 
ćudorednost veća, nije li ljudstvo postalo uljudjenijim, 
odkako se grade pristojne kuće, te ljudi nemoraju ži- 
viti kao niema životinja? Odkako je ljudem ljepše u pri- 
stojno uredjenom stanu, zar nevole više boraviti kod 
kuće, u svojoj obitelji? Istina, gdjekoji troši više nego li 
treba na vanjske stvari, ali ipak je ljudstvo u eielosti 
radenije i čišće. Priznajem, da se nose svakakve šarene 
marame na glavi, ali se u obće opaža da je odielo čišće 
i manje poderano; mjesto tamnih svjetiljka, mjesto ne- 
sjegurne luči, kod koje se sbivahu svakojake nepodobštine, 
imademo danas čisto, jasno svjetlo, pri kom možeš ko- 
ristan posao raditi ili dobru knjigu čitati. A što ćete 
na to, ako vam dokažem, da je taj razvitak potreboća i 
sada, kraj prieteće skupoće, koristan ? —- 

Svi se nadju u čudu. 

— Kad budete čuli, što ću vam sada pripoviedati, reći 
ćete da imam pravo, ako uztvrdim, da neplodna godina, 
ma bilo kruha onako malo kod nas kao g. 1811., nebi 
danas onako ljude tištila kao onda. Krivo se tvrdi, da 
civilizacija (uljudba) umnaža potrehoće, da čini siromaka 
još većim jadnikom, jer mu nemože davati najpotrebi- 
tijih stvari. Tomu u istinu nije tako, to je bludnja. 

Ako je siromah već prije bio ograničen da podmiruje 
samo najpreče potreboće, nemože na niže ići. Ako se 
mora prosenim kruhom i krumpirom hraniti, samu vodu 
piti, što će biti kada postane živež skupljim? Ako se 
pako troši više kave, šečera, mesa, pšenice, nosi odielo 
od bolje tvari, može se čovjek — kad nastane zla go- 
dina — prije i laglje stegnuti. 

Sjetite se samo, kako bijaše u Draškoveu još pred dva- 
deset godina. Ljudi su se hranili: suhim kruhom, lukom, 
žganci, nezrelim voćem, a kojim je bolje išlo: sirom, 
mliekom, a svi zeljem, repom i pasuljom. Na seljačkom 
stolu vrlo se riedko vidilo meso, kod kuće malo i riedko 
pilo vino. Ljudi spavahu na krevetu punom slame, preko 
koje prostrieše grubu plahtu; prosto iztesani i slupani ve- 
liki stol, isto takove vrsti klupe, u zadku ogromna peć, 
gdjekoja ladica: to bijaše posoblje. Nisi vidio ni ormara 
ni stolca, a još manje na stieni uru, ili kakovu sliku, 
knjige na polici ni za liek. A kakove bijahu posljedice 
takova stanja? Mnogi ih se još sjećaju; ako se nije mogao 
koji groš zaslužiti, a ciena proizvodom porasla, ljudi već 
prije oskudno živuć, nemogahu se u ničem stegnuti, a 
jer je svaki htio imati kruha, morao je nastati glad. 

Kako će biti ljetos? Počme li rasti ciena žitu, svatko 
će si odkinuti trošeć stvari, kojih netreba nuždno za 
život. Manje će se piti vina; tko je viko piti kavu u 
jutro, okanit će se toga, ili će kupovati lošiju; mjesto 
odiela od finije tvari, rabit će se grubije vrsti. Tako će 
se proživjeti, ako i ne kao obično dobro, ipak tako, da 
nebude nitko stradao na najnuždnijih stvarih. 

— To bi mogla istina biti, odzove se u jedan glas 
više slušalaca. 

— Ne samo da bi mogla, nego to je prava živa istina, 
nastavi doktor, i vi ćete se jamačno lahko uvjeriti, ko- 
liko se je stanje sirotinje poboljšalo, koliko u obće (livan 


red vlada na ovom svietu. Družtvo ljudsko osniva se na 

uslugah, što ih jedan čini drugomu, da se namire potre- 
boće. Sve je tako uredjeno, da jedan ima zahvaliti pod- 
mirenje svojih potreboća naporom drugoga. 

— Što? pita Mato Koren. Dakle što zaslužim vlasti- 
tima rukama, to da imam od drugoga? 

— Netreba se nagliti, vatreni moj mladiću, odgovori 
Radenić. Istina, što trebaš, kupuješ za novac, zaslužen 
radom svojim ; nu ded pomislite, tko miesi kruh što ga 
jedete, tko li šije cipele, tko kaput; tko vam daje žita, 
konoplje, lana, kože, drva itd. ?# Zar bi vi mogli od jutra 
do mraka u tvornici poslovati, da se drugi nebrine za 
te stvari? 

— Nebi, imate pravo. 

— Eto vidite, svoju radnju mienja čovjek za puja. 
Za željezo, koje se kod nas kopa i tali, može se kupiti 
kave, šečera, pamuka i drugih proizvoda. Tako su naše 
potreboće vez, koji veže ljude i narode. Da uzmognemo 
živiti kako smo vikli, treba dobara i radnje gotovo svih 
strana svieta. 

— Uvidjam to, primjetne Dvorniković, providnik na 
imanju gospodina Malenića, ali mora se ipak žaliti, da 
su darovi prirode često tako daleko od onih, koji ih 
upravo trebaju. Čaj, kava, razne mirodije, koje su nam 
živućim pod hladnijim podnebjem potrebne, rastu samo 
u toplih predielih; proti bolestim u Europi rastu nuždni 
liekovi više tisuća ura daleko. 

— To je novi razlog, odgovori doktor, da slavimo 
krasan vez, koji ima po božjoj odredbi vezati, pa zaista 
i veže ljudstvo. Upravo to da jedan kraj obiluje pred- 
meti, kakovi manjkaju u drugom, povodom je medju- 
sobnoj mieni i zamjeni; da neima toga, narodi nebi se 
nikada upoznali. — Ovo su uzroci razvitku trgovine. Da 
neima trgovine i trgovačkih sveza medju narodi, kako bi 
nam se godilo n. p. u sadanjoj skupoći, gdje se mora 
potrebno žito uvoziti iz dalekih krajeva, iz Rusije, a za 

neke krajeve čak iz Amerike. Da neima trgovine bi li 
mi znali, gdje ima suvišne zalihe žita, pa kad bismo i 
znali i kad bismo morali istom brodove graditi, bi li 
mogla potrebna količina za vremena prispjeti; čim bismo 
podmirili ogroman trošak prevoza? 

Potreboće čovjeka probudiše duh i snagu duševnu, da- 
doše povoda velikim izumom. Ali ne samo promet i tr- 
govina, nego svi obreti, izumi, sve znanosti, gorostasni 
razvoj obrtnosti mogu se svesti na ovaj uzrok; sve sile 
naroda; voda, vjetar, sunce, para, munjevnost, svjetlost: 
sve to služi ovoj svrsi. Koliko su dobročinstvo strojevi 
(makine) za radnika i ne radnika; potreboće su potak- 
nule izume i razvile ogromnu porabu njihovu. 

— O tom olahkoćenju bome ja nemogu mnogo pri- 
poviedati, oglasi se stolar Stranski, a nemogu niti naši 
seljaci; jer i danas isto se tako težko drvo sječe, reže, 
zemlja mučno obradjuje kao i prije. 

— Neimate pravo, gospodaru: u naše doba izumljena 

je množina makina za porabu poljodelaca. Vi dakako 
neznate toga, jer se u obće naš seljak nebrine i nemari 
mnogo za takove pojave. 
— Nezamjerite mi gospodine, primetne župnik, ta od- 
kale da to znade? Tko ga podučava? nije li seljak prepu- 
šten u svom gospodarstvu samu sebi i svojim običajem ? 
Doduše u našem je Draškovcu bolje, ali bome po ostalih 
krajevih dosta kukavno. 

— Žalibože da je tako, ali biti će i u tom bolje, ako 
bog dade. Ta nije tomu tako dugo, što su zemlju još ve- 
ćim naporom obradjivali, jer nebijaše plugova, ili su 
gospodari radili drvenim a ne željeznim plugom. Vi- 
dili ste jamačno na imanju gospodina Malenića, kako 
makina mjesto čovjeka sije, žanje, sieno kosi, žito mlati, 
itd. Doći će jamačno vrieme, da će i manja vlastela, pače 
i imućniji seljaci rabiti strojeve, 

— Sačuvaj bože, vikne nekoliko nadničara; jer kuda 
onda s nami, ako bude sve makina radila. 

— Nebojte se, da se to i sbude, nehi stradali sbog 
pomanjkanja radnje. Ja vam doduše nemogu unapred sve 
potanko dokazati; ali to stoji, dok dodje do toga, nastati 
će već tolike nove potreboće, koje će se morat podmi- 
riti; radnja neće se umanjiti, ali će biti laglja, manje 
naporna, a odatle opet korist svim radnikom. 

Još da vam reknem, kako postaju naše potreboće te- 
meljem družtva. Već je spomenuto, da te potreboće mo- 
žemo podmiriti samo tudjom pomoćju; opaža se i to, da 
je radnja napokon temelj ukupnomu prometu  cieloga 
svieta.  Štogod kupujemo ili prodajemo, sve je nastalo 
radnjom. Tko hoće prodati ili proizvesti kakovu bilo 
stvar, mora računati na to, da će ju netko kupiti, jer ju 
treba. Tražimo li posla, radnje, moramo naći drugoga, 
koji će nam je dati, a to opet može hiti samo onaj, koji 
treba naše radine snage: (Dakle čim više ljudi trebaju, 
čim mogu više kupovati ili davati posla, tim je više 
nade, da ćemo unovčiti plodove vlastitoga napora. Čim 
Zato je i za svakoga nas važno, je li naš bližnji čovjek 
vješt i revan, ima li mnogo potreboća i mnogo sredstva 
da ih podmiri. S toga puno vredi za pojedinca, ako živu 
oko njega bogati ljudi, kao što je sgodno za cieli 
narod, ako ga okružuju narodi imućni. U Englezku, Fran- 
cezku i Njemačku može se više prodati nego li razmjerno 
u Ugarsku, Tursku ili Španjolsku, jer su one zemlje puno 
bogatije od ovih potonjih. Zato nije dobro zavidnim okom 


gledati na bogatstvo susjeda, bio to pojedinac ili narod. 


— Priznajem da sam pogriešio, uplete se krčmar Pro- 
danov, misleć da imućnost bogataša može biti štetna 
ubogu; ali ipak je istina, da sirotinja velikom mukom 
podmiruje i najpreče svoje potreboće. 


' 

— A iko je tomu kriv, uplete se u rieč Gvozdić, nego 
druživo, jer priroda daje svega u izobilju. 

— Iu tom se varate, majstore, odgovori Radenić. 
Deder pomislite na čovjeka, sasma osamljena. Nebi li mu 
puno gore išlo, nebi li bio većma lišen svake pomoći i 
podpore nego li je sada u družtvu? Druživo nije nikakvo 
umjetno djelo, osniva se na tjelesnoj i duševnoj naravi 
čovjeka. Čovjek spada u družtvo; on je — kako vele 
— biće družtveno; njegove sile i sposobnosti mogu se 
razvijati samo u družtvu. 

— Gospodine doktore, opazi učitelj, i naše današnje 

družtvo nije od vajkada, i ono je ljudsko djelo, pa ga 
vidimo danas u prerazličitih slikah i oblicih. 
— Dopustite, gospodine učitelju, tu se mora najprije 
pitati: što je družtvo? Družtvo je spojenje (sjedinjenje) 
osoba, živućih zajedno na većem ili manjem prostoru, 
koje veže zajednica poslova i interesa, koji si svoje radnje 
i službe medju sobom zamienjuju. Kamo god se obrneš 
svagdje vidiš ovakovo sjedinjenje, osnovano na istom teme- 
lju. Svagdje jedni obradjuju zemlju, drugi tjeraju zanate i 
obrte; svagdje oni prodavaju ovi kupuju, dočim opet 
treći pribavljaju stvari za ona mjesta, koja ih trebaju a 
drugdje se proizvadjaju; svagdje postoje zakoni, koji osje- 
guravaju čovjeku plod njegove radnje. 

— Istina je, odgovori učitelj, ali i ti zakoni nisu 
svagdje jednaki. 

— Kao što nisu ni ljudi jednaki, odvrati doktor. Pa 
kao što god čovjek ostaje čovjekom, prem se jedan raz- 


likuje od drugoga duševnimi i tjelesnimi svojstvi, tako ' 


i družtvo ; glavni uvjeti, obćenita obilježja njegova svagdje 
su jednaka. 

«Al da se vratimo natrag k našemu predmetu. Na 
svakoj strani svieta opažamo isti prirodni nagori, po ko- 
jem se. čovjek prislanja na čovjeka. Mnoge dovode k tomu 
okolnosti, ali sve potreba, po kojoj se službe traže i da« 


» 

vaju. Jedan je jači mišicom, drugi umom; ovaj smisli, 
onaj izvodi; onaj daje misao, ovaj ruke. Ta i članovi iste 
obitelji posvjedočavaju često vrlo razne sposobnosti, pa 
se prema tim diele medju nje poslovi i zanimanja. 

U obće je obitelj slika družtva u malom, te prava 
njegova podloga. Usljed naravske potrebe sjedinjuju se 
trajno muž i žena; cilj im je: dobrobit zajedničke kuće. 
Imadu li djece, ova osjećaju potrebu da živu pod njiho- 
vom zaštitom. Tu se pako otvara vrelo najplemenitijih 
osjećanja, koja više nego ikoja druga uredba doprinose 
k sreći ljudskoga koljena. Brakom se napose čovjek luči 
od životinje. Mlada životinja brzo se razvija, malo vre- 
mena pa netreba nikakove zaštite i pomoći svojih sta- 
rijih; naprotiv diete je nježno, slabašno, mora se kroz, 
mnogo godina vrlo pomno njegovati, tako, da već ovom 
Skrbi oko uzgoja djece dobiva zajednički i trajni život 
u braku naravsku podlogu, čim se pobijaju svi lahko- 
umni nazori, kao da je sveza medju spolovi prolazna i 
kao da se sklapa prema časovitu izboru i nagnuću. 

Iko nas ima djece, znade najholje ocieniti ljubav 
prama rodjenoj djeci. 

Dobri roditelji rade dan i noć, muče se i kine, sami 
si odkidaju od ustiu, da promaknu dobrobit svoje djece. 
Česa nebi htio samu sebi, učiniti ćeš svomu djetetu. 

Tako se u obitelji oplemenjuje čuvstvo, koje tada u 
širem krugu potiče na razna dobra djela: na požrtvov- 
nost prama svomu iskrnjemu, prama domovini i narodu, 
toj velikoj i uzvišenoj obitelji. Dočim mnogi veselo žr- 
tvuju život za sreću, slavu i moć domovine, drugi pri- 
nose isto takovim osjećanjem imetak svoj, često plod 
velikih napora cieloga života, da utemeljiv zaklade otvore 
vrelo pomoći članovom družtva u nesgodah, koje bi jed- 
noga ili drugoga mogle postići. 

Iz krila dakle obitelji raste stablo ljubavi iskrnjega, 
pod kojega sjenom živi i razvija se družtvo ljudsko. 

JEDAN DAN IZ ŽIVOTA SIROMAKA, ILI: RADNJA MNOGIH 
LJUDI KORISTNA JE I POJEDINCU. DIOBA RADNJE. 


Usljed loše žetve skupoća je rasla danomice jače. Se- 
ljak ono malo žita, što mu je porodilo, neda za živu 
glavu od sebe; a dosta ih je malo, koji bi u obće još 
imali vlastita priroda. Od svakuda leti tužba za tužbom : 
seljak strada, obrtniku ide tiesno, trgovac pravi slabe 
poslove. Skupoća žita uzrokom je, da ljudi gledaju naj- 
prije obskrbit se kruhom, za sve drugo manje se pita ; 
zato imađu zanatlije, obrtnici i tvorničari manje posla, 
zato po gdjekoji obrtnik odpušća svoje kalfe, a tvornica 
radnike. 

U Draškovcu nije bieda dostigla toliki stepen, ali se 
je bilo bojati; zato se sve bavilo samo tim predmetom, 
o tom su najviše razgovarali, a doktor Radenić rado bi 
zalazio medju ljude, da razlaže, tješi, svjetuje. Kad su 
se opet sliedeće nedjelje našli u školskoj sgradi, započe 
ovako : 

— Vidili smo, dragi prijatelji, da su naše potreboće 
temelj družtva. Ljudi sastaju se u družtvo, da lasnije pod- 
mire potreboće. A da li se ta svrha postizuje? Svakako, 
a da to dokažem, evo navesti ću vam razliku, koliko živi 
ljudi na stanovitom prostoru u naprednih, i koliko u div- 

ljih zemljah. Izkustvo potvrdjuje, da ondje živi više ljudi 
na skupu, gdje imadu više živeža, jer se tu laglje hrane. 
U zemljah nastanjenih divljaci na prostoru od dva če- 
tvorna kilometra neživi redovito više nego jedan čovjek, 
jer veći broj nebi imao dovoljne hrane; dočim u dobro 
obradjenih, naprednih krajevih može na jednom četvor- 
nom kilometru živjeti i preko 50 osoha. Isti dakle prostor 
zemljišta u prosvjećenoj državi može hraniti sto puta više 
ljudi nego li u divljih i neobradjenih. A da je tomu za- 
ista tako, možete se uvjeriti pogledav na varaždinsku 
županiju, koja zahvaća najveći dio krasnoga našega Za- 
gorja, u kojoj živi na jednoj četvornoj milji preko 5000 
stanovnika, a na jednom četvornom kilometru pako do 
90 duša, Ima dakako u Evropi zemalja, koje su još jače 
napučene n. p. Česka, Slezka, dolnja Austrija, Sakson- 
ska, Englezka itd. K+, 

Uzrok pako, zašto se pučanstvo toliko množi u civili- 
zivanih zemljah, nalazi se upravo u koristi, koju daje 
družtvo čovjeku i koje mu život olahkoćuje. : 

— Ali kakova korist onomu od družtva, primetne 
Stranski, koji sječe drvo u šumi? 

— Zašto sječe drvo? 

— E, da si štogod zasluži? 

— Dobro; nu da neima družtva, da neima obrta ni 
zanata, od kakve mu koristi šuma i drvo, odakle mu no- 
vac za sve potreboće? Kako bi živio? 

— Dao bi se na drugi posao. 

— Lahko je to reći, ali težko izvesti. Da neima druž- 
tva, za koga bi radio, tko bi za njegov posao išto pla- 
ćao, gdje bi kupio što treba? Tko bi htio živiti bez 
družtva, morao bi sve sam raditi: danas njivu orati, su- 
tra si odielo šiti, prekosutra kuću graditi ili krpati. A 
odakle da uzmeš potrebnih tvari? Odakle sukno za odielo, 
kožu za obuću, odakle plug za oranje? Ili mislite li, da 
bi se sve to dalo napraviti nožem? A napokon odakle 

nam i nož? Zar nebi čovjek živio kao divljak u pu- 
stari ? < 

— To je istina, odvrati Stranski. 

— Tako je, prijatelju. Život u družtvu prava je sreća. 
Svatko ide za svojim poslom; dok jedan obavlja svoj, do- 
tle drugi rade, drugi i brinu se tim posredno za podmi- 
renje potreboća onoga prvoga. Ima mnoga dobra na 
svietu, ali čovjek uživajuć ga neprestano nemisli nanj. 
Kad bi ljudi razmišljali koliko jedan drugomu koristna i 
dobra čini, morali bi se još više ljubiti i poštovati. 

Vi poljodelci valjda i nemislite, koliki vam drugi u 
poslu skromno pomažu ? 

— Koliko, zapita nekolicina u jedan glas? | 

— Ta deder ogledajte se malko i odmah ćete naći 
svojih pomagača. Eto vam majstora Gvozdića, koji poprav- 
lja plugove, motike i lopate, pa umije za potrebu i novi 


.plug napraviti; koji podkiva konje. Tu vam je Stranski, 


koji na vaših kućah pravi prozore, vrata i svakakve ine 
poslove stolarske, eno Tkalčića, koji tke najbolje platno ; 
Kolarić sastavlja nam kola itd. 

Ali i vas poljodelce vrlo trebaju drugi. Vi obradju- 
jete zemlju, sijete, žanjete i privredjujete za život naj- 
potrebitija dobra. Zato je pravo, da se poljodelstvo u 
državi visoko cieni, jer je kruh najpotrebitije dobro. S toga 
se svagdje prosvjećena vlada brine za poljodelca, budnim 
okom prati razvitak njegov, te mu u svakoj prilici ide 
na ruku riečju i djelom. Netreba u ostalom zahbora- 
viti, da nemožemo nikako biti bez ljudi učenih; jer 
tko bi nam gradio ceste i željeznice, prokapao kanale, 
uredjivao rieke, gradio mostove, kuće, tvornice, ako ne 
oni; tko bi branio našu osobu, naš imetak, naša dobra, 
tko se brinuo za naobraženje nas i naše djece, da neima 
vlade, činovnika i učitelja? Vlada bo, činovnici i služe 
benici državni neimaju druge svrhe nego promicati do- 
bro naroda. 

Eto odavle razabirete, da ima stotina ruku, koje vas 
tajno pomažu; dok: se jedan znoji na polju, drugi po- 
sluje u tvornici, treći u šumi, četvrti Sjedi kod knjige, 
uči i smišlja kako bi promaknuo vašu korist, 

— To bi sve liepo bilo, hoće krojač Iglić, kad bi se 
svim jednako pomagalo. 

— Istina je, odgovori Radenić, Mnogi primaju više 
usluga, nego li ih sami drugim pružaju; ako se neva- 
ram nišanite na hogataše. 

— Tako je, gospodine doktore. 

* — Janko moj, vi ste krojač, radite, koliko znadem, 
za gospodina vlastelina Malenića, za gospodina župnika, 
za gospodina Svilića: Svi su ovi imućniji od vas; zar vi 
ovoj gospodi badava šijete odielo? 

— Sačuvaj bože; a kad bii htio, nemogu, jer oda- 
kle da živim? 

— Eto gledjte, dajuć vam posla čine vam uslugu ; 
vašu radnju plaćaju svojim zasluženim novcem, tim si 
novcem nabavljate vi što vam treba za život. Traže li bo- 
gataši da im se štogod badava dade? Služba za službu, 
djelo za djelo. Sve u svietu plaća se bilo kojim načinom, 
novcem ili radnjom. 

— Hm, gospodine Radeniću, čini mi se da to ipak 
nije stvar tako gladka. Ja dajem bogatašem radnju 
moju, koja mene mnogo, a oni meni novac, koji nje 
malo stoji. 

— To nečini ništa, prijatelju; dovoljno je, ako je onaj 
novac prema vašoj radnji. Čemu zaviditi drugomu? Da 
radnja vaša vredi više od novca, što ste ga za nju do- 
bili, vi valjda nebi htjeli više raditi za onu gospodu, a 
da manje vredi, nebi oni htjeli dat vam u posao svoje 
odielo. Jamačno vi isto onako tražite podpunu yried- 
nost svoje radnje, kao god n. p. Gvozdić za svoju, Stran- 
ski za svoju ili tko drugi, koji za nje radi. Jedan mora da 
je prema drugomu pravedan. Koliko si zaslužio, toliko 

od drugoga traži, ni više ni manje. Opetujem: služba 
za službu. 

— Oprostite gospodine doktore, nešto ću zapitati: 
bogataš ima po dva, tri i više sluga za svoju osobu; kako 
se tu može govoriti o vašem pravilu: djelo za djelo, o 
nekoj medjusobnosti služba ? 

— To je stvar ista, samo nešto drugačije izrečena. 
Ako bogataš ima više sluga, nesluže ga badava, mora 
ih plaćati. Vam se čini, da bogataši uživaju osobite po- 
godnosti, jer kadšto mnogo ljudi skače po njihovoj za- 
povjedi; a jeste li vi ikada pobrojili, koliko je ljudi u 
vašoj službi? 

— U mojoj, gospodine doktore? 'Ta vi dobro znadete, 
da neimam nikoga, da ja i moja žena sve sami obav- 
ljamo. 

— A ja vam velim, da je jutros više od 20.000 ljudi 
bilo u vašoj službi. 

— Gospodine doktore, vi mi se rugate, 

— Recite mi, prijatelju, što ste jutros radili? 

— Nu, kad baš želite, pripoviedit ću vam. Ustao sam 
rano, sjeo k stolu i dovršio vaš kaput. Zatim sam u 
pivnici pribio nekoliko dasaka, poslije popravio vrata na 
bašći, da nezalaze kokoši u nju; iza toga izpitao si 
sina da vidim, je li naučio svoju školsku zadaću. Do 
toga priredila je žena zajutrak; nahraniv se spremim se 
u crkvu, i evo me sada ovdje. 

— Dobro, gospodaru. Gospodin župnik neće biti za- 
dovoljan, što ste u nedjelju radili posao, koji se ne- 
smije obavljati. Čovjek mora imati dan odmora i du- 
ševnoga sabiranja. Tako odredjuje bog, crkva i država, a 
valja slušati i zapovjedi božje, zato smo kršćani. Nu 
izuzev to, vi ste svoje vrieme dobro upotrebili. Ali ded 
da potanje ogledamo taj posao. — Vi ste se odieli t. j. 
obukli čistu bielu rubaču, čarape, cipele, nategnuli hlače, 
omotali oko vrata rubac, zakopčali zobunac, nanj kaput 

obukli, a glavu pokrili šeširom. Od toga odiela nešto 
ste si sami skrojili i sašili, ali ne svega; za nijedan 
komad vašega odiela niste sami tvari proizveli. A oda- 
kle su te tvari, koliko je trebalo ljudskih ruku, dok su 
se tako priredile, da ste ih mogli vi kao krojač upo- 
trebiti? Ako su vam čarape pamučne, pamuk neraste 
u Hrvatskoj, malo i u ostaloj Evropi, nego dolazi iz Ame- 
rike. Tomu je pako. potrebno bilo ljudi, koji su ga sa- 
dili, čistili, a kad je dozrio, pobrali. Zatim je dovezen u 
koju američku luku, a odanle na ladjah prevezen u Eu- 
ropu. Koliko je pako ljudskih ruku radilo dok se ladja 
napravila, a i kad zaplovi morem eno vam na njoj mor- 
nara, a kapetan upravlja brodom. Prispjev u Evropu 
trebalo je pamuk u velikih tvornicah izpresti, pa istom 
tako priredjeni dolazi i k nam u Hrvatsku u trgovini, jer 
mi žalibože neimamo predionica pamuka. Evo vidite, da 
vam uzmogne vaša supruga čarape izplesti, morala je u 
pomoć priskočiti gradjevna umjetnost, ceste i željeznice, 
obrti, orudje, a pri svem tom silna kolicina ruku ljud- 
skih. Ito, sve zato da dobiješ jednostavne pamučne 
čarape. 

A što je istom kod ostalih komada odiela? Vaša je 
rubača od domaćega platna; to je pravo, jer svatko mora 
najprije domaće stvari i domaća poduzeća podupirati. 
Nu lan morao se je prije posijati, požeti, osušiti itd., kao 
što sam znadete. Vaše hlače, kaput i zobunac jesu od 
sukna, a to je možda pravljeno u tri različite tvornice, i 
to u drugih zemljah, jer se — moram i to požaliti — 
sukno nepravi u Hrvatskoj. A koliko se ruku moralo 
dignuti na posao, dok je vuna s ovce ostrižena, oprana, 
dovezena do trgovca, od ovoga do predionice, a odavle 
do suknara? Vuna se bojadiše, zato nuždna boja, zvana 
indigo, dovozi se iz Indije, dakle iz vrlo dalekih, pre- 
komorskih krajeva. Vaš ovratnik je od svile. Znadete li, 
koliko treba rada i muke da se nasade murvinjaci, uz- 

goje bube, dok se njihovo predivo priredi, utke i naprave 
marame? To isto valja o vašem šeširu, o vaših cipelah. 
Da se jedan čovjek može pristojno zaodieti, potrebna je 
radnja tisuće drugih. 

Od studeni i drugih nepogoda vremena brani vas 
kuća. Ni te si nemože nitko sam napraviti: zidari, 
klesari, stolari, kovači, krivači i sijaset prostih radnika 
mora se tu naći. Da se opereš sapunom, da si očistiš 
odielo, da prišiješ puce: zato trebaš sapuna, kefu, iglu: 
svako pako od ovoga iziskuje za svoj postanak posao 
stotine ljudi. ' 

Vaš dječak polazi školu, treba papira, knjige, tinte, 
pera. Koliko se ruku maknulo, dok je papir gotov iz 
tvornice dovezen; koliko vještine iziskuje slievanje slova, - 
izrezanih iz olova, koliko je potrebno muke, dok se sve to 
u sklad dovede? Knjiga se mora vezati, a prije svega sa- 
držaj njezin napisati, oko česa opet se trudi više osoba, 

Sad da vidimo kako je s vašim doručkom. Prolazeć 
jutros mimo vaše kuće slučajno sam vidio što ste imali 
na stolu. Djeca su jela mlieko, vi i vaša supruga kavu. 
To je vrlo jednostavan zajutrak. Ali moradjahu se na- 
peti sile stotina i tisuća prije nego li ste mogli sjesti 
k stolu i piti svoju kafu. Mnoga se lica uznojila dok je 
došla u hambar pšenica, dok je samljeta, žemljička iz- 
pečena. Kava se morala dovesti iz Amerike ili Afrike, 
šečer isto tako; ako je pako možda iz naše susjedne tvor- 
nice, vidite sami koliko radi ljudi od zore do mraka, 
da se od sirove repe izpreša šečer. Žlice, noževi, vilice, 
čaše ili zdjelice sve se to moralo izraditi, sve sudjelo- 
vanjem množine ljudi za porabu spretnim učiniti. Sad 
pomislite, koliko je ruku radilo, da uzmogne jedan čo- 
vjek mirno u jutro ustati, odienuti se i zajutrkovati. Ja- 
mačno niste vi, gospodaru Igliću, ni pomislili, da se je 
radi vašega doručka morao velik brod krenuti, da su tu 
pomagale: željeznice, ceste, kanali, obrtnici i trgovci, da 

nisu samo susjedi i trgovci, nego da je na stotine 
i tisuće živućih, a jamačno već i preminulih ljudi, oda- 
ljenih od nas više stotina milja, radilo i mučilo se oko 
toga. 

Nisam li dakle pravo imao govoreć o velikom broju 
onih, koji vam usluge čine? 

— Gospodine doktore, .uplašiste me. U istinu nisam 
ni slutio, da ja, čovjek neznatan i ubog, imam toga to- 
liko zahvaliti družtvu i njegovim uslugam. 

— Tako se jamačno i drugim godi, a ne samo vam. 
Ovo si pako možemo protumačiti tim, što se na oko 
toli zamršena uredba družtva u istinu: lasno i redovito 
kreće tako, da se ni neopaža ono množtvo kotača, koji 
tu sudjeluju. Da tolika množina radi za jednoga, to je u 
savezu sa načelom, koje se zove: dioba radnje. To 
pako načelo osniva se na tom, što pojedinac neciepka 
sila svojih obavljajuć razne poslove, nego se posvećuje 
samo jednomu. 

Da svatko čas ovaj čas drugi i treći posao obavlja, ko- 
liko bi se tu izgubilo vremena, a nitko nebi mogao biti 
savršen u ničem, pošto se bavi raznovrstnimi poslovi. 
Čim češće ljudi zajedno dolaze, čim se lasnije medju 
njimi obavlja mijena i zamiena, tim je znamenitija 
dioba radnje. Pogledajte u naš Draškovac. Tu jedan 
obavlja više posala, za koje u većih gradovih postoji 
isto toliko samostalnih poduzeća, obrta. Naš draškovački 
krojač pravi odielo svake vrsti; u velikih pako grado- 
vih ima kod krojačkoga posla toliko radnika koliko raz- 
ličitih predmeta za odjevanje. Jedan kroji samo sukno 


za prsluk, drugi šije, treći pravi luknje za puceta, če- , 


tvrti prišiva ova potonja itd. 

Ovakvo dielenje radnje najdalje ide u većih radio- 
nicah i tvornicah. Tamo svaki radnik obavlja samo 
jedan od mnogih za postanak stari potrebnih  po- 
sala. Ovo ću vam dokazat primjerom, koji se često i 

rado navodi, kad se govori o diobi radnje, naime iglu 
pučenku (gambašnicu), kojih stotinu možete dobiti za 
nekoliko novčića. Svaka tih igala predje kroz petnaest do 
dvadesot ruku prije nego se doviši, a tu nisam uzeo u 
račun mjedenu žicu od koje se igla pravi. Da sim jedan 
radnik obavlja sve radnje kod te igle, jedva hi na 
dan dvadeset do trideset dogotovio, dočim diobom rad- 


nje može deset radnika na dan do 48.000 komada na- 


praviti. Na godinu čini to 14,400.000 komada. Ako se 
uzme da svaka obitelj treba na godinu 100 tih igala, 
to svaki radnik obskrbljuje kroz godinu do 14.000 ohbi- 
telji ovim koli nuždnim toli jeftinim predmetom. 

Ali dioba radnje nije samo koristna u radionici ili 
tvornici nego iizvan nje. Ako zaplovi n. p. iz senjske 
luke brod, koji može nositi pol miliuna kilograma, u 
Ameriku ili zapadnu Indiju, da doveze kafe, dovoljno je 
25 mornara da obavljaju poslove na njem. Kupi li svaka 
obitelj 5 kilograma kafe, pa uzmimo da svaka obitelj 
ima 5 glava, to je onih 25 mornara jednim putem ob- 
skrbilo 500.000 osoba potrebnom kafom. 

— To je zaista čudnovato, klikne više slušalaca. 

— Dakako čudnovato, ali ipak jednostavno. Svatko 
nas može razpolagati službami tisuće ljudi, jer svatko 
nas služi opet drugim tisućam; svakomu se plaća nje- 
gova služba, radnja, a svatko opet plaća novcem ili 
radnjom usluge, što mu ih je drugi učinio. A napokon 
svatko je na dobitku, jer si tako u jednom danu može 
više pribaviti užitka, nego li bi inače ciele godine. 

Zato blagosivajmo druživo, jer divno uredjenje nje- 
govo daje i manje sretnomu medju nami velikih po- 
godnosti i udobnosti, 

Posljedice slabe žetve počeše se življe i svestranije 
osjećati. Ciena je žitu sve jače rasla ; ljudi su s sav 
novac, što ga mogahu skuckati, kupovali samo kruha. 
Zato se je sve manje nabavljalo drugih poedrmnla. 2 
je zapela mala trgovina, malo se je tražilo robe 0 
obrtnika ili tvorničara, skladišta bila puna, a gotovo nitko 
ništa netraži. Tu nehasni više raditi, kad se malo kupuje, 
Zanatlije odpušćahu jedan za drugim svoje kalfe, a neki 
već izjaviše, da će zanat sasma napustit, jer gir eo 
Tako je rasla nevolja, a sovom i nezadovoljstvo. I u Draš 
kovou osjećahu ove posljedice. K tomu dodje iz bližnjega 
grada K. nekoliko odpuštenih radnika, pače i prije samo- 
stalnih obrtnika, tražeć tu posla i kruha, koji su i onako 
već nemirni sviet još jače smućivali. qa m 

To se pokaza kod prvoga sastanka sliedeće nedjelje, 
gdje je odmah uzeo govoriti kovač Bess: 

— Nuder, gospodine doktore, kako ćete sada naprama 
siromašnim, gladnim ljudem pravdati i dokazivati a 
risti, što ih imadu od družtva? Pouzdajuć se u koa 
i poštenje gospodara, mnogi radnik dodje ovamo, tu 2 
nastani, misleć da će mu uvjek biti dovoljna posla. A 

gle, kad gospodaru nemogu toliko Privrediti, koliko želi, 
ili kad mu neidu poslovi Po volji, eto šalje radnika u 
šetuju, odpušća ga i nepitajuć što će biti od siromaka 
radnika, što od njegove žene i djece? Gdje je tu pravica ? 


Meni se čini, da se gospodari šale sa radnici, a to bi 


im trebalo jedan za svaki Put izbiti iz glave. 

— Vjerujte, prijatelju, hoće Radenić Mirno, i ja že- 
lim, da bude tomu kraj; ali nemislim, da će se to po- 
stići silom. Vi ste razborit čovjek, deder odgovorite mi 
na neka pitanja. 

Kad ste si izabrali zvanje i zanat kovački, je li vam 
tkogod što obećao ? 

— Nije, gospodine doktore. 

— Vi ste si dakle izabrali kovačiju, jer ste sudili, da 
će vas taj posao moći hraniti, kao što hrani stotinu dru- 
gih. Je li tako? 

— Istina je. 

— Kad ste se u Draškovcu nastanili, je li vam go- 
spodin Malenić, g. župnik, jesu li obližnja vlastela obe- 
ćala, da će uvjek samo kod vas naručivati kovačke im po- 
trebne stvari, ili samo kod vas dati iste popravljati ? 

— Pravo govoreć, nisu. 

— A mislite li, da poduzetnik obećaje drugim radni- 
kom, kada stupe u njegovu tvornicu, da obećaje samo- 
stalnim obrtnikom, koji zanj rade, da će im davati uvjek 
i dovoljna posla? 

— Mislim da neobećaje. To Potvrdi i neki iz grada 
K. nadošli kovač. 

— Eto vidite, kako se dakle mogu radnici tužiti, da 
Se nedrži zadana rieč? : 

— Oprostite, liepo je tako govoriti, i čovjeku se čini 
sve gladko, kad to gleda s daleka; ali bome težko je 
radniku, koji mora živiti od posla, a taj mu se uzkraćuje. 

— Uvidjam ja to, prijatelju moj, ali pravo rekav, sbog 
toga nemožemo nikoga koriti, Jedan treba radnika, drugi 

šk 

se nudi; ovaj daje radnju, onaj ju plaća novcem, je- 
dan čini drugomu usluge, ali preko toga neide se dalje. 

— Kad bi tako bilo, gospodine doktore, valja ipak 
priznati, da je taj sustav stvar odurna. Takovo družtvo 
nije drugo nego skup vukova, pa bi bilo pametnije živiti 
gdjegod u pustari, da ništa nečuješ i nevidiš. 

— Dragi moj, tko se preseli u pustinju, odriče se i 
svih probitaka, kojim ga nudi život u druživu; a vi ste 
već čuli, da su ti veliki. 

— Gospodine doktore, digne se zakupnik Matinić, 
nečini mi se, da su te koristi upravo tako velike. Vi ćete 
znati i bolje od mene, da u našem družtvu imade sija- 
set mahna i nedostataka, 

— Toga neniečem. Druživo naše ima svojih pred- 
nosti i mahna, kao što ih imade svako djelo ljudsko. 
Ono sastoji od ljudi, a ovi imadu i pogriešaka i to svi: 
bogati i siromasi, majstori i radnici, vlastela i seljaci; 
nemože biti dakle savršeno. Ali da se povratimo k na- 
šemu predmetu. Dederte gospodine Martiniću, spomenite 
nam nekoliko mahna družtva ljudskoga. 

— To je stvar lahka, odvrati nagovoreni. Eto zajed- 
nički život radja razna zločinstva, kojih inače nebi 
bilo. Da neima družtva, nebi nas plienili tati ni lihvari, 
nebi uznemirivali razbojnici, nebi prietila našemu imetku 
pogibelj od palikuća. i ' 

— Pravo imate, gospodine, gdje neima susjeda, tu mu 
nemožeš nanieti štete; gdje neima ničesa, tu se nemože 
štogod oteti ili ukrasti, neima dakle ni tatova ni raz- 
bojnika. "Te su istine svakomu poznate. Ali takova sta- 
nja i nebijaše nikada, a moguće bi bilo samo onda, da 
pojedinac zabludi na kakov samotni otok, kako se pri- 
povieda o Robinzonu. Izuzev takov slučaj čovjek življaše 
od vajkada.sa sebi ravnimi; to čine i divljaci. Pa i me- 
dju njimi nalazimo svakojakih opačina, surovosti i zlo- 
činstva, tja i ljudožderstva. 

Strasti i opačine nigdje nisu toli ružne, nasilne, kao 
kod ljudi u barbarskom stanju živućih. Tu nikomu nije 
ništa sveto, otac ubija diete, ako ga nemože hraniti; 
sin uklanja s puta stara i nemoćna otca, kojega bi morao 
hraniti. Čovjek stoji niže od zvieri. T s ovakim stanjem 
da se prispodobi sadanje naše družtvo? Je li u istinu 
ono stanje nevinosti, a naše družtvo leglo opačina? 

— Oprostite, gospodine Radeniću, odgovori Martinić, 
nisam ja mislio sravnjivati naše družtvo sa divljaci, ili 
pače stanje ovih potonjih zagovarati; htjedoh tek reći, 
da družtvo umnaža broj zločinstva, jer daje i više pri- 
like zlu djelu. 

— Da vidimo, je li zaista tomu tako. Istina, čim se 
ljudstvo više množi, tim su i raznovistniji odnošaji, vi- 
šestranija obćenja medju ljudmi, čim se naravski množe 
i napasti svake ruke. Moguće je, da će narasti broj ta- 
tova i razbojnika; ali svakako bit će takvih zločinstva 
manje nego li u stanju podpunoga barbarstva. 

U naprednom družtvu mora i tat u svom bogomrskom 
poslu vješto i okretno raditi, jer nanj paze razne oblasti 
obćinske i državne, a ne manje i svaki pošten poje- 
dinao. Medju barbari netreba ni toga; tko je jači taj 
kvači, otimlje po dragoj volji niti pitajuć nit bojeć se 
ikoga. Pod zaštitom zakona i družtva zločinstva su re- 
dja. Družtvo gleda usavršiti svoje članove, prosvjetljivati 
um, oplemeniti im srdee. U tu se svrhu stvaraju razne 
uredbe, podižu zavodi, njihovom ;pomoći krote strasti, 
goje i kriepe plemenitija čuvstva. //Jedva će ikada osva- 
nuti ono liepo zlatno vrieme — o kojem sanjahu neki 
dobričine ljudi — gdje nebude zala ni opačina; ali da 
viša naobrazba čovjeka oplemenjuje, i pače na same zločine 
djeluje, potvrdjuje poviest. Toma Morus, plemeniti 
kancelar neplemenitoga kralja englezkoga Henrika VIII., 
crta u svom spisu ,Utopia“ tadanje Engleze kao vrlo 
izkvarene: tu se je pijančevalo, bludilo, kartalo, igralo 

svadjalo, tuklo, ubijalo i umaralo bez kraja. Tko je kraj 
igra i bludnica potepo svoj imetak, otišao bi medju — 
tatove. Za vladanja spomenutoga kralja Henrika VIII. 
brojila je Englezka jedva tri miliuna duša, a od tih su 
72.000 kao mali i veliki tatovi izdahnule na  vješalih. 
Eto kakovi bijahu Englezi pred tri sto godina; a kakovi 
su danas? 

Ni drugdje nebijaše bolje. Hrvatski pisao iz sedamnae- 
stoga vieka Isusovac Habdelić u svojoj se jednoj knjizi 
mnogo tuži na razne opačine onoga vremena, koje su 
svietom vladale, pa se dakako i u hrvatski narod una- 
šale. Medju ostalim ovako piše o tadanjoj velikoj ne- 
volji, o razbojnicih : , Pred razbojnici nisi sjeguran nigdje 
na putu, nemože se iz grada u grad, iz mjesta u mjesto 
dopremati marva, roba itd. Nadje li razbojnik čovjeka 
budi domaćega ili inozemca na cesti, u šumi, kraj vi- 
nograda, pače kad što i na otvorenu polju, udri na njega 
što može; krese se karabine, pištolje, sablje, nadžaci. 
Nevoljnu putniku neostaje nego dati sve što ima, inače 
poginu. Gdjekojim ni to nije dosta, navaljuju na kuće, 
hvataju gospodara, muče njega, ženu, družinu, natiču 
na kolac, biju i mrevare na razne načine, da im po- 
kažu gdje je sakriven novac“. 

Znam ja, da ima tatova i razbojnika po svietu još i 
danas, ali možemo ipak mirne duše reći, da je i u tom 
velika razlika medju našim vremenom i medju malo 
prije spomenutim. A što je tako, to neće nitko od vas 
moći zaniekati, da neka ide zasluga i družtvo, koje 
pruža jednaku zaštitu svim svojim članovom bez razlike. 

— Svim svojim članovom? Gospodine doktore, opro- 
stite, to nije tako. Da je, kamo sreće, jer bi tada druž- 
tvo branilo slaba proti jaku, siromaka proti boga- 
tašu, pa nebismo morali gledati, kako obično ima 
pravo bogataš, jači naprama ubogu i slabu. Gospodine 

o jednakosti prava i pravne zaštite nemojte ni govoriti, 
"Ta možda stoji tako na papiru, ali u životu biva dru- 
gačije. Vlastelin je jači od seljaka, majstor od kalfe, 
tvorničar od radnika, i zato oni imadu pravo, ovi ne. 
Pače ja idem i dalje, pa velim, da kao što u privatnom 
životu slabiji strada od jačega, tako i u odnošajih medju 
narodi slabiji osjeća ljuto premoć jačega. ,Pravo“ je rieč 
liepa, ali se nepoštuje ni u privatnom ni javnom životu. 
— Ovako govoraše razgnjevljeni Mato Koren, 

— Takove rieči i potvore, prijatelju Korene, mogu se 
čuti svaki dan. Zato je potrebno, da malko dublje za- 
virimo u te prigovore. Zašto se sastaju ljudi u družtvo ? 


* Mislim sa dva razloga: da osjeguraju svoje pravo i 


umnožaju svoje blagostanje. 

Temeljna prava čovjeka kao takova jesu: pravo na 
život, slobodu i posjed, imovinu. Pa zar nebrani druž- 
tvo ta temeljna prava jednako bez ikakova obzira na 
osobu?  Nebrani li potlačenoga od tlačitelja?  Potla- 
čeni u ostalom nije uvjek siromah, slabiji, a tlačitelj 
nije uvjek bogataš i mogućnik. Svatko je tlačitelj, tko 
od drugoga traži pravo ili stvar, koja ga neide. Ako 
hoćete da ubogi dobije uvjek pred sudom pravo, samo 
zato jer je ubog, a bogataš da se uvjek odsudi, onda 
bi bogatstvo, za kojim danas gotovo svi čeznu, postalo 
zločinstvom i bogataš u pravom smislu čovjek bez prava. 

— Tako nisam mislio, gospodine doktore, hoće Koren. 

— Ako i niste tako mislili, ali iz smisla vaših rieči 
može se tako zaključiti. Imovina bogata i uboga jed- 
nako se mora braniti. Dakako, tko ima više, treba i veće 
zaštite, ali odatle još nesliedi, da bogataš mora sva- 
gdje dobiti pravo. 

Ljudi gledaju umnožiti svoje užitke. To je drugi raz- 
log zašto traže družtvo. A može li se pravom družtvo 
koriti te odgovornim činiti, ako se užitkom, što si ga 

jedan pribavlja, drugi prikraćuje? Jamačno ne. Uz- 
poredimo za čas stanje skrajnjega ubožtva u naprednih 
državah sa biedom čovjeka, živućega izvan družtva. Koli 
užasno opisuju putopisci n. p. stanje žitelja nekih otoka 
južnoga mora! Stanuju u kukavno spletenih kolibicah, 
pokrivenih lišćem, kroz koje probija kiša, huji vjetar; 


leže na lišću ili mahovini, rogozina brani ih od studeni;. 


odievaju se sirovom kožom zvierađi ili kukavnimi dronjci. 
Posoblja neimaju nikakova; oružje i orudje sastoji od 
luka, strieliee i udice; školjka. im je nož, zaoštreni 
.kremen rabe kao sjekiru; lupina kokusa njihovo je po- 
sudje, ribja kost igla, amo tamo na pol izdubeno stablo 
čamac. Hrane se onim, što slučajno ulove zvieradi u 
šumi ili ribe u vodi! Eto vam stanja čovjeka, koji živi 
izvan svakoga družtva. Tko vas želi doći u takovo stanje? 

— Jamačno nitko, odgovori Vinski, premda tamo 
živu u podpunoj slobodi. 

— Kakovoj slobodi, moj prijatelju? U čem stoji ta 
sloboda? Da mogu od glada pogibati, ako nestane zvie- 
radi u šumi ili ribe u vodi? Tužne mi slobode! Bludiš 
cieli dan bezkrajnom pustarom, a nisi susreo prijatelj- 
ske duše, nisi našao traga ljudskomu biću; a kad ga i 
nadješ, imaš se bojati, nije li možda trag čovjeka ne- 
prijatelja, koji je pošao da ulovi isto zviere, za kojim 
si i sam u lovu. Što će biti ako ge sastanete? Neće li se 
zametnuti borba najprije medju vami s bog zvieri, na 
koju vrebate oba? Takova sloboda tužno je i neutješno 
robstvo. U takovu životu čovjek je rob vremena, dobi 
godine i svih nepogoda prirode. Njegov život visi svaki 
čas o puku slučaju. Ja barma volim pokoravat se zako- 
nom, koje poznajem i koji pružaju uvjek poštenjaku za- 
štite. 

— Ako to sve i stoji, primieti Koren, jedno je ipak 
nepobitno: da su ljudi, živući izvan družtva, barma svi 
jednaki, 

— Čini vam se tako. To je obsjena. Ta zar se u 
stanju baybarstva svi ljudi posve jednaki radjaju? Zar 
je u istinu družtvo krivo, da ima jakih i slabih, revnih 
i lienih, mudrih i budalastih, vještih i nespretnih ljudi? 
Zar družtvo dariva jednoga zdravljem, drugoga bolešću? 
Ne, ta nejednakost osniva se na prirodi, a nije poslje- 
dica družtva. 

Pače družtvo nastoji te nejednakosti donekle izrav- 
nati, ublažiti barma najbitnije posljedice prirodne nejed- 


onakosti. U tu svrhu ustrojavaju se različiti zavodi, sa- 


stavljaju posebne udružbe. Jedna samo postoji zbiljna 
nejednakost: prirodjena talenta; ali i od ovoga imadu 
često veću korist drugi nego li sami oni, kojim je 
podieljen, 

— Neka bude tako, odvrati Koren; ali ako su već 
darovi tjela i duha nejednako podieljeni, to bi barma 
morali imati svi jednako pravo na stvari prirode? 

— I takovo je gospodarsko stanje vladalo neko vrieme, 


odgovori Radenić, ali samo dotle, dok je čovjek živio 


od lova, ili se hranio plodom divlje voćke. Što tko u 
šumi ili vodi ulovi; što nadje ploda na divljoj voćki, to 
je njegovo, na to ima pravo. Ali ovakovo stanje nemože 
dugo trajati, ovakvo pravo nemože valjati ondje, gdje 
čovjek radi i znoji se, ulaže svoj kapital, jer hoće da 
se i uživa ploda svoje muke, hoće da bude njegovom 


.osvojinom, što je njegovim radom i glavnicom nastalo. 


O vlastnosti razgovarat ćemo kasnije i više, za sada 
opažam samo toliko, da rušiti vlastničtvo kao tobože 
štetnu uredbu znači toliko kao rušiti redoviti gospodar- 
Ski razvitak ; svaka navala na vlastničtvo vrlo je opasna 
poljodeljstvu kao i drugim vrstim gospodarskoga zani- 
manja. Vrlo je opasno, moji prijatelji, nabacivati ge ko- 
jekakvimi riečmi o tobožnjoj pogibelji vlastničtva, o pri- 
tisku, što ga tobož izvršuje na nevlastnika, t. j. čovjeka, 
koji neposjeđuje ničesa, 

Al povratimo se k pravomu predmetu našega današ- 
njega razgovora. Imađemo velikih probitaka od družtva. 
Ja sam prije spomenuo ime Robinzona. Tko nije čitao 
prekrasne one knjižice, ja mu živo preporučam da ju 
čita, neka ju čitaju i djeca vaša. Smisao je njezin ovaj: 
Razbila se ladja, sve propalo, Robinzon sam nekim ču- 
dom božjim spasio se, voda ga bacila na neki pusti 
otok. Sam samcat kao prst morao se u početku brinuti 
za sve, a to mu je išlo vrlo težko. Tad si nadje druga 
Petka, pa nemože se dosta nahvaliti, koliku je tim do- 
bio polakšicu. Taj drug njegov bijaše ubog, lišen svega 
na svietu. A ipak budući dva, mogahu si u koječem 
pomoći, zajedničkimi silami gdjekoju si udobnost pri- 
rediti. Tko da bude tako sliep, te nenvidi, da su da- 
leko veće udobnosti i pogodnosti, što ih družtvo daje 
svomu pojedinomu članu, nego li su one, što bi si ih 
pojedinac mogao i najvećim naporom sila pribaviti? 

— Ja priznajem, odvrati Gvozdić, da siromah kod nas 
.bolje živi, nego li čovjek u barbarskoj zemlji; ali jed- 
nako je neđvojbena istina, da bogataš živi kud i kamo 
udobnije od siromaha. 

— To je istina, hoće Radenić; nu što se tim doka- 
zuje? Da je bolje biti bogat, a u tom smo svi složni. 
Svi nisu bogati, a bome tomu nije krivo družtvo ljud- 
sko. Bogataši nisu odieljeni od ostalih debelim zidom, 
nisu zaklonjeni jakom tvrdjavom, u koju nebi mogao 
nitko provaliti. Ako si vješt, uman, marljiv, štedljiv i 
radin, možeš postati i bogatim. Dakako neda se to po- 
stići preko noći; hoće se tomu vremena, revnosti i uz- 
trajnosti. Često je bogatstvo djelo, oko kojega se zno- 
jila dva i tri koljena. Za primjer evo navodim sama 
sebe. 

Moj pradjed življaše kao seljak u Draškoveu oskudno ; 
nu kako je bio štedljiv i marljiv ostavi ipak svojoj 
djeci nešto imetka. Moj djed takodjer seljak, nasliedi 

od svoga otea uz imetak i njegove krieposti, pa je poslije 
smrti ostavio svojoj djeci liep groš. Moj otac izučiv 
nešto škole vrati se na svoje gospodarstvo, te je revnošću, 
pametnim obradjivanjem zemlje umnožao svoj imetak i 
takov ostavio meni. A ja sam baštinu mojih predja mar- 
ljivošću, štednjom i dobrim gospodarstvom  umnožao. 
Deder pogledajte u naše selo. Eno vam Jurinića, Jova- 
novića, Mijatovića i više drugih, svi su se okretnošću 
i marljivošću domogli liepe imovine. U nas, hvala bogu, 
poslene i vješte ruke, razborita glava i kriepostan život 
donose obilna blagoslova. Razumije se, da moraš hiti 
uztrajan, a ne klonuti duhom, ako za dvic tri godine 
nebrojiš prištedjenih tisuća. Nu vi ste jamačno već vi- 
djeli, kako su imućni ljudi na prosjački štap spali. Čim ? 
Rasipnošću, lienošću, nerazboritošću i neredom u svom 
gospodarstvu. Imetak se težko sakuplja, ali vrlo lasno 
i brzo raztepe.. Istina, čovjeka postigne kadšto nesreća, 
ali koliko su puta pojedinci tu nesreću svojom neoprez- 
nošću, svojimi pogrieškami umnožali, a još više puta 
sami hili razlog, što im je propao imetak. 

— A nebi li se morala vlada, zapita krčmar Vinski, 
više brinuti za napredak svih, a napose onih, koji tre- 
baju pomoći? 

— Bi jamačno. Valjana vlada to i čini. Ja neću da 
govorim ob onih raznih podhvatih, što ih vlada izvodi, 
gdje si mogu osobito uhogi steći zaslužbe, kao što su: 
gradjenje cesta, željeznic4, javnih sgrada, kopanje kanala, 
pročišćivanje rieka. Ta su poduzeća vrlo nuždna svakoj 
grani gospodarskoj. Nu komu su ako ne napose uhogim 
namienjene: ubožnice, bolnice, sirotišta, štedionice i 
drugi dobrotvorni zavodi? Država ustrojava škole, u kojih 
se stiče potrebno znanje, okretnost i vještina, ta najsho- 
dnija sredstva, da se izprave nejednakosti, koje od pri- 
rode postoje medju ljudmi. 

— Družtvo dakle nije branilac nejednakosti, ova leži u 
naravi čovjeka, druživo pače nastoji izravnati nejedna- 
kosti. Ako ima bogataša, to je dobro za uje, ali je dobro 
i za nas druge. Da su svi onako siromasi kao neki 
medju nami, kakova vam korist od toga? Ljubimo se 
medju sobom kao braća i kao uda zajednice, kojoj imamo 
mnogo toga zahvaliti; pomaži jedan drugoga, jer to 
učvršćuje onu zajednicu, i čini ju sposobnijom još više 
promicati dobro pojedinca. 

SVI POSLOVI LJUDSKI PREPLIĆU I VEŽU SE MEDJU- 
SOBNO: RADEĆ OKO VLASTITA DOBRA PROMIČE SE 
I DOBRO DRUŽTVA. 


Ljuta pritisne studen; ljudi već dugo nepamte takove, 
a život od dana na dan skuplji, bieda postajala obćeni- 
tijom. Ima doduše hrane u zalihi, ali ljudi strahom i 
trepetom pomišljaju na budućnost, na buduće proljeće: 
kako će prehraniti sebe i svoju stoku, koju već sada 
neki moraju krmiti slamom i kukuruzinjem; kako izdr- 
žati do buduće žetve? 12 obližnjih mjesta dolaze crni 
glasovi o čestih kradjah, o razbojničkih provalah u kuće, 
što je nemilo uznemirivalo i Draškovčane, prem se u 
njihovu selu nedogodi ni jedna takova povrieda tudjega 
vlastničtva. 

Radenić je vrlo dobro uvidio, da ovakovo vrieme nije 
baš najprijatnije razlaganju o velikih pitanjih družtvenih 
i gospodarskih; prazan bo želudac pita najprije za kruh. 
Nu započeta djela nehtjede prekinuti do skrajne nužde. 
Upravo sada trebalo je ljudem pomoći i savjeta, zato 
nastavi i na dalje razgovore, pa je u sadanjih okolno- 
stih prije svega toplo preporučio svojim slušaocem, da po- 
štuju tudje dobro. 

— Dragi moji, započe Radenić ovaj put svoju pouku, 
najprije čujte savjet vašega prijatelja. Težka su vremena 
nastala, a doći će još i teža; ali negubite pouzdanja u 
pomoć božju i u vlastitu snagu. Znate onu hrvatsku: 
pomozi si sam, pa će ti i bog pomoći. Bila bi vječna 
grehota, da itko okalja svoje poštenje posegnuv rukom za 
tudjim dobrom. U ostalom svjetovne oblasti strogo kazne 
svaku kradju i otimačinu. Jedan pazi na drugoga, jer 
dva tri nevaljanca mogu na zao glas iznieti cielu obćinu. 
Znadete onu drugu: dobar glas daleko se čuje, a zao 
još dalje. Do sada se ništa takova nije dogodilo, pa se 
nadamo svi, da će i u buduće ostat svjetlo lice obćine 
naše u cieloj našoj kraljevini. 

A sad nastavit ćemo naše razgovore. 

Zadnji put tumačio sam vam, kakove koristi pruža 
družtvo svakomu pojedincu. Danas pako razmatrat ćemo 
onu istinu, da poslovi ljudi, koliko god i jesu raznovrstni, 
ipak se svi medju sobom vežu i prepliću. 

— Oprostite, gosp. Radeniću, ozove se stolar Stranski, 
koji se je već prije malko po svietu bio ogledao, 
meni se čini, da se neda dokazati, da mi svi radeć svaki 
oko vlastite koristi služimo obćemu boljku? Ta to je ba- 
rem jasno, da nemože biti suglasja u radnji posjednika 
i neposjednika, novca i radnje, poljodelstva i obrtnosti, 
izvodilca (producenta) i trošca, tuzemstva i inozemstva, 

— Varate ge i vi i svi oni, koji su jedne misli s 
vami. One oprieke, koje navedoste, više su prividne 
nego li zbiljne. Izuzev riedke slučajeve nemožemo doći 
do vlastita dobra, a da nebi barma posredno unapre- 
djivali i tudju dobrobit. Tako je bog htio. Ima ih do- 
duše, koji nastoje svoje dobro promaknuti na štetu svoga 
susjeda; nu družtvo i njegovi zakoni gledaju svesti ta- 
kav pokus na stazu, gdje nedolaze u sukob interesi po- 
jedinca s onimi ostalih mu sugradjana. 

— Nezamjerite, gospodine doktore, opazi Mato Koren, 
nu toga nerazumijem. Kako da bude sustav, osnovan na 
pustoj sebičnosti, gdje svatko samo na sebe misli, občće 
koristan ? 

— Nečudim se, da vam nije jasno što uztvrdih. U 
prvi mah zbilja morao bi čovjek reći: to su dva skroz 
protivna načela, voda i vatra Nu čujte me: neradi se 
tu ob onoj gruboj sebičnosti (egoizmu), koju je mislio 
naš prijatelj Koren. Ja ju isto tako prezirem kao i on. 
Treba stvar drugačije pogledali. 

Svaki čovjek ljubi sebe. To je skroz prirodno, tako 
nam je dano. Svatko najprije traži načine i puteve kako 
da osjegura vlastiti obstanak, da se uzdrži. Na to nas 
tjera i nagon prirodni, da uzdržimo sami sebe. 

Ali čovjek nemože živjeti sam za sebe. Kako je već 
bilo naglašeno, svatko je članom bilo kakove zajednice: 
obitelji, obćine, družtva, naroda, pripadnik države. U toj 
zajednici živi, tu nalazi podpore i pomoći, koje treba, 
a sam si je nebi mogao pribaviti. Znade se, da i sve 
gore spomenute zajednice nedjeluju jednako. Najjače iz- 
razuje se osjećanje zajedinstva u obitelji, tu se pače diže 
ne riedko do samozataje, do divna junačtva. Ta što 
neće sve učiniti roditelji za svoju djecu; a znade se 
isto tako pripoviedati o sjajnih dokazih djetinje ljubavi 
prama roditeljem. Iu drugih oblicih zajednice vide se 
čvrste spone, vežuće pojedinca; tu spominjemo osobito 
ljubav prama domovini i narodu. 

Već je stari Rimljanin Seneca vilo liepo rekao: 
pove što vidiš, i što ima u tebi božanskoga i ljudskoga, 
jest jedno: mi smo uda velikoga tiela. Priroda učini 
nas rodjaci, jer nas stvori od iste tvari i za istu svrhu. 
Ona učini nam ljubav zamienitom, učini nas družtvenim 
bićem,“ 

. Tako su vam već davno prije nas umni muževi uvi- 
djali, da smo mi ljudi jedan na drugoga upućeni; da 

jedan zavisi o drugom. Tko za sebe revno radi i skrbi, 
posredno pomaže i svomu susjedu; nemože biti trajne 
sreće jednomu, ako se gradi na biedi drugoga. Znadem 
ja dobro, da radeć svatko za sebe nemisli tim raditi i 
za drugoga; ali svim je zajedničko osjećanje, da nesmi- 
jemo svoje koristi promicati na štetu drugoga; jer tim 
bi se družtvo ljudsko pretvorilo u rulju divlje zvjerađi, 
jedan bi otimao drugomu, svatko hi hotio sagradit svoju 
sreću ma bilo i na razvalinah tudjega. blagostanja. I u 
gospodarstvu valja ona zlatna izreka spasiteljeva: što 
nećeš da drugi tebi čini, nečini ni ti drugomu. 

— To je vrlo liepo, gospodine doktore, hoće g. uči- 
telj, ali žalibože tako ipak nebiva u svietu. Ta koliko 
ih imade, koji nemare ma stotine njihovih susjeda pro- 
palo, samo ako to ide u njihovu korist. 

— Tako je, tako, odzove se više glasova izmedju slu- 
šateljstva. 

— 1 ja priznajem da ima takovih, odvrati Radenić; 
ali mogu pouzdano reći, da ti nečine većine, pa su se 
država i družtvo pobrinuli, da se po mogućnosti na put 
stane sebičnosti takovih neljudi. Ja priznajem, da mnogi 
radeć i gospodareć nemisli pri tom na svoga iskrnjega; 
ali iduć za svojim dobrom, odatle još nesliedi šteta za 
njegova susjeda, pače može nastati dobro i za ovoga 
potonjega. Seljak obradjivajuć svoju zemlju i puneć žit- 
nice, radnik, obrtnik i zanatlija, riečju svatko, tkogod 
pomaže izvoditi nove plodine, umnaža tim kolicinu do- 
bara, a ob ovoj zavisi blagostanje naroda. 

Tko dakle poštenim i pravednim načilom gleda steći 
si imetak, ne samo da tim neškođi drugim, nego pače 
koristi, jer obilje jednoga nezatvara se u škrinje, nego 
dobra dotična dolaze u promet, te se olahkoćuje nami- 
rivanje potreboća svih onih, koji neimaju takovih stvari. 
To se neda zaniekati. 

— To bi sve moglo tako biti, opazi Gvozdić, nu eto 
vi sami rekoste, da dobra, vredni predmeti nastaju mar- 
ljivošću radnika; ovo dakle nevalja za bogataše, koji 
ništa nerade, ili za one, za koje drugi rade. 

— Nije tako, kume Gvozdiću; vi nesudite pravedno, 
jer krivo shvaćate pojam radnje. Neradi samo težak na 
polju, majstor u svojoj radionici, ili radnik u tvornici, 
u obće: nisu samo oni radnici, koji neposredno priredjuju 
ili proizvadjaju razna gospodarska dobra, nego i mnogi 
drugi, ma da se nemogu pohvaliti onako vidljivim us- 
pjehom svojih napora. Zar mislite, da ništa nevriedi 
posao graditelja, koji zasnuje osnovu (plan) o gradjenju 
kuće? Jamačno vriedi koliko posao onoga, koji ciglu 
peče, nosi, reda na kući, koji kuću pokriva ili vrata pri- 
bija. Zar mislite, da ništa nevriedi posao čovjeka, koji 
sagradi tvornicu, nabavi makine i ino orudje, kupuje si- 
rovina, da se od njih mogu shodnije i udobnije stvari 
prirediti? U tvornici šečera radi više radnika, mislite li, 
da ona gospoda planduju, koja su ju podigla, koja njom 
upravljaju te tako omogućuju, da si tolike obitelji pri- 
vredjuju svakdanji kruh ? 

— Vjerujem to, ali ipak mislim, da sva ona gospoda, 
da svi glavničari i poduzetnici nemisle na sirotu rad- 
nika, kad podižu tvornice, nego na sebe i na svoju korist, 
svoj dobitak, jer hoće da postanu bogatimi. 

— Dopuštam da mnogi i tako misle, ali to im ne- 
treba baš toliko zamjeriti. Budimo u ustalom pravedni, 
zar nemisle mnogi radnici samo na sebe? Nu ma jedni 
i drugi samo na sebe mislili, ipak koriste cielosti u ve- 
liko. Tvornica hrani kadšto stotine ljudi. Tvorničar ko- 
risti i poljodelcu, jer od njega kupuje sirovine, njegovi 
radnici više troše plodina. Nu on koristi i cieloj zemlji, 
jer što se kod kuće priredi, netreba iz inozemstva na- 
bavljati, a to je svakako bolje, pošto tako ostaje znatna 
gotovina u zemlji, koja se može opet koristno uložiti. U 

Lorković ; Razgovori. 6 

ostalom ima ljudi poduzetnih, koji ulažu svoj trud 


upravo u tu svrhu, da podignu domaće gospodarstvo, da: 
tako rieše donekle domovinu svoju gospodarske ovisnosti: 


od inozemstva, nje ravna uz vlastiti probitak i ljubav 
prama domovini, koju žele učiniti imućnom, kriepkom 
i tako sposobnom za veće ciljeve; a isto tako ljubav 
prama radnikom, da jim dadu priliku da si što zasluže. 

— 12 vašega razlaganja, gospodine doktore, oglasi se 
učitelj, razabire se, da bi svi slojevi pučanstva morali u 
slozi i ljubavi oko svoga boljka nastojati. A ipak, ko- 
liko ja znadem, nije tomu tako. Ta čuo i čitao sam 
mnogo toga o zavadi, o trvenju i nesporazumcih medju 
gospodari i radnici. 

— Tražeć svoju korist ljudi dolaze često u oprieku, 
to dopuštam, odgovori Radenić, ali i ta oprieka prohi- 
taka često je više umišljena. Nepoznavanje zamienitosti 
probitaka izazivlje takve protimbe. Veća prosvjeta čini 
obie stranke uvidjavnijimi. 

— Do toga je još dalek put, opazi Koren. Izkustvo 
našega vremena pokazuje, da je ta uvidjavnost riedak 
gost na jednoj i drugi stranki. U ostalom ja bih težko 
pojmio, kraj sadanjih nazora, slogu medju radnikom i 
gospodarom. Ta probitci radnika traže, da imadu uvjek 
posla, dočim je kadšto koristnije za gospodara, da ge ne- 
radi. Radnici traže veću plaću za svoj posao, to je njihova 
korist; naprotiv sobstvena korist gospodara ište, da bude 
plaća što manja. 

— Varate se, prijatelju, i ja ću vam to dokazati. (Go- 
vorimo najprije o radnji, kašnje ćemo o plaći. Velite, 
da probitak radnika traži, da imaju neprestano posla. 
Nu zar nije probitačno i za gospodare, da se kod njih 
neprekidno radi? Bome ni jedan gospodar neželi, da se 
u njegovoj tvornici planduje. 

— Zašto odpravljaju radnike, pa baš u vrieme, kada 
se najteže živi, kada treba kruha, a kruh je skup? 

— Ito nije upravo tako. Ima dosta gospodara, koji 
tjeraju posao, prem da im nenosi ništa ili vrlo malo, 
jer vole neko vrieme raditi bez dobitka, pošto je to ipak 
manja šteta, nego da im glavnice u tvornici sasma bez- 
poslene leže, a radnici se po svietu razštrkaju. Pače 
ima dokaza, da su gdjekoji i uz štetu nastavljali posao, 
tiadajuć se boljim danom. Istina ni oni, a još manje 
ovi mogu dugo izdržati. To će svatko razumjeti. I tako 
se. može najsavjestnijemu gospodaru dogoditi, da mora 
posao zatvoriti ili barma ograničiti. Takvih posljedica 
ima uvjek i duže trajuća skupoća žita. Kruh je najpo- 
trebitije dobro na svietu, jer bez njega nemožeš živjeti. 
Možeš biti bez željeza, bez sukna, vune, pače i drva, 
ali nemožeš bez jela. Ako poskupi hrana mnogi troše 
manje ili ništa na druge stvari, samo da si mogu ku- 
piti kruha, A evo vam primjera, koji će to pravilo raz- 
jasniti. Naš Draškovac ima do 2000 stanovnika. Uz- 
mimo, da svaki poprieko treba na godinu 250 kilograma 
kruha. Usljed skupoće poskoči ciena žita, pa hektolitar 
pšenice stoji ne šest forinta, kako je prije, nego dva- 
naest; hektolitar kukuruza ciene sada deset forinta, pred 
dvie godine plaćali smo ga po pet forinta. Ako smo 
pred dvie godine trebali za naše uzdržavanje 15.000 for., 
sada trebamo najmanje 30.000 for.; ako je jedna kuća 
prije trošila na potrebnu hranu 200 for., sada treba 
do 400 for. 

Ako se uzme, da u cieloj našoj domovini vlada jed- 
naka skupoća, morat će se tada i koji miliun forinti 
više samo na hranu izdati. 

— Zar je tako, zapita Koren? 

— Tako. A sada možemo li se čuditi, da se odmah, 
čim poskupi žito, počme manje trošiti drugih stvari, 
izuzev one, koje se upotrebljuju mjesto bolje hrane, n. 
pr. krumpir itd. Tad se pako daleko manje pita za drugu 


robu. Jamačno ste i sami izkusili, kad je žito skupo, 

manje se pije vina, kupuje se lošije sukno, mjesto či- 
zama nose se opanci, nekupuje se novi šešir, nego nosi 
stari. Stolara manje zovu da pravi vrata, prozore, or- 
mare ili stole; a ima li ovaj manje posla, bome netreba 
ni on više toliko čavala, nenaručuje ključanica, zapora 
itd. A ako je tako, ako manje treba željeza, kako da 
posluju rudnici željeza, odakle posla majstorom i tvor- 
ničarom, koji prave ključanice, kuju čavle, i priredjuju 
drugu željeznu robu? 

— To se može kasnije popraviti i nadoknaditi, kada 
nastanu bolja vremena, opazi Gvozdić. 

— Dvojim. U dobrih vremenih radi se koliko treba, 
ili i preko potrebe. U ovom potonjem slučaju nago- 
mila se množtvo robe, ljudi nemogu prodati svega, 
zato mnogi propadaju. A što istom kad nastanu zla vre- 
mena? Da se i sada neprestano radi, još bi jače narasla 
zaliha neprodane robe, te bi trebalo i duže počekati, da 
se razproda. Dakle prije ili poslije morala bi se radnja 
obustaviti. 

— Neka bude tako, hoće Koren, ali svakako je vrlo 
žalostno, da radnici upravo u najgore doba gube posao 
i tim zaslužbu. 

— To je istina, ali hvala bogu danas je i u tom već 
nešto bolje. Dobro i solidno radjena roba može se pro- 
dati i u inozemstvu, jer na cielom svietu nevlada jed- 
naka skupoća. Tako se u doba skupoće mogu održati 
neka poduzeća. K tomu rado priskoči u pomoć i vlada, 
da ljudi nepostradaju, a gdjekoji gleda uzdržati po- 
sa0, pa ma i zlo išlo. Nu tko ga obustavi, može li 
mu se to zamjeriti? U ostalom ovim sam htio samo 
dokazati, da je u probitku samih tvorničara i poduzet- 
nika u obće, da neprestano posluju. Svaki dan nerada 
nanosi im štete, jer ne samo da neimaju nikakova do- 
bitka, nego trpe očevidnu štetu, jer gube kamate svoje 
glavnice, 

— To sve razumijem, odvrati Koren; nu korist rad- 
nika išće, da neprekidno dobiva posla, dočim gospodar 
daje mnogo raditi, kad mu posao dobro ide, a malo, 
kad neide nikako ili lošije. 

-— A kako da inače postipa? Manju štetu može tvor- 
ničar nekako pregorjeti, zato kraj nešto lošijih poslova 
rade tvornice jednakom snagom; ali nije zamjeriti, ako 
neće da do kraja propadnu. Tko pako može tvorničara 
biediti ako razširi svoj posao, kad mu dobro uspieva ? 
Zar bi hilo bolje, da se tudja roba kupuje? 

— Ali ćete mi ipak dopustiti, gospodine Radeniću, 
da se u pitanju o plaći radnje razilaze prohitei radnika 
i gospodara, jer bome ovi potonji vole manje nego 
više plaćati, dočim oni prvi idu upravo za protivnim. 

— Moguće, da je poduzetnikom milija manja plaća. 
ali nije istina, da je to za nje koristno. Korist i želja 
nepodudaraju se uvjek. Varamo se tražeć našu korist 
ondje gdje je neima. Radniči žele što veću plaću do- 
biti, to im se nemože zamjeriti. Ali nije za nje koristno, 
ako imadu uvjek veliku plaću. 

— Kako? Zar da nije koristno, ako nam posao dobro 
plaćaju, upita u čudu Koren? 

— Nije. Vi hoćete veliku plaću, da možete liepo i 
udobno živiti. Nu koja vam korist odatle, ako vam se 


mjesto 1 for. plaća na dan 1 for 50 novč., kad u istom 


razmjeru skuplje plaćate: hranu, ogriev, odielo ili svjetlo ? 
Ako traže kovači veću plaću, iskat će ju i stolari, po- 
stolari, opančari, zidari, krojači, tkalci, u kratko svi 
radnici, a što će biti, ako poraste svakomu plaća? Svi 
će proizvodi poskupjeti. * 

— Ali čemu da poskupi roba, ako se radnik bolje 
plaća ? 

— Što tko plati svomu radniku, to je zanj izdatak, 
trošak, koji gleda da mu se nadoknadi u cieni prodane 
robe, Ako poraste plaća radnika, gospodar više izdaje, 


86 ŠESTI RAZGOVOR. 


mora dakle povisiti cienu svojoj robi, da mu se to na- 
knadi. I tako radi svatko. ' 

— Ako je tomu tako, opazi turobno Koren, onda ne- 
ima načina, da se popravi jadno stanje nas ubogih radnika. 

— Ima, ima, i to takovo, od kojega nikomu štete. 
Ako se radi bolje, više i jeftinije, na dobitku je 
svatko: radnik i gospodar, prodavaoo i kupac. Tu vam 
osobito blagotvorno djeluje natjecanje ili konkurencija. Ona 
stvara red u gospodarskom životu. Gospodarov probitak 
traži, da što više izvadi dobitka iz svoga posla, ali ne 
da daje što manju plaću. Istina, ima gospodara, koji 
misle, da je za nje najbolje, ako malo plaćaju svomu 
radniku, kao što radnici drže veliku plaću za pravu 
sreću. Praktičan život pokazuje protivno. Da u sva- 
kom mjestu živi samo po jedan zanatlija, ili da ima 
u pojedinih poslovih tek riedkih vještih radnika, ovi hi 
tada sami odredjivali uvjete gospodarom, uz koje su 
voljni raditi. Nu znadete, da nije tomu tako, kod svake 
radnje ima natjecatelja. Natjecanje pako ide u prilog 
radnikom i poduzetnikom. 

Da vidite što sve čini natjecanje. Ako bi htio ovaj 
ili onaj majstor, jedan ili drugi tvorničar nagraditi radnju 
slabije nego li vriedi, radnici okrenuli bi mu ledja te 
potražili drugdje posla. Vlastita ga dakle korist svjetuje, 
da primjereno plaća radnika, dok njegova roba nalazi 
dosta kupaca. Ako prodja zapne, mora obaliti cienu, pa 
potraje li duže takovo stanje, zanj nevriedi radnja više 
koliko prije, a tada dakako mora ići i plaća dolje. Sad 
se pita, što će na to radnici? Ako prodja zapinje, ali 
samo u jednom mjestu, ili u manjem kotaru, ako dakle 
ima taj pojav značaj mjestni, ako je dotični majstor ili 
tvorničar pače sam kriv ovoj neprilici, radnici će ga 
ostaviti i potražiti si drugo mjesto. Ali ostati će, ako 
prodja zapinje obćenito, — kako se često sgadja, i ako 
je ona posljedica neprijaznih vanjskih okolnosti. 

— Sada uvidjam, odgovori Koren, da plaća radnika 
nezavisi jedino o volji, ili, bolje rekav, o samovolji go- 
spodara, nego o cieni, koju ovi primaju za svoju robu. 

— Tako je. 

— Shvaćam i to, da pravo uzev stvar, probitci radnika 
i gospodara idu uzporedo; mislim ipak, da nisu toliko 
suglasni, da nebi gospodare kadšto snašla napast, da 
manje ponude radniku, nego li bi ovaj prema položaju 
stvari mogao zahtievati. 

— Ako se i dogodi, odvrati Radenić, da gospodari 
kadkada manje dadnu, netraje to dugo. Natjecanje i 
sila okolnosti do skora ih prisile, da povise plaće razmjerno 
prema cienam robe i ostalim odnošajem. U ostalom mi- 
slim, da sam dokazao, da stvari na ovom svietu tako 
stoje, da u prometnom životu netrebaš svoga bližnjega 
oštetiti, kad radiš o svojoj koristi, ali i to: da tražeć 
svoju korist uz njegovu štetu, promašuješ svoj cilj. 

— To hi bilo sve liepo i dobro, dometne Koren, ali 
obrtnici i trgovci sami sebi škode praveć jedan drugomu 
konkurenciju dotično kad se natječu. 

— Da ste rekli: jedan drugomu stoji na putu, bilo 
bi istinitije. Konkurencija otegoćuje postizavanje ciljeva. 
Kad bi u svakom poslu bio samo po jedan radnik, pro- 
davao bi svoju radnju uz cienu kakovu bi sam ustanovio. 
Nu pošto ih imade za svaku struku više, svaki je pri- 
siljen raditi što bolje i jeftinije. Majstori i radnici istoga 
zanata mogu jedan drugomu biti na putu, ali cielost, 
ukupnost naroda ima odatle samo koristi. S toga netreba, 
se na konkurenciju kamenom bacati, ona je zaista, ra- 
zumno shvaćena i izvedena, koristna; ali i tu samo ne- 
pošteni ljudi vojuju nedopuštenimi sredstvi proti svojim 
takmacem, pa zato nebi smieli izmaknuti kaznenomu za- 
konu. Poštenim načinom možeš doči do bogatstva samo, 
ako i družtvo obogaćuješ; ovomu služiš tim više, ako 
umno, razborito i pošteno nastojiš oko svoga dobra. 


SEDMI RAZGOVOR. 


BOGATSTVO I UBOŽTVO. KAKO SE STIČE I UZDRŽAVA 
BOGATSTVO? KAKO KORISTI BOGATSTVO UBOGIM ? 


Skupoća i s njom skopčane nevolje sve se življe osje- 
ćahu. Pošteni su tužnim okom gledali u budućnost, 
nevaljalci, protuhe i lahkoumnici sve drzovitije dizali 
glave. Svaki čas čulo se je: ovoga su vlastelina orobili 
ove noći, onoga pričekali u šumi te mu sve oteli, pa ga 
još izprebijali. Zavlada nesjegurnost. Straži sjegurnosti 
i kaznenim sudovom pune ruke posla, tamnice se punile 
tatovi i lopovi. Kod posljednje veće navale na jednoga 
susjednoga vlastelina sudjelovalo je pače nekoliko žitelja 
iz Draškovca. To je pobudilo obće nezadovoljstvo i tugu 
u većini Draskovčana. Kad se opet sastali da slušaju 
doktora Radenića, sve je mukom mučalo, kao da se stide 
s bog nedjela dvojice trojice svojih suobćinara. Pognute 


glave, oborenih očiu dočekaše svoga ljubljenoga učitelja. 


— Od posljednjega našega sastanka, započe Radenić, 
sbiše se vrlo neugodni i sramotni dogodjaji. Znadem da 
to žale svi poštenjaci. S toga neću da o tom više go- 
vorim, da zledim rane, koje su još krvave. Nadam se 
pouzdano, da nijedan od prisutnih nije oprljao svojih 
rukuh ružnim kojim djelom. 

— Ne, poštenja nam, nije, vikalo se sa svih strana, 

— To mi je vrlo drago. Ali ipak ponešto smo i mi 
krivi. Medju stanovnici sela Draškovca našlo ih se ne- 
koliko, koji su se ogriešili o tudje dobro; a to je za nas 
sve sramotno, jer ako se štogod zla dogodi u obćini, toga 
ge moramo isto tako stiditi, kao što se ponosimo, ako 
se u njoj što liepa i hvale vriedna izvede. Meni se čini, 
da se u našem selu još nije uvrežilo uvjerenje, da svatko 
mora poštovati tudju imovinu kao i svoju, da je svaka 
otimačina težak grieh pred bogom i zakonom ljudskim. 

Nu vratimo se našemu posljednjemu razgovoru. Medju 
bludnjami, koje pomućuju družtvo, najobičnija je ona, kao da 
postoji oprieka, protivština medju probitci bogata i uboga. 
Prem imadu bogataši vrlo mnogo zavidnika, ipak si 
svatko želi bogatstva, svatko nastoji bogatim postati. 
S toga je pravo, da se najprije pita: što znači biti bo- 
gatim ? 

— To nije baš težko pogoditi, ozove se njih više: 
bogat je, tko ima mnogo novea. 

— Zar je u istinu tako, zapita Radenić? Što bi vam 
koristila puna kesa zlata, da vas uzburkano more iz slom- 
ljena broda baci na kakov pusti otok? 

— Ali u napučenoj zemlji, primjeti seljak Žetić, može 
se za novac kupiti sve, česa god čovjek treba. 

— To je istina, odgvori doktor; ali sve što za novac 
možeš kupiti: kruh, odielo, kuća, njiva, sva su ova 
dobra isto tako bogatstvo kao i novac, kojim se te stvari 
kupuju. Pače ova dobra upravo čine bogatstvo. Zlato i 
srebro ciene se u velike zato, jer si za nje možemo kupiti 
drugih koristnih stvari. Da nije toga, željezo ili olovo 
bilo bi vriednije od zlata. Bogatstvo obuhvaća sve, što 
je koristno i ugodno. Sve što imade vriednosti, što se 
može prodati i kupiti: imanja, kuće, proizvodi poljodelstva 
i obrtnosti, zaliha dobara, domaća životinja, zvalo se 
kako mu drago, čini u rukuh pojedinca posjed; a tko 

ima velik posjed, veliku imovinu, o njem velimo: da je 
bogat. - 

A kako može pojedinac umnožiti svoje bogatstvo, a 
da drugoga neoglobi, — jer uz ovu cienu jamačno nitko 
nas neželi biti bogatašem ? 

— U istinu ne, odvrati Malenić. 

— Može dakle tako, ako svi prinosimo, da se poveća 
bogatstvo zemlje. Ali tu se neradi ob umnažanju ko- 
ličine novca, jer čemu nam više novca, ako nemožemo 
zanj više robe kupiti? -Poskupio bi samo robu, kako 
ćemo kasnije vidjeti. Zadaća je dakle gospodarstva, da 
umnoža sve ono, česa trebamo ili što možemo uživati, 
dakle: živež, odielo, kuće, sgrade, pokućtvo, orudje 
svake ruke itd. ' 

A kako se stiče bogatstvo? Kako se grade kuće? 
Kako prave predmeti obrinosti? Kako se dobiva žito i 
sve drugo što čovjek treba za svoje uzdržavanje ? 

— Radnjom! povikne njih više. 

— Tako je, prijatelji; bez radnje ncima bogatstva, 
bez nje neda se ni umnožati. Ali sama jedina radnja 
nije dovoljna, s njom treba spojiti i štedljivost, jer 
ako i inače marljiv čovjek sve što privredi ili priradi i 
potroši, na svršetku života svoga ipak neima ništa, si- 
romah umre kao što je siromah živio. Ako bi svatko u 
zemlji tako radio, svi skupa nebismo ništa imali, zemlja 
bila bi siromašna. Tko hoće biti bogatim, treba da manje 
troši nego li služi. To valja i za svaki narod, za svaku 
zemlju. 

Eto dakle kako nastaje bogatstvo: radi i štedi, a pri- 
štedjeno liepo koristno ulaži. Samo tako moguće je nam 
uživati plodove radnje svih minulih stoljeća; najsiroma- 
šniji radnik postaje tako nasljednikom prijašnjih rodova. 
Da su oni sve potrošili, što i proizveli, mi nebismo imali 
danas više pomoćnih sredstva nego li divljak na svom 
pustom otoku; život naš bio bi pust i lišen svakoga 

užitka, a ipak vrlo tegotan. Budimo dale zahvalni našim 
predjem, što možemo najljepše dokazati umnažajuć našom 
radnjom stečevine prijašnjih vjekova. 

— Razumijem, gospodine doktore, oglasi se Koren; 
ali što da prinosimo mi kukavci, koji sami ničesa ne- 
imamo ? 

— A zar divljak neima još i manje od vas? Mislite 
li, da se i on nemora tužiti na loše godine, na težka 
vremena? — A ipak izpitujuć postanak izuma i dobara, 
što ih danas uživamo, dolazimo ovim tragom do vrlo 
starih, surovih i vrlo dalekih vremena, u kojih su ona 
dobra postala; to iztraživanje pokazuje na štedljivost mi- 
lima ljudi, koji življahu prije nas. Koliko je od onih 
prvih početaka sviet napredovao u obradjivanju zemlje, 
u obrtnosti i trgovini, znanosti i umjetnosti, u gradjenju 
kuća, cesta, mostova, željeznica, kanala, crkva, škola; 
u kratko, koliko se učinilo za umnožanje blagostanja 
i bogatstva, koje izašav iz utrobe majčine već nalazimo 
gotovo, i kojim se svi bez razlike koristimo? To je plod 
nekadanje radnje i štednje, kad se je gledalo više pro- 
izvadjati nego li trošiti. 

— U istinu ni u snu nisam pomislio, da bi mi toliko 
dugovali prijašnjim viekovom. 

— Vidite, dragi moji prijatelji, kako povećanje imo- 
vine družtvene u obće koristi opet i pojedincu. Nu pri 
tom valja uvažiti jedan uvjet, o kojem do sada nismo 
govorili. 

Radnje neima bez napora, a na taj mora nešto čo- 
vjeka poticati. A potiče ga težnja, već uzgojem prisvojena, 
po kojoj svatko gleda onako živiti udobno, kako i njegova 
okolina. Ako nam trud i napor donosi novih užitaka, 
novih ugodnosti, rado se laćamo i nove radnje, predpo- 
staviv dakako, da sino sjegurni, da nam neće drugi oteti 
plodova naše muke, i da dobitak stoji u razmjerju sa 
našim trudom. 

— Istina je, primjeti Stranski, jer da nije toga, tko 
bi htio raditi? 

— To, što sada rekoste, samo je na pć istina; jer živit 
se mora. Nego ciela istina je ovo: svatko bi samo ono- 
liko radio, koliko upravo mora da živi, i ništa više, Otac 
nebi dakle ništa ostavio djeci, ona bi morala u gospo- 
darstvu s nova početi. Čovjek indi voljan je raditi više 
nego li treba za svoje uzdržavanje samo onda, ako mu 
se osigura, da će ono biti njegovo što priradi. Ta sje- 
gurnost daje istom pravi zamašaj napredku narodi, koji 
su već postigli neki stepen prosvjete. Prva je dakle i 
najvažnija zadaća tako družtva u obće kao i napose vlade, 
da uzpostave tu sjegurnost. Naša osoba i plod naše radnje 
moraju dakle imati dovoljnu zaštitu; da neima te za- 
štite, to bi, kao god i kod divljaka, jači plienio slabijega, 
lienjak otimao marljivu plodove njegove revnosti; tru- 
tovi hranili bi se medom pčela radilica. 

Gdje neima te sjegurnosti, jenja doskora i marljivost. 
U nemirnih vremenih uz druga zla vlada obično i 
siromaštvo, jer nitko nije sjeguran za svoju muku, 
zato se i manje radi, a mnogo više troši. Nu kad se i 
u mirno doba pitanje o vlastničtvu tako zamrsi, da se 
vredjanje istoga proglasi nekim sustavom, nekim novim 
družtvenim redom, tad se mora to nazvati velikom du- 
ševnom zabludom. 

— Što, ustane Glavinić, čovjek imućan, zar ima i takove 
nauke, koja nieče i težko privredjenu svojinu pojedinca ? 

— Žalibože ima i takovih usijanih glava. Tobožnji 
zatočnici prava ljudskih htjedoše, a i sada još hoće 
neki novi družtveni red uvesti, u kojem nitko nebi imao 
vlastita imetka. 

— Ta to bio pravi nazadak, vratili bismo se natrag 
u stara varvarska vremena, nastavi Glavinić. U Hrvatskoj 
neima sjegurno takovih mudrijaša, 

— Možda ih i ima, ali se o njih nečuje puno, jamačno 
sbog toga, što u našoj domovini neima ni gospodarskih 
odnošaja, koji obično radjaju ovakove pojave i tražbine. 
Što mi znademo o tih stvarih, neerpismo toliko iz vlasti- 
toga izkustva koliko više motreć život i borbe drugih 
evropejskih naroda. Nu opazit valja, da se svagdje bolji 
članovi družtva svom snagom opiru toj nauci. Ja sam 
u obće to spomenuo, jer se u naše doba vrlo mnogo o 
tom govori i piše, pa su možda te stvari došle u ruke 
vas kojemu. Zato ću vam, ali kašnje, još koju o tom 
pitanju reći. Sada pako moramo se još jedan put baviti 
bogatstvom. 

Bogat je svatko, tko posjeduje toliko imovine, da si 
može namaknuti sve što mu je potrebno, koristno i 
udobno. Bogatstvo dakle znači imati u izobilju tih stvari. 
Bogat je tko ima mnogo novca, ali je bogat i onaj, 
koji posjeduje mnogo vrednih stvari: robe, zalihu ko- 
ristnih stvari svake vrsti. Novac je obično mjerilo 
vrednosti ostalih dobara, ali bogatstvo nestoji jedino 
u novcu. Bogataš je i vlastelin, koji ima veliko, 
liepo uredjeno, dobro i razumno obradjivano imanje, 
premda se lasno dogodi, da neima kad što ni tisuće 
forinta gotova novca; isto tako može se bogatim na- 
zvati trgovac, ako mu poslovi jako dobro idu, ako ni- 
komu ništa neduguje, ako su mu skladišta puna liepe 
i vredne robe, ma da mu i nisu blagajne pune gotova 
novca. U istinu oba su bogata, jer imajuć dobara druge 
vrsti mogu ih unovčiti pa si nabaviti svega, što im 
srdce poželi. Nemojte dakle misliti, da samo hrpe zlata 
ili srebra čine čovjeka bogatim. Znam da tako ljudi 
obično misle i govore, da si svatko želi samo punu 
škrinju novca, ali to je krivo mnenje, koje potiče odatle, 
što se nepoznaje narav stvari. Pače ja tvrdim, da pravo 
bogatstvo pojedinaca i naroda stoji u drugih dobrih, a 
ne toliko u novcu. Narod koj bogat je, ma i neposje- 

dovao veliku množinu novca, samo ako je njegovo po- 
ljodelstvo napredno, ako se svaki komad zemlje pomno, 
umno obradjuje i ako daje u obilju proizvoda; ako obrt- 
nost cvate te proizvadja preko potreba pučanstva; ako 
su otvorena prerazličita vrela zaslužbe, te si svatko može 
marljivošću i vještinom privrediti, sredstva za život; 
ako je zemlja obskrbljena dobrimi cestami, hitrimi že- 
ljeznicami, uredjenimi riekami te umno izvedenimi ka- 
nali, koji olahkoćuju trgovinu, jeftino i brzo odvoze i 
dovoze proizvode domaće radnje, pružajuć sgodnu priliku 
poljodelcu, zanatliji i tvorničaru, da plodove svoje 
muke unovče. Da ima naša hrvatska domovina svega 
ovoga, bila bi bogatom, kao što žalibože nije, ma i ne- 
imala množinu novca; kao što je bogata prometna Bel- 
gija, neumorna Holandija, a da negovorim o velikoj 
Trancezkoj. — Pače može biti narod, prem ima puno novea, 
ipak siromašan. 

— Je li moguće? zapita učitelj. 

— U istinu je tako, odgovori Radenić. Ako ima u 
naroda puno gotova novca, nu ako je njegovo ratarstvo 
primitivno, nerazvijeno, ako neima obrtnosti, malo 
prilike privredi, ako neima u pučanstvu volje i nag- 
nuća za rad; takov narod mora najveći dio potrebnih 
stvari iz inozemstva nabavljati, tako njegov novac 
odlazi u tudje strane, a on sim od godine do godine 
postaje siromašnijim. Vidite, kraljevina. Španjolska je 
prekrasna zemlja, priroda obdari ju upravo carski sva- 
kim darom, nekoč obilovaše novcem više nego ijedna 
država na svietu; sve zlato iz Meksika i Perua sticale 
se u njoj, pa ipak je siromašna, narod ubog, jer nitko 
pravo nije mario latit se ozbiljna posla, poljodelstvo ležalo 
zapušteno, obrtnost propadala, osobito odkada je nesnos- 
ljiva i nerazumna vlada izagnala iz zemlje više tisuća 
revnih, okretnih i za gospodarstvo zauzetih obitelji. Tko 
je mogao okanio bi se posla gospodarskoga, te pošao u 

svećenike, na more i u novi sviet ili Pako potražio kra- 
ljevu službu. A tko je bio prisiljen raditi, radio bi dotle 
dok je toliko zaslužio, da uzmogne o kamatah glavnice 
živiti, pa bi objesiv posao o klin, živio kao gospodin. 
Tudjinao došao te uzeo tjerati obrt i obogatio se. A tako 
se može dogoditi i pojedinomu čovjeku. Tko samo troši 
i troši, a neprivredjuje ništa, ili neumije Svoje troš- 
nje ograničiti prema dohodku, ostaviv netaknutim glavno 
imovine, mora propasti. 

— Dakle neima druge, valja radit, primjeti gosp. 
kotarski sudac. 

ka Tako je; to i vi sami znadete, gospodine sudče, 
sjedeć ne riedko od jutra do mraka u svom uredu. 
m I ja tako mislim, opazi imućni seljak Mrkić; ne- 
ima fajde, nego bome valja uprieti sile, tko hoće da 
ima štogod. 

— Kamo sreće, da tako svi misle i rade, kao naš 
kum Mikić, 

On je marljiv kao erv, štedljiv kao zaključana bla- 
gajna, pa eto u njega ima svega po malo; da je svake 
godine potrošio što je bilo privredjeno, jamačno nebi 
nikada postao imućnim. Srećan je narod i imućan, gdje 
većinu sačinjavaju takovi gospodari, jer se tada bome 
1 mnogo toga nakupi, pa tada raste i ukupni ime- 
tak. Francezi se hvale, da su za nekih godina vladanja 
cara Napoleona III. prištedili na godinu 5 do 600 miliuna 
franaka! Bliedeće generacije koriste se dakako radom i 
prištednjom prijašnjih, one mogu još više proizvadjati 
pa ma i živile udobnije, mogu opet prištediti dobara i 
tako umnožati bogatstvo. , i 

. Bogatstvo stiče se dakle radnjom, a uzdržaje šted- 
njom. Ako sin troši od nasliedjene imovine više negoli 
nose kamate imetka, potrošit će glavnicu i sasma pro- 
pasti. Tako osiromašuje i narod, koji nemari za radnju, 
ili neumije iz svojih njiva, livada i vinograda, iz svoje 
obrtnosti izvaditi veće Koristi, a troši svake godine više 

na stvari razkoši, na zabave i svakakve suvišne stvari. 
Zato se, moram priznati, meni nedopada, što se u 
nas kraj slaboga stanja gospodarskoga odviše uvažuju i 
sliede kojekakove mode, osobito u stališu srednjem i 
nižem; a i naša gospoda mogla bi manje trošiti na raz- 
košje, mi smo još siromašni, pa nam nedotiču imovina 
i sile do toga. 

— Nu ako i uvidjam, opazi Vinski, da uz blagosta- 
nje stanovnika raste i bogatstvo zemlje, ipak nemogu 
vjerovati, da bi to bilo svim koristno, jer se usljed 
prava vlastničtva nedieli imetak družtveni medju sve 
članove. Jedan dio nedobiva ništa, a to su oni, kojim 1ro- 
ditelji ništa neostaviše; njihovo stanje tim je gorčije, što 
stojeć sami te gledajuć tudje blagostanje, moraju često 
stradati, te kraj kuća, obilujućih svakim blagom, možda 
gladni prolaziti. 

— Nije baš tako, kako vi crtate. Istina je, da se pri- 
vredjena dobra nediele medju sve, nego svakomu pri- 
pada što je zaslužio, kao njegova svojina. A bome to 
je sasma pravo. Ali nije istina, da bogatstvo družtva 
nekoristi pojedincu, kao što je s druge strane istina, 
da pojedinac živuć u družtvu imućnih i sam laglje do- 
lazi do blagostanja. 

— To mi se ipak čini nevjerojatnim. 

— Čujte. Da ste i vi, gospodine Vinski, bogatiji, ja- 
mačno bi više trošili, pa kao vi tako i gospodin žup- 
nik, učitelj, riečju: svi drugi. A bome to bi odmah 
osjetili i ostali. Gdje su ljudi imućni, tu se drugačije 
živi: troši se više pšenična nego li kukuruzna kruha, 
i siromašniji puk hrani se više ražju i kukuruzom nego 
krumpirom ili prosenicom; nepije se kakova god zavrlica, 
pokvareni plaviš ili spiritom pomiešana rakija, nego 
bolje vino, pa ako i ne svaki dan, a to barma kad se 
što težega radi. Ljudi neživu o suhih žgancih ili o ne- 
začinjenom zelju, nego jedu meso, koje bolje hrani; odie- 

vaju se u odielo od bolje i vrednije tvari; stanuju u pri- 
stojno i udobno gradjenih kuća, a ne u izmazanih kolibi- 
cah, stanovi su udobno uredjeni, ima u njih spretna po- 
soblja, slika, knjiga: riečju svega, što je koristno ili 
udobno, što je ugodno i pristojno. 

Sve pako ovakove stvari moraju se izraditi, proizve- 
sti; čim bude više kupaca, tim će ih se dakako više 
tražiti, tim će biti više posla i rada, tim će više naći 
ljudi zanimanja, pače moći će ih bolje plaćati. Nije li 
dakle korist i neposjedniku ako ima bogataša ?# 

— To mi je jasno, odgovori Koren. Ali gospodine 
doktore, ovo je ipak istina: da se dadne siromakom 
samo onoliko, koliko posjeduju bogataši suviše, kamo 
sreće! Posjed i imovina naroda nebi se u ničem uma- 
njila, a siromahom bilo bi pomoženo. 

— A što mislite, kako da se ta dioba izvede ? 

— fi, gospodine doktore, tako, da se bogatašu od 
njegova nešto uzme pa dadne onomu, koji neima ništa. 
Jednomu se nebi odmoglo, drugomu pako znatno pomoglo. 

-- Dragi moj prijatelju, što to velite vrlo je pogi- 
beljno i za vas same. Kojim pravom da se otme bo- 
gatu što je on, ili što su njegovi predji velikim trudom 
i ne malom mukom stekli? Istina je, imovina dala bi 
se i spretnije razdieliti, i ja bih bio sretan, da se 
ubogim može dati više, a ipak da se bogatim neotim- 
lje njihovo. Nu što vi preporučate prava je otimačina, 
kojoj nevidim ni kraja ni konca. Danas otmi nešto jed- 
nomu, sutra drugomu; danas uzeli bi meni, sutra vam, 
jer iu našem selu ima sirotinje, naprama kojoj su drugi 
Pravi bogataši. A kako bi vam se vidilo, da dodju 
k vam, koji imate više, te vam jedan dio vašega uzmu ? 
Mori E bome, gospodine, ja nehih dao. U ostalom ja 
nisam bogat, to bi valjalo samo za prave bogataše. 

— Eto tako je; kao što nebi vi, tako nebi bome ni 


drugi htjeli svoga dati. Svaki brani Svoje, pa ima pravo, 
Lorković: Razgovori, Ci 

Valja vam znati, da je pravih bogataša malo. Deder po- 
gledajte ne samo u naše selo, nego okolo po cielom 
kraju, koliko imamo pravih gavana? Pače ja idem i 
dalje tvrdeć, da se imetak bogatih razdieli medju uhoge, 
nastradalo bi obće blagostanje naroda, a ubozi još više 
patili. 

— Više? To nemože liti. 

— Al tako je, odpovrne doktor. U svakoga naroda ima 
više ili manje velikih poduzeća, koja iziskuju ninogo 
novca; izvadjaju se ogromne radnje, u koje se ulažu 
silne glavnice. A velikih glavnica naći ćeš samo u bo- 
gataša. Velike pako radnje, ogromna poduzeća znamenito 
unapredjuju blagostanje naroda. Gdje neima bogataša, 
uzalud je tražiti ovakove podhvate i radnje. Za dokaz 
evo vam naše domovine. Znam ja vrlo dobro, da oni 
toga nečine badava, nego radi svoje koristi. Nu tu im 
svaki pametan drage volje priušti, jer pomažu svojim 
bogatstvom stvoriti dobra, koristna svimi bez razlike. 

Bogatstvo koristi još i na druge načine, Bogat čovjek 
troši mnogo, njegova trošuja oživljuje radnju, pače jest 
povod novih obrta, koji opet hrane i uzdržavaju znatan 
broj radnika. Da se imovina bogataša umanji, jedan dio 
preda siromahom, oni bi obrti morali propasti, jer ne- 
kadanji bogataši kraj manje imovine nebi mogli više 
kupovati plodova njihovih, a ubozi, nadareni samo die- 
lom njihova imetka, dobili bi vrlo malo — jer sirotinje 
ima svagdje najviše — i to malo, brzo bi se potrošilo. 

Bogati ljudi mogu i dobra činiti, pa to zaista i čine; 
uhožnice, bolnice sirotišta i pojedine pomažu izdašno; 
podupiru znanosti i umjetnosti. I mi u Hrvatskoj mo- 
žemo zahvalno zabilježiti, da gdjekoji bogataš — žali- 
bože imađemo ih u obće prilično malo, a i od ovih ne- 
osjećaju se svi Hrvati, niti mare mnogo za dobrobit na- 
roda — darežljivom rukom prinosi svemu, što je kadro 
promaknuti duševni ili gospodarski napredak naroda. 

Istina, bogatstvo može se zlo rahiti; često se novac raz- 
tiplje i prosipava na luđe i nevaljane, ne gospodarske, 
pače i nećudoredne stvari. Nu to je zlo, koje se može 
dobrim i plemenitim uzgojem umanjati. Kao što druge 


stvari tako se može i bogatstvo zlo rabiti. Kao što grieši - 


težak, koji svoje novčiće trati u krčmi, kod karta ili 
na lutriji, tako i bogataš, koji prosipava svoje dohodke 
medju propalu ženskadiju, razkalašene drugove ili na 
budalaste naume. 

— Gospodine Radeniću, to je sve liepo i možda isti- 
nito, ali ja se ipak do sada nisam mogao osvjedočiti, da 
ima drugi način pomoći ubogim; mora se dakle hoga- 
tašem nešto njihova oduzeti. Moguće, da to nije pravedno, 
da bi bila neka vrst nasilja, ali drugomu putu ja se ne- 
mogu dosjetiti. — Tako govoraše Koren, kojega je upravo 
ovo pitanje vrlo zanimalo. 

— Taj način, moj prijatelju, najmanje valja, on bi 
nuždno doveo do otimačine, lupeživa i — gradjanskoga 
rata. U ostalom nevidim, zašto da se upravo taj najpogi- 
beljniji put odabire, kad ima drugih. Medju timi opet 
je najspretniji : umnažanje obćega bogatstva, jer će se 
tako otvoriti nova vrela dohodka ubogu, a neće trebat 
ogriešit se otimačinom tudjega. 

-- To nebi bilo lošo, nu, oprostite, meni se čini da 
je to laglje reći nego li izvesti ! 

— Gledat ću da vam to razložim drugom prilikom ; 
nu da vas nemuči preko mjere radoznalost, i da imate 
o čem do budućega razgovora razmišljati, spominjem 
ovo: tko je oprezan, razborit u svakom koraku, podučen 
u školi, izvježban u svom poslu, tko živi razborito prema 
svomu zvanju i imetku: taj napreduje. To valja za po- 
jedinca; je li takvih pojedinaca mnogo u narodu, narod 
napreduje. Budi dakle svaki na svom mjestu; je li to, 
pa ako se čine poboljšice u ratarstvu, umno i neumorno 
radi u zanatih i obrtih, ako je trgovina razgranjena i 

živa, eto vam sredstva, da se i bez nasilja popravi stanje 
siromašnih ljudi. : 
Ja vjerujem, da su to dobra sredstva, nu odkuda 
nam, gospodine doktore, da si toga svega nabavimo? Ta 
nije u našoj vlasti da razširimo trgovinu, podignemo 
škole, itd. 

— O svem tom govorit ćemo kasnije obširno. Za 
sada velim, da imate pravo, nekih tih stvari vi si sami 
nemožete pribaviti, zato je država pozvana, da se po- 
skrbi za škole i ostale naučne zavode, za dobre Geste, 
željeznice i trgovačke ugovore. Nu svaki sam mora do- 
nieti sobom marljivost, vještinu, okretnost i štedljivost; 
vlada nemože mjesto vas bolje orati, sgodnije sjeme 
za sjetvu birati, narinuti vam savršenije orudje u zanatu: 
to je vaša dužnost. Tko neumije cieniti krajcare, nije 
vriedan forinte; tko sve protepe što zasluži, nedočepa se 
nikada imućnosti. 

To vam velim sada u obće, a potanje drugi pui. 





OSMI RAZGOVOR. 


VLASTNIČTVO JE POSLJEDAK RADNJE [ TEMELJ OB- 
ČEGA BLAGOSTANJA. 


Na ovaj sastanak došlo je slušaoca više nego na ijedan 
dosadanji. Znalo se je o čem kani Rađenić razlagati, pa 
je došlo i ljudi, koji do sada nisu marili toliko za 1az- 
govore. Svi su željno izgledali čas, kad će njihov neu- 
morni učitelj doći. Nisu morali dugo čekati. Sa gospo- 
dinom župnikom dodje i on. 

— Obećao sam, počme Radenić, govoriti o vlastničtvu, 
svojini. Drago mi je, da ste se danas u većem broju 
sakupili; nadam se, da nećete toga požaliti. 

Vlastničto je uredba vrlo stara. Ja vam neću raz- 
lagati, kako učenjaci ovu uredbu tumače, jer bi samo o 
tom morao dugo govoriti. A nije ni potrebno. Reći ćemo 
dakle, da je vlastničtvo pravo uživati ono, što nam Dri- 
pada, što je naše. Vlastnik može tim slobodno razpo- 
lagati, slobodno ga rabiti i uživati, te porabu svakomu 
drugomu zabraniti. To je pravo vlastnikovo. Na ništa 
neima čovjek većega prava nego li na ono, što je vla- 
stitim trudom, svojom radnjom  priradio i privredio. 
Uredba vlastničtva vrlo blagotvorno djeluje na gospodar- 
ski razvoj naroda. Švatko hoće da zna zašto se trudi. 


aa 

Uzmite mu nađu, da neće biti njegovom svojinom što 
si priradi, da neće on nego drugi tim razpolagati, uzeli 
ste mu i najjače poticalo za rad i napor. Osjećanje, da 
je vlastničtvo zaista opravdano, tako je osnovano u na- 
ravi ljudskoj, da ga opažamo već i kod djeteta; i diete 
neda drugomu stvari, koju drži svojom, prem mu nisu 
uzgojem još čisti pojmovi o mom i tvom. Svagdje kod 
ljudi nalazimo i vlastničtva. Divljak, o kojem se može 
reći, da je u stanju djetinstva, smatra svojinom u lovu 
ubijenu zvjerad ili u vodi ulovljenu ribu, a ne manje i 
orudje, kojim se služi u lovu. Kad bi mu mogla treća 
osoba po volji oteti njegovo koplje ili strielicu, jamačno 
nebi se mučio priredjivajuć to oružje za lov. Pastiru 
je stoka njegova dragocjenom svojinom, nad kojom bdije 
danju i noćju, za koju se bori i krv prolieva, da joj 
osvoji dobar pašnjak. O poljodelou, kojemu je komad 
zemlje njegove nad sve ino mio i drag, s kojim se toli 
težko razstaje, netrebamo ni govoriti. 

I to je sasma naravski. Prvo i najbitnije pravo čovjeka 
jest da živi, t.j. da se duševno i tjelesno razvija. Za- 
to pako potrebna su čovjeku razna dobra, stranom da se 
njimi uzdržaje, n. p. jelo, odielo, stan itd.; stranom da 
si njihovom pomoćju privredi drugih dobara n. p. orudje, 
itd. Ali ni uživanje ni radnja nije sjeguna, ako nepri- 
pada pojedineu pravo stanovite stvari tako smatrati svo- 
jimi, da je vlastan svakoga inoga odatle izključiti. 

Nu dočim sve ovo stoji, ipak je potrebna u stanovitih 
slučajevih opreznost, kad se ustanovljuje pravo vlast- 
nosti; jer kod prosvjećenih naroda tolik je broj posjednika 
i toli raznolik je posjed, da nije moguće na prvi mah 
razpoznati pravoga vlastnika stvari. Najmanje može se 
dvojiti o svojini onoga, što čovjek ima na sebi ili kod 
sebe. Ako mi tat na putu ukrade kesu s novcem iz žepa, 
svatko uvidja, da si je prisvojio tudje dobro, pa se hvata 
i zatvara kao tat. 

— Da, ali čovjek nemože svega svoga sobom nositi, 
primjeti Gvozdić; ta tko da vuče sobom svoj stol, krevet, 
stolac ili svoje orudje? 

— Istina, ali te stvari nalaze se u vašoj kući, pa se 
uzimlje da su svojina stanara ili vlastnika kuće. Potež- 
koće nastaju kod drugih vrsti posjeda, 

Stvari, kao predmet vlastničtva, jesu kretne ili ne- 
kretne, 1. p. zlato, srebro, odielo, roba, to su dobra kretna ; 
kuće i zemljišta su pako nepokretna. Najmučnije je pravno 
utvrditi posjed dobara nepokretnih. N. p. Pavao kupi 
kuću ili livadu; on nemože uvjek sjedjeti u svojoj kući 
ili stajati na livadi; nemože niti one ili ove sobom no- 
siti; ako ih želi prodati, nemogu se te stvari predati iz 
ruke u ruku. Tu dolazi čovjeku u pomoć zakon. Tko kupi 
kuću ili zemljište, dade ga na svoje ime upisati u javne 
knjige (gruntovnicu), koje uvadja i uzdržaje država, pa 
je tako posve sjeguran, i može mirno spavati, jer zakon 
i oblasti bdiju nad njegovom svojinom. 

— To je, gospodine doktore, u istinu vrlo koristna i 
blagoslovna uredba, primjeti bogati seljak Matić, samo 
škoda da je naši ljudi još uviek neznaju cieniti, jer gdje- 
koji je tako nemaran, da pusti proći godine, a nezatraži 
da se po njem kupljeni grunt unese u javne knjige. A 
što da reknem istom o tom, kako mnogi zadrugari po- 
dieliv se nemare zaiskati, da se svakomu pripali dio na 
njegovo ime unese u gruntovnicu. Tu mora zavladati 
najveći nered u svem: u plaćanju poreza, obćinskoga na- 
meta, u razredjenju s imovinom za slučaj snuti, itd. 

— 1 ja poznam takovih nemarnjaka; nu znam i to, 
da često skupo plaćaju svoju nemarnost, jer se porodi 
ne riedko pravda, u kojoj treba platit odvjetnika, svakakve 
pristojbe, a često se radi te nemarnosti izgubi i kupljeno 
dobro. Ovakva nehajnost mora se u istinu vrlo žaliti, pa 
tkogod misli dobro po seljaka, neka ga opominje, da se okani 
skrajnoga nehajstva, koje škodi njemu i njegovoj vjeresiji, 

ali posredno i drugomu, pače i cielosti. Velika korist 
gruntovnih knjiga još je očevidnija, ako se pomisli, koli 
je često zamišeno i težko ustanoviti prava ove ruke. 
Da vidite: n. p. jedna kuća može pripadati kao svojina 
dvim ili trim osobam, na imanju ili seljačkom posjedu 
može biti uknjiženo pravo založno više vjerovnika. U 
svakom ovom ili inom sličnom slučaju štiti zakon pravo 
svakoga. . 

— Svakoga, prihvati Škudić? Meni to nije jasno; ako 
družtvo, ili — kako velite sada — zakon pojedinim 
osobam podieljuje pravo na kakove stvari, a drugim to 
uzimlje, dolazimo opet do one stare: čine se usluge 
onim, koji imadu, na štetu siromaka i neposjednika. 

— 1 tu sam bludnju sto puta već čuo i čitao, odgo- 
vori Radenić. Ja dvojim, da ste ju crpili iz izkustva, 
nego ju valjda našli u kakovoj knjizi, ili kakovih novi- 
nah, gdje često pisac i sam nerazumije što piše. U osta- 
lom pitam vas: imađe li u obće ljudi, koji nebi upravo 
ništa imali? Nevarajmo same sebe. Kod nas hvala bogu 
nevlada još toliko ubožtvo. I najsiromašniji ima odielo, 
posoblje i često komadić zemljice. Eto našega Gvozdića, 
doduše je samo kovač, neima ni kuće ni grunta, ali 
tjera dobar posao, imade svoje orudje, mnogo vriedno, 
nešto pokućtva, odiela, knjiga; kao dobar gospodar pri- 
štedio si je već gdjekoju stotinu, koja leži u štedionici u 
K. i koji mu novac nosi liepih kamata. Neima svoje 
kuće, jer je baš toliko i netreba, ali može ju sutra imati 
ako hoće. Prama drugim, koji živu od malene nadnice 
svoje, a ipak nejadikuju i netužakaju, on je pravi imućnik, 
a naprama stanovnikom divljakom srednje Amerike pravi 
bogataš. 

Već sam prije naglasio, da posjed, da imetak neko- 
risti jedino svomu vlastniku, nego i drugim razredom. 
Tko dakle nastoji poštenim načinom, čestitom radnjom 
steći si imetka, dobro čini, nitko ga s toga neće koriti, 

pače zaslužuje -pohvalu. Štiteć radnju mora se štititi i 
svojina, kao učinak radnje. Do brza nestalo bi marljivosti, 
ako se nebi mogli žeti plodovi njezini. Čovjek živi u 
obitelji, i dužan je skrbiti za svoje potomstvo. 'Tko 
može radnjom svojom osjegurati materijalni obstanak 
djece svoje, čini dobro i koristan je cieloj domovini, 
jer ova može biti jakom, uglednom i sretnom, ako 
ima mnogo materijalno nezavisnih sinova i kćeri. Imućni 
državljani mogu više prinositi na obće koristne svrhe, 
darežljivije pomagati sirotinju, više žrtvovati za promak 
znanosti i umjetnosti, a tim prinosili na uveličanje i 
proslavu svoga naroda. 

Nu nije dosta, da čovjek smije plodove svoga rada 
za sebe zadržati, sim ih uživati, to bi bila pusta se- 
bičnost, a treba da čovjeka još i druge, plemenitije po- 
bude potiču na posao. Što si trudom i marljivošću ste- 
kao, budi ti slobodno ne samo uživati, darivati za 
života, nego i odrediti, komu će pripasti poslije smrti 
tvoje. To je jednostavni način slobode, da možemo raz- 
polagati svojim dobrom. S toga je svagdje u prosvje- 
ćenih državah zajamčeno pojedincu pravo da odredjuje, 
što će biti s imovinom poslije njegove smrti; da može 
oporukom prenositi imetak na druge. Zakon ipak ogra- 
ničuje ovu slobodu pojedinca, u kolike to išće obće do- 
bro ili zahtjevi ćudorednosti i prava. Ta poznato je, da 
naši hrvatski zakoni nalažu, da otac ginu mora nešto 
ostaviti, pa ako toga neučini u oporuci, tada zakon go- 
vori na korist sina, dakako predpostavljajuć, da nije 
diete svojim ponašanjem, svojim nevaljanim životom dalo 
pravedna razloga otcu, da ga izbaštini. 

Gdjegod nije pojedincu osjegurana ova podpuna 
sloboda, družtvo se nalazi u povojih djetinstva. To po- 
tvrdjuje i poviest, koja pokazuje, da je onaj narod bio 
najsretniji, koji je najodrješitije umio braniti vlastnič- 
tvo. To nam može potvrditi i poviest naroda hrvatskoga. 


106 OSMI RAZGOVOR. 


Ta znade se, kako se je bilo počelo razvijati dobrostanje 
u onih prekosavskih predielih Hrvatske kraljevine, koji 
su god. 1809. podpali bili pod upravu francezku. A što 
je tomu dalo povoda? Veća sjegurnost imovine. A ogle- 
dajmo se samo malko po Evropi da vidimo, koji su na- 
rodi bogatiji i imućniji? To su vam svi oni, koji su 
umieli što bolje osjegurati vlastničtvo svojih sugradjana. 
Sada sravnite s Evropom narode azijatske, gdje nitko 
nije sjeguran, neće li mu sutra oteti što je danas ste- 
kao. Kakovo je tamo stanje? Priroda je bogato nada- 
rila one zemlje, svega možeš dobiti sa pol manje muke 
nego li kod nas, pa opet: tamo se nerazvija trgovina, 
poljodelstvo i obrtnost neiđu napred. Riedko pučanstvo 
kukavno životari na prostoru, gdje bi ga moglo deset 
puta onoliko dobro živjeti. 

— To mi je sve jasno, gospodine Radeniću, — oglasi 
se Mišić, koji je danas prvi put došao slušati doktorovo 
razlaganje. 

Mišić je učio nekoliko latinskih škola, kasnije ga uzelo 
u vojnike, gdje je dotjerao do stražmeštra. Vrativ se 
kući uze pod otčevim nadzorom gospodariti. Ali mu 
to dodijalo.: Na to mu otac umre, on razproda sve, te 
postane ,gospodin“ t. j. pisarom kod obćinskog ureda. 
Nije bio čovjek zao, ali nagao, rado bi se hvalisao onim 
što je sve vidio u svietu, te čitao u raznih knjigah i no- 
vinah, premda od čitanoga mnogo toga nije shvaćao. 
Spadao je dakle u onu vrst ljudi, koji znadu malo, ali to 
ih neprieči, da se drže za vrlo pametne. 

— Ja fo sve razumijem, nastavi Mišić; shvaćam da 
je radnja napor; ako čovjek nehi mogao uživati svoga 
prirada, radio bi samo za sađačnjost, nemareć išto ulo- 
žiti za budućnost; a pojedincu i cielomu narodu samo 
ona radnja donosi i napredka, koje plod siže i u bu- 
dućnost, Nu ako je orudje, što si ga napravim, ako je 
žito, što sam ga posijao i požeo, moja svojina, nije tako 

kod zemljišta, na kojem uspieva žito. Bog je stvorio zem- 
ljište za sve ljude. Zašto dakle da samo pojedinac uživa 
njegove plodove? Nije li zakon, predav pojedincem zem- 
ljište u vlastnost, naprama ostalim nepravedan ? : 

— Prijatelju moj, varate se, držeć da je zakon stvorio 
pravo vlastničtva. Zar neznate, da je ono osnovano na 
naravi ljudskoj tako, da družtvo ljudsko nebi moglo ni 
postojati bez vlastničtva? Zakon naprosto priznaje to 
pravo, posvećnje ga i štiti. Ka ' 

— Ako zemljište nije plod radnje pojedinca, digne se 
opet Mišić, kako može pojedinca od njega išto zapasti, 
prije nego li mu ga zakon dopita. ' 

— Razlog je tomu skroz jednostavan. Recite, ako gi 
tko vlastitimi sredstvi sagradi kuću, je li njegova svojina ? 

— Sjegurno, jer je u nju uložio svoj imetak i svoju 
radnju. m 

— To je istina, ali kuća je sagradjena na zemljištu. 
Ako dakle nepriznajete pravnu valjanost zemljištnoga po- 
sjeda, to bi onaj čovjek bio doduše vlastnik sagradjene 
kuće, ali ne zemljišta, na kojem je podignuta. A kamo 
bi to vodilo, tko bi htio uz takve okolnosti kuće graditi ? 
Recimo drugi primjer. Ako si naš susjed krojač Iglić 
sašije odielo, je li to njegova svojina? ' 

— Nedvojbeno, jer si ga je sam napravio. o. 

— Ako si kupite cipele, jesu li vaša svojina? Jo di kuća 
našega Jovanovića prava njegova svojina? J ost jedno i 
drugo, jer vi ste platili svoje cipele, a Jovanović je kuću 
nasliedio od otca si. Ako vam prijatelj pokloni knjigu 
ako nadjete kraj potoka u piesku dragocjen kamen, koji 
je ondje bog zna koliko godina ležao, je li u oba ova 
slučaja nastalo vlastničtvo ? 5 . i 

— Jest nedvojbeno u svih slučajevih, što ste ih netom 
spomenuli, odvrati Mišić. 3 

— fto vidite ovdje pet načina, kako može stvar doći 
u vlastničtvo pojedinca. Dolazi radnjom, kojom se stvar 

kakova napravi ili dade napraviti; ku povanjem, gdje 
se za dobro daje novac ili druga vriednost: nasljed- 
stvom, darovanjem ili zapisom; napokon nalazom ili 
pravom prvoga posjeda. Sve pako ove vrsti sticanja vlast- 
ničtva mogu se svesti na radnju, izuzev možda jedini 
nalaz. U svih pako ovih slučajevih, navedenih da ge vidi 
kako može pojedinae postat vlastnikom, nije zakon istom 
stvorio pravo posjeda, on je samo potvrdio, što je sviest 
svih ljudi od prastarih vremena priznala za pravo. 

— Ja sam slobodan upozoriti vas, gospodine doktore, 
da se tlo, zemljište, nebi malo miešati s ostalimi stvarmi, 
koje nastaju i umnažaju se radnjom. Kad jednom dodju 
zemljišta u ruke više ljudi, ostali moraju si obrisati usta, 
oni nedobiju više ništa. 

— Ni to nije istina. Tko čita novine, ili ge inače havi 
javnimi poslovi, znati će, da se vrlo često prodavaju zem- 
ljišta, što dobre volje što pod moraš. Ta molim vas, niste 
li vi sami prodali svoj od otea nasliedjeni posjed svomu su- 
sjedu Steđulju? A. koliko ima drugih, koji to isto učiniše ? 
U našoj hrvatskoj domovini bavi se gospodarstvom polj- 
skim, šumarskim, stočarstvom i ribarstvom preko 640.000 
duša. Pučanstvo, pače mi svi skupa živimo ponajviše od 
poljodelstva, kako se dakle može reći, da je posjed zem- 
ljištni u rukuh nekolicine? A tako vam je ue samo u 
Hrvatskoj, nego u Českoj, Rusiji, Poljskoj, Srbiji i Bugar- 
skoj. Ali onaj prigovor novalja ni za d ruge zemlje. 
Tako n. p. u Francezkoj računaju, da je zemljištni po- 
sjed u vlastničtvu po prilici sedam miliuna obitelji, pa ako 
računate na obitelj samo četiri glave, eto 28 inil. glava. 

A kako su došli posjednici do svoga zemljišta? Je li 
im ga može biti zakon naprosto doznačio? Ne, došli su 
do njega kupnjom, nasljedstvom ili gdjekoji darovanjem. 
A isto tako stekoše ga naši predji, naših predje'predji, itd. 

— Nu ja dvojim, da je to išlo uvjek zakonitim putem. 
Mnogi je sjegurno otimačinom, prevarom ili drugim ne- 

poštenim načinom došao do svoga posjeda, primieti 
Gvozdić. 

— Ja toga neporičem, nu tim se samo potvrdjuje moje 
dokazivanje, nastavi Radenić. Ako je kakov zlotvor ili 
otimač oteo pravomu, zakonitomu vlastniku njegovo dobro, 
on je naprosto prekinuo zakoniti, opravdani način prena- 
šanja imovine od jednoga na drugoga. Dok nije nastalo 
takovo prekinuće, posjed bijaše pravovaljani, kao što je 
kasnije postao u rukuh kasnijih poštenih vlastnika, Ovom 
prilikom rad sam razpišiti krivo mnenje, kao da ima 
množina posjednika, koji su nepravednimi načinom došli 
do svoga imanja. Najveći dio posjednika steče poštenim 
načinom: nasljedstvom, kupnjom ili svojom vještinom 
svoj imetak, a tek riedki protupravno. 

— Nezamjerite mi, gospodine doktore, ali meni se 
čini, da su gdjekoja gospoda, osobito velikaši, došli ne- 
pravednim putem do svojih imanja, otimajuć siromahu 
po dragoj volji, tjerajuć ga sa njegova grunta, nagoneć 
ga na bezplatnu radnju te umnažajuć njegovimi žuljevi 
svoje blago. 

— Tako je, oglasi ih se više; mi siromasi još i da- 
nas trpimo s bog toga, plaćamo u ime razterećenja zem- 
tjišta, plaćamo gorniću i mnoga druga podavanja, a 
zašto to, čemu to? 

— Dragi moji susjedi, tako se nesmije govoriti, dok 
stvar nije na čistu. Medju sadanjom vlastelom ima vrlo 
zaslužnih muževa, koji seljaka paze i gdje mogu, idu 
mu na ruku. Vaši predji nisu bili neograničeni gospo- 
dari svoga posjeda, nego su postali njihovi potomci u 
naše doba. Što vi još danas morate davati gornicu i druga 
podavanja, to nije ugodno, ali odatle još nesliedi, da 
je sve to vlastela krivično stekla! Sasma su drugačiji 
odnošaji vladali pred dvie ili tri stotine godina, a dru- 
gačiji danas. To vam je stvar tako zamiršena da ćemo 
ju moći pravo razumieti tek kad nam bude prošlost 

narodna sa svih strana, dakle i sa strane gospodarske, 
posve jasna. Što je bilo, danas više nije. Seljak je sada 
gospodar svoga posjeda, a vlastelin svoga. Ako se medju 
sobom paze, pomažu i svjetuju, bolje za oba; na to ih 
svjetuje zamienita korist. Za sada još primiećujem, da 
nije samo hrvatski seljak stradao sbog onakvih odnošaja ; 
ništa se bolje nije godilo ni francezkomu ni njemač- 
komu, ruski istom se evo naših dana oslobadja tužnoga 
onoga stanja. 

A sad da se povratimo k pitanju: kako su pojedinci 
došli do svoga zemljištnoga posjeda? Iduć tragom ljud- 
ske poviesti natrag, moramo napokon doći do prvoga 
posjednika, to jest do čovjeka, koji je našao zemljište 
slobodno, t. j. nepripadajuće nikomu pa ga uzeo obra- 
djivati. Taj je čovjek nedvojbeno stekao pravo na plo- 
dove prve svoje žetve na zemljištu istom obradjenom, 
o tom valjda nitko nedvoji? 

— Ne, odgovori Mišić. 

— Ali vi držite, gospodine Mišiću, da taj prvi po- 
ljodelac nije bio vlastan isto zemljište ostaviti svojoj 
djeci kao pravu svojinu? 

-— Držim, gospodine, i mislim da imam pravo; tlo 
je dar božji, čovjek ima pravo samo na plodove njegove. 

— A ja ću vam dokazati, da je vlastan bio razpola- 
gati i sa zemljištem. Zemljište je ležalo na ugaru, mje- 
sto pšenice i kukuruza rasao je na njem drač svake 
ruke: trnje i kupinje, stelja svakovrstna, ili ga pokri- 
vaše debela šuma. Čovjek uzev pri put obradjivati tlo, 
nije ga morao, kao danas, samo izorati, onda zasijati i 
napokon zrieli plod požeti. U obće je današnje obradji- 
vanje prama prvomu igrarija. Prvi poljodelac morao je 
izkrčiti šumu, izkopati duboko prodrlo korenje, očistiti 
zemlju od korova, kamenja ili pjeska, nekoliko puta pre- 
orati, pa tada istom mogaše sijati. To bi bio i za naše 
vrieme posao težak i skup, a koli mučan bijaše u ono 

doba, gdje je manjkalo izvrstno orudje, kakovim se da- | 


nas poljodelac služi, gdje ljudi nebijahu ni s daleka 
onako vješti u radnji kao što su danas. A tko istom 
da pravo ocieni koristi, nastale od onoga rada za čovje- 
čanstvo? Bi li dakle bilo pravo, da se za tolik trud i 
toliki napor ništa drugo nepostigne nego pravo na Prvu 
žetvu? Bili bilo pravo, da na tako priredjeno tlo dodje 
drugi, te si ga naprosto prisvoji ? 

— Nebi, gospodine Radeniću, odgovori Mišić; ja u 
obće nisam ni mislio na prvu radnju krčenja i prire- 
djivanja tla, i u toliko sam pogriešio. Nu — oprostite 
— ja još uviek nerazumijem, kako se može opravdati, 
da čovjek prisvojiv si tlo, taj dar božji, podieljen svim 
ljudem, proglasi ga svojim dobrom ? 

— Neshvaćate toga, jer se i samo vaše stanovište na 
bludnji osniva. Dar božji stoji u onom svojstvu tla, da 
nosi plodove; nu čovjek mora napeti svoje sile, mora 
baciti u priredjenu zemlju sjeme, da uzmogne žeti. Po- 
jedinac i njegovi nasljednici nemogu drugim, svojim 
potomkom ostaviti ništa inoga nego pravo da razpolažu 
njihovom radnjom i njenom vrednošću. Potomci posjed- 
nika popravljajuć i izvadjajuć poboljšice na zemljištu, 
dižu tim njegovu vrednost, koja raste u to većoj mjeri, 
ako se kraj obradjivana tla podigne i razvije promet 
javnimi poduzeći, kanali, putevi, riekami. Tako uživaju 
mladji posjednici plodove radnje i napora svojih pred- 
šastnika. 

U zemljah slabo napučenih, gdje ima još ogromnih 
ledina (neobradjena tla), a manjkaju dobre ceste, zem- 
ljištu je neznatna vrednost, n. p. u Canadi, na zapadu 
sjedinjenih sjevero-američkih država, u Braziliji, itd. Tamo 
vlade gotovo poklanjaju zemljište, samo da.namame ino- 
zemce, da se onamo nasele. I u našoj domovini, radi 
riedka pučanstva, slabih obćila, zemljište ima manju 
vrednost nego li m. p. u Českoj, Saksonskoj, Badenskoj; 

pače i u raznih krajevih Hrvatske vidimo u tom razliku ; 
jedno jutro (val) oranice u Zagorju je znatno skuplje 
nego u Posavini, u Slavoniji dolje ili pače u Bosni. 
Gilje je žiteljstvo mnogobrojnije, obćila savršenija, plo- 
dovi se laglje i bolje prodavaju, pa je ciena tlu veća. 
Ovo se vidi svagdje. Tako će jamačno biti i kod nas 
bolje, kad nas bude: više, i kad budemo imali dobrih 
i hitrih obćila (komunikacija), kad budemo umieli i 
htjeli umnije težati našu zemlju. 

U ostalom poboljšice neidu samo u prilog vrednosti 
zemljišta, nego i svakoj obrtnosti; kanali, ceste, željez- 
nice, u kratko sve što pomaže dizati bogatstvo zemlje, 
što unapredjuje djelatnost, prudi tako jednoj kao i 
drugoj grani gospodarstva, pače i svaki pojedinac erpi 
odatle koristi. U imućnoj okolici radnik obično dva puta 
toliko služi koliko radnik iste vještine, okretnosti i mar- 
ljivosti u predielu manje imućnom. ' 

Prenosom dakle zemljišta, prodajom odnosno kupom 
ili nasljedstvom neprenosi se toliko pravo, da se iz zem- 
ljišta izvadi što još ima u njem plodne snage, nego 
više pravo uživati plodove radnje, koja je unj uložena, 
dok nije u sadanje stanje došlo. Dokazano je, da vred- 
nost radnje, ulagane kroz sva stoljeća u zemljište, da- 
leko pretiče vrednost samoga tla. Promislite, koliko se 
je radilo i mučilo ua tlu, počam od prvoga dana, kad 
ga uzeše težati; uzmite u račun ogromne neprilike, 
koje je trebalo prvim poljodelcem svladati, jer im oru- 
dje nije bilo shodno! Tko bi mogao vrednost te radnje 
platit? Jamačno nitko. Neima dakle dvojbe, sada ži- 
vuće potomstvo, prem je zemljište prešlo u vlastničtvo 
pojedinca, ipak uživa plodove njegove; pače mora se 
priznati, da je samo priredjenje zemljišta čovječanstvu 
donielo velikih i nesumnjivih probitaka. Pita se samo, 
jesu li se mogli ovi uspjesi polučiti i drugim putem ? 
Ovo ćemo pitanje malko pobliže razjasniti. 

Poznata je istina, da je čovjek voljan samo onda mu- 
čiti se, ako je sjeguran da će se i uživati plodova svoje 
muke i radnje. "Ta sjegurnost pako dva puta je više po- 
trebna, ako se radi o težanju zemlje. U zanatu ili obrt- 
nom poduzeću prigotove se dobra za koji tjedan, pače 
kod mnogih i za koji dan, pače i za nekoliko ura; tu 
ge dakle i u razmjerno kratkom vremenu žanju plodovi 
rada i muke. U težanju zemlje potrebne su ragličite i 
dugotrajne predradnje; a to je uzrok, zašto mnogi la- 
danjski gospodari tako mučno i sporo poboljšavaju svoje 
gospodarstvo. U toj okolnosti možete naći odgovor na 
pitanje: zašto mnogi, osobito zakupnici, nebudući vlast- 
nici, neće da troše na poboljšice (melioracije)?  Troše 
samo onda, ako se zakup uglavi na više godina, jer se 
tada mogu nadati, da će nje zapasti i koristi uložene 
glavnice i radnje. O tom vas može osvjedočiti eto Dri- 
sutni g. Novaković, 

— Imate pravo, gospodine Radeniću; ja sam na onom 
dielu imanja naše gospoštine, koji držim u zakupu, izveo 
znamenitih poboljšica, a nebi toga bio nikada učinio, da 
nije gospodin vlastnik bio tako dobar, te sklopio sam- 
nom zakupni ugovor na dvadeset i pet godina. 

— A gospodin vlastelin nebi nikada mogao s vami 
takve pogodbe sklopiti, da nije s4m  vlastnik imanja, 
koje će nakon njegove smrti preći na njegovu djecu. 

Tako eto pravo vlastničtva dobra daje povoda, da se 
ono bolje obradjuje, čim ge koristi svemu pučanstvu, 
pače i čovječanstvu, koje usljed razumnijega gospodar- 
stva dobiva više kruha, vina, mesa, konoplje, lana, vune 
i drugih koristnih stvari. Pita se sada: kako bi se mo- 
glo zemljište obradjivati, a da nepripada pojedincu kao 
prava njegova svojina? Samo su dva puta: ili da se 
proglasi slobodnim, te da ga svatko redom obradjuje ; 
ili da se teža zajednički na korist družtva. Prvi ovih 
načina upravo se neda izvesti. Ako sada zakupnik, ko- 

jega zakup traje pet ili šest godina, nemii na drugo, 

nego kako će što veću korist iz zemljišta izvaditi, pa 
ga na izmaku zakupnoga vremena, posve izsisano pre- 
daje vlastniku, što bi istom činili pojedinci, imajući 
svaki samo jednu godinu dana za težanje? Jamačno 
nebi učinili ništa za poljodelstvo, i ovo bi spalo u ona- 
kovo stanje, u kakovu se nalazilo u prvo doba družtve- 
noga života. 

Deder da vidimo drugi način, t. j. težanje zemlje na 
zajedničku korist cieloga družtva. To bi bila prava za- 
jedniea dobara. Jer to valja pamtiti, ako se hoće da 
načelo o dokinuću vlastnosti štogod vredi, valja ga jednako 
uporaviti tako na vlastničtvo zemljišta kao i ostalih pred- 
meta. Ili sve ili ništa. Ili neka ostanu odnošaji posjeda 
kakovi su sada, ili bi se moralo sve dieliti. 

— Što? Sve dieliti, poviknu mnogi nekim užasom na 
licu. Toga nam treba! 

— Nečudim se, da vas je ogorčio ovaj predlog. Jer 
zajednica dobara vredja velika prava i slobodu. Tu 
nebi mogao pojedinac razvijati svojih sposobnosti prema 
svomu nagnuću; morao bi raditi po volji družtva, a ne 
po svojoj. Država bi svakomu nalagala posao, propisi- 
vala mu koliko ima raditi, kada i koliko se odmarati; 
država bi po svojoj volji i prema svakdanjim potreho- 
ćam imenovala radnike, trgovce i obrtnike, mjernike, uče- 
njake i umjetnike. Takov bezsmisleni i nepraktični red mo- 
gao bi se uvesti jedino dokinućem, povredom svakoga 
do sada postojećega prava. Jer da uzmogne svakoga za- 


pasti jednaki dio, valjalo bi najprije svakomu oduzeti 
gve što je do sada imao. Tako morao bi u. p. ja od-- 


stupiti kuću i imanje, vlastnici šečerane svoju tvornicu, 
naš gosp. Malenić preliepo svoje imanje, naš susjed 
Stranski svoj posjed itd. Sve bi se to sasulo u jednu 
veliku masu; pa iz ove svaki dobio jednaki dio. 

— Sačuvaj nas bože takove diobe! 

— Nebi se vas pitalo, kao ni ostale susjede i prijatelje. 
Tu bi se na prosto zapovjedilo, a tko nebi htio drage volje, 
našla bi se sila, jer tako bi iskao novi družtveni red. 

A što mislite, tko bi uz takovo gospodarstvo u istinu 
bio na dobitku? Kum Vinko, koji se drži one ,kaj do- 
bijemo to zapijemo“; zaprljana Magda, koja prevraće 
sporo ruke kod posla, ali vrlo hitro zlobni jezik; neva- 
ljani Mikić, koji zapušta sebe i djecu, te mu ova pr- 
njava i gladna prolaze selom, kradu šljive i jabuke u 
voćnjacih, kukuruz na polju, groždje u vinogradu. 

Kako bi pako valjalo postupati, da svatko dobije jednaki 
dio, toga vam neznam razložiti, a valjda ni sami pred- 
lagači. Ta dobro znademo, da se ne riedko zavade i ro- 
djena braća s bog malenkosti! A kako da nebude pre- 
pirka, zadjevica i nemira, ako valja dieliti sve štogod 
nosi zemlja: njive, livade i vinograde, stoku, kuće i 
gradove, pokućtvo, fundus instruetus, gospodarska zdanja, 
tvornice i njihovo uredjenje, sirovine, rukotvorine, itd., 
množinu dakle i vrlo različitih stvari. 

Ali i negledeć na ove potežkoće uzmite samo, koli 
silno bi štetovala imovina narodna kraj takova dielenja! 
Podielite kuću, tvornicu, sgrade gospodarske, njihova 
vriednost bitno se umanjuje. To znamo mi u Hrvatskoj 
iz vlastita izkustva, kako se bezobzirno postupa u nekih 
krajevih naše domovine dieleć zadružni imetak. Tu se 
sve dieli, ili se je barma dielilo, štogod se nalazi u za- 
druzi, na veliku štetu nekadanjih zadrugara, a na uštrb 
gospodarstva narodnoga. A sad si pomislite, koliko bi 
zamašnija bila šteta, da se tako radi sa cielom imovi- 
nom naroda? A tko bi istom htio obavljati poslove, kojih 
plodovi nakon više godina, n. p. poslije dvadeset ili tri- 
deset ljeta dozrievaju? Tko hi htio, reći ćemo, šumu sa- 
diti, koja istom poslije mnogo godina nosi koristi ? 

NE. Ja nisan nikakov prijatelj takovoj diobi, opazi 
Gvozdić, ali nebih rekao, da bi nedieljivost mogla iti 
Ak 

glavnom zapriekom. Ta zar se nebi mogli onakovi pred- 
meti vlastničtva, kojih nemožeš dieliti, prodati, pa dobi- 
venu svotu novca razdieliti ? 

— Nebi, dragi moj; jer tada bi moralo biti ljudi 
tako bogatih, koji bi mogli platit traženu cienu, što opet 
neide, jer po onom načelu svi bi morali jednako veliku 
imovinu posjedovati, jedan neimati više od drugoga. 
Tako bi dakle izvadjanje načela o jednakosti imetka 
uništilo ili znatno umanjilo vrednost prekrasnih predmeta 
imovine. Bogati postali bi siromasi; a bi li se tim po- 
moglo sirotinji? Nebi. I kraj takove jednakosti moralo 
bi se raditi; hranu, odielo i ostale predmete svakdanje 
potreboće nabavljati kao i do sada. Što se potroši, iz- 
rabi, trebalo bi nadoknaditi; badava nebi htio nitko 
raditi, nego za plaću, pa eto opet iznovične nejednakosti, 
jer radini, štedljivi i okretni opet bi se domogli imetka, 
dočim bi lienjaci, razsipnici i nevježe pali u biedu. Ako 
bi se hotio zapriečiti povratak prijašnjega stanja, moralo 
bi se opet podieliti medju ostale ono, što si je jedan 
ili drugi, većom marljivošću i štednjom privredio. I tako 
bi se kretalo čovječanstvo u nekom vrzinom kolu, pravi 
napredak ili bi postao nemogućim ili bi se moralo samo 
načelo jednakosti napustiti. ' 

— Nu ipak sirotinja dobila bi pri tom nešto, opazi 
Koren. 

— Da vidimo, odvrati Radenić. U početku, istina, 
imali bi siromasi nešto više, jer bi je zapao dio imovine 
bogataša. Ali taj dio nebi mogao podpuno osjegurati 
budućnosti njihove, jer pravi bogataši svagdje su prilično 
riedko posijani. Siromah bio bi i sada upućen na radnju, 
a tko bi mu platio, pošto su svi jednaki, te jedan po- 
sjeduje upravo toliko koliko i drugi, a nitko nebi mogao 
od svoga ništa ustupiti, dakle nebi mogao tudju radnju 
naplatit? Svi dakle oni, koji danas rade u poslovih, po- 
trebnih bogatim, nm. p. draguljari, zlatari i srebrnari, 


VLAŠUNIČPVO JE POSLJEDAK RADNJE- 117 


tapetari, umjetni stolari i kolari, kipari i slikari nebi 
kraj podpuue jednakosti ništa zasluživali, pa bi se mo- 
rali, da proživu, latit posla običnih težaka i nadničara, 
umnožali bi dakle konkurenciju i otežčali još više i onako 


' nepovoljno stanje radnika. 


— Dopustite, gospodine Radeniću, ovu primjetbu, oglasi 
se Koren. Vi ste pitanje o težanju zemlje na zajedničku 
korist napustili, pa odmah uzeli razlagati zajednicu do- 
bara; zar se nebi moglo ustanoviti, da nitko nesmije 
posjedovati zemljišta kao svojine, nego da se sve obra- 
djuje na zajednički račun i u zajedničku korist? Tako 
bi se zapriečilo, da se kod pojedinaca nesgrne ogromno 
bogatstvo. 

— Ne, ne, to nehi bilo dobro, poviče dvadeset grla na 
jedan put. Mi neđamno naših njiva, livada, vinograda 
nikomu. Tako govorahu prisutni posjednici. 

— Eto vam odgovora, odvrati Radenić. Niti pedlja 
svoje zemlje nebi htio ni jedan odstupiti dobre volje. 
Ali da so malko obazremo na ovo pitanje, koje po 
smjeru svom neznači drugo nego navještaj rata svim, 
koji štogod posjeduju. Što bi bilo sa tlom, tko bi ga 
težao, a tko brao plodove njegove? 

— Obradjivalo hi se na korist obćine, odgovori Koren, 
a prinos dielio medju sve obćinare. 

— Eto vam komunizma (skupnost imetka), odgo- 
vori Radenić, kojemu bi valjalo utrti put velikom neprav- 
dom, oplieniv najme sve imućnike. A kako dalje? Ili bi 
država dielila  prirod medju radnike razmjerno prema 
vrednosti radnje, tad bi dakako jedan dobio više, a drugi 
manje, i eto vam gotove nejednakosti, eto .vam imućnika 
i ubogara. Ili bi se razdielenje plodina obavljalo neoh- 
niruć se ni malo na razlikost radnje, a kakova bi bila 
tomu posljedica? Pokazat će vam nekoliko primjera. 

Nećemo govorit o prisutnih ovdje, nego uzet druge. 
Vi svi poznajete Mijata Novaka i njegova zeta Nikolu 

Špiravea, koji se je priženio u njegovu kuću. To vam je 
pravi mrav, ustaje zorom, a radi do mrke noći, a ipak 
jedu često suhe žgance sa zeljem, kadšto nešto sira i 
mlieka, ili same sirotke, vino piju samo na velike blag- 
dane, Zar da ovi u vrieme žetve nedobiju više od braće 
Lenkovića, koje možete svaki čas vidjeti ležeće potrbuške 
u debelu hladu, dočim oni u znoju svoga lica prevrću 
tvrdu zemlju; ovi sjede u krčmi, dokoni mlate ili kose 
na livađah? Vidite, tu se nemože dieliti na jednake 
dielove, jer bi takova dioba značila, da se moraju po- 
štenjaci, vrieđni i čestiti žrtvovati za pijandure, lienjake 
i dangube. 

— To je istina, gospodine doktore; hvala liepa na 
takovoj diobi, slno više seljaka, kojim se pridruže svi 
prisutni zanatlije. 

— Imađe ljudi, nastavi Radenić, koje jedva bieda i 
glad mogu nagnati da nekoliko ura na dan rade; obe- 
ćajte takovim dobrijanom,. da će dobiti jednaki dio u 
svakom slučaju, neće vam ni jedan ni rukom maknuti. 
Ii, hoćete li je silom pritjerati na posao? Nu tada valja 
za ledja svakoga postaviti špana ili pandura batinom u ruci. 
Koliko pako vredi radnja pod moraš, znate i sami, a da 
negovorim, da bi kraj toga ,moraš“ otišla po netragu 
sloboda i slobodna samoodluka. Ali nije to sve. Koliko 
bi za obćinu narasle neprilike kod obradjivanja obćinskih 
zemalja? Ako nebi plaćala radnika svojih razmjerno 
prema vrednosti njihove radnje, kojim bi pravom smiela 
jednim naložiti, da kopaju tvrdu, ilovastu zemlju, a 
drugim, da prevrću prhku i rahlu? Tu bi bio moguć 
uspjeh jedino bičem ili štapom u ruci, kako su to nekoč 
činili gospodari sa svojimi robovi, ili u prijašnjih vre- 
menih špani pri radnji kmetova. 

Stariji od vas, kum Petar Klasić, Marko Dobrić i drugi 
još se dobro sjećaju, u kakovom se stanju nalazili pa- 
šnjaci naše obćine prije nego smo ih prodali. Svatko je 

tjerao na nje svoje blago, svatko kakovu korist iz njih 
htio. izvaditi, ali nitko se nesjeti, da ih ogradi, da osuši 
močvare u nizinah. Obćinski pašnjaci i šume bijahu prava 
sramota i ruglo za gospodarstvo. Sada, kako znadete, 
stojimo bolje, obćina proda najveći dio svojih zemljišta, 
pa eto na, pogledjite što učiniše privatni vlastnici od 
onih zapuštenih zemalja? Na pašnjacih i livadah raste 
sgieno i otava kao svila, šuma obiluje krasnom hrastovi- 


nom. — Čujte drugi primjer o vrednosti zajedničkoga 
gospodarstva. 


Kad su Francezi g. 1842. osvojili Algir, osnova maršal 
Bugeaud tri sela i nastani u njih svoje vojnike, kojim 
preda okolišna zemljišta da ih na zajednički račun obra- 
djivaju, a uz to su neprekidno dobivali svoju vojničku 
plaću i živež. Prihodom od zemljišta imala se je, po 
maršalovoj osnovi, sastaviti glavnica, koja bi im dobro 
došla, ako bi se jedan ili drugi oženio ili možda gdje 
drugdje stalno nastanio. Osim toga dade još svakomu 
napose jedan komađić zemlje, na kojem je morao raditi 
po jedan dan u tjednu. 

Kad je maršal dvie godine kasnije posjetio ona tri 
sela, čudno mu se, vrlo čudno vidilo gledajuć u kakovu 
je stanju našao tamošnje odnošaje. Vojnik je vikao po- 


_kornosti, poslušnosti i strogu zaptu, a ipak oni neučiniše 


gotovo ništa na korist zajedničkoga zemljišta, o kojem 
se je jedva moglo reći da je obradjeno. Sami naseljenici 
očitovaše maršalu, da ih ništa nepotiče na radnju, ova 
se obavljala lieno i nehajno, jedan bi se zanio na dru- 
goga; koliko je prije vladala medju njimi sloga i spora- 
zumljenje, sada se dogadjahu često prepirke, zavade i 
nesporazumci. Sami priznadoše, da svaki pojedinac obavi 
u onom jednom danu, koji je opredieljen u tjednu za 
rad na vlastitom zemljištu, više nego svi skupa svih pet 
dana na zajedničkom zemljištu. Zato da bi bili veoma 

zahvalni, da se dokine zajednica, ma se morali odreći 
dosadanje plaće i živeža. 

— Zato valjda i traže mnogi zadrugari kod nas diobu 
zadružnoga imetka, opazi Petar Kunić, jer svatko voli 
sam za sebe raditi. 

— Nedvojbeno, da je gdjekojim našim diobam i taj 
razlog. Nemislite, da su naše zadruge ono što i komu- 
nistička zajednica dobara. Nu svakako su one neka vrst 
zajedničkoga imetka, ograničenoga dakako samo na zadru- 
gare, neka osebina gospodarskoga života hrvatskoga na- 
roda. I kraj zadružnoga života naš je narod dobro prolazio 
u prijašnjih vremenih, i bijaše više bogatstva u seljaka 
nego li ga ima danas. Da se ljudi umiju svladati, još 
bi mogle zadruge postojati, jer tu nije načelo vlastnosti 
dokinuto, a zadruge je naš narod visoko cienio, što po- 
kazuju poslovice: ,Čovjek bez zadruge kao bez ruke“, 
»Zadružan junak posla radi.“ Nekočsse držalo grjehotom 
što prodati od zadružnoga imetka, osim ako je ljuta 


pritisnula nevolja. Nu kad se je dielilo, svaki bi odrasli . 


držao da mu pripada jednaki dio. Kasnije se je to promje- 
nilo. Ona težnja čovjeka, da bude sam svoj, da sam za 
sebe radi, zatim vrlo česte prepirke, zavade, kavge i 
drugi nečisti razlozi dadoše povoda razvrgnuću zadruž- 
noga života. Sada su dakako s tim razkidanjem spojene 
mnoge nepovoljne posljedice gospodarske i moralne. Ži- 
vimo u dobi pokreta, koji mora proći cielo naše gospodar- 
stvo, pa istom ako ovaj sretno prevalimo, i kad se bude u 
cielom seljačtvu osjećala potreba naporom svih sila di- 
gnuti gospodarstvo, te vještim, neumornim i umnim te- 
žanjem umnožati dohodke svoje: onda istom moći će ge 
reći, da razkidanje zadruga nije bilo štetno. Ja vrlo 
žalim, što se ne riedko zadruga trga sbog trica, tvrdogla- 
vosti ili nevaljanštine pojedinca. 

— Još jedno, gospodine doktore, želio bih da nam 
protumačite. Vi ste ovdje već više puta izustili rieč 

komunizam, a ja sam često čuo i čitao o socijalistih, o 
socijalnoj demokraciji: što je to, jesu li to stvari skroz 
iste, ili je kakova razlika medju njimi? 

— Ako ste pozorno slušali moje dosadanje razlaganje 
o protivnicih svojine, čuli ste i jezgru nauke komunista 
a i socijalista, premda nisam imence spominjao jednih 
ni drugih. Ja ću vam ipak po želji još napose koju o 
njih reći. Bitna, načelna razlika medju jednimi i drugimi 
težko se dade pronaći. Komuniste idu u istinu zatim, 
da se dokine svaka vrst posebne svojine, vlastite imovine. 
Poviest. ljudskoga razvitka sačuvala je više imena mu- 
ževa, koji su u govoru i pišmu zagovarali te nazore. 
Sve ima biti zajedničko: i radnja i užitak, mora se 
uvesti podpuna jednakost u životu gospodarskom. To je 
jezgra te nauke. Komuniste su najodlučniji protivnici 
vlastnosti, a najgorljiviji pristaše onakove jednakosti, o 
kakovoj sam do sada govorio i dokazao, da bi, prihva- 
ćena i u praktični život uvedena, izvrnula podpuno da- 
našnje stanje, gospodarstvo i naobrazbu bacila u nazadak i 
dokinula osobnu slobodu. , 

Komunizam je skrajna ljevica socijalizma. Ovaj do- 
duše priznaje donekle slobodu, ali želi ovu tako ograni- 
čiti, da bi je, prema današnjemu stanju stvari, moralo 
nestati, jer je praktično onakovo ograničenje neizvedivo. 
Socijaliste većinom netraže uvedenje podpune jednakosti 
u svem, ali tobože pravednije razdielenje imetka prema 
radnji i činitbi, udruženje ljudi kod proizvadjanja i trošnje 
kao prave braće, u koju svrhu trebalo bi svestrano ogra- 
ničiti privatno vlastničtvo glavnice i slobodu pogodba, što 
je isto, kao da vele: treba dokinuti vlastničtvo. Nu pošto 
se.ta pravednost kod diobe materijalnih dobara ne- 
bi mogla provesti bez sile, pošto bi izračunavanje vred- 
nosti radnje pojedinaca bilo izvrženo samovolji, to nije 
čudo, da socijaliste vrlo lahko predju medju komuniste, 


122 OSMI RAZGOVOR. 


od kojih se, kako već prije primjetih, i onako jedva 
bitno razlikuju. 

Komuniste pripravni su poslužiti se svakim sredstvom, 
pa i prevratom, da se dovinu svoga cilja; jedan dio so- 
cijalista, dsobito stariji, nisu hotice propoviedali porabu 
takovih sredstva; nu drugi dio, pa osobito noviji neki 
nebi ni malo zazirali mačem u ruci izvojštiti žudjenu 
svrhu. Naročito nežaca se toga socijalna demokra- 
cija, t. j. današnji socijaliste. 

Socijalna demokracija išće takovo uredjenje u državi, 
da bi svaki radnik mogao imali sva potrebna sredstva 
za proizvadjanje, to pako nije moguće inače nego da ta 
sredstva, t. j. zemljište i glavnice prestanu hiti vlastničtvo 
pojedinaca ljudi, te predju u vlastničtvo družtva, da po- 
stanu svojinom zajednice. Tu dakle neima pojedinca čo- 
vjeka poduzetnika, koji pomoćju po njem plaćenih rad- 
nika priredjuje razna dobra; tu nije izručeno proizvadjanje 
dobara uvidjavnosti i okretnosti pojedinaca, nevisi o špe- 
kulaciji, nego ju rukovodi prema potreboćam  trošaca 
višja oblast; obavlja se pako u družtvu, a prinos njezin 
dielio bi se medju proizvoditelje, t. j. radnike. 

Vidite i sami, da medju ovimi usrećitelji svieta, zvali 
ge ovako ili onako,.neima baš osobito velike razlike; 
sadašnji socijalni demokrati vrlo su ogorčeni na sav po- 
stojeći red, oni vele ,današnji socijalni i politični odno- 
šaji skroz su nepravedni te se moraju svom odvažnošću 
(eneržijom) pobijati“. Da ovi ljudi nezaziru od zločina 
i prevrata, to dokazuje poviest najnovijega vremena. 

Ja se nadam, da ste osvjeđočeni, da se osnove takve 
nemogu izvesti, da su pune svakojakih bludnja, koje 
je znanost dokazala i odsudila. Ali kadgod i gdjegod 
se pojave, treba ispitivati, što im dade povoda. Jedna- 
kost, zajedničko proizvadjanje i trošnja, dokinuće vlast- 
ničtva, slobode itd. sva ta tobožnja blaženstva nemogu 
se polučiti; nu takvi pojavi i dogodjaji morali bi nukati 

vlade i pojedince, da ispituju stanje ljudsko, da poprave 
što ge može i mora popraviti. Jer nemože se reći, da 
se od objesti traže Kkorenite promjene svih odnošaja 
ljudskih, nego mora da zahtjeve takove potiče postojeća 
nevolja. A kad se bude ovakvo nastojanje vidilo, kad sgi- 
roimasi opaze dobru volju družtva, a i vlada, da njihovo 
stanje poprave, da odmaknu zaprieke, oni će prije i laglje 
sprijateljit se sa svojim stanjem, te će odbijati pogubne 
savjete usijanih glava, koje često vode kod takvih agita- 
čija više osobni interesi nego li korist stradajućih. Imuć- 
nici i bogataši imadu i dužnosti prama ubogim, ne do- 
duše dužnosti svoju imovinu s njimi dieliti, ali poma- 
gati, stvarati obće koristne uredbe, koje će jednako pro- 
micati tjelesno i duševno dobro napose siromašnijega 
svjeta Onda će i u ovom pravcu imućnost postati blago- 
slovom, a zatvoriti se jaz, zjajući medju bogatstvom i 
ubožtvom. 

NEJEDNAKOST MED LJUDMI; UZROK I KORIST NEJED- 
NAKOSTI. KAKO DA SE DJELOVANJE NJENO OSLABI? 


U obližnjoj tvornici šečera morale se preduzeti nuždne - 


ali veoma neugodne stvari. Tvornica je radila dok je 
ikako bilo moguće. Ali kraj prijašnjih zlih godina, kraj 
velikoga natjecanja, 'a tolike skupoće ostalih dobara, 
umanjila se prodja šečera. Skladišta stajahu puna, a 
malo se tražilo. Zato vlastnici napokon odlučiše, da će 
manje raditi. Pitalo se jedino, što da počmu sa jad- 
nimi radnici. Da sve odprave? To se činilo gospodarom 
tvornice nečovječno; da sve pridrže, pa im plaću uma- 
nje, toga opet nisu mogli, jer bi bili morali kupovati 
skupih sirovina, te tako ulagati novac, a bog znade, kad 
bi se izvadio iz poduzeća. Ostala su dakle još samo dva 


puta: ili da se smanji broj radnih ura na dan, ili da 


se jedan dio radnika odpusti. U onom prvom slučaju 
ostali bi u tvornici svi radnici, dobivali manju plaću, 
uz koju bi mnogi nedvojbeno ljuto stradali, naročito svi 
oni, koji imadu obitelj. U onom drugom zajamčio bi se 
barma preostalim život, a odpušteni mogli bi si potra- 
žiti drugdje posla. U prvom slučaju stradali bi svi, u 
drugom samo neki. Gospodari odlučiše se za ovaj 

drugi način. Znali su da će sbog toga biti prigovora, 
ali mišljahu, da će se pravim potrebnikom ovako naj- 
prije pomoći. 

Sakupiv jedne večeri, poslije dovršena posla, sve rad- 
nike razloži im ravnatelj tvornice, da se posao u dosa- 
danjem obsegu nemože tjerati poradi vrlo loše prodje; 
zato da je poduzeće prisiljeno jedan dio radnika odpu- 
stit, pa namah pročita imena odpuštenih. To bijahu sve 
takova lica, koja neimajuć obitelji, ili imajuć prištedjenu 
koja krajearu, mogahu se laglje protući dok nastanu 
povoljnija vremena. Pridržani su pako u poslu svi, 
za koje se je znalo, da nemaju ništa, osobito radnici 
stariji, pa oteevi obitelji. Ravnateljstvo postupaše vrlo 
savjestno, jer je prije potanko izpitalo stanje pojedinih 
obitelji. 

Razumije se, da to nije prošlo bez tužbe i jadikovka, 
prem su razboritiji sami uvidjali, da je postupak go- 
spode u tvornici pravedan. 

Radenić pokuša utješiti ozlovoljene, a pametnije mi- 
gleće učvrstiti u dobroj misli. Zato nadje sgodu slie- 
deće nedjelje, gdje započe svoje razgovore ovako: 

— Našu okolicu, a imenito i našu obćinu snašla je 
nova bieda; doduše nije došla iz nebuha, ali ipak je 
vrlo nepovoljna za mnoge naših znanaca, za mnogu si- 
rotinju, koja će sada težko kuburiti usljed dogodjaja 
Sbivših se u šečerani. 

— Hvala, gospodine Radeniću, na vašem saučešću; pri- 
mjeti gorkim posmjehom Koren; nu tim nam je slabo 
pomoženo. 

— A ja ipak znadem, da čovjeku malko odlahne kad 
znade, da čestiti ljudi žale njegovu sudbinu i nastoje 
Mu pomoći. 

— Ja bih volio, uplete se opet Andrija Širola, tako- 
djer odpušteni radnik, da netrebam tudje pomoći. 

— Ito je dobro rečeno, moj Andro; nu svjestnu mužu 
bolje dolikuje, da si sam pomaže, nego da izčekuje pomoć 
od drugoga. Kad što ipak nemožeš zla odklonuti, pa se 
valja strpiti. Tako i u ovom slučaju. Ta tko je mogao 
odvratiti dvie loše godine? 

— U istinu nitko na svietu, odvrati Širola; ali mo- 
rate priznati, da ova zla vremena jednoga znatno jače 
tište nego li drugoga. 

— To je istina; nu tko da pronadje način, po kojem 
bi bili svi ljudi na svietu jednaki. Mislite li, da može 
zakon ukloniti nejednakost? Ta se osniva na samoj na- 
ravi našoj. Negovorim o razlici medju našimi stranami 
Svieta, o razlici, postojećoj u plodnosti tla; nu recite 
mi, je li samo jedna jedincata životinja posve jednaka 
drugoj, jedna bilina drugoj? A što istom da reknemo 
o čovjeku, koga množina njegovih sposobnosti po tielu, 
duhu i osjećanju čini vrlo zamršenim bićem! Pomi- 
slite samo, kako se ljudi medju sobom razlikuju u 
tjelesnih silah: jedni su okretni, vješti, drugi tromi, ne- 
spretni. Kako se razlikuju gledeć na duševna svojstva: 
jedni lahko pamte, shvaćaju, zrelo sude; drugi velikom 
tek mukom pamte jednostavne stvari, težko shvaćaju, 
sud im je nezreo. A koli različita je ćud njihova? Ča- 
som živahan, radin, časom blag i nehajan, zloban i do- 
broćudan, prijazan i uslužan, zavidan i zloban! 

— To može biti sve pravo, odazva se Gvozdić; nu, 
molim vas, što izvadjate odatle? 

— Da druživo, koje je naprosto ujedinjenje. stanovite 
kolicine ljudi, nemože hiti ino nego prilika čovjeka. Da 
se može čovjek promienit, dalo bi se i družtvo. Istina, 
uzgojem dade se čovjek popraviti, dobre mu strane raz- 
viti, opake suzbijati; mogu mu omiliti dobri običaji, 
te tako oslabiti upliv prirodne nejednakosti. Nu koligod 
so napinjali, uzalud svaka nada, da će ikada nestati 

nejednakosti s ovoga svieta; pače toga niti netrebamo 
želiti! m. 

— A prosimo vas, povikne na jedan put deset grla, 
ta zar da nesmijemo više ni toga poželiti, da vlada pod- 
puna jednakost ? 

— Netrebamo, nastavi Radenić, neima tomu ni po- 
voda. Da vam je samo vidjeti, kako bi izgledao sviet, 
da se dokine nejednakost. Ta eto nejednakost nuka nas, 
da gledamo pribaviti si udobnosti i užitaka, kakovih 
vidimo kod našega susjeda; ona stvara potreboće i po- 
tiče nas da napnemo što jače sile naše. Zašto divlje 
zemlje sporo napreduju? Jer nitko nevidi pred sobom 
drugoga, koji bi udobnije živio, više se uživao hego on; 
jer se tamo poznavaju samo preke potreboće tjela, pa 
kad se ovim zadovolji, nitko neradi dalje nego sjedne 
ili legne da ostalo vrieme proplanduje. Ugušite nejed- 
nakost u družtva, pa će vam ljudi postat tupasti kao 
što su i divljaci. No, zar želite takovo stanje? 

— Ne, gospodine doktore, odgovori Koren, mi netre- 
bamo i nećemo jednakosti, koja bi nas sve pretvorila 
u jednako liene, nemarne i tupave. 

— Ali u takove morali biste zapasti i proti svojoj 


ovolji. Da smo svi jednaki u biedi, još bi to nioglo na 


dobro okrenuti, tjerala bi ta jednakost dotičnike, da 
napnu sile, te se rieše nevoljnoga stanja. Ali jednakost 
u uživanju i razkoši zaista bi morala dovesti do lieno- 
sti i nehajstva. Zadovoljan sa sobom i svojim udesom, 
čovjek nebi imao povoda smišljati, da si poboljša svoje 
stanje; svaki bi napredak sustao, a kad čovječanstvo 
nenapreduje, ono nazaduje. ' 

U ostalom, ovo je manje važna strana toga pitanja ; 
nu ja ću vam dokazati, da nejednakost sposobnosti ne- 
posredno pomaže obće dobro i da blagosovno djeluje na 
družtvo. Deder da spomenemo nekoliko primjera. Što 

mislite, jesu li vlastnici šečerane velikih usluga učinili 
našemu kraju? 

— Jamačno, odgovori ih više. 

— Tako je, svako poduzeće, umno rukovodjeno, mora 
biti koristno. Poduzetnik u ostalom nečini dobra samo 
tim, jer je bogat, pa može u poduzeće uložiti svoj novac, 
nego još više svojimi duševnimi svojstvi. Uspjeh svakoga 
podhvata zavisi ob uvidjavnosti, revnosti, pozornosti i 
vještini poduzetnika u dotičnoj struci. Obstanak i napre- 
dak poduzeća zavisi poglavito o tih svojstvih, a ne 0 
novcu. Mnogi bogataši kušahu ustrojiti tvornicu, ali ne- 
vješti u poslu, neokretni ili inače medorasli propadoše, 
zakopav sebe i druge u biedu i nevolju. Naprotiv vješt, 
savjestan, odvažan i revan poduzetnik može sebe i 
mnoge druge usrećiti, oživiti promet u cieloj okolici, 
dignuti vriednost zemljišta i posjeda, te pomoći blago- 
stanju obćine. Svi ovakovi sretno razkinu pokrivač jed- 
nakosti, kojim bi zavidni, maljušni dusi rado pokrili 
cielo čovječanstvo. Vi dobro znađete, da ja neprezirem 
nikakova zanata, nikakova obrta. Svi, koji čine družtvu 
usluga, koristni su mu, i mora ih podupirati; nu usluge, 
što ih čini družtvu radnik, seljak, kramar, maleni za- 
natlija, stegnute su na uži krug; dočim tvorničar, ili u 
obće veliki poduzetnik svojom uvidjavnošću daje posla 
stotinam ruku. Isto tako važan je posao veletržea, koji 
odprema plodove naše obrtne radnje u daleke krajeve, 
od onud pako dovaža nam stvari, kojih trebamo ili koje 
su nam inače koristne. Trgovac je posrednik medju pro- 
izvoditeljem i troščem, bili to sada pojedine osobe, ili cieli 
narodi, ili strane svieta. Važne su službe: odvjetnika, 
jer svojim umom, vještinom i znanjem brani poštenje, 
pravo i sreću svojih štićenika; liečnika, koji bdije nad 
zdravljem i životom tolikih ljuđi, otimlje smrti hranitelja 
djece, prijatelja ubogih , junaka domovine, (nezamjerite 
što ovako uzveličujem zvanje, koje sam vršim); mjer- 

nika, koji gradi luke, željeznice, ceste i kanale: rudara, 
koji vadi iz utrobe zemlje dragocjena dobra, što no oživ- 
ljuju naš život. Zar nevriede radnje ovih ljudi više nego li 
radnje, za koje se iziskuje samo tjelesna snaga ili obične 
duševne sposobnosti? Sjegurno da vriede. Nu od ovih zna- 
menito važnije su radnje onih riedkih ali sjajnih umova, 
kojim imamo zahvaliti naš napredak u ratarstvu, obrt- 
nosti, u znanosti i umjetnosti! Nisu oni radili i razmiš- 
ljali za pojedinea, obćinu ili pokrajinu, nego za cieli narod, 
pače za sav rod ljudski; zato su dika svoga naroda i eie- 
loga čovječanstva. Sve naše znanje jest posljedak umovanja, 
razmišljanja takovih odličnika, koje providnost božja posla 
da vode narode stazom napredka; oni su pravi dobrotvori 
ljudskoga roda. Mi živimo na tlu, koje su oni svojim 
razmišljanjem oplodili, njim imamo zahvaliti velik dio 
udobnosti našega života, našega blagostanja. A družtvo 
ljudsko, koje troši od tih zasluga, zar da ih nenagradi 
bolje nego li se nagradjuje obična ručna ili duševna 
radnja, prem je jedna i druga vrlo koristna? Bi li to 
bilo pravedno? 

— Nebi, jamačno nebi. 

— A ipak nenagradjuje ih družtvo često prema njiho- 
vim zaslugam. Obično im poslije smrti dižu spomenike u 
znak harnosti i priznanja, a dosta riedko da im se za života 
njihova izkaže zaslužno priznanje. Naprotiv obćinstvo još 
najbolje uvažuje onakove sposobnosti, koje mu neposredno 
u svakdanjem životu koriste i poklanja im svoje povje- 
renje. Znadete i sami, kako ljudi rado zovu, kad su u 
velikoj stisci, vješte odvjetnike ili liečnike iz jako uda- 
ljenih mjesta. Tako je eno naš susjed Jovanović povjerio 
parnicu sbog sjenokoše čak odvjetniku Mudriniću u Za- 
grebu, a gospodin župnik pozvao na glasu liečnika čak iz 
Beča, kad mu je majka bila opasno obolila, prem su 
jedan i drugi morali pet puta više platiti, nego li bi 
tražio odvjetnik ili liečnik iz bližnjega grada K. 

Lorković: Razgovori. 9 

Tako vidite, čovjeku je upravo sreća, ako ima izvrstnih 
glava, koje može u pomoć pozvati u nevolji, prem inače 
tako rado mrmljamo i prigovaramo umnijim od nas 
ljudem, a maleni dusi upravo nalaze slast u tom, da ne- 
opranim jezikom svojim umanjuju zasluge pravih umnika. 
Nitko im nije dosta učen, dosta mudar i okretan. U oči 
mu podlo laskaju, a za ledjima blatom se nanj nabacuju. 
'To vam je ćudoredna izkvarenost najgore vrsti. A. ipak je 
istina: tko žali, da su prirodna svojstva i sposobnosti ne- 
jednako podieljene medju ljude, toliko je kao da žali, 
što u obće imade ženija, sjajnih umova, zasluga i darova, 
prem ovi donose blagoslova cielomu čovječanstvu. Vje- 
rujte, štogod platili takovim zaslužnim muževom, ne- 
vredi ni s daleka koliko ona dobročinstva, što ih čine 
ljudskomu rodu. Znanstveni napredak naših učenjaka 
poučava naše obrtnike, da savršenije i jeftinije rade, što 
opet ide u račun siromašnijim, jer si mogu više stvari 
nabaviti, česa prije nemogahu sbog skupoće tih pred- 
meta. Vi stariji još se dobro sjećate, kako smo pred 20 
godina skupo plaćali željezne plugove; tko je željeznim 
plugom orao, držahu ga za imućnika, a danas evo ore 
s njim svaki seljak. Imađe i više takovih predmeta. 

Sjetite se samo, kako se je prije skupo putovalo, a sada, 
kad smo upoznali ogromnu silu pare, te si ponešto posa- 
gradili željeznica i parobroda, putuje se brzo, sjegurno 
i razmjerno vrlo jeftino. Prije smo trebali do Za- 
greba cieli dan na dobrih konjih, pa se potrošilo za 
priliku i ostalo do deset for., sad dodjemo za tri ure, a 
nepotrošimo ni po onoliko. Sve velike izume i obrete 
našega stoljeća, uporabu pare, plina, munjevnosti, sve 
to imamo zahvaliti radnji umnih muževa. Nu ipak ne- 
treba pregledati jednu i to vrlo znamenitu okolnost: mi- 
slim slobodu samoodluke, jer ona prepušća zaslugam i spo- 
sobnostim široko polje da se razvijaju, jer daje svakomu 
na volju, da radi prema svomu nagnuću, da si svatko 

bira posao, odgovarajući njegovoj vještini, ukusu i ko- 
risti. Dakako ovakva bi sloboda otišla po netragu, kad bi 
se izpunila želja onih, koji hoće da država opređieli 
svakomu zvanje i zanimanje, jer se tada nebi pitalo ni 
za volju, ni za nagnuće ili sposobnosti. 

— Ali ta je sloboda često kriva, opazi Koren, da po- 


. jedinac izabere neshodno zvanje i postane nesretnim. 


— Istina je; ali sloboda čini mogućim da se izabere 
dobro ili zlo. Ona umnaža zablude, pogrieške ali i ćudo- 
rednu odgovornost čovjeka. Nu tko da se sbog toga žali? 
Tko da poželi stanje, u kojem bi potišteni i tupi čovjek 
postao prostom makinom ? 

— Ja ga jamačno neželim, odvrati Koren. Nu unatoč 
tomu nemože se tvrditi, da je danas sloboda podpuna. 
N. p. bi li mogao ja, neimajuć glavnice, sagraditi tvor- 
nicu, ili otvoriti trgovinu? 4. 

— Prijatelju, što vi tu tražite od slobode, nije pro- 
mišljeno. Ako sam vas dobro razumio, mislite, da bi 


sloboda imala sve urediti, a vi samo za pun stol (trpezu) 


sjesti. Vi biste htjeli, da sloboda uredi takovo stanje, 
koje bi se upravo vam svidjalo, i da možete promieniti 
svoje zvanje, kad vas nadje volja! U ostalom družtvo 
se neprotivi tomu, nego okolnosti, jače od nas, donose 
tako sa sobom, da jedan odraste u ovih a drugi u onih 
odnošajih. 

U prijašnje doba vaš bi prigovor mogao stati i imati 
vrednost, jer se je onda mnogo stavljalo svakojakih za- 
prieka izboru zvanja. Tu bijaše zanata, kojih nemogaše 
tjerati tko se nije rodio u dotičnom stališu. Cehovi i 
zadruge njihove ljubomorno su bdile, da nebude nigdje 
više majstora, nego li je bilo ustanovljeno. Dok je kalfa 
dotjerao do majstora moradjaše svladati velike zapreke 
i mnogo novca potrošiti. Sve je to sjegurno poznato 
mnogim od vas, pošto su cehovi tek u novije vrieme u 


našoj domovini dokinuti, ako i priznajem, da se nisu dr- 
* 

žale sve ustanove njihove onako strogo u novije, kako u 
starije doba. Sada, kako znađete, izrečena je zakonom slo- 
boda obrtnosti, svatko može si po svojoj volji odabrati 
zvanje, neima tomu drugih zaprieka do onih, koje se na- 
laze u samoj naravi: stvari. U današnjem družtvu izčeznu 
 dielenje pučanstva u razrede (klase). 

— A ipak se govori, primjeti zakupnik Božić, o raz- 
redu bogataša i siromaka, seljaka, gradjana i radnika. 

— Govori se, istina, tako, ali to neima nikakova du- 
bljega značenja; tim se izrazom označuju onakve vrsti 
družtva, koje su si slične i po vanjskom svom sta- 
nju i po jednakoj imovini. U ostalom vrlo je mučno 
reći, gdje prestaje bogatstvo a nastaje ubožtvo. To vam 
zavisi ob okolnostih mjesta i ljudi. Maleni posjednik 
može drugoga smatrati bogatim, kojega pravi bogataš 
jedva drži za imućnika. Tko posjeduje n. p. 20 ili 30.000 
for., mi bi ga ovdje u Draškovcu držali za bogata, a 
drugdje jedva bi ga računali medju imućne. U našem 
Draškovcu zovemo bogatim čovjeka, koji bi u Zagrebu 
jedva spadao medju imućne, dočim bogataš u očima Za- 
grebčana u Beču n. p. nebi se za takova smatrao. — 
Ali prave ograde neima danas medju sađanjimi razredi 
družtva; jer kao što može sada kalfa preko noći postati 
majstorom, tako može opet i majstor usljed kakovih 
nesgoda postat kalfom te za druge radit. Primjera za to 
možete naći i u našoj obćini. 

Nu ta promjena u teku vremena nestoji suno u tom, 
da jedni zauzmu mjesta drugih. Ne, čim veći napredak 


u poljodelstvu i obrtnosti, tim je veći broj posjednika | 


(vlastnika zemljišta) i samostalno radećih pojedinaca, a 
manja kolicina radećih za drugoga, stojećih u tudjoj 
službi. Možemo tvrditi, da se je broj ovih potonjih od po- 
sliednjega stoljeća potrostručio. U našoj domovini nije se 
žalibože bilježilo, pa nemožemo brojem izraziti 
promjene nastale u ovom pravou. Zato navesti ću vam 

za primjer Francezku. Ta država ima oko 37 miliuna 
stanovnika, tlo njeno razdieljeno je u 126 mil, parcela, 
a sve ove dolaze u poreznih registrih kao 18 mil. po- 
sjeda. 

— To mi se nečini dosta jasnim, primjeti obćinski 
bilježnik, jer nedvojbeno jedan te isti porezovnik posje- 
duje i više komađa, pa se nezna, medju koliko je vlast- 
nika u istinu obradjeno zemljište razdieljeno. 

— Vaša je primjetba skroz umjestna. Nu francezki 
službeni podatci pripoviedaju na dalje, da od tih 13 
mil. posjeda sedam miliuna neplaća poreza ni do 4 for. 
što dokazuje, da taj dio pripada uploške malenim vlast- 
nikom. Ali to još nije sve; najnoviji podatci francezke 
vlade dokazuju, da pet i po mil. malenih vlastnika obra- 
djuju sami svoj posjed, 800.000 ima zakupnika, a isto 
toliko nadničara posjedujućih zemljišta; u svem dakle 
sedam miliuna obitelji posjedujućih zemljišta. Pred 30 
godina brojilo se je u Francezkoj šest i po miliuna kuća, 
a sada ih ima preko sedam i po miliuna, a broj k tim 
kućam spadajućih zemljišta narasao je od 16 na 19 mi- 
lina, što no čine svojinu većinom osobi imajućih ne- 
znatniji posjed. *) 

— Po tom, primjeti bilježnik, ima u Francezkoj više 
posjednika nego li neposjednika. Hoće li kada nastati 
takovo stanje i u našoj domovini? 

—- Ne samo da hoće, nego pače već postoji od davna. 
Ja vam doduše nemogu, kako već rekoh, točno brojem 
naznačiti broj naših posjednika, ali o tom neima dvojbe, 
da kod nas u Hirvatskoj u tom pravcu obstoje još po- 
voljniji odnošaji nego li u Francezkoj ili kojoj drugoj 
zemlji. ' 

— Dakle smo mi u Hrvatskoj bogatiji nego li sami 
Francezi ? 


*) Ovi podatci valjaju za vrieme prije francezko -njemačkoga 
rata g. 1870. Op. p. 

-— Toga netvrdim. Ja govoreć o Hrvatskoj nemislim 
samo onaj dio naše domovine, koji je podbanovom 
vlasti, nego sve one prediele i krajeve, u kojih živi 
narod hrvatski, dakle uz Hrvatsku, Slavoniju skupa sa 
Krajinom i Dalmaciju; a moramo amo pribrojiti i Istru 
s otoci, i Bosnu i Hercegovinu, u kojoj živi takodjer 
narod hrvatski. Nu uzev sve zemlje ove nisu bogate 
kao Francezka i bog znade hoće li, i kada će takove biti. 
Još nam mnogo, vrlo mnogo do toga treba. Jer bogatstvo 
nestoji samo u posjedu zemljištnom, nego i u razvijenoj 
obrtnosti i živahnoj trgovini. A ovoga obojega u nas je 
malo. Naša obrinost je vrlo neznatna, nekoliko tvornica 
nešto povećih obrtnika i ne mnogo zanatlija po gra- 
dovih, to je sve. U tom moramo još živo i mnogo ra- 
diti; jer samo onda moći će uspješno napredovati i naše 
poljodelstvo. Za primjer vam i opet navodim Francezku. 
God. 1818. bijaše tamo 847.000 samostalnih majstora, 
a sada ih ima preko 1,700.000, dakle gotovo za jedan mi- 
liun više. Eto koliko obitelji nalazi tu zasluge, dohodka, 
pače i bogatstva. Naravski, mi nemožemo naše domovino 
sravnjivati sa Francezkom, jer je to velika i moguća dr- 
žava, ali i mi možemo biti što su i Franeezi: rađini, 
marljivi, okretni i štedljivi. Treba se otresti starih pred- 
suda ali i stara nehajstva, svaki čas dobro upotrie- 
biti, svaku stvar na svoju korist obrnuti. Badava ne- 
daje nitko ništa, hrvatska poslovica veli: nikomu ne- 
padaju pečeni vrabci u usta. To je živa istina. U našoj 
domovini široko je polje svačijoj djelatnosti, otvoren put 
svakovistnoj zaslužbi. Valjda nije sramota raditi; zanat- 
lija, obrtnik, trgovac isto su tako poštovana zvanja kao- 
god i činovnik, svećenik ili učitelj. Na ovom polju može 
se isto tako obće dobro promicati kao i na svakom dru- 
gom. Nitko nesmije tvrditi, da mu nije moguće popraviti 
svoje stanje, da je ikomu sudjeno, da se kao sirotinja 
rodi, živi, i kao sirotinja umre. 


+ 

— Alije ipak mučno doći do bogatstva, komu ga nisu 
roditelji ostavili. 

— Istina je, prijatelju Stranski, mučno je i nemože 
se preko noći napuniti kesa, 

Dok se steče velik imetak, treba tomu kadšto i po 
dva vieka. Ima doduše pojedinaca, koji su se i prije 
obogatili, ali ti su redji. Ako teče radnja i poslovanje 
redovitim putem uz marljivost otca i neumorni rad nje- 
gova nasljednika sina, može se sakupiti poveće blago. Zato 
valja zasukati rukave, te svom dušom prionuti uz posao, 
ako želimo osjegurati budućnost djece i stvoriti joj pod- 
logu, da mogu dalje raditi. Revnost, red i štedljivost 
neka bude svakomu lozinkom u životu. Sreća je sliepa 
i nemože biti redoviti povod bogatstva; sreća je i ne- 
stalna, ta znate kako piše hrvatski pjesnik Gundulić: 

Kolo od greće u okoli 
Vrteći se neprestaje, itd. 

Dajte da vam djeca marljivo polaze školu, a onda 
g njimi u zanat ili neka ostanu u kući, te uz otca uče ra- 
zumno gospodarstvo poljsko. Vjerujte mi, učinit ćete joj 
veću uslugu, nego da se potućaju po svietu kao pisarčići 
ili poslužnici. To je vrlo tužna gospoštija. 

Tako će prestat mnoge tužbe i jadikovke. Ta koliki 
ge tuže na ubožtvo, a sami ništa nečine, da prestane. 
Tko želi stare svoje dane mirno i spokojno proživjeti, 
netrebajuć si trti glave što će jesti, kamo li leći, treba da 
za mladosti prione uz posao; nesmije se ugibati naporu 
i muci. "Tko odgadja posao govoreć: ta još je vremena, 
taj će u biedi umrieti. Deder poglednite malko imuć- 
nike i bogatire! Popitajte ih kako ih je najveći dio do- 
šao do sadanjega dobrostanja? Odgovoriti će vam, da 
su oni, ili njihovi otcevi ili jedni i drugi težko radili 
i znojili se, u zoru ustajali, kasno legnuli, da su bili 
uvjek prvi u poslu a zadnji ga ostavljali. Uz to valja 
da u gospodarstvu vlada red; gdje neima reda neima 

ni napredka; kao što red pomaže stvarati, tako nered 
ruši blagostanje. Sve mora imati svoje vrieme i svoje 
mjesto. Mogao bih vam spomenuti kuća u našem Draš- 
kovcu, gdje neima nikakova reda, pa niti blagoslova. U 
nevrieme se ide sijat, u nevrieme kopat; u nevrieme 
obrtnik poduzimlje put na sajam, sve gospodarstvo nosi 
obilježje nereda. Tu se nepazi na stvari u kući: na čašu 
i staklenku, na odielo i obuću, zato se uviek viče jad- 
nomu gospodaru: daj kupuj nove stari. 

Nu i štedljivost je isto tako potrebna kao i red, a 
k tomu daleko tegotnija, iziskuje više žrtava. Ta svatko 
radi, da udobnije i bolje živi, a evo štedljivost išće od 
nas, da radimo, da se mučimo, ali ipak da neuživamo, 
da oskudievamo. A ipak drugačije nemože biti. Starost 
neka uživa, mladost mora raditi i stradati. 
Koga mrzi u mladosti raditi i priegarati, taj će u sta- 
rih svojih danih obijati tudje pragove, moljakati tudju 
pomoć. Toga, žalibože, mnogi naši ljudi neće da pojme. 
A to je jedan od glavnih uzroka našega siromaštva. Što 
se kroz tjedan zasluži, to se u nedjelju potroši. Kalfa 
naš nemisli na budućnost, na starost svoju; mnogi obrt- 
nik nezna koliko bi tražio od svoje mušterije za koju 
radi, ali isto tako kao da nezna kako bi brže bolje po- 
trošio zasluženi novac. Gospoja majstorica nosi šešire i 
svileno odielo, kćerke se uče pjevati ili tuekati po gla- 
soviru, sinovi idu u školu da postanu ,gospoda“; svako 
na svoju stranu vuče, štednji se rugaju govoreć lahko- 
umno: ,dok bude nas, bit će i novca“, a nemisle, da 
će doći vrieme, gdje bude njih, ali bome neće biti novca 
u njihovoj kesi. Naš seljak nije takodjer bolji. Gospo- 
darstvo neide mu napred, težko ga je privoljeti, da 
umno gospodari, a još teže da bude marljiv. U Slavo- 
niji se rodoljubi tuže na nehajstvo pučanstva; kad se 
može, rado se ostaje kod kuće u hladu, svetkuju se za- 
povjedani i nezapovjedani svetci, ne možda jer bi ljudi 

bili pobožni, nego jer im se neće raditi. U kući neima 
reda, a štedljivost mnogim je nepoznata kriepost. Gotov 
novac peče ga u ladici, te neima mira dok ga neotjera 
iz kuće. Mjesto da sačuva novac za razne potrehoće, 
razbaca ga kojekako, a kad dodje vrieme da plati porez 
(porciju) ili kamate duga, trči od kuće do kuće molja- 
kati zajam, pa ako nedobije — što se dogadja često 
—- nemože platit, dodje mu ovrha, narastu novi troškovi, 
tjera se marva iz štale, da se jedno i drugo namiri. 
Tako propadaju gospodari. Ovo nije put do imućnosti. 
Ova se sporo i trudom polučuje; tko želi do nje doći, 
mora mudro živiti i ničesa neprezirati. Znate onu hr- 
vatsku: kamen do kamena palača, zrno do zrna pogača. 
Krajeara do krajcare naraste na stotine. A znate li što 
je krajcara? Ta iko bi spominjao krajcaru? reći će 
gdjekoji mudrijaš. Tko tako govori, budalasto govori. 
Tko prezire krajcare, od njega bježe i forinte. Uštedi 
svaki dan novčić eto na godinu tri forinta šestdeset i pot 
novč., a tko svake nedjelje uštedi jednu forintu, ima na 
godinu 52 for., a sa kamati i više. Tko tako štedi dvie 
ili tri godine, sabere si malenu glavnicu, s kojom se može 
štogod započeti. Za 200 for. možeš kupiti u nas, kako 
su jeftina zemljišta, nekoliko rali (jutara) zemlje, otvo- 
riti kakov zanat ili malenu trgovinu. Ja sam osvjedo- 
čen, da bi mnogi kalfa, radnik u tvornici, dok je ne- 
oženjen, svakoga mjeseca mogao uštediti najmanje ne- 
koliko for., preko godine eto i stotine sakupljene. Ta 
što treba k tomu? manje trošiti na duhan, sjedjeti u 
nedjelju kod kuće i čitat koristnu knjigu, mjesto trošit 
novac i vrieme u krčmi, na zabavah ili na vačarih. 
Dakako onda bi prestao, kako vele, ,blau Montag“, a 
često i ,blau Dinstag“. Koliko bi tu krajeara ostalo u 
žepu, a koliki se riešili glavobolje, manje se činilo grieha, 
i oblastim davalo manje posla! 


Pm 

— Ali gospodine doktore, hoće Jožić, kovački kalfa, 
kakov bi to bio život? Čemu da se mučim, a da se 
neuživam ? 

— Da, da tako govore svi, koji nemisle danas što će 
biti sutra. Tako su govorili i naši starci, pa bome vi- 
dimo, koliko su nam ostavili. Znam ja, da je gdjekomu 
najveća muka odkinuti si štogod od ustiu; nu tada se 
nebi smio tužiti, ako bude morao stradati. Štedljivost 
je kriepost, a svaka kriepost iziskuje donekle zataju 
sama sehe. Tko nije kadar sama sebe obuzdati, nemože 
biti koristan član družtva ljudskoga. Bex muke neima 
mfike, veli. liepo naša poslovica. Kod“ naših mladih rad- 
nika još je jedna ne liepa navada, o kojoj nisam (do 
sada govorio, a to je nepotrebno putovanje (vandrovanje). 

— Ta gospodine, oglasi se Jožić, koji je upravo pred 
kratko vrieme sa takova putovanja došao u Draškovac, 
vi biste dakle htjeli zabraniti putovanje kalfum? A kako 
da nauče zanat ? 

— Ne prijatelju moj, nisam ja u obće protivnik pu- 
tovanja. Često je ono potrebno i koristno, osolito ako 
stanovite vrsti obrta. nisu kod kuće, ili u dotičnom pre- 
dielu dosta razvijene i napredne. Tu je dobro, da kalfa 
zadje u sviet, da prouči, kako se u prosvietljenih zem- 
ljah taxov posao tjera, da si pribavi veću vještinu, da 
se upoznade s novimi izumi, te tako usavišen povrati 
kući. Nu odlučno pobijam, ako se putuje samo da se 
putuje, ako se kalfa skiće od mjesta do mjesta, prosjači 
novac da ga zapije, pobere sve što vidi zla i opaka u 
svietu, a ništa nenauči dobra, te se izkvaren na duši, 
neuk u poslu povrati kao što je i otišao. To, viđite, od- 
sudjujem ja odrješito, inače pako priznajem vam drago 
volje, da je nauka potrebna, ako želiš u svietu dobro 
proći. 

Radnju, red i štedljivost mora podupirati uvidjav- 
nost i izkustvo. Ogledajte se po svietu, pa ćete viditi, 

da svi oni bijahu izkusni, razboriti i obzirni ljudi, koji 
su u ratarstvu ili obrtu dalje došli. Istina, svojeljubje 
nedopušta mnogomu priznati, da drugi znade više ili 
da radi bolje od njega, da je kriva njegova manja vje- 
ština, ako predmeti njegove radnje nisu onako dobri, 
kao njegova susjeda. Mjesto da krive samo sebe, bacaju 
krivnju na sve drugo: okolnosti, nesreću, ljude itd. To 
je dakako zlo. 

Providnost božja nije nadarila sve jednakimi svojstvi 
duha, ali svakoga ipak je nadarila nekim dielom, a nje- 
gova je briga, da taj dio naukom izoštri i oplodi. Za- 
to imademo škole svake vrsti, koje valja na svoje 
dobro upotriehiti. Svatko može polaziti školu, te se nau- 
čit, tim se ponajviše uklanja glavni uzrok ljudske nejed- 
nakosti; svatko ima priliku da se naobrazi, a tim je 
oborena pregrada medju zvanji i službami; mladiću naj- 
siromašnijega roda otvorena su vrata do najviših časti 


i služba. A tko mu ih otvara? Škola. 
. 

USLUGA ZAMIENJUJE SE ZA USLUGU; U TOM SASTOJE 
ODNOŠAJI MEDJU LJUDMI. — SVE SU USLUGE JEDNAKE. 
DIOBA USLUGA ILI RADNJE. 


Radnici, ostav bez posla usljed poslovnih i prirodnih 
nesgoda,, nadjoše ipak u Draškovcu i u najbližnjoj mu 
okolici zasluge. Vlastelin gospodin Malenić, kao i neki 
drugi imućniji obćinari dadoše im na svojih imanjih ili 
u svojih zanatih posla. Država je počela na državni tro- 
šak graditi neke važnije ceste, naručivala kod nekih ve- 
 ćih obrtnika robe, a tim se otvorila zaslužba seljaku i 
neseljaku. Obćina upotrebi takodjer ovu priliku, te počme 
graditi obćinske ceste, popravljati ponešto trošnu škol- 
sku sgradu, čemu je opet trebalo radnika, koji se tako 
mogahu nadati, da će nekako i ove težke dane preži- 
vjeti. Skupoća poče nešto popuštati, jer se je dovažalo 
mnogo žita iz Rusije, prem je još uvjek bilo preskupo za 
siromaha, koji neima čim da ga plati. 

Doktor Rađenić znao bi uvjek prije svojih razgovora 
naći koju utješivu za svoje slušaoce, pa onda bi prešao 
na predmet svoje pouke. Tako započe i danas, 

— Vidjeli smo zadnji put, progovori, da je radnja vrelo 
bogatstva, da se njom dolazi do vlastničtva, do svega, 

što ima za čovjeka vrednosti. Zato su za nas važna sva 
Pitanja, koja postoje u savezu sa radnjom. A najprije na- 
miće nam se pitanje: kako se radi? 

— Ta to znade svatko, rukama, oglasi se više slušaoca. 

— To je samo dielomice istina. Tko kosi, ore, žanje, 
Sije, kuje, plete, tke, šije itd., taj dakako radi mišicami 
svoga tiela. Nu ima još i drugih radnja, koje se tako 
neobavljaju. Odvjetnik razmišljajuć o kojem pravnom slu- 
čaju, liečnik izpitujuć narav kakove bolesti, učenjak 
razbijajuć si glavu o parnoj sili kakova stroja: svi ovi 
rade, ne tjelom nego dubom, a takova je radnja često 
teža od ručne. Eto nam n. p. gospodina učitelja, on ne- 
kopa, niti neore, kao većina vas drugih, ali podučava 
našu djecu, posao koliko važan toliko mučan i naporan, 
za koji mu nemožemo nikada dosta zahvalni biti. Uči- 
telj je naš najbolji prijatelj, radnik neumorni. Vidite 
dakle, svatko radi, tkogod napinje svoje duševne ili tje- 
lesne sile, prem valja priznati, da neima gotovo radnje 
tjelesne, gdje nebi koliko toliko i naš duh radio. Nu 
radnja zaslužuje ovo ime samo, ako je koristna budi rad- 
niku, budi komu trećemu. Ako lovac puškom na ramenu 
podje u šetnju, neradi ništa, ma se koliko utrudio. Tko 
pravi krivi novac, može prolazno sebi koristiti, ali nje- 
gova je radnja drugim, a napokon i njemu samu vrlo 
štetna. Izuzev nekoliko ovakvih slučajeva, plod radnje 
uvjek je za čovječanstvo blagoslovan. 

Radnja mora da ima kakovu koristnu svrhu, zato je 
svaka radnja bezsmislena, ako se upotrebi na izvedenje 
takovih predmeta, koji se mogu bez ikakva truda ili 
napora steći. N. p. tko sried biela dana zatvara prozore 
i kapke, pa užiže svjetiljku hoteć tim svjetlost dana na- 
knaditi svjetiljkom, radi ludo i bezkoristno. Tako je isto 
izgubljena radnja, ako se velikim naporom obavlja, što 
bi se dalo manjim trudom izvesti, un p. tko bi po kup 

siena, imajući pet centa, išao tri puta, mjesto da ga na 
jedan put nameće i kući doveze. 

— To bi bilo u istinu vrlo budalasto, opazi Gvozdić, 
ja mislim da takovih bedakovića neima na svietu. 

— O tom neima dvojbe, da bi bilo ludo, ali ja ću 
vam kasnije dokazati, da ima svakakvih mudrijaša na 
zemlji. Al, kako rekoh, v tom kasnije. U družtvu ljudi 
obrazovanih, kakovo je naše, imadu svi, kojim daje druž- 
tvo koristi, naplatit ove protučinitbami. 

— Eto na, hoće Mašić, nisam li pravo imao? Boga- 
taši, koji nerade, nečine svoje dužnosti, 

— Lagano, lagano, prijatelju. Najprije treba znati, 
da je vrlo malo bogataša, koji nebi upravo ništa radili. 
U ostalom o tom nije rieč. Uzmimo, vi si radnjom i 
štednjom toliko privređite, da možete pod starost spokojno 
i bez brige živiti. Recite mi, bi li bilo pravedno, da vas 
tada nekadanji vaši drugovi kore s plandovanja, s ne- 
rada, da vam predbacuju, da živite na trošak drugih? 

— To nebi bilo pravo, gospodine doktore; jer ja bih 
si bio u tom slučaju vlastitim radom toliko privredio, 
koliko trebam. 

— Tako je. To isto vidimo i kod bogataša ; ili su sami 
stekli svoje blago ili su ga nasliedili od svojih roditelja; 
u jednom i drugom slučaju zadovoljili su oni sami ili 
njihovi roditelji dužnostim svojim prama družtvu; jer 
imovina je njihova višak vlastite radnje ili radnje njihovih 
roditelja. Držite to na umu i nemojte zaboraviti, da su 
radnje duševne i tjelesne jednako koristne i važne za 
družtvo. Čovjek ima svakovrstnih potreboća, kojim se 
nemože zadovoljiti bez napora, a podmiriv ih osjećaš 
neku ugodnost, užitak. Zato svatko nastoji zadovoljiti po- 
treboćam svojim, i to što podpunijim i jeftinijim nači- 
nom. Iz toga pregnuća potiče orijaški napredak našega 
vremena. 

Raznolikost naših potreboća iziskuje da se izvode razna 
dobra. Kad bi pojedinac morao sam sva ta dobra prire- 
djivati, bio bi prisiljen svaki čas ostavljati jedan posao 
pa se laćati drugoga, bio bi to život pun napora i truđa, 
a ipak uspjeh neznatan, i prama uloženu trudu neraz- 
mjerno malen. Hranili bismo se kukavno, odievali i stano- 
vali lošo, jer pojedinac nebi mogao u svih tih stvarih 
toliku polučiti vještinu, da bi sve ono bilo dobro i spretno 
što je napravio. Ta kako bi mogao hiti jedan te isti 
čovjek vješt ratar, okretan krojač, kovač, postolar itd.? 
Mnoge su ljudske potreboće jednake, zato će i mnogi 
trebati iste stvari da ih podmire. Tko dakle priredi 
od jedne vrsti dobara više nego ih sam treba, može taj 
višak ustupiti drugomu, zamieniv ga za plodove radnje 
ovoga potonjega. Jedan dakle čini uslugu drugomu. Ako 
jedan tvori samo jednu vrst dobara, on će ih vještije, 
brže i savršenije izvesti, nego li radnik koji se bavi pri- 
redjivanjem raznovrstnih predmeta; a ipak može za višak 

* plodova svoje radnje dobiti u zamienu svega, što još treba 
da namiri vlastite potreboće. Što pako valja za jednoga, 
vriedi i za drugoga, i tako svatko izvodi više nego li 
treba, jer će tim laglje podmirivati i vlastite potreboće. 
Ta miena i zamiena dovede do diobe radnje, a ova 
opet umnaža raznolikost i prilike miene, te pribavlja po- 
jedineu više užitaka. Tako eto uzporedo koracaju dioba 
radnje, izmiena proizvoda (produkta) i podmirivanje po- 
treboća. ; 

— A kako to, gospodine Radeniću, vi govorite o mieni 
i izmieni dobra za dobro, robe za robu, a ipak ljudi 
tako riedko zamienjuju svoje stvari; obično se samo ku- 
puje i prodaje, a kao posrednik dolazi novae. — Tako 
pitat kramar Rifić. 

— To se dogadja samo kod vas, primjeti Jožić; nu ja 
kao kalfa neprodajem ništa, a bome i na kupovanju 

nisam nikakov junak, osobito kad nastanu zla vremena 
kao što ljetos. : 

— Oba imate pravo, ali i krivo, odvrati Radenić. Sje- 
tite se, što sam rekao u početku ovoga razgovora, da ljudi 
zamienjuju medju sobom svoje usluge, t. j. svoju radnju; 
samo da budem jasniji, govorio sum o zamieni plodova, 
jer se je s ovimi u obće započela zamiena medju ljudmi. 


Pravilnije je, ako reknemo, da se službe — ili ako ho- 
ćete usluge ili radnje — medju sobom zamienjuju. 


— Ito mi se nečini posve izpravnim, opazi Rifić; 
jer ako ja kupim kod trgovca Tomića u K. željeza, pa 
ga platim mojim novcem, ja onomu trgoveu činim uslugu, 
ali on meni bome nikakove, jer ja bih mogao i kod dru- 
goga kupiti željezne robe. 

— A ja, primjeti zakupnik Martinić, najmiv težaka 
da mi radi, platim ga, činim mu dakle uslugu, ali on 
meni nikakove. 

— Neimate pravo, ni jedan ni drugi. Zašto vi gospo- 


dine Rifiću kupujete željezo? Jamačno da ga opet dru- * 


gomu prodate. A zašto vi Martiniću uzimljete težaka? 
Jamačno, da vam pomogne njivu izorati ili livadu pokositi. 
Eto vidite u onom prvom slučaju čini trgovac Tomić 
našemu g. Rifiću uslugu, jer mu daje željeza što ga treba; 
a težak čini uslugu Martiniću, jer bome on nemože 
sam svega posla obavljati, nego mora uzeti težake u 
pomoć. 

— Ali da nisam uzeo Petra da mi radi, odgovori 
Martinić, bio bi došao Pavao ili tko treći. 

— To je istina, ali onda bi vam bio Pavao ili onaj 
treći učinio uslugu. Vi ste uzeo Petra, jer je marljiv i 
vješt radnik, kao što i gosp. Rifić kupuje svoje željezo 
kod trgovca Tomića, jer ima dobru robu i jer je najbliže. 
Jedan čini dakle drugomu uslug4, jer jedan mora kupiti, 
drugi želi prodati robu. A to se sbiva kod svakoga. 

— Kod svakoga? zapita Jožić. Gospodine, kod mene 
neima toga, jer ja neimam što prodati. 

— Nije istina, vi radite kod svoga majstora, to znade 
svatko. 

— Tako je. 

— Zar radite badava, ili vam štogod plaća za to? 

e Ah, gospodine, tko bi još bezplatno radio? Da, moj 
majstor daje mi novca, plaća me; žalibože plaća dosta 
malo. 

— Eto, za svoju radnju dobivate novca, kao što tr- 
govac Tomić za svoje željezo, prem ni on nedobiva ko- 
liko bi želio. Kao što Tomić prodaje svoje željezo, tako 
prodajete vi svoju radnju. To je ciela razlika. 
> Po vašem mnenju, upade u rieč Gvozdić, radnja 
je kao i roba, a radnik kao trgovac, koji prodaje svoju 
robu — radnju. To baš nije lošo, tim pada jedna ograda 
medju majstorom i kalfom, radnikom i tvorničarom. 
Sdas U jezgri jest tako. Mi doduše nezovemo radnju 
ljudsku robom, možda i s toga ne, što bi se to gdjekomu 
činilo nedostojnim, jer radnja stvara robu. Nu kad se 
radi o porabi, odnosno plaći radnikovoj, ovaj će kao i 
trgovac onomu raditi, koji ga bolje plati, ili kod kojega 
u obće misli naći povoljnijih uvjeta svomu životu. Maj- 
stor i kalfa, tvorničar i radnik upućeni su jedan na 
drugoga, jedan bez drugoga nemože biti, jedan treba 
uslugu drugoga. U tvornici šečera ili n. pr. stakla treba 
radnika, inače posao stoji; radnici dolaze i rade, jer ra- 
diti moraju. Tako je jedan na pomoć drugomu. Uzmite 
kakov vam drago posao ili zvanje, svako se osniva 
na izmieni služba. Liečnik, odvjetnik, svećenik pomažu 
vam, čine vam usluga, a vi plativ ih činite opet njim 
protuuslugi. 

Sve ove usluge mogu se razdieliti u četiri razreda: 

Dajemo, da se i nam dade; 


Dajemo, da sei nam štogod učini; 
Lorković: Razgovori. 10 

Činimo, da nam se dade; 

Činimo, da sei nam što učini. 

U prvi razred spada trgovac, koji daje robu za robu ili 
robu za novac, — koji takodjer neki drže za robu, kako . 
ćemo kasnije vidjeti. — Tu se zamienjuju plodine, a ta 
se zamiena obično zove kupovanje i prodavanje. 

U drugi razred spadaju radnje, koje obavljaju radnici 
i služinčad. Gospodar ili majstor plaća ih novcem, stra- 
nom i u naravi davajuć im stan i hranu, zato mu imo- 
raju raditi. Nu mogu se ovamo uvrstiti i druge različite 
radnje i usluge, koje se takodjer plaćaju novcem, n. pr. 
razne službe obćinske, državne i privatnika pojedinih. Tu 
se dakle daje za radnju novac. Obično zovemo to: 
plaća, zaslužba, itd. 

Činimo, da nam se dade; — ovaj treći slučaj prava 
je opreka od prijašnjih dvajuh. Sluge, služavke, radnici, 
itd. čine nešto, da im se zato dade, mienjaju rad- 
nju za novac. 

Četvrti razred, gdje se radnja mienja za radnju, dolazi 
riedje, ali ipak ima i takvih slučajeva, naročito u seoskom 
pučanstvu, n. p. jedan pomaže kositi susjedu, a ovaj u 
zamienu pomaže prvomu kopati ili orati. 

Sve te usluge ili službe ljudske dadu se svesti u ova 
četiri razreda. 

— Ja shvaćam, da se usluge i činitbe medju sobom 
zamjenjuju, ali nije mi jasno, u koji razred spadaju 
službe odvjetnika, liečnika, koje ste malo prije spomenuli, 

— U razred onih, kojinešto čine, daim se dadne, 
drugimi riečmi: koji rade, da im se zato nešto plati. 
Svi ovi čine nam usluga svojim znanjem, a mi nagra- 
djujemo drugimi predmeti, naročito novcem, njihov trud. 

— Gospodine, ta gospoda bome mukte služe onaj 
novac, što im ga moramo platiti, jer se nenapinju jako, 
— opazi tobože mudro Gvozdić. 

— Prijatelju, vi i nemislite, da plaćajuć liečnika, ili 
odvjetnika neplaćate samo onaj trud ili savjet, što vam 
ga daje. I odvjetnik kao i liečnik morali su mnogo go- 
dina i uz velik trošak polaziti razne niže i više škole, 
da steku znanja i vještine, potrebne za njihovo zvanje. 
Znanje ono nam je ostalim potrebno i koristno; to se 
pokazuje u tom, što ljudi traže njihovu vještinu, i čim 
gu vještiji, to više traže ljudi pomoći u njih. A onaj 
velik trud i trošak, što su ga imali pripravljajuć se za 
zvanje liečnika ili odvjetnika, mora im se po malo na- 
doknadjivati, inače nebi mu se nitko htio posvetiti. A 
to valja i za sve muževe, baveće se naukom, za učenjake, 
svećenike, činovnike, učitelje, mjernike. Svi ovi čine 
usluge vrlo potrebne, svi ovi spadaju u vrst onih, koji 
nešto čine, da im se dade. 

Svi ovi rade za nas. Doduše mi ih nevidimo motikom 
ili kosom u ruci na polju, niti kladivom ili iglom u 
ruci u radionici, ali znade se, da su dugo i dugo sje- 
djeli za stolom pognuti nad knjigami i pismi, pa sjede 
još i sada, dok seljak, obrtnik ili trgovac sladko spa- 
vaju, ovi muževi rade, razmišljaju do gluho doba u noći, 
kako bi svoj narod učinili prosvjetljenijim i boljim, kako 
bi pomogli učvrstiti našu sjegurnost, povećati naše bla- 
gostanje, trude se novimi izumi, obreti, valjanimi spisi 
koristiti družtvu ljudskomu. Radnje množine takovih mu- 
ževa takove su naravi, da bi svaku pojedinu napose težko 
mogli naplatit, a pošto su cielomu družtvu veoma ko- 
ristne, zato država, kao zastupnica cielosti, namješta ta- 
kove osobe i plaća ih novcem, što ga narod u to ime 
prinosi u obliku poreza i drugih podavanja. Plaća ta, koju 
država daje, pravedna je odšteta za posebne usluge, koje 
čine pojedincu ili za obće usluge, što ih izkazuju družtvu. 

— Mislite li, gospodine Radeniću, zapita stari Leib, 
da su usluge čovjeka trgovca ili novčara jednake uslugam 
radnika ili sluge? 

* 

— Jesu, gospodine, i nemislim, da se tim itko po- 
nizuje ili vredja. Sve ove osobe rade za druge, tako vi 
kao i služavka, kalfa ili nadničar, a svaka učinjena 
usluga vredna je plaće. Uvjek se zamienjuje radnja 
za radnju, usluga za uslugu. 

— Ali pri toj zamieni mnogi daju više nego li pri- 
maju, nabaci kovač Gvozdić, koji uvjek misli na bogataše. 

— Neznam, je li zaista tomu tako, a čini mi se da 
neima dovoljna razloga sada to iztraživati. Treba li 
tkogod radnje, potraži čovjeka, koji bi mu je htio i mogao 
dati; tko ima suvišne robe, traži joj kupca. Drugi opet 
ima novca, ali treba robe ili radnika, što mu opet tkogod 
treći može dati. Što dakle biva? Sporazumiju se medju 
sobom, jedan se obveže dati stanovitu svotu novca, a 
drugi u zamienu neku radnju obaviti ili kakovu drugu 
stvar dati. 

— A zar se nedogadja, upita Gvozdić, da jedan dadne 
od svoje robe ili svoga vremena više nego li drugi? 

— To je moguće, pače to se i dogadja obično, kad- 
god je jedna stranka u većoj nuždi nego li druga. To 
su stvari, koje se jedva mogu odkloniti. U ostalom ako 
se dogovore i po dogovoru rade, nečini se nikomu kri- 
vica, svaki bo ima pri tom svoju korist, jer su slobodne 
volje utanačili medjusobnu pogodbu. ' 

— Ja nemislim, poče opet Gvozdić, da se uvjek i 
sve miene obavljaju sasma slobodno. Tko neima što jesti, 
bome mora se zadovoljiti s onim, što mu drugi ponudi 
za njegovu radnju, jer se jesti mora. 

— I to je istina, odgovori Radenić; nu jednakim na- 
činom morate priznati, da je u slučaju takove potrebe 
učinjena i siromaku velika usluga tim, što je u obće dobio 
zaslužbe i kruha. Istina, nepravedno je i nečovječno ako 
se nevolja tudja upotriebi, da ga prisiliš da pošto po to 
dade svoju robu ili svoju radnju. Družtvo ljudsko uviek 
je žigosalo takov postupak, kao nepošten i sebičan. Nu 

kod većine nije tako. U svakoj zamieni medjusobnih 
služba jedna stranka nudja cienu, koju može platit, a 
druga popušta do stanovite granice. Ako joj se neponudi 
toliko, neda svoje stvari, jer joj neprija ciena. 

— To ćete mi priznati, oglasi se Koren, da pojedinci 
jeftino kupe, dočim se drugi, kako velimo, nasamare, 
prevare. ' 

— Priznajem, jer svagdje ima nepoštenjaka i sebič- 
njaka, koje neboli ni malo duša, ako prevare drugoga, 
koji je ili lahkouman ili toliko neoprezan, te nepazi 
dobro svoju korist. Tu se s jedne strani radi nepošteno, 
s druge nemarno. Ali i u ovakvih slučajevih misle oba 
u onom času, kada sklapaju posao, da su im medjusobne 
usluge jednake. Tko ima šečera, ulja, svieća itd. drži 
da radi po sebe koristno, ako te stvari proda, jer mu je 
miliji novac od robe. Kupac mu dakle čini uslugu kupiv 
ta dobra. Drugi opet treba više svieća, ulja ili šečera 
nego li novca, pa kupiv si te stvari prima od prodavaoca 
uslugu. Svaki pazi vrednost onoga što će dobiti, kad se 
oba pogode za cienu, posao je gotov. Obie dakle stranke 
prije nego li će zamieniti medju sobom stvari, prosu- 
djuju vrednost svoje i tudje, sravnjivaju ih i tada istom 
uglavljuju pogodbu. Vrednost miene često se mienja. To 
čine razne potreboće kupaca i prodavaoca, zaliha robe, 
koja se kani zamieniti, kakvoća robe, radnje, moda itd. 
Nu ako se posao utanači, to uvjek dokazuje, da su se 
obie stranke sporazumjele i da svaka scieni, da je za sebe 
koristan posao uglavila. Moguće, da se jedna ili druga 
stranka prevari, da kasnije požali što je posao utanačila, 
ali u času svršena posla obično drže obie stranke, da su 
usluge jednake. 

— Sada mi je ta stvar posve jasna, primjeti zakupnik 
Martinić. Ja sam do sada uviek mislio, da kupae čini 
bog zna kakovu uslugu ili pače milost trgoveq kupujuć 


— 

' 
od njega robu; a sada vidim da isto toliko vredi usluga 
trgovčeva kupcu. 

— Ija mišljah, oglasi se drugi, da težaku činim 0so- 
bitu uslugu pozvav ga da mi na oranici radi. Sad vidim 
da i on meni čini. 

I kalfa Jožić doda, kako je do sada živio u misli, da 
on svomu majstoru izkazuje neko dobročinstvo, ako kod 
njega radi, a ipak nije tako. Jedan čini drugomu usluge, 
.to je sve. 

— Moram priznati, reče susjedni vlastelin Novak, da 
sam i ja vrlo krivo sudio misleć, da mi sluga ili služ- 
kinja moraju biti zahvalni, jer sam ih uzeo u službu. A 
znadem, da tako misle i mnogi drugi. Kao da hi ikoji vla- 
stelin mogao biti bez služinčadi, a bome niti veći dio 
stanovnika u gradovih. Gdjekoja ,milostiva“ gospodja 
morala bi sama po vodu ili drva, da neima služavke, a 
ipak takve ,milostive“ kadšto vrlo darežljivo diele čvrste 
psovke, baš kao da služavku badava hrane i plaćaju. 

— Vjerujem sve to, dragi prijatelji, ali se nečudim 
tomu. Ovo su stvari, o kojih se je do sada malo raz- 
mišljalo, još manje govorilo i razpravljalo. Kad bi se u 
obće potanje i pomnjivije proučavali odnošaji medju ljudmi, 
oni bi se medj sobom više ljubili i poštovali. 

Sav naš promet dakle osniva se na izmieni usluga. 
Pamtite tu istinu, ja ću smatrat sretnim uspjehom da- 
našnjega našega razgovora, ako toga nezaboravite, jer 
ćete se sami osvjedočiti, koliko medjusobni odnošaji po- 
staju tim ugodniji. 

SVE USLUGE NISU DRUGO NEGO IZMIENA OBAVLJENE 

ILI OBAVIT SE IMAJUĆE RADNJE. — VREDNOST RADNJE 

STOJI U RAZMJERU PRAMA TRUDU I SPOSOBNOSTI, ŠTO 
SE ZA NJU IZISKUJU. 


U Draškovcu tekle su stvari dosadanjim tokom, jer 
su vladale još iste okolnosti. Tako bijaše i po cieloj 
zemlji. Pučanstvo se borilo neprekidno sa nemilimi po- 
sljedicami loših godina. Ove su jasno dokazale onu već 
poznatu i priznatu istinu, da je svaki narod izvržen po- 
gibelji stradanja, kojega se gospodarska radinost pretežno 
usredotočuje u jednom zanimanju. Gdje je uz poljodelstvo 
tako razvijena i obrtnost, da proizvodi njeni podmiruju do- 
maće potrehoće, pače da lahko prolaze i u inozemstvo, 
neosjećaju u tolikoj mjeri zle posljedice nerodice. Dok 
toga pako neima, dotle valja biti pripravnim na bieđe, 
koje se mogu ublažiti, ali se nedadu sasma odkloniti, 
jer ljudsko znanje nemože odkloniti ni mraza ni velike 
žege, ni drugih elementarnih nepogoda. Narod neka se 
priučava razboritoj štednji, neka usavršuje svoju poljo- 
delsku radnju, neka goji raznovrstnih bilina, jer ako 
jedna uzmanjka, druga će uspieti. Osobito je dobro, da 
se pomno goje tako zvane trgovačke hiline: lan, konoplja, 
duhan, repica, itd., a pri tom treba revno podupirati 

razvoj obrtnosti. I privatnici i vlada neka nastoje oko 
toga što mogu više. 

O svem se tom govorilo i razpravljalo u Draškovenu. 
U ostalom poče pučanstvo u zemlji nešto slobodnije 
disati. Skupoća vladaše ali ne glad, privatna pomoć pru- 
žala se dosta izdašno, siromašniji nalazili posla kod ob- 
ćine ili na poduzećih državnih. Nu i ovdje pokaza se 
velika razlika medju radnjom privatnika i obćine. Pro- 
izvodi ovih prvih odlikovahu se solidnošću i trajnošću; 
kod obćinskih radnja poslovalo se samo tako, da se ne- 
rekne, da se ništa neradi. Niti su radnike valjano nad- 
zirali niti su ovi imali osobita poticanja, reyno prionuti 
uz posao, jer je svatko bio sjeguran, da mu neće nestati 
rada. Pučanstvo gledaše nešto pouzdanije u budućnost, 
proljeće je nastalo, liepo i udobno, ljudi late se živo 
poljskih radnja. Vlada je medju najsiromašnije bez- 
platno razdielila sjemena, a nije oklevala ni s pomoćju 
druge vrsti. Vrieme da netrebaš povoljnije, sve se 
krasno razvijalo i naljepše nade budilo. Izgledi u dobru 
žetvu pritisnuše pače ponešto ciene žitu, a gdjekoji 
gospodar uze već. razmišljati kako da razčiri posao. 

Ove nade, ovu radost mogaše Radenić čitati na licu 
svojih slušalaca na sliedećem sastanku, na koji dodjoše i 
osobe, koje su ih dosljedno odbjegavale: ravnatelji obližnje 
tvornice, imućniji posjednici, zakupnici i obrtnici okolice, 
Ta gospoda nisu mnogo marila za Radenićevu poduku, 
možda jer su imala drugoga posla, a po svoj prilici i 
s toga, jer mišljahu da netrebaju njegvoga razlaganja. Nu 
doktor Radenić nije mislio tako, znao je vrlo dobro, da 
i tako zvana inteligencija vrlo slabo poznaje načela go- 
spodarske nauke, da tu vladaju silne predsude, krivi na- 
zori, kao god i kod nižih razreda. Bio je uvjeren, da je 
to neznanje krivo našemu nazadku, neshvaćanju zajed- 
nice interesa, slabomu uvažavanju načela udruživanja 
(asociacije), koje drugdje čudesa tvori. 

— U našem poslednjem razgovoru — tako započe 
Radenić naglasili i dokazali smo, da svi poslovi ljud- 
ski stoje u zamjeni usluga ili služba. Doduše nedolaze 
oni u prometu kao takovi, nego u oblicih kupnje i 
prodaje, radnje i plaće; nu to se osniva na uredbi, 
koja vrlo olahkoćuje medjusobno obćenje ljudi: to je 
izum i poraba novca, o kojem ću kasnije obširno go- 
voriti. Za sada gledat ću da razjasnim, kako se svi poslovi 
ljudski dadu svesti na zamienu radnje, jer u istinu nisu 
drugo nego već radnja obavljena, ili koja se ima obaviti. 
Ako poduzetnik najmi radnika, svatko znade, da se tu 
misli na budući posao, koji valja izvesti. Ako gospodar 
kupi sukna, cipela, opanaka, ili slično drugo dobro, tiče 





se to već gotova predmeta, koji je izradjen, gdje je dakle 


radnja već obavljena. Gospodar plativ pogodjenu cienu 
plaća trud, bivši potreban da se od vune napravi sukno, 
izradi koža, a od kože opanci. Neplaća on dakle ni sa- 
danju ni buduću, nego plaća radnju minulu, upotrebljenu 
kod izvadjanja kan, kože, itd. 

Pogledajte odielo. U njem imademo radnju seljaka, 
koji je gojio ovce, od kojih mu vuna; radnju tvorničara, 
koji je vunu preradio i od nje napravio sukno, i napokon 
radnju krojača, koji je sašio od sukna odielo. Pošto se u 
trgovini i prometu gotovo, izključivo rabi novac, mogao 
bi čovjek lahko pomisliti: ta ljudi rađe samo 
da dobenovca; ili: plaćaju samo zato da 
im se radi. U istinu pako mora se uvjek dati radnja 
ili plod njezin, da se dobije za nju druga stvar ili pro- 
tučinitba. 

I novac sam, kako ćemo kasnije čuti, jest proizvod 
radnje, kao i druga roba; vriedi koliko stoji, ili koliko 
je nanj potrošeno radnje, dok se je kovina izkopala, 
i skovao od nje pjenez. Za kupca pako ili platca 
predstavlja novac vrednost onoga, što je zanj u za- 
mienu morao dati, za prodavalca ili primalea vred- 

nost svega onoga, što se zanj može nabaviti. Prodati 
ili za novao raditi, znači dakle raditi, da se dobije sve 
što se može za novac nabaviti. Kupiti ili dat načiniti 
po radnicih znači drugim dati sve ono, što si mogu 
za pogodjeni novac pribaviti, da rade za nas. Kupac 
dakle kao i prodavalac uvjek davaju, onaj novac za 
dobro, ovaj robu za novac ili drugi vredni predmet. 
Radnici, službenici itd. rade da dobiju, a gospodari da- 
vaju (plaćaju), da im se radi. Na jednoj i drugoj strani 
obavlja se uvjek zamiena usluga, i to jednako vrednih, 
jer je svakoj stranki uvjek slobodno primiti ili odbiti 
što joj se nudi, 

— Oprostite, gospodine doktore, umieša se u rieč te- 


žak Ivan Španić, ja toga nerazumijem , ili vi to sasma 


drugačije razumievate. Nestoji do mene hoću li raditi 
ili ne, ja moram, ako neću da od glada poginem. Što 
više, moram raditi za plaću, koju mi dadnu nepitajuć 
me, jesam li s njom zadovoljan ili ne. 

— Moj kume, tako vam se samo čini, u istinu pako 
nestoji što rekoste. Vi možete, ako hoćete, raditi, ako 
nećete, možete otići ili drugoga potražiti. Ako ostanete 
i radite kod gospodina ovoga ili onoga, jamačno činite 
to, da nemorate lutati od Petra do Pavla, nego volite 
ostati u svom rodnom mjestu. Radeć kod svoga sadanjega 
gospodina činite mu uslugu, a on vam zato daje sred- 
stva da možete sa svojom obitelji živjeti. Vi ste pristali 
na takovu pogodbu jamačno s toga, jer niste mogli ništa 
boljega naći. 

— Nu momu gospodaru svakako je bolje nego li 
meni; ako hoće, može mi dati posla, ako neće, opet je 
prema njegovoj volji. Ja nemogu tako, meni nije dano, 
da biram: hoću li raditi ili ne, nego ja moram. Tu dakle 
nevlada nikakova jednaka odluka medju nami. 


— I tu se varate, moj prijatelju. Ako vi morate ra-- 


diti, gospodar mora takodjer imat radnika, jer on ne- 

može i nesmije ostavit svoju njivu, svoj vinograd neobra- 
djen, jer inače kako bi živio i odakle plaćao porez i 
druge daće. Vam je težko poći u drugo mjesto i tražit 
zasluge, ali bome niti on si nemože po volji naručiti 
težaka iz Kranjske, Štajerske, ili iz gornjih krajeva 
Hrvatske. Doduše i ovakvi dolaze u naš prediel, ali često 
onda, kad ih nemožemo trebati, kad već posao mora 
biti gotov. Zato svaki, komu je ikako moguće, uzimlje 
težake domaće, pa im plati često što sami traže. 

U ostalom vi ste uztvrdili, da je vam preča potreba 
raditi nego li gospodaru dat posla, odatle mogao bih 
zaključiti, da gospodar uzev vašu radinu snagu u najam, 
čini vam veće usluge nego li vi njemu. Pri tom nesmijete 
ni toga zaboraviti, da je vaša plaća sjegurna, sjegurnija 
nego li njemu vrednost vaše radnje. Jer ako nadodje 
slabo ljeto, kao što n. pr. bijaše prošlo, gospodar često 
više potroši nego li dobije, pa mora se mučiti da tu 
razliku pokrije; vam se pako plaća podpuno, kao da je 
najobilnija žetva bila. : : 

— Tomu se u istinu neda prigovoriti, ozove se Koren ; 
nu molim vas, izvolite mi ovo razjasniti. Rekoste, da se 
gvi odnošaji ljudi osnivaju na zamieni usluga, a sve 
usluge da se napokon stiču u zamieni radnje. Kako da 
se to sada uporavi na trgovce? Toga nikako nepojmim. 
Vi ste dokazali, da ljudi predmeti svoje radnje koriste 
družtvu, da mu čine usluga, a kakovu uslugu i komu 
izkazuje trgovac? On nestvara ničesa, njegov je posao 
kupovati i prodavati, a ipak ima korist od svega, štogod 
mi prodaje, spravlja u žep liep dobitak, koji bi mogao 
zapasti mene i svakoga drugoga kupca. 

— Trgovac je, brajko moj, vrlo koristan i vrlo po- 
treban čovjek. Da neima trgovca, mi bi sami morali 
nabavljati svaku i najmanju potrebnu stvar upravo od 
onoga, koji ju pravi ili proizvadja. Kavu, šečer, petrolej, 
svieće, svilu, sve bi to morao svaki sam kupovati iz da- 

lekih krajeva, velikim trudom i to u velikoj kolicini, jer 
kilogram kave, ili dva kilograma šečera nebi mogao 
naručivati iz Afrike ili Havane. A bi li to svatko mogao ? 
Bi li siromašna obitelj mogla odmah naručiti sto kilo- 
grama kave? Pa ako i bi, kamo da ju smjesti? Vi n. p. 
pijete svaki dan vina, da nema trgovea, morali bi ga 
sani kupovati, bome ga nebi naručili na litre, nego 
odmah na hektolitre, a kud s njim, kad stanujete u 
malenoj sobici? A što čini trgovac? On nas riešava svih 
tih posala i sve muke; on nabavlja svih dobara, što ih 
trošimo u velikom, pa ih prodaje svakomu na veliko i 
malo, kako je komu volja, kad god hoćeš, pače i počeka, 
ako nemožeš odmah platit. Eto koliko nam prištedi tr- 
govac na trošku, trudu i muki, a preuzimlje sve ovo ua 
svoja ledja. Je li dakle krivo, da traži odštetu za trud 
i muku, za radnju i uslugu, koju nam čini? Trgovac 
ulaže svoju glavnicu u svoj posao, često mu se roba iz- 
kvari, ne riedko propadnu tražbine kod nesavjestnih ku- 
paca, mora mnogo izdati na prevažanje robe, plaćati vo- 
zarinu na željeznici, vodi, cesti, skladarinu od robe u 
skladištih smještene; nije li po tom sasma pravedno, da 
mu se izim onoga, što je sam za robu platio, dade na- 
knada, da si namakne neki dobitak? Kojim pravom traži 
dobitak zanatlija, seljak, istim pravom pripada i trgoveu. 

— Dobro, gospodine doktore, uvidjam da imate pravo; 
trgovac kao posrednik medju proizvodiocem i trošćem u 
istinu je koristniji nego li sam mislio. Rad sam ipak 
znati, u koji ćete ga razred uvrstiti, pošto trgovac sam 
ništa neproizvadja ? 

— Medju one, koji daju da zato prime drugo dobro. 
Freba pamtiti, da radnja nestoji jedino u priredjivanju 
stvari ljudskom rukom; radi svatko, tkogod se trudi da 
dodje do kakova koristna uspjeha. Trgovac muči se ta- 
kodjer ovim načinom, zato nam je koristan, pruža nam 
usluga. Mi radimo da zaslužimo novca, koji njemu da- 

jemo, jer se je za nas mučio, jer je za nas radio, i da 
može primljenim novcem kupiti robe i ostalih potrebnih 
stvari. Tako eto mi si našom radnjom uvjek pribav- 
ljamo tudje. 

— Može li se, gospodine doktore, zapita Gvozdić, da- 
vajuć u zamienu uslugu za uslugu valjano ocjeniti vred- 
nost svake usluge? Ako tražim od koga kakovu uslugu, 
morao bih znati, što ona njega stoji, a to mi se čini 
vrlo mučnim. 

— Pravo velite, da je to mučno, jer na vrednost stvari 
djeluju vrlo različite okolnosti. Nu u cielosti uzev stvar 
netrebamo se zato mnogo starati; od koga tražimo ka- 
kovu uslugu, njegova je da joj opredieli vrednost. 

— A zar nije vrednost stvari u razmjeru prama radnji, 
potrebnoj za izvedenje dotične stvari? 

— Svakako, odgovori Radenić. Uvjek se vrednost stvari 
ravna po radnji na nju potrošenoj. Štogod trebamo, sve 
valja radnjom steći, jer priroda daje malo badava i samu 
vodu moramo svesti u bunare, sagraditi vodovode ili ju 
iz naravskoga zdenca kući nositi. 

— To mi se čini nekako čudnovato. Ja bih rekao: 
da nam priroda daje množinu stvari bezplatno. Ta ona 
čini, da nam drvo raste, da naši usjevi sazrievaju, ona 
daje života životinji, kojom se hranimo, i ribam, kojimi 
naše vode vrve. U njenoj utrobi nalazimo koristna ka- 
mena, potrebnih kovina, toli nuždni ugljen, od nje nam 
voda i vjetar, što no nose brodove, tjeraju mlinove; para 
i munjevnost (električnost) njeni su darovi. 

— Štogod ste spomenuli, to je sve dobro i istinito, 
ali ipak ja opetujem: priroda nedaje ništa badava, izuzev 
zrak i svjetlost. Sve drugo, štogod želimo, valja radom 
pribaviti. Istina, naši usjevi sazrievaju pod njenim upli- 
vom, nu koliko je osim toga posla s usjevi, počam od 
prve brazde, plugom izbačene, pa do žetve i vršitbe? 
Drvo raste, ali zar nemora čovjek drvo gojiti, njegovati, 

čuvati, a kasnije ga posjeći, kući donesti, te na stotine 
i stotine načina prirediti za svoju porabu? Istina je 
dakle, opetujem, da zemlja uza svu svoju plodnost bez 
ljudske radnje nebi rodila usjevi, da bi drvo bez koristi 
u šumi raslo. Životinju daje nam priroda, ali čovjek ju 
mora pripitomiti i njegovati; ljudska ruka treba da 
prije sagradi brodove i mlinove, što ih vjetar tjera; 
kamen, ugljen, željezo i ostali kovovi moraju se silnim 
naporom prije izvaditi iz utrobe zemlje, očistiti, prirediti 
i onda istom upotrehiti. 

Ljudska dakle radnja mora istom te darove prirode 
izvaditi, preraditi i za porabu prirediti. 

Žito, vino, ugljen, kamen, drvo, lan, konoplja itd. za. 
nas mnogo vrede, ali ta se vrednost ima pripisati po- 
glavito radnji ljudskoj, koja bijaše potrebna i koja se je 
morala upotrebiti, da se ta dobra pribave. Ciena tih do- 
bara ravna se prema onomu, koliko se je platilo za pro- 
izvadjanje njihovo, tako da mi plaćamo u cieni dobara 
samo radnju, potrošenu na ista, dok su stigla u naše ruke. 

— A molim vas, gospodine doktore, zar mi neplaćamo 
u cieni dobara i glavnicu, odnosno kamate glavnice, koja 
je takodjer kod proizvadjanja upotrebljena ? 

— U istinu plaćamo, i o tom će biti kasnije govora, 
prem se već i ovdje može to spomenuti, pošto je svaka 
glavnica posliedica radnje. 

— Dozvolite jednu primjetbu, gospodine doktore, hoće 
gospodin vlastelin Sever. Razpravljajuć onomadne o sti- 
canju vlastničtva zemljišta razložili ste, da prodavalač 
zemljišta prenosi na kupca jedino pravo uživanja radnje, 
na zemljište potrošene. To mi je jasno. Ja sam vlastelin 
ali ujedno držim u zakupu i nešto tudjih zemalja. Ja 
dakle kao zakupnik neplaćam vlastniku — to je moj 
nazor — radnju nego pravo, da smijem na svoju korist 
upotrebiti ona svojstva njegova tla, usljed kojih nosi 

— Varate se gospodine, vi u zakupnini u istinu pla- 
ćate kamate za radnje, koje se već više stoljeća na ona 
zemljišta obraćahu, da postanu sposobnimi nositi koristi 
onako, kako ste ih vi preuzeli; plaćate kamate one 
glavnice, koja je tečajem vremena izdana, kad su se razne 
poboljšicej(melioracije) izvadjale, koje su se doduše poslije 
tako srasle sa samim zemljištem, da se više od njega 
nedadu odieliti. To je puna istina, kao što je istina, da 
vi nebi htjeli plaćati onolike zakupnine gosp. Jurjeviću 
za njegova zemljišta, prem su tako prostrana kao i ona 
što ih držite sada u zakupu. 

— U istinu nebi, odgovori Sever. 

— A ljudi vele, da su Jurjevićeva zemljišta izvrstna. 

— Istina, vrlo su dobra, primjeti Sever, ali jako. za- 
puštena, k tomu leže na strani, daleko od ceste, a 
kolni put do njih nevalja. 

— Vidite, gospodine Severe, tim već sami dokazaste, 
da zakupnik neplaća samo plodovitost zemljišta, nego 
radnju i glavnicu, potrošenu na poboljšanje tla, kao i radnje 
potrošene na gradjenje i popravljanje cesta, potrebnih da 
možete bolje upotrebiti na svoju korist u zakupu držano 
dobro. Svi ti izdatci prikazuju nam se kao glavnica, uložena 
u zemljišta, koja povisuje njihovu vrednost, a vi plaćate 
kamate ove glavnice, potrošene stranom po sadanjem a 
stranom po prijašnjih vlastnicih. Kao što vi manje pla- 
ćate plodnost zemljišta, nego više radnju od prvoga po- 
četka nanj upotrebljenu, i to znatno manje nego li je. 
vredna, tako biva i sa svakom drugom svojinom. Kad 
bi danas recimo g. Malenić htio prodati Svoj krasni grad, 
možda nebi dobio više od polovice onoga, što je nanj 
potrošio, a gospoda vlastnici obližnje tvornice za sgrade 
ni toliko. Odatle možemo zaključiti, da naše medjusobne 
usluge stoje, pravom govoreć u izmieni radnja, kojih 
Yrednost s vremenom propada. Ali sad se povratimo k 

pitanju, prije ovdje potaknutomu, najme o vrednosti pred- 
meta ili radnje, što je napokon jedno te isto. 

Netreba potanje dokazivati, da stvari samo dotle vrede, 
imadu vrednost, dok su nam koristne. Nu ima ipak vrlo 
koristnih stvari, koje neimaju vrednosti t. j. neimaju 
vrednosti miene, nitko .najme neplaća za nje ništa, 
jer ih ima u izobilju, narav ih daje svakomu bezplatno. 
Nu imađu vrednost porabe. Ali sva ona već spomenuta. 
dobra mogu pod stanovitimi okolnostmi imati i ve- 
liku vrednost miene. ' 

Uzmimo samo vodu. Nam je ovdje, imajućim u izobilju 
dobre vode, težko pomisliti na veliku oskudicu i na ve- 
liku vrednost, koju imađe voda u onih predielih naše 
domovine, gdje je u ljetu nestaje. Na južno-hrvatskoj 
visočini pada vrlo mnogo sniega i kiše, ali uzprkos tomu 
ima malo vode i mnogo nevolje sbog pamanjkanja toga 
dara božjega, jer je tlo vapneno, pa se sva voda, koja 
pada na tlo, gubi u vapnenih ponorih i gudurah. To se 
isto dogadja na visočini dalmatinskoj. U takovih je pre- 
dielih u ljetu voda dragocjeno blago, za koje se rado 
daje svako drugo dobro. Neplaća se tu voda nego trud, 
kojim se donosi, odnosno pribavlja. Čuo sam ne jedan 
put pripoviedati, kako je siromašna udovica, imajuća 
kravu i tele, dala za kabal vode tele, da spasi dobivenom 
vodom kravu, 

U Parizu plaćaju pitku vodu gotovim novcem; u svih 
gradovih, gdje imadu tako zvanih vodovoda, plaća se voda, 
ne doduše voda nego trud i trošak, skopčan sa gradnjom 
vodovoda. U gradovih, gdje neima vodovoda, plaćaju sta- 
nari, neimajući bunara u kući, svomu susjedu stanovitu 
svotu, da smiju vodu od njega nositi. A promislite ovo: 
bogati trgovac s vinom putuje sa karavanom po afrikan- 
skih pustarah i umire gotovo od žedje; taj bi jamačno 


i cielu svoju pivnicu rado poklonio, tko bi mu dao iz- 


dašan napitak friške vode. 

Nu i glede zraka mogu nastati ovakvi slučajevi. Imade 
vam rudnika, tako ogromnih i tako se daleko pod zem- 
ljom prostirućih, da radnikom često nestaje zraka za di- 
sanje. Tu će jamačno vlastnici rudnika rado i dobro 
platit svoje mjernike, ako im podje za rukom svesti zrak 
u one ponore i jame rudarske. Pto i tu bi se platio ne 
doduše zrak, koliko više ona radnja, koja se je morala 
obavili. 

A to isto valja i za svjetlost. Hvo vam primjera. 
Zanatlija ima dvorište, u kojem suši svoju robu. Njegov 
prvi susjed zaprieči prodiranje sunčanih traka cielim re- 
dom topola, nasadjenih na njegovom posjedu. Da si do- 
bavi svjetlosti i topline privoli svoga susjeda, da posječe 
topole izplativ mu u ime odštete znatnu svotu novca. 
Zanatlija plaća dakle tu svjetlost i toplinu, koju inače 
sav sviot badava dobiva. 

U svih ovih slučajevih plaćaju ljudi usluge razmjerno 
prama njihovoj važnosti. 

— A nije li nedostojno, primjeti učitelj, da se velike 
svote plaćaju za usluge, koje često vrlo malo stoje? 

— Istina, mnogo puta biva tako, i ljudi čestiti i sdušni 
nečine toga; nu tko da svaku nepodobštinu zaprieči, ka- 
kovim da ju zakonom zabranimo? S vremenom, nadamo 
se, da će i takovi slučajevi sve redji bivati. Moramo 
uzeti ljude kakovi jesu. Pravilnije biva, da se radnja 
plaća prama njenoj vrednosti. Tu pako neodlučuje niti 
vrieme, kako dugo se radi, niti tjelesni napor. Težak na 
polju, zidar kod gradnje kuće, rade jamačno daleko ve- 
ćim naporom fizičnih sila, nego li n. pr. urar, a ipak 
se posao urarov bolje plaća. Da postaneš dobar kosac, 
orač, zidar, tomu netreba velike priprave, zato je laglje 
naći stotinu kosaca, zidara, nego li jednoga, koji umije 
liepo uru napraviti, sastaviti u jednu cielost množinu 
sitnih komadića, čavlića, kotačića itd. Urara imade manje, 
jer ih manje i treba, zato ćeš lahko naći valjana težaka, 

ali mnogo teže vješta urara. Urar mora da je čovjek 
vješt, mora biti vrlo strpljiv i ne manje pozoran; sjedi 
od jutra do mraka, pognuta tiela, u sobici, kvari prsa, 
slabi tielo, a osobito napinje oči svakojakimi sitnozori, 
te ih lasno i pokvari. Sve ovo čini radnju njegovu da- 
leko skupljom nego li su poslovi gore spomenutih radnika. 

Nu i medju samimi urari ima opet znamenite razlike 
u plaći. Tko pravi jednostavne drvene ure, kakovu imade 
svatko vas u svom stanu, jedva živi od toga posla. Ta- 
kovo urarstvo malo nosi, jer ljudi lahko nauče praviti 
proste drvene ure, zato i imade mnogo takvih urara; ure 
su takove jeftine, a po tom i zaslužba malena. 

— Bome, gospodine Radeniću, i te su ure za nas 
skupe, primjeti seljak Hajdin. | 

— Nisu kume, ako pomislite, da se može ura dobiti 
za dvie, tri forinte. To nije velik novac niti skupa roba, 
može si ju svaki nabaviti, a ipak je velika blagodat, da 
čovjek znade koje je vrieme. 

Naprotiv izvoditelji finih, žepnih zlatnih i srebrnih ura 
za gospodje i gospodu, tvorničari tako zvanih chronome- 
tara, ura za brodove, ako su vješti, mogu doći na glas 
te steći i velik imetak. Njihova se radnja dobro plaća. 

Mnogo puta čuo sam uzdisati: o kako liepo i udobno 
živu gospoda: odvjetnik, činovnik, svećenik i drugi. A 
seljaci drže, da su svomu djetetu učinili najveću na svietu 
uslugu, ako mogu toliko smoći da ga dadu u ,dijačke 
(latinske) škole, jer će tako postati gospodinom i neće 
se mučiti kao oni težajuć tvrdu zemlju“. 

Ta ništa lagljega — misle oni — nego sjedjeti u sobi, 
te liepo pisati ili čitati. 

To je predsuda. Tko hoće da bude dobar odvjetnik, 
vrstan sudac ili uman pisac, mora mnogo i mnogo učiti, 
dane i noći sjedjeti za stolom medju knjigami i pismi. 
Duševna radnja vrlo je trudna, napinje duševne sile često 
i preko mjere, a pod tim stradaju i tjelesne. Pogledajte 

samo takova čovjeka, kako prolazi kraj vas zamišljen, 
mršava tiela, nesjegurna hoda. Duševna radnja jače kini 
i zatire nego li tjelesna, Koliko ima ljudi, kojim je prava 
muka napisati samo jedno pismo! Možete ih na tisuće 
naći, koji će liepo okopati vinograd, pokositi livadu, sa- 
šiti par cipela, ali riedki su, koji bi umieli izračunati, 
koliko valja kod gradjenja nove ceste izbaciti zemlje, ko- 
liko je opet treba da se na drugom mjestu zatrpa neki 
jaz; a još su redji, koji bi znali liepo izračunati, koliko 
se može željeznička pruga uzpinjati, koliko li padati, jer 
o tom zavisi sjegurnost prometa. i obćenja za veliko ob- 
ćinstvo, a ne manje garancija željeznicam, da pruga nije 
izvržena toliko nesrećam. Zato je pravo, da se ovakove 
radnje bolje plaćaju nego li one obična težaka ili radnika. 
Nu medju samimi radnjami duševnimi imade opet velike 
razlike glede plaće. Uzmite našega gospodina sudca i 


njegovoga vježbenika; kakova malena trgovčića na selu i 


veletržca u Zagrebu? 

— Oprostite, gospodine doktore, oglasi se seljak Pecin, 
ja bih ipak volio, da moje diete uči škole i da postane 
gospodinom, jer bome seljak težko služi koru kruha, 
mora se boriti sušom i mokrinom, tučom i mrazom, od 
njega svatko traži: država porez, obćina namet, župnik 
lukno, učitelj svoju plaću, bilježnik svoju plaću itd. 

— Znadem ja, da seljak neživi mukte, ali bome niti 
drugim necvatu ruže, gdje njemu raste trnje. 

Ako seljak mora davati državi porez, župniku i uči- 
telju plaću itd. nedaje badava, nego dobiva zato pro- 
tuusluge: učitelj mu podučava djecu, župnik obavlja božju 
službu i bdije nad njegovom duševnom srećom, država 
mu zato daje sudove, upravu itd., što je sve nuždno za 
njegov razvoj. 

Netreba da budu svi gospoda, a i nemogu biti; kamo 
bismo došli. Za svako zvanje treba samo nekoliko ljudi, 


što je preko toga, nije dobro. Što hasni vašemu sinu, 
* 

ako ste ga dali u visoke škole, potrošili silu novca, a 
kad je nauke svršio nemože dobiti službe ? 

Nam treba ne samo gospode nego i vrlo mnogo do- 
brih gospodara. Gospodarska nezavisnost dragocjeno je 
blago. Kamo sreće, da kod nas roditelji šalju više djecu 
u onakove škole, u kojih bi se mogla naobraziti za dobre 
gospodare, vješte obrtnike i trgovce. Tko je naučio u 
ratarnici umno težati zemlju, u obrinoj školi prema no- 
vomu izkustvu i znanosti obrt tjerati, taj koristi sebi i 
domovini toliko kao da je ,gospodin“, a često više, ako 
je dobar gospodar, a bio bi možda loš odvjetnik ili ne- 
maran sudac. Gospodarska snaga naroda osniva se na 
imućnosti pojedinaca. 

Zato gledajte, da van djeca dobro izuče gospodarstvo ; 
dajte ih učiti zanate ili obrte, da budemo imali domaćih 
majstora, obrtnika i poduzetnika, a nemorali svaku stvarcu, 
svaki rif sukna, svaku kosu, srp ili ralo iz tudjih ze- 
malja nabavljati. Dok je čovjek mlad može sve naučiti: 
vještina pako, marljivost i okretnost bezuvjetno su nuždna 
svakomu, tko želi u gospodarstvu napredovati. — Dok 
postane seljakov ili majstorov sin ,gospodinom“, mora se 
nanj mnogo potrošiti — čitavu glavnicu. Da se polovica 
toga novca uloži u gospodarstvo, a druga na njegovo 
naobraženje za valjana ratara ili majstora, bilo bi ko- 
ristnije domovini i dotičniku. 

— Ali gdje da čovjek steče tu veću vještinu, gospo- 
dine, zapita isti? Ja kosim, kako sam naučio od otca, 
onaj šije haljine, kako je naučio od krojača; što da više 
naučimo? 

— Znam ja, odvrati Radenić, da se tako obično drugdje 
a i kod nas odgovara. Nije dosta, da čovjek znade livadu 
nekako pokositi, njivu obično izorati, vinograd po starom 
običaju rezati i okopati, haljine ili cipele sašiti. Nauka 
gospodarska uči te, kako valja sa livadom baratati, da 
ge bude moglo više nakositi, više nažeti na njivi, više 

nabrati u vinogradu. Tako je i u drugih vrstih zani- 
manja. Krojač valja da radi solidno, ukusno i trajno, 
mora da poznaje ukus svojih naručnika; kupujuć sukno, 
mora dobro znati, gdje će jeftiniju a uz to dobru robu 
kupiti. Sve se to uči u školah strukovnih, pa bi za nas 
bila prava sreća, đa su te vrsti škole uviek pune, jer 
tako bismo dobili dosta i dobrih radnika, pa bi tada 
valjda prestale one jadikovke, da tudjinci obrtnici otimlju 
domaćim kruh. 

— To je sve liepo, opazi Gvozdić, nu budu li svi 
sami visoko izučeni gospodari, opet zlo, jer što da svi 
rade, čim da se bave? 

— Toga netreba se bojati, da bi mogli vješti radnici 
postradati. Naročito u našoj domovini toliko je toga, što 
bi se moralo izvesti, a tako nas malo imade zato sposob- 
nih i vještih radnika, da može minuti i gdjekoji viek 
prije nego li će se moći nekim razlogom staviti ovo pi- 
tanje. Nu i kod drugih naprednijih naroda nije se bojati 
onih posljedica. Samo u onom slučaju mogla bi nastati 
neka neprilika, ako ljudi neshodno uporavljaju svoju vje- 
štinu te se svi late jedne vrsti posla. Nu vještinu obično 
prati i razboritost, a ova neće dopustiti, da se bira zvanje, 
u kojem već i onako radi previše ljudi. A ako se izabere 
pravo zvanje i zanimanje, neće biti previše ni radnika, 
ni vještine ni okretnosti. Blagostanje raste ondje, gdje 
su radnici i gospodari revniji i umniji. Ima mjesta, u 
kojih danas radi i živi deset zanatlija, a prije deset ili 
petnaest godina kuburili su samo dva ili tri, pa i onih 
deset izlazi danas bolje nego li su nekoč ona dvojica ili 
trojica. To vam čini napredak i vještina. 

— Nu to ipak stoji, primjeti stolar Stranski, da so 
broj radnika i samostalnih gospodara nemože množati u 
bezbrojno. Ako ima n. p. više stolara, nego li se traži 
stolarske radnje, mora im nestati posla, 

— Ta upravo o tom govorah malo prije. U zemlji 
jako napučenoj i pretežno obrtnoj to je moguće, a još 
laglje u pojedinih mjestih. Nu zato treba u obće prije 
Sve uvažiti, nego li se bira zvanje: promisli, da li je 
zanat potreban, kojemu se kaniš posvetiti, i hoće li ti 
dati dovoljna posla i po tom uzdržavanja: Neka bude 
svakomu slobodno izabrat si zvanje po volji, nu ta slo- 
boda nalaže pojedincu dužnost, da odabere takovo zvanje, 
u kojem će si moći osjegurati život. U ostalom da se i 
pokaže nerazmjerje, stojeće u tom, što se jednom zani- 
manju previše radnika posvećuje, doskora bi ga nestalo, 
svatko bi se najme kanio izabrati zvanje, za koje ima 
toliko radnika, pa neka to potraje samo osam ili deset 
godina, umanjit će se po sebi broj radnika i tako uz- 
postaviti pravo razmjerje. 

— A kako mogu, gospodine, ipak toliki zanatlije iste 
vrsti živiti u gradovih? Da vam reknem: kad sam ono- 
madne bio u glavnom gradu, vidio sam množinu posto- 
lara; u jednoj ulici po četiri i pet. Kako ti ljudi živu? 

— To je vrlo jednostavno, moj Gvozdiću. U gradu nosi 
«sve cipele: mužko i žensko, staro i mlado, bogato i 
ubogo, dakle i mnogo se cipela traži. Iz gradova naru- 
čuju si i stanovnici obližnjih sela mnogo dobara, kojih 
nedobivaju u svom selu ili ne onako valjanih ili jeftinih. 


Svaki obrt udesuje svoju radnju prema troščem i mno- > 


žini njihovoj. Ako se u mjestu kojem netroši nikakovo 
dobro, ono se bome neće ni proizvadjati, osim ako dotičnik 
znade, da će ga prodati u tudjih krajevih. 

Šteta je velika, da se u pomanjih mjestih netjeraju 


zanati, koji bi inače vrlo potrebni bili. Nadajmo se, da 


će iu tom krenuti stvari na bolje; da će se u cieloj 
našoj domovini dogoditi promjene, kakovih smo eto mi 
svjedoci u našem malenom Draškovcu. Bilo bi na korist 
pojedincu i svim zajedno. 


DVANAESTI RAZGOVOR. . 


VREDNOST STVARI STOJI U RAZMJERU PREMA UČI- 
NJENOJ USLUGI. 


U Draškovcu ljudi sve bolje volje. U mjesecu smo lipnju. 
Usjevi stoje liepo, da ti se srdce smije; ciena hrani 
pada sve više ako i lagano. Ljudem je odlahnulo, kao što 
odlahne. mornarom na brodu, kad nakon ljute bure zakreću 
u luku, gdje će naći počinka. Pučanstvo je mnogo pre- 
patilo, osobito siromašnije; usjevi podavaju svietu sladku 
nadu, da su te patnje na kraju. Svagdje vidiš života i 
gibanja: poljodelac gleda veselim okom u ono zeleno 
more pšenice, ječma, kukuruz krasno je potjerao, vino- 
gradi ocvali, te obećavaju obilnu kapljicu. Kad se seljak 
raduje netreba ni obrtnik tugovati, hit će više posla, 
bolje zaslužbe. To pako oživljuje zanate i trgovinu. 

Došav Radenić sliedeće nedjelje u školsku sgradu, 
nadje već svoje slušaoce, kako razgovaraju o budućem 
blagoslovu božjem. 

I ovaj put nastavi svoj razgovor o vrednosti radnje. 

— Onomadne, započe doktor, gledao sam dokazati vam, 
da vrednost stvari u obće zavisi o radnji, potrebnoj da 
se stvar kakova proizvede, i da vrednost radnje stoji u 
razmjeru prama težkoćam radnje i sposobnostim radnika, 
koje se iziskuju. Nu i druge još okolnosti djeluju na 

vrednost stvari i na cienu, koju jim dajemo. Prije ipak 
navesti ću vam nekoliko primjera i pokazati, kako radnja 
povećaje vrednost mnogim stvarim, koje gotovo nisu ništa 
vredile, kad ih je čovjek iz zemlje izvadio. 

Eto nam kamena. Kubični metar i dobre vrsti kamena 
možete dobiti za 50 do 60 novč. u kamenolomu. Nu kad 
se doveze u grad, tu oteše, priredi i namjesti u novo- 
gradjenoj kući, stoji deset do petnaest forinta. U čiji žep 
ide onaj višak u cieni, koju imađe izradjeni kamen u 
gradu naprama cieni u kamenolomu? Nedvojbeno radniku 
u kamenolomu, zatim klosaru i zidaru. Ali tu je radilo 
još više ljudi, medju koje se takodjer višak onaj dieli; 
tu vam je kovač, koji je priredio orudje, vozar, koji je 
kamen dovezo, kolar, koji je napravio kola, seljak, koji 
je posijao i požeo zob, kojom se konji hrane; remenar i 
sedlar, koji su priredili hamove za konje: medju sve 
ove dieli se ona zaslužba. 

Evo drugoga primjera. Gospodar posije ral (jutro) lana ; 
ako dobro urodi, može zanj dobiti kakovih 100 do 200 
for. Taj se prihod razdieli medju one, što no su sudjelo- 
vali kod proizvadjanja, kako je to malo prije razloženo u 
primjeru. o kamenu. Nu ako se od toga lana priredi fino 
platno, to stoji više tisuća, ako se upotriebi za fine 
žepne rubce, prodaje se još skuplje. Nu koliko je na tom 
lanu radilo ruku počam odkako je požet, pa dok se je 
izradilo platno ili fini rubci žepni? Na stotine radilo je 
tu predionica, mnogo radnika, koji su tkali, a tolike žene, 
koje su rubce rubile, od platna košulje šile, itd. 

Da vidimo još treći primjer. Centa sirova željeza jedva 
će stajati forintu. Kad se pročisti i naprave tako zvane 
šipke, cienit će ga i na deset for. Ako se od toga kova 
skuju podkove, vredit će i 25 for.; prave li se od njega 
noževi, vredit će jamačno preko 200 for., izrade li se 
sami periši, vredit će i do 6000 for., a još daleko više, 
ako radnik umjetno priredi iz ove kolicine željeza pred- 

meta, što ih gospodje trebaju za svoje odielo (toilete). 
A. još mnogo više, ako se od željeza prave razne stvarce : 
n. pr. kotačići itd. za uru. Odavle možete lahko zaklju- 
čiti, kako se uz rastuću vrednost neizmjerno umuno- 
gostručuje i radnja. 

— Po tom tvori cienu kakova dobra, kolicina nanj 
upotrebljene radnje? ' 

— Tako je Korene! i to isto tako kod vrlo jeftinih kao 
i vrlo skupih stvari. Da se razdrobi vrednost funte kruha, 
koji stoji deset novčića; mogli bi opet naći sve one pre- 
različite usluge, učinjene dok se je kruh mogao jesti. Tu 
vam je pekar, tu zidari, ciglari, koji su sagradili peć 
pekarovu; tu je gospodar šume, čije drvo gori u peći, tu 
mlinar, koji je samlio žito; kamenar, što no je liepo pri- 
redio mlinski kamen; tu je množina radnika, što no su 
gradili pekarovu kuću i mlinarov mlin; tu je napokon 
seljak, koji je zemlju izorao, sjeme posijao, usjeve požeo, 
izmlatio i mnogi drugi, koje je opet seljak trebao ili ih 
još treba u svom poslu. 

— Svi ti primjeri pokazuju, opazi učitelj, da zaista 


množina ljudi radi na najmanjem predmetu i da se do- 


bitak, nastali odatle, dieli medju mnogo osoba. Ali, 
molim vas, neima li i iznimke od toga pravila, koje 
eto veli, da je ciena stvari uviek u skladu sa kolicinom 
upotrebljene radnje? N. pr. nekomu nasmjehne se sreća, 
te nadje — recimo u Kaliforniji ili Australiji — veliku 
gruđu zlata, pa ju proda tako skupo, kao da ju je naj- 
većom mukom i troškom iz rudnika izvadio; ili: netko 
nadje — recimo u Indiji — dragi kamen neobično velik, 
koji vredi više nego li radnja dvađeset tisuća radnika: 
kako se sve ovo slaže sa vašim pravilom? 

— Vaša je primjetba sgodna, gospodine učitelju, nu 
to je iznimka, koja u ostalom ovdje potvrdjuje pravilo. 
Jer zašto se plaća za nadjenu grudu zlata jednaka ciena, 
kao i za isto toliki komad najvećim naporom i troškom 

izkopana i izradjena? Jer zlato tolike težine iziskuje 
radnju, jednaku plaćenoj vrednosti. Tu se nepita, od- 
kuda je zlato, nego se plaća kao što obično svako drugo 
zlato. To isto valja i o nadjenom dragom kamenu. 

Imade u ostalom i više načina, da čovjek mukte steče 
liep dobitak, premda nije ništa našao na cesti. Seljak 
ima n. p. pjeskovitu, neplodnu zemlju, nenosi mu go- 
tovo ništa. Gradi se željeznica, koja će upravo preko toga 
zemljišta. Poduzetnici kupe lošu zemlju i plate ju skupo. 
Takvo je poduzeće obrtničko dalo prvobitno malo korist- 
nomu zemljištu veću vrednost. 

Sjećam vas, kako je vrednost svakoga dobra u Draš- 
kovcu znamenito porasla, odkako se pučanstvo množi. To 
opaža najbolje tko prodaje zemljišta. Ako živiš u mjestu, 
gdje je mnogo zanatlija i obrtnika, i tu štogod posje- 
duješ, možeš najlasnje prosuditi, koliko tudja radnja diže 
vrednost tvoga posjeda. 

— Dašto, primjeti Koren; nu to valja samo za one 
koji imađu štogodj, jer tko neima ništa, malo mu ko- 
risti, ma osjedio u najradenijem gradu. 

— Varate ge. Ako u jednom mjestu oživi obrtnost, 
postaju imućniji svi koji tamo stanuju. Više je posla, 
radnike više traže i bolje plaćaju. Veće je natjecanje 
(konkurencija), više se traži sirovina, a po tom bolje se 
plaća trud seljaku. U građu K. mogao si pred 20 go- 
dina dobiti težaka za 20 novč., a jesi li mu dao još mje- 
vicu vina, upravo su te molili, da ih pozoveš na posao; 
danas već se traži 50, 60 i TO novč. Oko većih gradova 
plaćaju se i po forintu. Tma radnika koji zasluže na 
dan po dva, tri forinta. 

Svi mi ovdje osjećamo taj napredak ; stvari imađu bolju 
cienu, s toga stiče se veći dobitak. Dakako jedan do- 
biva više, drugi manje, ali dobiva svaki. 

To vam je blagoslov radnje, koja je temelj napredka 
i blagostanja. 


ri 

-— To mi je sada sve jasno, primjeti gospodin kot. 
sudae, koji je danas takodjer došao bio medju slušaoce ; ali 
nije mi sasma jasna velika ona razlika, koja se poka- 
zuje u cieni istih stvari. Ako je vrednost njihova u raz- 
mjeru prema trudu, na čem se osniva ta razlika? 

— Na tom, što ljudi gledaju pribaviti si raznih stvari 
i užitaka, odgovori Radenić. Čovjeku se nemili napor, 
koliko može rado mu se ugiblje; česa neće sam, učine 
drugi po njegovoj volji samo ako plati. Potreboće pako 
neodlaze, ostaju. U čovjeka dakle potreboća dosta, ali 
živi i želja ukloniti se trudu, eto u tom tražite povod 


* uslugam i vrednosti stvari. Potreboće vrlo su različite. 


Jednim se čini da nemogu biti ni živiti bez stvari, 
koje drugi ni nepoznaju, n. p. ima ljudi, koji vjeruju, 
da moraju svaki dan koju čašu piva popiti, a ima ih 
na tisuće, koji nikada neokusiše piva, niti neznaju što je 
to. Potreboće rastu, to nije zlo, pače može biti koristno 
osobito siromašnijim, jer se tada više radi i više zaslu- 
žuje. Potreboće razlikuju se u vremenu i mjestu. Još 
pred petdeset godina slabo se osjećala potreba ura u 
Hrvatskoj, a eto danas vidimo u našem Draškovcu go- 
tovo u kući svakoga seljaka drvenu uru na stieni. Mi 
smo napredniji, osjećamo da nam je ura potrebna; ali 
ima sela, gdje osim župnika neima nitko ure u svojoj 
kući. U našoj domovini ima veći dio obćina svaka svoju 
školu; pred šestdeset godina jedva da ih je bilo u cieloj 
zemlji koliko danas u dvie županije. Danas osjećamo, 
da je škola vrlo nuždna, jer si u njoj pribavljamo znanja, 
razvijamo naše duševne sile i tako postajemo sposob- 
nijimi za naše zvanje. 

— Sudeć po vaših riečih, gospodine doktore, morao bi 
čovjek, a i cieli narod biti tim sretniji čim imade više 
potreboća, 


— Toga nisam rekao, jer bi to uzev stvar tako u 


obće bila težka bludnja. Potreboćam neima prigovora, 


sre 

dok radjaju veću marljivost i vještinu, da se pribave 
nuždna sredstva. Nu tko ima više potreboća, nego li ih 
može namiriti, propada. Sve ima svojih granica, pa i 
množanje potreboća. Nije dobro ako rastu samo jedno- 
vrstne potreboće, niti ako rastu nećuđoredne, ili samo 
materijalne ili takove, kojim se može zadovoljiti prosi- 
pavanjem blaga. Zato i tu prosvjetljeni um najbolji kaže 
put čovjeku, a taj put još bolje razsvjetljuju novi obreti 
u znanosti. 


Tu nam se eto daje prilika da potanje ogledamo 


jednu od vrlo mudrih uredaba na ovom svietu. Dok je 
čovjek ubog, i potreboće se njegove ograničuju jedino na 
ono što mora imati za život; sa blagostanjem rastu po- 


treboće, ali s ovimi i ozbiljna volja, da im se zadovolji. - 


Odmah se uzmu izvoditi onakvi predmeti, koje troše 
imućnici, a usljed diobe radnje, koja pojednostručuje po- 
stupak, proizvodi se stvari mnogo i tako jeftino, da ih 
može i siromašniji kupovati. 

Drugačije stojimo sa potreboćami bogataša, koje nisu 
tako naravne, te rastu prema hirom i umisli dotičnika. 
Vrlo su raznovrstne stvari, što ih bogataši za ovakve po- 
treboće traže, nemogu se priredjivati u veliko, dioba 
radnje neda se uporaviti u jednakoj mjeri. Takve potre- 
“oboće skuplje se podmiruju, jer se i skuplje izradjivaju 
dotični predmeti; traži se najme finija i točnija radnja, 
Stvari moraju hiti liepo i ukusno izradjene; nije dakle 
svaki radnik spretan praviti takove stvari, nego samo 
osobito vješti, koje treba bolje plaćat. 

Što se dakle velikim trudom i naporom izradjuje, u 
prometu je skuplje. Nu odavle nemojte suditi, kao da 
se svaka ona stvar velikim trudom izvodi, koje nemo- 
žemo tako lahko nabaviti. Ima radnja, koje se obavljaju 
velikom nategom tjelesnih sila, a za druge opet traži se 
više posebnih svojstva, znanja i vještine. Za one naći 


d- 

ćete uvjek više radnika, nego li za ove potonje, zato su 
one skuplje od ovih. 

Odavle se vidi, da najviše sposobnosti čine razliku u 
dohodeih ljudskih. Ako obični bravar zasluži na dan dvie 
for., vješt mekanik slažuć strojeve može zaslužiti šest do 
osam forinta. Naš primorac, tešuć i klesajuć kamen služi 
jedva dvie forinte, umni kipar pako dobiva za pojedina. 
djela svoja na stotine i tisuće. Obični trgovački pomoćnik 
služi na godinu šest do osam stotina forinta, poslovodja 


* pako u velikoj tvornici, ili kujigovodja u velikoj, bogatoj 


trgovačkoj kući plaća se na godinu sa pet do šest tisuća. 
Špan na imanju bere dvie do tri stotine; upravitelju velike 
gospoštine daje se toliko tisuća, a kad što i više. Slikar, 
koji nam bojadiše sobe, služi jedva toliko da proživi; ali 
slike Rafaela, Julia Clovia (Klovića), Rubensa, Medulića, 
plaćaju se na tisuće i stotine tisuća. 

— Tako se nagradjuju veleumi, primjeti gospodin 
sudac; a veleumi tako su riedki, da je pravo ako se 
sjajno plaćaju. Nu ciena je takva svakako samovoljna, 
više ju opredieljuje ukus nego li prava vrednost. 

— Istina je, što rekoste gospodine sudče. Uzrok tomu 
nije težko naći: što izradi glasoviti slikar ili kipar, 
može biti vrlo liepo, divno, ali nije od preke' potrebe. 
Ipak se ove stvari kupuju, jer ih uzgojem nastale 
potrebe traže. Sjajne radnje umjetnika treba poštovati i 
dostojno cieniti, jer oplemenjuju srdce i ćut ljudsku, ukra- 
suju naš život, te uzdržavaju muževe, nadarene velikimi 
i sjajnimi svojstvi. 

Premda je dakle vrednost stvari u mnogom zavisna 
o tom, kakovu joj važnost davaju ljudi, ipak je nedvoj- 
beno, da na nju isto tako djeluje i radnja. 

— A molim vas, gospodine doktore, je li kakova raz- 
lika medju korišću i vrednošću stvari? 

— Jest. Korist stvari je ono svojstvo, usljed kojega 
može stvar podmiriti koju potreboću našu; naprotiv vred- 

nost stvari zavisi o tom, koliko je potrošeno drugih do- 
bara dok se je jedno izradjivalo. A da bude stvar jasnija 


dodajem, da ciena stvari nije ništa drugo 


nego njihova vrednostunovcuizražena. Vred- 
nost najme nezavisi o noveu, novac je samo udobno mje- 
rilo, da se izmjeri vrednost. Ima stvari vrlo koristnih, 
koje ipak neimaju nikakove ili neznatnu vrednost, jer ih 
možeš imati koliko hoćeš badava ili za neznatni trošak ; 
druge opet malo koriste, a ipak imadu znamenitu vred- 
nost miene, jer se mučno do njih dolazi, pošto su u obće 
riedke ili su riedki talenti, što ih tvore. 

To nije sve. Govoreć o vrednosti stvari nevalja zabo- 
raviti, da je ona vrednija, u koliko nas riešava truda i 
muke, bez koje se neda napraviti. Moguće da je n. pr. 
Petar izradio stvar kakovu velikim trudom, zanj možda 
je i mnogo vredna, ali za nas ne, ako možemo od Pavla 
nabaviti isto takovu stvar, ali jeftinije, jer ju je Pavao 
manjim troškom priredio. Naprotiv može za nas stvar 
kakova mnogo vriediti, prem je neznatnim trudom na- 
činjena, jer bismo se vrlo izmučili, da ju moramo sami 
praviti. Eto koliko upliva služba i radnja na vrednost 
stvari. U istinu možda neznatna stvar može ipak biti 
znamenita za onoga, koji ju dobiva. Tko proda drugomu 
dragi kamen, nečini se ta usluga znatnijom; nu bogata 
gospodja osjeća se sretnom, ako se može nakititi takvim 
blagom, pa rado plati koliko se traži; njoj se dakle 
čini dragocjena usluga. Imućnik platit će velik novac, 
da čuje glasovitu pjevačicu. Ob onom novcu mogla hi 
proživiti ciela obitelj možda sedam ili osam dana. A 
ipak se daje pjevačici. A što čini zato pjevačica? Pjevom 
svojim razblažuje čovjeka, ugodno ga zabavi, a ljudi 
traže veselja, kao što se rado ugiblju žalosti ili trudu. 
Čim više drže do kakove slasti, tim ju skuplje plaćaju, 
kao i druge stvari. 


== 

— Ja bih ipak rekao, primjeti Gvozdić, da to neima 
smisla. Ta čemu bacati tolik novac za prolaznu slast, ili 
da zadovoljiš svojoj taštini? 

— To je istina, ali ljudi ostaju uvjek ljudi. Neimuć- 
niku takov je trošak skroz suvišan, nerazumije ga; nu 
ako se netroši na nevaljane ili nećudoredne stvari, nije 
štetan. Čovjek ima duh i tielo, i onaj treba hrane, traži 
užitaka, a takovih daje umjetnost, koja oplemenjuje 
srdce, razblažuje duh, potiče odlične talente da se usa- 
više. Trošeć na onakove stvari dižu se novi obrti, kojih 
inače nebi bilo, pružajuć liepu zaslužbu radnikom. 

— Gospodine, bome nije liepo, da upravo ovakovi 
obrti najviše noge, koji dvore razkoši i taštini ljudskoj ? 

— Bolje je, prijatelju moj tako, nego da se skupo 
plaćaju i oni radnici, koji priredjuju sredstva potrebna 
svakdanjemu životu. Bolje je, da su skupi oni predmeti, 
nego ova sredstva; a morala bi i ova poskupiti, da se 
daje velika plaća radnikom. Što bi radnik ovdje više 
dobio u većoj plaći, morao bi više izdati kupujuć po- 
trebne stvari za sebe i obitelj. 

— Na to nisam pomislio, odgovori Gvozdić, 

— Na ovo dodat ću još jednu opazku, pa onda završiti. 
Svaki radnik želi što više zaslužiti, ja to razumijem; nu 
s druge strane valja pamtiti, da se radnja može platit 
Samo razmjerno prema vrednosti i koristi njenoj. Svaki 
je radnik ujedno i kupac; kad kupuje gleda da što manju 
cienu plati, i nikomu nije palo na um platit više, nego 
li misli da stvar vriedi. Ako sve u jedno sakupimo, o 
čem smo do sada govorili, vidimo, da se vrednost dobara 
ravna prama obavljenoj radnji ili uslugi, priznavajuć 
ipak, da korist stvari, riedkost, trud i napor kod proiz- 
vadjanja takodjer prinose mnogo k toj vrednosti. Bit će 
još prilike razmotrit važne posljedice, koje odatle na- 
staju; prije pako mora se govoriti o noveu, u kojem se 
izrazuje ciena stvari i dobara. 


TRINAESTI RAZGOVOR. 


NOVAC JE SREDSTVO MIENHE I MJERILO CIENE ILI VRED- 
NOSTI. — VJERESIJA. I PAPIRNI NOVAC. 


Nade u dobru žetvu sad su izviestne. Usjevi stajahu 
prekrasno. Pučanstvo idjaše radostnije na posao, zanatlije 
dobivahu više naručbina, obližnja tvornica šečera uzeo 
opet u većem obsegu raditi, s toga primi natrag u po- 
sao nekoliko radnika, što no ih je morala prije odpu- 
stiti. Neprimi svih, jer su neki bili našli drugdje mjesta i 
zaslužbe. Kad je ono hila nevolja na vrhu, odluči država 
graditi neke nove ceste, gospodarstvu vrlo potrebne. Tim 
se pružila zaslužba potrebnikom, stvorilo koristno sred- 
stvo prometno. Šteta samo, da sui tu, kao i kod drugih 
podhvata, najdeblji kraj odnieli poduzetnici, ponajviše 
ljudi tudjinci. Pokazalo se i ovaj put, da je to štetno 
za državu i pučanstvo. Nada u dobru ljetinu uguši zlo- 
volju pučanstva sbog te neopreznosti. 

Kad je opet sliedeće nedjelje došao Radenić medju 
mnogobrojne slušaoce svoje, poče govoriti o novcu, 
Ovo mu se činilo tim potrebitije, čim upravo o novcu 
vladaju različite predsude i krivo shvaćanje. Uze ovako: 

— Spomenuli smo već, da usluge i stvari imađu vred- 
nost. Nu ta se mora nekako izraziti. Zato izumiše ljudi 
posebno dobro, posebnu stvar, kojom se mjeri vrednost 

ostalih stvari, koje se u prometu rabe kao obćenito sred- 
stvo miene. To je novac. Svatko pozna novao, svatko si 
ga želi; novac je znamenito sredstvo u prometu i gospo- 
darstvu, a ipak jedni o njem krivo govore i misle, a 
drugi neznaju njegova zadatka niti njegove naravi. 

Potreba je uvela novac. Sa čovjekom nije nastao 
i novac, Dugo vremena nije se rabio novac, nego se je 
stvar zamienjivala za stvar, dobro za dobro neposredno, 
bez ikakova posredovanja treće stvari, n. p. vreća žita 
dala bi se u zamienu za komad kože, drvo za obuću, 
itd. Poviest nam kazuje, da je ovakova neposredna za- 
miena svagdje vladala u prvobitnom (primitivnom) ljud- 
skom družtvu. Uvidit ćete sami, da je to tegotno i ne- 
udobno. Jer često se dogadja, da jedan treba stvari, 
koje mu drugi nemože dati, a isto tako moguće je, da 
drugi poželi našu stvar, ali nemože nam u zamienu 
dati onoga, što želimo ili što bi trebali. S toga morali 
bi kadšto u zamienu uzeti dobro, kojega netrebamo, koje 
nam dakle nekoristi, da ga kod druge, možda treće 
ili četvrte zamiene ustupimo za stvar potrebnu. Tim se 
pako gubi mnogo vremena, osujećuje se kolanje dobara, 
nije moguća dioba radnje, a s toga niti se nemože raz- 
vijati gospodarstvo. 

Jednim primjerom pokazat ću vam, koli je mučno ne- 
Dosredno mienjati stvari jednu za drugu. Eno vam na- 
šega majstora krojača Iglića. Recimo on treba kruha, 
vina i drva. Jedno odielo, što ga sašije, vriedi toliko, 
da bi se zanj moglo sve ovo n baviti. Ali eto neprilike, 
nemože naći čovjeka, koji bi imao svih onih stvari, jedan 
ima kruha ali neima vina, drugi ima drva, ali neima 
kruha ili neima vina. Gotova odiela nemože razrezati 
na više komada, jer bi tim izgubilo kao odielo svaku 
vrednost; tu ima sredstvo miene, a ipak se miena ne- 
može obaviti. Drugi primjer. Netko ima kravu, koju bi 
mogao zamieniti, treba mu odielo, ali što će, kad krojač 

neće krave, jer je neima kamo metnuti ni čim hraniti. 
Svih ovakvih potežkoća i neprilika nestaje, čim se pro- 
nadje roba takove kakvoće, da ju svatko rado prima u 
zamienu. Takovu robu zovemo novac. 

— Zar je novac roba, gospodine doktore, upita uči- 
telj, — tako kao što je koža, vuna ili druga roba? 

— Mislio sam da će se ovako pitati. 

Da, tako je: novae je roba, a što da i bude drugo 
nego roba? Ako seljak odveze svoje vino u grad i proda 
za novac, on u istinu dajuć za novac u zamienu svoje 
vino, ili svoj kukuruz, kupuje novac. Ako je seljak u 
stisci sbog novca, dati će i više svoga vina za istu ko- 
licinu novca; kao što obratno, ako krčmar više treba 
vina, nego li seljak krčmarova novca, daje mu zanj više 
novca. Kupnja i prodaja u istinu nisu drugo nego 
miena, u kojoj jedan daje novac, a drugi robu. Obično 
zovemo onoga, koji daje robu, prodavaocem, a kup 
cem pako onoga, koji u zamienu daje novac. U istinu 
pako oba su u isto vrieme kupac i prodavalao, 

— Kovanje opredieljuje vrednost novca, opazi vla- 
stelin Novak. Sudim dakle, da država može, ako samo 
hoće, imati novca koliko hoće. Treba samo da mu povisi 
vrednost. Tako bi se mogla bakrenomu dati vrednost 
srebrna, a srebrnomu vrednost zlatna novca. 


— Neide tako moj gospodine; vrednost novca netrpi | 


nikakove samovolje. Nitko nemože dati noveu vrednost, 
koja ga neide po njegovom svojstvu. Kovanjem netvori 
se vrednost novca, ono tek potvrdjuje, da u novcu ima 
stanovita kolicina kova (metala) dragocjena, koja toliko 
i toliko važe. Svaki komad zlatna ili srebrna novca mora 
imati stanovitu kolicinu čista srebra ili zlata. 

— Poviest nas uči, zače g. učitelj, da su vladaoci 
dosta često metali manje čista kova u novac, da tako 
namaknu novi dohodak, da si pribave sredstva za svoje 
vlastite ili državne potreboće. A je li to bilo prohbitačno ? 

— Nije, to potvrđiše zle posljedice, što no su odatle 
nastale. Ohćinstvo, koje htjedoše varati novcem pogor- 
šanim u sadržini ili težini, opazi doskora, da-se tu kuje 
i izdaje lažni novac. Zato se je u novac manje vjerovalo, 
manja mu se vrednost davala, dočim su sve ostale stvari 
postajale skupljimi, za koliko je novac manje vredio. 
Ovo krivotvorenje novca dogadjalo se u prošlih vjekovih, 
dok se još nije poznavala narav novca i zadatci njegovi 
u prometu. Pohlepa i nepoznavanje stvari mogoše zavesti 
vlade na takova obće štetna djela. Sada se nedogadjaju 
takove povrede privatnih i obćih interesa; sada se za- 
konom u saboru stvorenim odredjuje, koliko ima svaki 
komad novca vagati (težina), i koliko da je u svakom 
čista kova (sadržina novca). Za sitni novac moram ipak 
opaziti, da se vrednost njegova ustanovljuje dogovorom 
neovisno o vrednosti njegova kova, i to daje mu se oh- 
ćenito veća vrednost, nego li bi ju gledeć na kolicinu i 
kakvoću kova imao dobiti. 

— To nije dobro, reče Škudić; ako sitni novac neima 
vrednosti, koja mu se nadieva, čemu ga kuju? Zar nebi 
bio dovoljan samo zlatni ili samo srebrni novac? 


— Nebi, odgovori Radenić. U prometu treba sitnog i 


krupnijeg novca. Naročito u prometu sitnijem, t. j. gdje 
se kupuju i prodavaju stvari na malo, na novčiće i de- 
setine (deset novčića), vrlo je nuždan sitni novac, hez 
njega nebi se dali oni poslovi obavljati. Sitni pako novac 
nemože se kovati od srebra, a još manje od zlata, jer 
bi bio tako malena oblika, da bi se čovjek uvjek morao 
bojati da ga neizgubi. Promislite, kakov bi to bio novčić 
od srebra ili pače zlata? Ta jedva bi ga mogao prostim 
okom vidjeti. Istina, sitni novae dobiva svoju vrednost 
po dogovoru. Ali zato nitko nije dužan pristati, da mu 
Se veće svote izplaćuju u sitnom noveu, a vlade se ob- 


vezuju, da će samo toliko kovati sitna novca, koliko ga 
ć * € 

upravo treba. Ovo su poglaviti razlozi, zašto se i sitni 
novac svagdje prima bez prigovora. 


— Ali ima ipak i sitna srebrna novca, primjeti seljak : 


Miletić. 


— Dakako, ali u svakom komadu manje je srebra, , 


nego li bi ga moralo biti gledeć na udarenu mu vred- 
nost, što opet nije zapreka kolanju sitna novea. Razlog 
je tomu isti, što ga spomenuh malo prije o sitnom novcu 
u obće. 

U ostalom vrednost se novca mienja, kao i vrednost 
drugih. predmeta. Znadete, da se od zlata i srebra ne- 
pravi samo novac, nego i različita roba: uresi, posudje, 
kao žlice, noževi, čaše, itd.; a mnogo se potroši srebra 
i zlata na posrebrivanje i pozlaćivanje raznih predmeta. 
Za sve ovakove radnje mora se zlato i srebro kupiti, kao 
što se kupuju i drugi kovovi, a cienu njihovu opredie- 
ljuju troškovi proizvadjanja, t. j. troškovi kopanja, kao god 
i drugih kovova. 

Srebra ćeš malo naći skroz čista, nego ponajviše po- 
miešana sa drugimi tvarmi, od kojih ga treba razstaviti, 
što opet zadaje mnogo troška. Rude srebrne valja dugo 
iskati, obično se nalaze daleko u utrobi briegova, odakle 
ge vadi srebro silnim trudom i ogromnim troškom. 

Zlata istina nalazi se više čista, t. j. nepomiešana sa 
drugimi tvarmi, ali je zlata u obće manje, ono je redje, 
pa je s toga i mnogo vrednije od srebra. Zlato dobiva 
ge na dva načina, ispiranjem iz pieska, pa onda iz tako- 
zvanih zlatnih žila, što no se nalaze obično u sredini 
vrlo tvrda kamena. Ako je ono prvo, narede se posebne 
spreme kraj zlatonosnih rieka, tu se piesak izpire i tim 
dobivaju malena zrnca zlata. Medju hrvatskimi riekami 
poznata je Drava kao zlatonosna, u njoj bo ima zlatnoga 
pieska, koji se izpire osobito kraj Drnja. U susjednoj nam 
Bosni spominju se rieke Bosna, Vrbas i Lasva kao 
zlatonosne. 


Ž 


pe 

Više se dobiva zlata kopanjem. Tvrdi se najme kamen 
velikom mukom i pomoćju skupocjenih strojeva razdrobi, 
pa u njem sadržana zrnca zlata povade. 

— Ja sam čitao, primjeti gospodin učitelj, da Kali- 
fornija obiluje tolikim zlatom, da ga rudar može u jedan 
dan naći za petđeset i više forinta, da se mogu naći 
ciele grude zlata težke više funti, a vredne po 20 i više 
tisuća forinta. 

— To je istina, gospodine; ali to nije pravilo nego 
iznimka. Mnogo se je o tom bogatstvu pisalo i govorilo, 
pa — kako često biva — i mnogo pretjerivalo. U Kali- 
forniji imade zlatonosnih rieka, i tu se je izpiranjem 
jedno vrieme dobivalo u istinu mnogo zlata; a stranom 
bilo ga je iu naplavljenih slojevih, koji ležahu pod korom 
zemlje, odakle su ga kopanjem vadili. Ljudi navališe ja- 
tomice kopati, i tako su ova vrela zlata do brza iz- 
crpili. Imado još zlatnih ruda, ali tu je kopanje vrlo 
tegotno i skupocieno. Mnogo obilnije ima zlata u Au- 
straliji, ali ni tamo ne u tolikoj mjeri, kako se pripo- 
vieda. I u našoj domovini ima zlata, naročito imade ga 
u bielutku izmedju Našica i obiuh Gradiška. Daleko je 
bogatija Bosna na zlatu i srebru. Zlata ima u Bosni čista 
i pomiešana sa drugimi rudami; čista srebra i sre- 
brnih rudača nije se do sada našlo, ali zato ima obilno 
srebra u olovu i bakrenih rudača. U obće je la krasna 
zemlja bogata na svakom daru božjem. 

Nu premđa je toliko obilje zlata, ipak se nije zna- 
menito promienilo razmjerje vrednosti zlata prama srebru. 
Ono je sve do najnovijega vremena stajalo po prilici kao 
1 prama 15%; to će reći: da je: zlato 15//, puta vred- 
nije od jednake kolicine srebra. 

— A var je to razmjerje uvjek jednako ? 

— Nipošto, odgovori Radenić; izkustvo pokazuje baš 
protivno, Ako dva predmeta podmiruju po prilici iste 

potreboće, i ciene njihove po prilici. jednako rastu i pa- 
daju, što ge može opaziti n. p. kod živeža. Čim pako 
jedno dobro postane razmjerno skuplje od drugoga, . više 
se traži ovo posljednje, zato i njegova ciena opet raste, 
dočim onoga drugoga pada, dok se opet ciene izravnaju. 

Nu prije, nego li se ovako izjednače, poremećuje se 
ravnovesje; nikako nismo sjegurni, hoće li se podpuno 
povratiti ono ravnovesje, jer se medjutim može dogoditi, 
da se trošak kopanja i priredjivanja jednoga kova umanji, 
dočim je kod drugoga nepromienjen ostao, ili je pače 
porasao. Zato i imade većina država jednovrstnu vred- 
notu (valutu), najme srebrnu ili zlatnu valutu, t. j. vlada 
odredi, da se samo iz jednoga kova kovani novac ima 
smatrati zakonitim platilom, i da je samo takov dužan 
svatko u državi primati. U Englezkoj ohstoji već dugo 
zlatna vrednota, takova je počam od g. 1872. uvedena i 
u Njemačkoj, pa se sprema i više država, da uvedu 
zlatnu vrednotu. Kod nas postoji srebrna austrijska vred- 
nota počam od g. 1858, prem kola više papirnoga nego 
li srebrnoga novca. U Francezkoj imadu dvovrstnu vred- 
notu: zlatnu i srebrnu. 

— A sada razumijem, primjeti vlastelin Sever, zašto 
je ciena našemu dukatu nestalna, čas viša čas niža, do- 
čim se u Francezkoj uvjek može jedan Napoleondor raz- 
mieniti za 20 franaka. Molim vas, nebi li bilo shodnije, 
da se i kod nas uredi vrednota kao i u Francezkoj, tad 
bi barma nestalo nesjegurnosti glede ciena cekina. 

— Varate se gospodine, ta nesjegurnost nebi izčeznula. 
Gdje jednako kola zlatni i srebrni novac, tu mora dr- 
žavna vlast odrediti neko razmjerje vrednosti jednoga 
kova prama drugomu. Tako je. učinjeno u Francezkoj. 
Nu takova odredba državne vlasti ima smisla samo dotle, 
dok odgovara okolnostim prometa sa zlatom i srebrom, t. j, 
dok-i drugdje to razmjerje, edje ga zakon neopredieljuje, 


o 

obstoji onako kako su ga odsjekla narodno-gospodarska 
pravila o cieni. Čim se pako razmjerje na tržištu pore- 
meti, nevriedi više ni ono što je zakon odredio, t. j. od- 
redba zakona gubi svoju prirodnu podlogu, jer se ure- 
djuje i podržaje nešto zakonom česa u istinu neima. 
Nu tada je odredba o razmjerju nepravedna, jer ako 
vrednost jednoga kova poraste, svatko plaća obično sve 
novcem izkovanim od kova manje vredna, n. p“ dužnik 
plaća svoj dug u srebrnom novou, ako je srebro jefti- 
nije, prem da mu je vjerovnik uzajmio novac u zlatu. 
To je dakako štetno za vjerovnika, a nemože prisiliti 
svoga dužnika da mu plati u zlatu, jer se srebrni i zlatni 
novac moraju jednako primati. Eto kakovih neprilika čini 
takovo uredjenje novca zemaljskoga; a što istom da rek- 
nemo o prometu vanjskom, u kojom se neprima kovani 
novac, nego samo zlato ili srebro prema njihovoj vred- 
nosti kao i druga roba. 

— A zašto ima Englezka zlatnu vrednotu ? upita učitelj. 

— Jer je Englezka bogata i jer se može pohvaliti 
velikom domaćom i vanjskom trgovinom. Zlato je znatno 
wrednije od srebra; malen komadić zlata mnogo vredi, 
lasno se nosi i vozi, čega svega neima kod srebra. 

— Hm, to mi se nečini praktično od praktičnih En- 
gleza, opazi vlastelin Novak. Ta srebrni novac valjda 
rabe i oni, osobito u sitnijem prometu, srebro se pako 
mienja u svojoj cieni, to je dakle za nje daleko nepri- 
ličnije nego li su za nas cekini, jer ovih manje trebamo. 

— Da je tako, gospodine Novače, Englezi bi zaista 


zaslužili vaš prikor. Ali nije tako. U Englezkoj se od 


srebra kuje sitni novac, a znadete, kakovim potrebam 
služi sitni novac. Trebaju ga uvjek u takvih poslovih, gdje 
se nemože upotrebiti zlatni, zato mu je vrednost stalna. 
Tako je i u Njemačkoj. Veći, krupniji komadi novca 
kuju se od zlata, a sitniji počam od komada po pet maraka 


pa dolje sve do jedne marke od srebra. Marka je u Nje-: 

mačkoj računska jedinica kao kod nas n. p. forinta. Osim 


marke još se kuju od srebra komadi od petdeset i dva- 


deset fenika, ostali još sitniji novac je od bakra.!) 
Svim se vrlo svidjao novac, koji toliko vredi, a ipak 

se .lasno prenosi. Zato upita netko od slušaoca, zašto se 

u cielom svietu nekuje zlatni novac jednakoga iznosa? 
— Bilo bi vrlo koristno, da se takova šta izvede, od- 


govori Rađenić, nu to je vrlo težko. Često se kroz više: 


godina dogovaraju samo dvie države o tom, kako će ko- 
vati jednaki novac, n. p. talir, koji bi jednako valjao u 
jednoj i drugoj državi, pa se nemogu pogodit. Kako istom 
da se porazumije njih deset ili petnaest? — Idmo dalje. 

— Oprostite, gospodine doktore, zakrči mu rieč Gvozdić, 
jedno sam želio znati, a niste nam pripoviedali. Jesu li 
naši predji, stari Hrvati takodjer imali cekina i forinta 
srebrnih kao i mi danas? Jesu li u obće narodi odmah 
od početka pravili novac od zlata ili srebra? 

— Gle, dobro da ste me sjetili, bio bih inače zabo- 
ravio. Kad su u obće ljudi počeli služiti se u mieni po- 
sebnim dobrom kao noveem, uzimahu za to onakove 
nredmete, koje je ovaj ili onaj narod držao za vrlo ko- 
ristne te ih svatko rado primao, budući sjeguran, da si 
može za nje u svako doba pribaviti drugih stvari. Ta- 
kovo pako dobro, imajuće obće priznatu vrednost nebijaše 
u prvi mah zlato ili srebro, nego drugi predmeti. Negdje 
bijaše koža, drugdje rogata marva, napose volovi; kod 
ovoga naroda školjka, kod drugoga duhan, ili koja druga 
bilina. Kasnije dodju na red kovovi, kao mnogo spretniji: 
željezo, olovo, kositar, bakar, napokon zlato i srebro. U 
obće može se pouzdano tvrditi, da narodi manje obrazo- 
vani upotrebljuju kao sredstvo miene obična dobra, ko- 
jimi se podmiruju prieke potreboće; a u koliko napre- 


') Jedna marka po pravu vredi naših 50 novč. u srebru, al se 
tako neračuna, nego po tečaju (coursu) pa stoga se i mienja 
tečaj marke; obično se sada uzimlje po 56, 57 novč. a. vr. 

duju u prosvjeti, gospodarstvu, biraju zato dragoejenije 
predmete. 

Narodi, kojim je lov glavno zanimanje, neidu daleko, 
kožu životinje vrlo ciene, jer ju mogu za svašto upotre- 
biti, njom pazariti itd. To je njihov novac. Poviest po- 
kazuje, da su kožu, osobito finije vrsti, rabili i onda kao 
novac, pošto je gospodarstvo već davno izgubilo prijašnji 
značaj te poljodelstvo postalo glavnim zanimanjem pu- 
čanstva. U Rusiji u srednjem su vieku rabili samu- 
rovinu, a osobito kunovinu kao novac. Maleni komadići 
kunovine kolahu kao predstavnici ciele kože, kao što 
danas kolaju note bankine ili assignati. I početkom no- 
voga vieka u Rusiji rabila se je koža kao novac. Pismeni 
spomenici iz hrvatske poviesti srednjega vieka do- 
kazuju na mnogih stranah, da su Hrvati ne samo u ga- 


odanjoj Hrvatskoj nego i u Bosnoj, imali svoj vlastiti 


kovani novac, a uz ovaj da je kunovina mnogo se ra- 
bila kao obće mienjalo. Još i dan danas imade u Ame- 
rici plemena, kojim koža obavlja one poslove, koje kod 
nas srebrni ili zlatni novac. 

Plemena pastirska, kojim je stočarstvo jedino. zani- 
manje pa i narodi baveći se poljodelstvom u prvo vrieme 
gospodarskoga života upotrebljuju za to marvu, jer je 
ona vrlo dragocjeno dobro, glavno ili poglavitije sred- 
sivo bogatstva. Tako bilo kod starih naroda: Perzija- 
naca, Egipćana, Grka, Rimljana i Slavena. Još i dan 
danas cieni se u Islandiji vrednost posjeda po vred- 
nosti krave; stanovnikom Laponije sjeverni jelen naj- 
veće je bogatstvo. Još u početku našega stoljeća bijahu 
Kirgižanom ovce i konji sredstvo prometno kao nam 
novac; u našoj pobratimskoj zemlji Crnojgori tako- 
djer se u domaćem prometu često rabi ovca u istu 
svrhu. ' 

Kovovi došli su kasnije u porabu kao novae, i to opet 
najprije u onih predielih, gdje je bilo željeza, bakra, 

olova, zlata i srebra. Da narodi neprosvjetljeni neznaju 
cieniti dragocjenih metala, to potvrdjuje poviest. Rimski 
historik Tacit pripovieda, da su stari Germani voljeli 
srebro nego li zlato, a nije tomu baš tako dugo, što su 
Kurdi u prometu rado davali zlato za jednaku kolicinu 
srebra, pače i bakra. U Šparti kolaše željezni novac. 
U ostaloj Grčkoj prije srebro pa onda tek zlato. U rimskoj 
državi kad se je počeo rabiti novac od kova, najprije se zato 
upotrebio bakar, kasnije srebro i napokon zlato. Pripovio- 
daju, da je 269 godine prije rodjenja Isusova kovan u Rimu 
srebrni novac, a 62 godine kasnije zlatni, nu srebro ko- 
laše kao glavni novac sve do vremena careva, kada je 
ustupilo mjesto zlatu. U srednjem vieku najprije su ta- 
lijanske države rabile srebrni pa onda zlatni novac; za 
njimi se povede “Fuglezka. Vele da je kralj englezki 
Henrik III (f 1272) prvi kovao zlatni novae. 

Već sam spomenuo, da je Hrvatska kraljevina imala 
svoj vlastiti novac, pa to još mnogo vremena pošto. je 
došla bila u savez s Ugarskom. — Tako je u srednjem 
i više stoljeća u novom vremenu srebrni novac bio glavno 
sredstvo kolanja; istom u našem stoljeću počimlje se 
uvoditi zlatni novac, koji bi mogao s vremenom srebi- 
nomu oteti sadanju važnost. Mislim, da će vam drago 
biti, ako ovom sgodom ragložim u kratko glavna pra- 
vila, na kojih se osniva novac danas u našem carstvu, 
koji valja takodjer u Hrvatskoj. 

Već je prilično dugo, što se mi Hrvati služimo nov- 
cem, koji valja u cieloj carevini. Po zakonu valja kod 
nas srebrni novac (srebrna vrednota, valuta), prem 
da vidimo u istinu malo srebrna, ali tim više papirnoga 
novca. Do g. 1858. brojili smo na evancige i forinte. To 
svi dobro znademo, kao što se sjećamo i novca, koji se 
je zvao šain, ali je to opet druga stvar, o kojoj ću 
kasnije govoriti. U jednu forintu išle su tri evancige (dva- 

desetice) ili 60 krajeara, a u cvancigu 20 krajcara. 


Iz jedne funte čistoga srebra kovala je vlada 20 for. 


srebra. Osim toga tekle su škude obične, škude križe- 
vače, kovali se cekini veći i manji. To se promienilo 
rečene god. 1858., jer je tada uvedena t. 2. austrij- 
ska vrednota. Po zakonih, kojimi se ta uredjuje, te- 
melj je kovanju novca funta novčana, koja ima 500 
grama; to je jedinka novčane teže. Od 1 funte čista 
srebra kuje se 45 forintača srebrnih; to zovu mjerilo od 
45 for. Jedna forinta je računska jedinka. Forinta ima 
sto novčića (solda). Osim toga kuju se i četvrti forinte, 
t. j. komadi od 25 nov. Tko umije čitat, naći će na sre- 
brnih forintačah napise u raznih jezicih. Kako je sada 
nekadanja carevina razpolovljena na dvoje, svaka polovica 
kuje svoj novac, ali po skroz jednakih pravilih, tako da 
ge može reći: novac je posve jednak, bio kovan u Beču 
ili Pešti. Na noveu kovanu u Beču stoji napis na la- 
tinskom jeziku, dočim je novac u Pešti kovan označen 
napisom u magjarskom jeziku. Moram reći, da su Be- 
čani pravedniji, jer u zemljah, spadajućih pod Beč 
ima raznih naroda i jezika, pa jer se nemože novac 
označiti u jeziku svakoga naroda, izabran je jezik la- 
tinski, kojim negovori ni jedan narod, a izobraženi ljudi 
razumiju ga. U Ugarskoj ima takodjer Niemaca, Ru- 
munja, Slavena, pa ipak je napis novea sastavljen samo 
na magjarskom jeziku, zato i malo tko razumije u Hr- 
vatskoj onaj napis, jer se kod nas nerazumije magjarski. 

Od srebra kuju se još dvadesetice i desetice (20 i 10 
novč.), a od bakra: komadi od četiri novčića, jedan i 
PO ("/) novč. Od zlata kuje se u Ugarskoj nova vrst 
cekina (dukata) po 4 i 8 for. (10 ili 20 franaka). — 
Ovaj i ovako kovani novac valja samo ovdje kod nas kod 
kuće, t. j. u obsegu austro-ugarske monarkije, ali izvan 
nje nevriedi kao novac, kao što nevriedi ni kod nas 
ruski, francezki, talijanski ili njemački novac. 

Razloživ to, da vidimo sada kako su bogati rudnici 
zlata i srebra, odkriveni u našem stoljeću, djelovali na 
cienu robe u obće. Razumije se, da je roba razne vrsti 
tim povodom poskupila. 

— A zašto? zapita Gvozdić. Ja sam mislio, da bi 
moralo sve jeftinije biti kad ima toliko srebra i zlata. 

— Tako misle jamačno i mnogi drugi i nevjeruju, 
kad im čovjek protivno kaže. A ipak je tako. Da vi- 
dimo. Kad bi vi, prijatelju Gvozdiću, hotjeli zamieniti 
svoju robu za tudju, bi li voljeli dati u zamienu robe 
koje imate mnogo, ili koje posjedujete malo? 

— Naravski, volio bih odstupiti od one, koje imam više. 

— Dobro. Sad uzmite na um, da se s novcem ima 
kao i sa drugom robom. Čim više imamo novca, tim 
ga voljnije dajemo za druge predmete. Sada ima nedvoj- 
beno u kolanju (cirkulaciji) više novca, jer su nadjeni 
obilni rudnici zlata i srebra i jer tu djeluju još neke 
druge okolnosti; sad si svatko laglje pribavi novca; 
s toga je svatko pripravan za isti predmet više platit u 
novcu, nego li do prije. Eto zato je sada gotovo sve 
skuplje nego li bijaše prije. 

— Po tom, gospodine doktore, obilje novca mora se 
smatrati nesrećom, jer radja skupoću, dočim malo novca 
čini sve jeftinije. 

— Nije tako; često je novac riedak, jer u obće neima 
glavnice, neima zaslužbe, jer se, riečju, malo proizvadja ; 
a to nije put do blagostanja nego do siromaštva. 

Ako je obilje novoa uzrok, da su ostale stvari skupe, 
nije to za promet u obće štetno. Istina, za isti predmet 
moraš sada više novca platit nego li prije; ali zato se 
ima i zaslužuje više novca, pa je ta ciela skupoća samo 
prividna. Ako radnik daje više novca za hranu, zato 
ima i veću plaću, t. j. dobiva u ime plaće više novca, 
pa može i nešto više platit; ako obrtnik skuplje plaća 

meso, kruh, drvo, zato opet prodaje skuplje svoju robu. 
I to je gotovo u svakom stališu i svakom zvanju. 

Zato treba pomno razlikovati pravu vrednost stvari od 
Giene, koja se za nju mora platit, a ne manje razlikovati 
medju koristnom i štetnom skupoćom i jeftinoćom. 

— Ja još dopuštam, gospodine Radeniću, oglasi se 
stolar Stranski, da usljed skupoće živeža porastu plaće 
radnika, težaka itd., ali to se nedogadja kod nas maj- 
stora; mi siromasi moramo ipak sve skuplje kupovati i 
plaćati. 

— To je istina, nu morate priznati, da i vi sve svoje 
skuplje prodajete, kako sam naglasio malo prije. Veće 
blagostanje daje vam prilike više uraditi i više prodati, 
a tim stičete i veći dobitak. To valja za vas kao i za 
druge majstore. Vi bome neštedite svoga kupca, nego 
tražite od njega višu cienu, jer je sve skuplje; a to vam 
nitko razuman neće zamjeriti. 

Ima ipak nekih osoba, koje umaljenjem vrednosti novca 
ništa nedobivaju, pače trpe štetu. Mislim tu činovnike i 
sve one, koji živu o stalnoj plaći. Nu glede činovnika 
moram opaziti, da su gdjekoje države u naše doba, gle- 
dajuć nepovoljno stanje njihovo, nastojale mu doskočiti 
povišenjem plaće, a tako morat će i u buduće od vre- 
mena do vremena; država bo i družtvo trebaju vještih 
i savjestnih činovnika, a nitko nebi htio državi i družtvu 
služiti, ako se nepopravi nerazmjerje u plaći njihovoj. 

Neima većega zla za državu i obćinu nego li su ne- 
znalice i nepouzdani činovnici; poslovi zapinju, ili se 
naopako riešavaju, veliki interesi upravo propadaju, a 
narod strada ne samo pod lošom upravom nego i pod 
Pritiskom takvih ljudi, koji su uvjek bezobzirni i ne- 
brižni. Naprotiv umni i pouzdani činovnici pravi su bla- 
goslov za narod. To znademo mi ovdje najbolje, koji 
imamo hvala bogu sada vješte sudce i županijske či- 
novnike, a znamo kako je prije išlo u našem kotaru. 

Na kvaru su donekle i onakovi pojedinci, koji su prije, 
dok je novcu bila veća vrednost, uzajmili državi, obćini ili 
posebnikom, pa im se sada plaćaju jednake kamate kao 
i nekoč, prem novac manje vriedi. 

Naprotiv neki stališi upravo dobivaju umaljenjem vred- 
nosti novca, n. p. zakupnici, koji su uglavili na mnogo 
godina zakup, jer oni plaćaju sada istu zakupninu kao i 
prije dok je novcu bila veća vrednost; dužnici, koji od- 
plaćuju svoj dug na obroke kroz mnogo godina n. p. 
20 ili 80. 

— I sada razumijem, primjeti obćinski bilježnik Iva- 
nov, da ciena svačesa raste kad ima više novca. Ako 
ima više novca može ga se i više izdati; stvari poskupe, 
treba dakle više novca, da se nabave, a novac sam sada 
manje vredi, čim se opet uzpostavlja u jezgri prijašnje 
stanje. 

— Neimate pravo gospodine, odgovori Radenić. Ako 
se umnažanje novca temelji na zdravih odnošajih, tada 
se zaista umnaža i bogatstvo zemlje. 

Ako padne ciena stanovitih dobara jer ih ima mno- 
žina u zemlji, raste obće blagostanje, jer ovo nestoji samo 
u velikoj množini gotova novca, nego više u većem ohilju 
raznih korisinih i ugodnih stvari, što ih zemlja koja 
posjeduje. Tako je i sa novcem, kad se umnoži novac 
više ga kola, a usljed toga živahnije se kreću trgovina 
i obrti. 

— Prama tomu, nastavi Ivanov, ako kolanje novca 
zapinje, to je kao da ga ima manje, a jeli živahno, to- 
liko, kao da se je umnožao. 

— Dobro. ste rekli, gospodine; to je pravilo, koje u 
ostalom nije bez iznimke. Ako se uzdrma javno povje- 
renje, osjeća to jako i gospodarstvo naroda; mir i red 
u zemlji pako dižu javno pouzdanje, oživljuju radnju, pro- 
met i povisuju bogatstvo. Javno dakle pouzdanje ako i 
neumnaža kolicine novca u zemlji, umnaža učinak njegov. 

Medju raznimi vrednimi predmeti najbrže teče iz ruke 
u ruku novac. Čovjeku je novac koristan sa više razloga, 
ali ponajviše, jer se njim mjeri vrednost svih ostalih 
predmeta, i jer se zanj dobiva u zamienu svako drugo 
dobro. Bila bi golema probit, da kolaju iz jedne ruke u 
drugu i sve ostale vredne stvari, kao što ide novao. 

Radnja i privreda u veliko bi se razmahale tim. Do sada 
nije se moglo to postići; ali u nekoj mjeri služi tomu 
vjeresija. Seljak mora platit porez, ima vina, ali ga 
nebi rado prodati, jer neima ciene. Potraži dakle čo- 
vjeka, u koga ima novca, da mu uzajmi potrebnu svotu 
obrekav, da će za tri mjeseca pošteno i podpuno povra- 
titi. Seljak ima imovine, ima kretna i nekretna dobra, 
pošten je čovjek, pa mu se uzajmljuje. Stolaru n. p. manjka 
drva, jer želi dalje raditi, ima gotove stolarske robe, 
koju će sjegurno prodati, ali fali mu novca, da kupi 
drva. Ode do trgovca sa drvi i uzme od njega što treba 
na vjeru, obvezav se, da će, recimo, za dva mjeseca sve 
točno platit. To su poslovi vjeresijski. 

Hrvatska rieč vjeresija dobro označuje narav ovih. po- 
sala, koji se osnivaju na vjeri, na pouzdanju. Zato se 
obično govori: daje mu na vjeru, t. j. daje mu stvari, 
jer ima vjere, pouzdanja u drugoga, u dužnika, da će: 
on svoju dužnost onako i onda izpuniti, kako i kada se 
pogodiše. Često se rabi i rieč ,oredit“, to je latinska 
rieč, dolazi od ,eredere“ i znači: vjerovati, imati vjere u 
koga. Vjeresijom služe se ljudi u velike; kamo god ;8e 
ogledaš, vidiš poslova vjeresijskih. Trgovac prodaje robu 
na vjeru, t. j. kupcu daje vjeresiju, a kupac plati za 
neko vrieme pogodjenu cienu, ili odplaćuje u malenih 
obrocih; obrtnik radi za svoju mušteriju na vjeru; seljak 
često prodaje vino, žito, drvo na vjeru; pače i radnik 
daje vjeresije poduzetniku, ako ga ovaj plaća poslije 
osam, četrnaest ili mjesec dana; a tako isto sluga i 

služkinja, kojim se plaća zaslužba poslije sranaga mjesece 
dana ili četvrt godine. 

Vjeresijom valja se razumno služiti; nije ona umjestna 
niti koristna u svakom poslu. U malenom prometu vje- 
resija je štetna, n. p. ako se prodaje pečen kruh, vino, 
rakija na vjeru, jer prodavalac tu obično skuplje drži. a 
kupac postaje lahkoumniji. Poznata je slaboća ljudska, 
ako nemoraš odmah platit, kupuje se više i troši preko 
nuždne mjere. Rado se zaboravlja na onu mudru Frankli- 
novu: ,tko kupuje česa netreba, morat će prodat što 
treba.“ Osobito je štetno, pa bi se moralo zabraniti 
krčmarom prodavanje pića, t. j. vina, rakije na malom 
na vjeru. Koliko je već seljaka postradalo, jer su mar- 
ljivo pili na vjeru, a krčmar marljivo pisao kredom na 
vratima popijene litre ili poliće, a možda kadšto i koji 
više pripisao, nego li je popijen, jer seljak nepazi i ne- 
mari zato. A kad se nabere poveći račun, eto krčmara, 
i sad daj plati odkuda bilo. Gdjekoji je tako zapio konje 
ili volove, livade i vinograde. I zanatlije morali bi po- 
mnjivije razlikovati medju poštenom te lahkoumnom i 
nepoštenom mušterijom. 

Nu u velikih poslovi trgovačkih, obrtničkih ili poljo- 
delskih vjeresija je potrebna i vrlo koristna. Da neima 
vjeresije, sve bi se moralo samo gotovim novcem raditi 
i plaćati, ili robu mienjati za robu. Jedno i drugo otež- 
čavalo bi poslovanje. Vjeresija pako čini, da se dobije 
potrebne glavnice, jer ima dužnik kuću, zemljišta, ili 
ine robe, što vredi kao novac, pače vjeresija pretvara 
nekim načinom vještinu i marljivost, sdruženu sa pošte- 
njem i čistoćom karaktera u novac; često se najme daje 
na vjeru i čovjeku, koji neima nikakova ili vrlo malo 
imetka, ali je poznat kao poštenjak, kao vješt, radin i 
štedljiv. Daje mu se novca koliko ga traži, jer se vjeruje 
u njegovo poštenje, pače gdjekoji vjerovnik više cieni 
ova svojstva u svoga dužnika nego li kakav možda i 

puno vredan zalog. Pošten dužnik gleda na svaki način 
točno izpuniti svoje obećanje, zato i neuzajmljuje dok 
nije na čistu, hoće li moći izpuniti na što se je obvezao. 
Slaba je naime korist, ako dužnik dade vjerovniku i 
dobar zalog, kad je nemaran, lahkouman, nemisli na 
plaćanje kamata, te ga mora vjerovnik svaki čas opo- 
minjati, često parnicu proti njemu dignuti, te mnogo 
potrošiti dok dodje do svoga novea. Osobna ili mo- 
ralna svojstva dužnika, t. j. njegovo poštenje, savjestna 
i odlučna volja, vrlo mnogo vrede u vjeresiji. Na tih 
svojstvih osniva se ciela jedna vrst vjeresije, a zovu ju 
osobnom vjeresijom. Tu vriedi zadana rieč koliko 
gotov novao. 

— To mi starci dobro znademo, reče Mirić, starac od 
sedamdeset godina. U naše se je vrieme više pitalo, ka- 
kov je dužnik, nego koliko ima posjeda. Susjed bi uzaj- 
mio susjedu u potrebi bez obligacije (obveznice) i bez 
ikakvoga inoga jamstva; poštena rieč vredila je više 
nego stotina obveznica. Danas neima više toga, jer su 
ljudi postali opaki; nedobiješ novca niti na obveznicu 
samu, nego se mora odmah nešto založiti: vinograd, li- 
vada, gotove plodine, roba itd. 

— Imate u mnogom pravo, vriedni starče; ali nije 
opet ni danas tako sve izkvareno i nevaljano, kako možda 
mislite. Istina, danas gotovo svaki vjerovnik traži od 
dužnika pismo. Nu to nije nikakovo zlo. Ljudi su ljudi, 
zaboravi se, pomuti se, dužnik ili vjerovnik umre, njihovi 
nasljednici neznadu možda ništa o zajmu, eto neprilike i 
nepravde. Liepo je tko vjeruje svomu dužniku, te mu 
daje novca, ali opreznost svjetuje ga, da traži izpravu 
(pismo) od dužnika. To se nemože nikomu zamjeriti. 
Ali nezamjerite ni onomu, tko traži, da mu dužnik što- 
god svoga imetka založi, ili da nadje prijatelja, koji 
će zanj jamčiti, dobar stajati. Često je samu dužniku 
ugodno, ako može podpuno OBJOSJIKINI svoga vjerovnika, 

Lorković: Razgovori. 13 

jer dobije laglje i jeftinije novca. Takovu vjeresiju, gdje 
vjerovnik traži neki zalog za svoju sjegurnost, zovu 
stvarnom (realnom) vjeresijom. Pod zalog možeš 
dati svaku vrednu stvar, n. p. zanatlija već gotovu robu, 
srebrno posudje — ako ga ima — pače i svoje pokućtvo 
te rubeninu; trgovac svoju robu u skladištu, svoje vredne 
papire, ako jih imade — itd. Seljak može još više zalo- 
žiti: svoje vino, žito, drvo, i — a to vrlo mnogo vredi — 
svoju zemlju, svoju kuću. Tko dade u zalog svomu vje- 
rovniku zemlju ili kuću, daje mu podpunu sjegurnost, 
osobito ako je kuća osjegurana. Ovu poslednju vrst re- 
alne vjeresije zovu hipotekarnom, jer se u zalog 
davaju stvari nepokretne. Tko založi pokretnu stvar, uzme 
ju vjerovnik k sebi pa povrati u istom stanju, kad se 
dug plati; ali može vjerovnik ostaviti i založenu stvar 
kod dužnika. Nu dade li se pod zalog stvar nepokretna, 
ostaje ona pravilno kod dužnika, a vjerovnik dade u 
gruntovnici uknjižiti t. j. upisati svoje pravo zaloga na 
dužnikovoj nepokretnosti, pa ako dužnik nebi platio duga, 
vjerovnik će tražiti da se proda ona nepokretnost, na 
kojoj je upisano njegovo pravo zaloga. Vjeresija daje se 
na razno vrieme, kraće, ili duže, n. p. na mjesec, dva, 
ali i na godinu, pače i na više godina. Nu kakovo god 
bilo ustanovljeno vrieme, treba ga točno držati i svoju 
obvezu izpuniti. Ništa neškodi toliko vjeresiji, koliko 


nemarnost dužnika. Amerikanac Franklin reče: ,,dobar. 


(točan) platac gospodar je tudjega žepa.“ Tko na vrieme 
plaća dug, može uvjek dobiti novca. Dakako nisu svi 
dužnici jednaki, necjene svi ovoga pravila. Da vjerovnici 
kraj takovih nesavjestnih dužnika nenastradaju, ima se 
brinuti državna vlast. Ako dužnik neplati na vrieme, 
vjerovnik ga tuži, sudac osudi i prisili da plati. Čim 
vjerovnik brže i sa manjim troškom dodje do svoje 
tražbine, tim bolje po vjeresiju ciele zemlje. Nu nije 
glede toga jednako u svih vjeresijskih poslovih. Gdje je 

veća pogibelj tamo ima biti i postupak hitriji. Tko se 
zaduži n. p. na mjenici, proti njemu će prije puknuti 
osuda, nego li ako je izdana jednostavna obveznica (obli- 
gacija). U obće se razlikuje mjenica i u inih točkah 
znamenito od obične obveznice. Tu su točno propisane 
stanovite potrebštine, pa ako samo jedna manjka, neima 
mjenice. Tako n. p. propisuje se: tko ima mjenieu pod- 
pisati, kada se ima platit, valja naznačiti vrieme kada 
je izdana, itd. Tko neplati mjenice, podigne se tužba i 
za kratko vrieme nakon toga mora osuda puknuti i ovrha 
se povesti. Mjenicu rabe ponajviše trgovci i veći obrtnici, 
njihovi poslovi nepodnose dugotrajnih parnica. Zato treba 
da sve ide brzo. Nu još je tomu i drugi razlog. Mjeni- 
com mogu se platit donekle i tražbine, t. j. na mjesto 
gotova novca uzme se mjenica, koja se u vrieme dospietka 
uijera. N. p. naš prijatelj Gvozdić treba željeza, a neima 
gotovine da ju odmah izplati. Dužan nebi htio ostati. 
Duguje mu doduše vlastelin M. 100 for., ali po pogodbi- 
platit će istom za dva mjeseca. Što sada? Trgovac že- 
ljeza poznaje dobro vlastelina. Naš Gvozdić izda dakle 
mjenicu, vlastelin M. ju prihvati i tako prihvaćenu uruči 
trgoveu željeza, koji mu dade robe za 100 for. Kad minu 
ona dva mjeseca, mjenica dospije, trgovae predoči vla- 
stelinu M. mjenicu, koji mu izplati 100 for. Ako nebi 
htio platit, trgovac bi ga tužio i zakon prisilio da plati, 
nebi li mogao on, morao bi naš prijatelj Gvozdić. Mje- 
nica se dakle prima mjesto novca. Kako vidite, mjenična 
vjeresija je dobra, ali je postupak vrlo strog, zato i nije 
mjenica za svakoga. Seljak, maleni obrtnik i zanatlija 
neka se kane mjenice, jer bi mogli ljuto nastradati. 
Prije nego li se dadeš na mjenične poslove, treba dobro 
proučiti mjenbeni zakon, a to mnogim i mnogim nije 
moguće. Ako si pošten i savjestan dobit ćeš novca i 
onako, mjenice valja prepustiti velikomu trgovačkomu i 
obrtničkomu svietu. Znadem ja, da se mjenice potežu 

već i kod seljaka i zanatlije, nu home to nije dobro. To 
nije posao za takove gospodare. Tko je prijatelj naroda, 
svjetovat će ga da toga nečini za živu glavu. 

— A ipak je vrlo udobno, ako ima u prometu osim 
kovana novca još i papira, kojim se može plaćati. A i 
ti se papiri osnivaju na vjeresiji. Tako će g. Leib. 

— Istina, odgovori Radenić, ali nije svaki papir tako 
udoban, nego samo bankine note. 

— Kakove kod nas kolaju? zapita Gvozdić. 

-—-— Kod nas kolaju bankine note i državnjače (državni 
papirni novac), a ovo dvoje nije jedno te isto; one se 
od ovih bitno razlikuju. 

—- Bitno razlikuju? zapita u čudu Škudić. Gospodine, 
ja nevidim medju njimi nikakove razlike. Papir jedno, 
papir drugo, vrednosti nikakove ni amo ni tamo; a mi 
hoćeš nećeš moramo uzimati jedno i drugo mjesto neka- 
danjega liepoga srebrnoga novca. 

— To je istina; svi moramo uzeti bankinu notu i pa- 
pirni novac, ako se jedno i drugo izdaje kao novac. Nu 
ipak obstoji razlika, koju ću vam razložiti. 

Note bankine, ako ih pravo uzmemo, nisu drugo nego 
liepo izradjena naputnica, što no ju izdaje banka na 
samu sebe, te glasi na stanovitu okruglu svotu n. p. na 
10 fr., 100 fr. itd. Note izdaje banka t. j. družtvo ban- 
kovno, sastojeće obično od dioničara, koji kupuju dionice, 
čim se stiče za banku velika glavnica. Banka tjera svoje 
poslove, n. p. daje predujam na vredne papire, zlatnu i 
srebrnu robu. eskomptira (odbitkuje) mjenice, itd. pa u 
tih poslovih izdaje svoje note. Tko n. p. traži novac od 
banke zalažuć za sjegurnost svoju hrvatsko-slavonsku raz- 
teretnicu, banka mu duje ali u svojih notah, a ne u srebru. 
Tko n. pr. prodaje svoju mjenicu banki, izplaćuje ona svo- 


jimi notami, a ne kovanim novcem. Nu banka se mora 


naročito obvezati, da je pripravna svaku svoju notu iz- 
mieniti za kovani novac u onom iznosu, na koji glasi. 

Tko uztraži dakle, banka mu mora svoju notu zamio- 
niti za kovani novac. Uzmite uotu narodne austrijske 


banke; tko umije njemački, može čitat. kako se banka 


obvezuje donosiocu izplatit isto toliku svotu u srebru. 
Dakako toga nečini ona banka, jer ju je država riešila 
te dužnosti, kako ću kasnije razložiti. <: Da uzmogne 


banka svomu obećanju zadovoljiti, drži uviek u pripravi 


potrebnu zalihu zlata i srebra. a osim toga ima još 
vrednih papira. založena zlata i srebra. itd. 

Notom bankinom možeš vrlo udobno izplatit, što komu 
duguješ ili kad što kupuješ. Mnogo su spretnije u pro- 
imetu od mjenica, jer mjenica vredi samo na neko vrieme, 
a poslije toga ne više, vrednost bankine note nije ogra- 
ničena na izviestno vrieme, nedospieva ako nećeš na 
više godina. a ako hoćeš dospije odmah kad ju predaš 
banki tražeć mjesto note kovani novac. Zato ih obćinstvo 
rado nzimlje, voli plaćat s njimi svoje dugove na drugih 
mjestih, nego li zlatom ili srebrom. Ako hanka umije uz- 
držati povjerenje obćinstva u sebe i svoje poslove, .njene 
note uživaju podpunu vjeresiju. Ona gotovina u zlatu ili 
srebru, o kojoj smo prije rekli, da ju banka drži, ima 
pružiti sjegurnost obćinstvu, koje note bankine rabi; nu 
jer se note u prometu rado primaju, dok je povjerenje 
obćinstva stalno, netreba držati onoliko gotovine u pri- 
pravi, koliko imade nota, može dakle izdavati više nota 
nego ima gotovine; uz povoljnije uvjete davati zajmove, 
više kupovati mjenica itd. 

— Meni se čini, uteče Radeniću u rieč obćinski hi- 
lježnik, da je stvar vrlo sumnjiva i pogibeljna, kad banka 
izdaje više nota nego li iznosi njena gotovina. Ta nije 
li to kao da se netko jače zadužuje, nego mu dopušća 
njegov imetak? Kako da zadovolji banka svojim dužno- 
stim, ako samo većina posjednika nota zaište da ih za- 
mieni za kovani novac? 

— Nije to tako sumnjivo, kako vam se čini. Već sam 
prije naglasio, da banka izdaje note u svom poslu; da- 
vajuć predujam, diskontirajuć mjenice, dobiva vredne pa- 
pire, zlatnu i srebrnu robu, dobre mjenice, a sve te 
predmete može banka prodati, odnosno mjenice utjerati. 
Oprezno ravnana banka neboji se takove nesreće. Ako 
bi se od nje i tražilo, da veći dio svojih nota zamieni 
za kovan novac, mogla bi zadovoljiti tomu zahtjevu upo- 
trebiv za to najprije svoju gotovinu, uz to bi neprestano 
prodavala vredne papire i druge dragocjenosti, što ih 
posjeduje, utjerivala svoje tražbine i tim dobivala goto- 
vine. Uz ovu imadu mnoge banke i druge imovine, tako 
zvanu pričuvnu zakladu, a oprezna uprava misli na svaki 
slučaj te tako rukovodi poslove bankine, da nedospije u 
tiesnac. U ostalom svatko neka pazi na sebe, pa gleda 
primajuć note, od koje banke dolaze, ispitivajuć, da li 
je banka solidna. Ovo je nuždno svagdje, a naročito 
ondje, gdje izdavanje nota nije ograničeno na jedan je- 
dini zavod — kao n. pr. u našem carstvu — nego po- 
stoji više banka, imajućih pravo izdavati takov papir. 
Kao što se gleda kod mjenice na imovinu i poštenje duž- 
nika, kao što se pitaš, odkud je ovaj ili onaj pjenez, takovu 
pozornost zahtjeva i bankina nota. Istina, nije to tako 
lahko svakomu, zato i stoje ovakvi zavodi pod stro- 
žijom kontrolom državne vlasti, koja mora oštro paziti 
na poslovanje banka. Moglo bi se doduše pitati: nebi li 
bilo bolje, da samo država izdaje note, kao što je ona 
sama vlastna kovati novac? Nu ovo nije svejedno. Država 
kuje novac, jer tako zahtjevaju potrebe i koristi naroda, 
te bi ove stradale, ako bi nestalo pouzdanja/ da se samo 
valjan novac kuje, da ima u njem u istinu propisana koli- 


cina dragocjena kova. Takovih obzira neima kod nota. 


Izdavanje nota je posao, kojemu je privatno družtvo bolje 
doraslo nego li država, bankini su poslovi skroz trgo- 

vački, koje mogu privatna družtva vještije obavljati, jer 
činovnici državni nisu trgovci a niti nemogu hiti. 

— A zar se u našoj domovini nerabi papirni novac, 
koji vlada izdaje ? 

— Istina, u Hrvatskoj, a i u cieloj monarkiji austro- 
ugarskoj kola uz bankine note i državni papirni novac. 
Nu one note takodjer su novac, jer ih svatko mora 
uzeti, imadu tako zvani tečaj pod moraš, što ih čini dotle, 
dok traje to stanje, ravnimi drž. papirnomu novcu. — 
Medju bankinom notom i državnim papirnim novcem 
postoji evo ova razlika: 

Not bankinu —> dok nodobije tečaj pod moraš — 
nemora nitko primiti ako neće. državni papirni_novae 
dužan je svatko primiti kao god srebrni ili zlatni novac. 


Banka mora notu svoju zamieniti svaki čas, kad god se 


to od nje potraži, za kovani novac, država se pako izda- 
vajuć papirni novac neobvezuje u pravilu na to.“ Vred- 
nost bankine note osniva se na zbiljnoj vrednosti, t. j. 
na zalihi zlata ili srebra, kao i na drugih dielovih imo- 
vine bankine. Papirni pako novac izdaje država, svatko 
ga mora primati, a i država ga sama prima, vrednost 
njegova osniva se na gospodarstvu državnom; na po- 
reznoj snagi državljana, a to je, dok neima papira pre- 
više, jamačno jaki oslon. Stanovita kolicina papirna novca 
vrlo je poćudna obćinstvu, jer je papirni novac nedvojbeno 
udobniji u plaćanju od kovanoga, a k tomu štedi se 
dragocjeni kov rabeć mjesto njega manje vredni papir. 
Dakle kraj razboritoga gospodarstva državnoga, umjerene 
kolicine papirnoga novca nije se bojati neprilika i po- 
gibelji. Nu ako jedno ili drugo ovoga dvojega manjka, 
ako je dakle gospodarstvo lošo, ili ima preko zdrave po- 
trebe novca papirnoga, tu se pita, kakovu sigurnost pruža 
papirni novac? je li država kadra u kratkom vremenu 
osjegurati obćinstvo, da će se papirni novac zamieniti za 
kovani? Ako toga nemože, vrednost papirnoga novca 

tada je izvržena vjekovitim promjenam, a s njim i svi 
drugi državni papiri (n. pr. državne zadužnice, srećke. 
itd.) Povoljni ili nepovoljni politički dogodjaji čine u 
kratkom vremenu od jedne ili dvie nedjelje, da se vred- 
nost papira za 20 do 40 postotaka promieni. "Trgovac, 
koji početkom mjeseca proda robe za 60.000 for. pod 
uvjetom, da mu se kupovnina izplati koncem istoga mje- 
seca, može izgubiti do toga na istom poslu i do 20.000 
fr., usljed veće razvrede papira. Doduše moguće je, "da 
budućega mjeseca dobije toliko, ako tečaj (kurs) po- 
skoči, ali isto tako može, ako je sam dužnik, istoga mje- 
seca još više izgubiti, pošto mora platit svoj dug u 
novcu, kojemu je tečaj znatnije porasao. Nestaluost te- 
čaja radja podpunu nesjegurnost u imetku i razdieljenju 
njegovom, imovina naroda postaje lutrijom, na kojoj igra 
cieli narod. Zavlada nesjegurnost u trgovini, svaka roba 
poskupi tim više, čim papir manje vredi. Osobito pako 
jako strada uz ostale onaj dio pučanstva, koji živi jedino 
o vlastitoj zaslužbi. Ti jadnici moraju primati manje 
vredan novac uz punu nominalnu vrednost, zanj mogu 
manje kupiti, jer je sve poskupilo. 

Ovakova razvređa novca papirnoga golema je dakle 
nesreća, prava bujica, tim goropadnija, čim je nestalnija 
vrednost papira. Na takovoj su nesreći već mnogo stra- 
dali narodi u austro-ugarskoj monarkiji živući. Jamačno 
još se gdjekoji starac sjeća ljutih nevolja, koje nastadoše 
1811. i sliedećih godina. Tada je kolalo papirnoga novcu 


do dvie tisuće miliuna for., vrednost njegova bila je tako . 


pala, da se je za 100 for. u srebru tražilo 1500 for., 
pače i više u papiru. Par srednjih volova nisi mogao 
dobiti izpod 2000 for. u papiru, par čižama stojaše do 
80 fr. Bankrotu nije se moglo izbjeći, zato odluči car- 
ska naredba, da se vrednost toga papirnoga novca obali 
na jednu petinu, tko je dakle imao 100 for. u pa- 
piru, vredilo mu to samo 20 fr. U to su doba ogromne 

pretrpjeli gubitke. pojedini zavodi, zaklade i privatnici. 
Kasnije nastojalo se to popraviti te papir izvaditi iz ko- 
lanja. Ali dodje &. 1348. te prehiti sve dobre nakane i 
odluke. Vlada je trebala opet novca u ratne svrhe, uzajmi 
ga od banke što u gotovu što u notah, pa proglasi note 
bankine papirnim novcem. I tako vam je još i danas: 
g. 1898. mislilo se uzpostaviti podpuno srebrnu vred- 
notu, ali dogodjaji g. 1859. pomrsiše i ove račune. 
Tako vidite neima kod nas faktično nikakove razlike 


* medju notom bankinom i državnim papirnim novcem, jedno 


je i drugo novac, jer je note bankine država progla- 
sila novcem. Ovaj odnošaj potrajati će sve dotle, dok 
država nepovrati dug bankin i dok nepotegne iz kolanja 
svoga jedan dio papirnoga novca. 

I Francezka je vrlo mnogo stradala za prve revolucije 
sbog razvrede asignata (papirni novac), kojih je vrednost 
bila tako pala, da se n. pr. za čašu biele kave tražilo 
15 do 20 franaka. O jednoj pjevačici pripoviedaju, da je 
dala svoju spavaću sobu tapecirati samimi asignati. Na- 
pokon su gotovo postali bez vrednosti. A i Rusija znade 
o tom pripoviedati, a ne manje i Njemačka, samo ne u 
tolikoj mjeri i tako dugo, kao one prve dvie države. 

Ja sam na svršetku. Mislim da ćete svi sa mnom slo- 
žiti se u tom, da je najbolje, ako država neizdaje ni- 
kakova papirnoga novca, nego da se pobrine za solidan 
i pune vrednosti kovani novac. Bankam pako valja pre- 
pustiti, da gledaju potreboćam pučanstva zadovoljiti izda- 
vanjem nota, čim će ujedno oživiti promet, obrtnost i tr- 
govina. Strog nadzor nad bankami i umno zakonarstvo 
može sačuvati obćinstvo od znatnijih šteta. 





ČETRNAESTI RAZGOVOR. 
CIENA STVARI MIENJA SE PREMA PONUDI I TRAŽNJI. 


Draškovčani nadju se opet u velikom broju, da slušaju 
razlaganja svoga prijatelja. Ovaj put nadahu se, da će 
reći još koju o novcu, jer ih je poslednji razgovor vrlo 


zanimao. Malo je tko i slutio, da se sa novcem u istinu. 


onako imade, kako je Rađenić onomadne razložio. Ovaj 
put prevariše se u svom očekivanju; Radenić je seie- 
nio, da o noveu netreba više govoriti, pa došav sliedeće 
nedjelje medju slušaoce započe ovako: 

— Dragi prijatelji, sada znademo, da je radnja ili 
trud temelj oieni stvari. Nu ciena često prieči, da 


nemožeš podmiriti svoje potreboće. To biva uviek, kad ' 


je roba skupa. Zato treba gledati, da se umanji radnja, 
jer će tada pasti i ciena. To se pako polučuje svakim 
izumom, kojim se predmeti laglje, brže ili bolje izra- 


djuju. Izumi su pravi blagoslov za čovječanstvo, jer 


umanjuju trud i trošak gospodarstva, a tim i cienu do- 


tičnih dobara. Ako su stvari skupe, manje se kupuju, 


osobito siromak mora se sasvim odreći mnogoga užitka. 
Da je tako, svi ćete potvrditi. Ali što sliedi odatle? 
Rekoh, da ciena stvari stoji gotovo uvjek u razmjeru 
prama trudu, kojim se pribavljaju. Ali radnja niti je je- 

dino niti stalno mjerilo ciene. Uzmimo za primjer kruh. 
Oranje, sijanje i sve ostale radnje poljodelske od .go- 
dine do godine su jednake, ili barma neima medju njimi 
znamenite razlike, a ipak eiena žita nije jednaka; jedne 
godine veća, druge manja. Ta izkusili smo ljetos, što će 
reći skupo plaćati kruh. Da se sašije odielo, mora se ta- 
kodjer raditi neko vrieme svake godine, a ipak je ljetos 
jeftinije odielo, nego li bijaše prošlih godina. Zašto je 
tako? Jer kruha treba svatko. Čim je skuplji kruh tim 
se manje može trošiti na druge stvari; prva je bo potreba 
jesti, što će ti i liepo odielo kad je želudac prazan. U 
godinah dakle vladajuće skupoće manje se traži ostalih 
dobara, pa su zato jeftinija. 

I negledeć dakle na promjenljivu narav radnje nadje 
se tu još i drugih okolnosti, kadšto i slučajeva, koji dje- 
luju na cienu stvari. Jedna od najznamenitijih okolnosti 
jest medjusobni odnošaj posjednika i kupca, ili ako ho- 


ćete: prodavaoca i kupca. Dobro kakovo je skupo, ako 


kupac trči za prodavaocem, a obratno postaje jeftinim, 
ako prodavalac lovi kupca. Stvar je skupa, ako dva kupca 
salete jednoga prodavaoca, a obratno je jeftina, ako dva 
prodavaoca nude jednomu kupcu svoju robu. Taj odnošaj 
izrazuje se u kratko ovako: ciena stvari ravna se 
prema ponudi i tražnji. Tko ima stvari više nego 
li ih sam za sebe treba, taj ih nudi, to je nudioc (pro- 
davalao), tko neima mora ih tražiti i nabaviti, to je tra- 
žilae (kupac). Ovo pravilo valja u ostalom za radnju i 
plaću radničku. 

— U obće uzev, moglo bi tako biti, opazi vlastelin 
Sever, prem ja scienim da i druge okolnosti djeluju na 
cienu stvari. Nu to bi pravilo moglo valjati samo za 
robu, odnosno za prodavaoce i kupce.. Ali nerazumijem, 
kako se može isto pravilo uporaviti na radnika i nje- 
govu plaću? 

— Nije baš tako nejasno, samo: valja paziti ne samo 
na slovo nego i na smisao. Istina, prodaje se roba kao 
drvo, žito, sukno, itd., ali to isto može se reći i o dru- 
gih stvarih, pa i o radnji. Ako n. p. radnik traži posla 
u tvornici, kalfa kod zanatlije. težak na imanju, svaki 
nudi svoju radnju. Kao što gospodar nudi svoju robu u 
zamienu za novac, tako čine radnik i težak sa svojom 
radnjom. Naprotiv, ako majstor zove kalfu u posao, ako 
gospoština traži težaka, čine to oboje jer im treha radnje. 
U onom prvom slučaju imademo ponudu, u ovom dru- 
gom tražnju. Ako se više radnika nudi za posao nego 
ih treba, ponuda nadilazi tražnju; ako pako zanatlije, 
tvorničari ili posjednici nemogu naći radnika koliko ih 
trebaju, tražnja nadilazi ponuđu. Vidite dakle, tu je 
radnja ravna robi. Može: se nuditi, tražiti, ponuda i 
tražnja mogu biti u ravnovesju; imademo indi sva tri 
slučaja. U svakdanjem govoru ovimi se izrazi upravo 
protivno označuje. Veli se: ima dosta radnje, što znači, 
da čovjek lasno nadje posla; a obratno, ako se veli neima 


posla, hoće se tim izraziti, da je mučno naći rada. Ali. 


takve netočnosti neimaju nas smesti. Kad se pogadjaju 
majstor i kalfa, vlastelin i težak, koliko će dati, odnosno 
za koliko je kalfa, težak itd. voljan raditi, bome to vam 
je kao kad se kupac i prodavalać pogadjaju za kakovu 
običnu vrednu stvar. 

A sad da prosudimo posljedke, što no nastaju iz pro- 
mjena u tražnji i ponudi. 

Tu je moguće ovo troje. Tražnja i ponuda su jednake, 
t. j. toliko se traži robe, koliko se je i nudi; ili ponuda 
je veća od tražnje, ili obratno: tražnja nadmašuje po- 
nudu. Staro je pravilo, potvrdjeno iskustvom vremena, da 
ciena robe i tražnja stoje u izravnom, a ciena i ponuda 
u obratnom razmjerju, to će reći: ako su jednake okol- 
nosti roba je skuplja, kad je više traže; a jeftinija, kad 
je više nude, 


"> 

— Tako može, reče učitelj, pojedinac mnogo izgubiti, 
ali steći i nezaslužen dobitak. Zato mi se čini to pravilo 
neosnovanim. Ako je prodavalao u stiski, t. j. ako ima 
malo kupaca, mora dat i jeftinije svoju robu, možda za 
manje nego njega samoga stoji. Naprotiv prisiljen je 
kupac, ako ima robe manje, a on je silno treba, platit 
više nego li vredi. Tako se potrebom ili neprilikom jed- 
noga služi drugi na svoju korist. 

— Neimate sasma krivo, gospodine učitelju; ali dru- 
gačije nemože biti. Danas posluži se kupac neprijat- 
nimi okolnostmi prodavaoca, sutra će se ovaj neprilikom 
kupca. Svatko gleda da iz povoljnih prilika izvadi za 
gebe veći probitak. Nu svakomu je slobodno pristati na 
cienu ili ne. kako ga svjetuje vlastita korist. Ako je po- 
treba velika, a kupac misli da joj može zadovoljiti sta- 
novitim dobrom, nemari platit zahtievanu cienu. Kao što 
rekoh, svatko gleda da nadje tu svoj groš. Kad obrtnik 
kupuje robu, nastoji platit što nižu cienu nebrineć se, 
hoće li trgovac pri tom dobiti ili štetovati. Moguće, da 
zavladaju tu kojekakove nepodobštine, te može najlaglje 
odkloniti konkurencija i dobar redarstveni nadzor. 

U ostalom treba ovo pamtiti: trošnja robe nemienja 
se znamenito, osim ako su možda obća nesreća, ili veći 
izdatci na vrlo potrebne stvari, n. p. kruh, drvo, pro- 
lazno umanjili trošnju manje nuždnih stvari. Ako se 
dakle kakova predmeta neko vrieme manje troši, možemo 
se sjegurno nadat, da će trošnja porasti. Ako je kupac 
potrošio nabavljenu zalihu, mora po drugu, ma koliko 
želio da odgodi novu nabavu, a jer ima nedvojbeno više 
takovih, prodja će se umnožati, ciena porasti, možda i 
preko obične visine. . 

— Ipak se dogadja, reče Gvozdić, da se jednoga dobra 
sada više troši nego li prije. 

— Dogadja se, odgovori Radenić; ali ne kod svih; 
ima dobara, gdje to nebiva, n. p. kruh. Kad padne ciena 


“ 

koje stvari izpod dosadanjega iznosa, uzmu ju kupovati i 
oni, koji do sada nemogahu, jer im bijaše preskupa. Drugi 
opet troše više nego li su do sada. Usljed veće trošnje 
više se i traži takovih stvari, tražnja pače lahko nadmaši 
ponudu, pa se ciene opet nešto pridignu; svakako pako 
veća ta trošuja postaje trajnom. S toga nije baš ništa 
nevjerojatna, ako rečemo, da prodavaoci odnosno pro- 
izvoditelji umanjiv cienu svojoj robi na posljedku na- 
maknu dobitak; jer što su u početku obaliv cienu izgu- 
bili, to su kasnije usljed znatnije prodje i potrošnje do- 
bili. Nu još više dobivaju kupci, odnosno trošci, jer sada 
kupuju jeftinije robu ili za istu cienu dobivaju više. 

To su čudnovate stvari, zar ne? a ipak je tako, i mi 
ćemo razmatrajuć dalje gospodarski život više puta naići 
na zakone, ne doduše pisane, ali zakone ležeće u prirodi 
i odnošajih, po kojih se ravnaju gospodarski poslovi. 

Sad da vidimo, kako stoje stvari kada tražnja nadma- 
šuje ponudu. I zato može biti više razloga. Možda je 
produkcija bila zapela, ili je prodavalaca manje, može 
biti da je u obće manje robe, ili je više kupaca; ovi 
više trebaju, pa zato i više traže. U svih tih slučajevih 
više se traži nego li nudi. 

Prodavaoci znajuć, sve to manje su susretljivi, kupci 
opet jagme se kupujuć robu, jedan gleda drugoga pre- 
teći ili u cieni nadbiti; svaki treba robe, pa se žuri da 
si je nabavi bilo i za skup novac. To vam se stanje obi- 
čaje ovako označiti: kupaca je mnogo, robe malo, dakle 
ciena visoka. 

Prodavaoc se dakako trudi, da iz tih povoljnih okol- 
nosti crpi što veći dobitak, a kupac znajuć da je roba 
riedka, da je malo ima, pristaje i na višu cienu samo 
da mu neuteče. 

— Ako je tako, to mora roba sve skupljom postajati, 
opazi gosp. župnik, i ja u istinu nevidim granice, gdje 
bi se mogla ciena zaustaviti. Tu neide kao kod veće po- 

nude, jer ovdje popušća prodavalac do one granice, koju 
mu postavlja trošak proizvadjanja. Nitko bo u običnih 
okolnostih nedaje robu za manje nego li njega samoga 
stoji. To je skrajna granica, kad podje ciena izpod te gra- 
nice, proizvoditelji uvjek gube, zato i manje rade, usljed 
česa se umanjuje ponuda, Ali ovdje neima takove granice. 

— Što ste rekli o padanju ciene kod veće ponude, posve 
je u redu, gospodine župniče ; ali u slučaju, o kojem sada 
govorimo, stoje stvari drugačije. Kao što ciena bezkrajno 
nepada, tako nemože bez kraja ni rasti. Ima zato gra- 
nica, koju postavlja kesa svakoga pojedinca, natjecanje 
(konkurencija), vrednost dotičnoga dobra i napokon ciena 
istih dobara u drugih mjestih. Čim je roba skuplja, tim 
teže ju nabaviti; poraste li. ciena znatno, mnogi neće 
moći više kupovat, jer je dobro za nje i njihov imetak 
preskupo; potražit će drugo ili u obće neće ni trošit ta- 
kove stvari. Poraste li još jače ciena, bit će još manje 
kupaca, do sada veća tražnja smanjuje se. I tim smo 
došli do granice; kad se dogodi ovo, ciena neraste, nego 
počme padati. 

— Dapnstite, gospodine doktore, uplete se zakupnik 
Martinić. Što ste sada naveli, vidi mi se posve jasnim, 
u koliko se radi o robi ne upravo jako potrebnoj; ali 
n. p. žito je dobro vrlo nuždno, bez kojega se nemože 
biti; ako dakle uzmanjka žita, može eiena onomu što ga 
još ima, rasti bez kraja i konca. 

— To bi se moglo dogoditi, da jedna zemlja, n. pr. 
Hrvatska stoji skroz sama o sebi,“ da nije u nikakovoj 
Svezi s ostalim svietom. Nu mi znademo, da nijedna 
zemlja nije tako osamljena, jedna pomaže drugoj, jedna 
Se natječe sa drugom, to natjecanje nedopušta da ciene 
Preko mjere narastu. U redovitih okolnostih nekupujemo 
pšenice ili druge vrsti žita iz Rusije ili Amerike, jer je 
imamo sami, pače još možemo koješta drugim prodati ; 
dlomaće žito u srednjoj godini dosta je jeftino pa da 


Na 





208 ČETRNAESTI RAZGOVOR. 


imamo česa neimamo, a morali bismo imati, nebi u su- 
sjedne krajeve dolazilo tudje žito. Nu u lošoj godini po- 
raste ciena domaćemu žitu tako, da se može i inozemno 
uvoziti. Tu priliku uhvate trgovci i spekulanti pa na- 
voze inozemna žita ovamo i tako zaprieče da neposkupi. 

Ovo se često dogadja, i sasma je razumljivo, jer ne- 
rodica nije nikada obćenita, t. j. na cielom svietu jednako 
razširena; ako u jednoj državi neurodi, urodi u drugoj; 
ako Europa neima dosta žita, ima ga Amerika; ako Ita- 
lija, Francezka ili Njemačka malo žanju, mogu obilno 
žeti Rusija i Ugarska, u kom slučaju ove hrane one, ne 
dakako badava nego za liepi novac. 

— Rekao bi čovjek, da to natjecanje nije baš tako 
crno, kako ga slikaju, opazi Stranski. 

— Inije; nije ono bez mana, nu ima bome liepih 
i dobrih strana. Ono brani, da ciene neprekorače stano- 
vitu granicu, kad se tražnja umnoža i nadmaši ponudu. 
Čim ciena dobra nadvisi naravsku vrednost njegovu, raste 
dobitak producenta. To potiče druge, da se i oni late 
posla ili zanimanja, koje nosi tako liepi dobitak. To se 
može gotovo svaki dan viditi. Podižu se nove tvornice, 
nastanjivaju novi zanatlije ili majstori, doseliv se možda 
čak iz drugih krajeva, stvari se dakako više proizvadja 
osobito u tvornicah, gdje je moguće većma izorpiti diobu 
radnje, uspješnije uporaviti novije izume, zato se radi 
brže i jeftinije. Tako se umnoža zaliha robe, dolazi je 
više na prodaju, naraste ponuda preko tražnje, ciena počme 
padati do svoje prijašnje visine, a ne riedko i izpod nje. 
Sada može opet više trošaca kupovati, a pri tom nalaze 
svoj račun i proizvoditelji, jer koliko su stvari jeftinije, to- 
liko ih se više proda. Nije to sve, i porabna vrednost 
stvari postavlja granicu eieni. Nitko bo neće dati za robu 
toliko, da bi dani novac nadilazio porabnu vrednost stvari, 
koja se daje u zamienu. Svatko razuman pita: hoću li 
ja moći tako upotrebiti stvar, da bude korist te porabe 

odgovarala vrednosti dana dobra? Napokon jednakim 
načinom pita kupac: koliko bi mene stajalo, da sam ta- 
kovo dobro privredjujem, kolika je ciena isto takovoj 
robi u drugih krajevih, pa prema tomu udešava svoju 
ponidu. : 

Tko može znatno jeftinije nabaviti stvari iz Zagreba, nego 
li iz K., neće ih kupovat tu nego naručit odanle. 

Nije li to naravski, a ipak tako divno uredjeno? U 
istinu, čim dublje razmišljamo o prirodnih zakonih družtva 
ljudskoga, to više moramo uviditi, da su zaista divni. 


Lorković : Razgovori. j4 

PETNAESTI RAZGOVOR. 


RAZMJER MED PONUDOM I TRAŽNJOM USTANOVLJUJE 
TAKODJER CIENU ŽIVEŽA. 


Tvornica šečera, koja je pred nekoliko mjeseca morala 
umanjiti broj svojih radnika, poče sada prije odpuštene 
opet primati i namještati u svom poslu. Kako su se svuda 
poslovi usljed trajuće oskudice tromo razvijali, nemogaše 
ni tvornica već sada onako plaćati radnike, kako je u 
dobrih godinah. Sve su bo strane gospodarskoga života 
medju sobom vrlo, tie&no svezane; ako u jednoj grani 
zapinje, osjeća to i druga. U naprednih zemljah, gdje 
motre ovakove pojave, dokazano je, da svaka loša žetva 
umanjuje prodju ili prodaju proizvoda obrtnih, a sapinje 
poslove trgovačke. Tu istinu izkusili su svi razredi pu- 
čanstva i u našoj zemlji, navlaš ove posliednje godine. 

Ta bieda približavala se svršetku. Sviet je bio sje- 
guran, da će imat obilnu žetvu, ciena je žita opet znatno 
pala, a bijaše izviestne nade, da će još jače padati. Ra- 
denić, sastav se opet na razgovor sa svojimi vjernimi 
slušaoci, svrati pozornost njihovu na bliže bolje dane, 
koji će jih riešiti dosadanjih stradanja, te htjede nasta- 
viti svoje razgovore, kad se pojavi g. Žunić, županij- 
ski činovnik, te će ga upitat: 

— Gospodine doktore, vi ste onomadne izrekli načelo, 
da na razmjer medju ponudom i tražnjom ponajviše dje- 
luje ta okolnost, što neke stvari ima mnogo ili malo. 
Ovo će gdjekoji vaših slušatelja jedva dobro razu- 
mjeti, mogla bi ga smesti eto i činjenica, koja se pred 
našima očima razvija. Sada ima žita malo u Hrvatskoj, 
a čim dalje bivat će ga sve manje, jer trošnja ide re- 
dovitim putem. A ipak pada ciena žita od ova dva po- 
slednja mjeseca; zaliha se smanjuje, a ipak postaje jefti- 


. nijim. Kako se to slaže sa vašim prije izrečenim načelom ? 


— Slaže se posve dobro, gospodine Žuniću, odpovrne 
doktor. Nevalja najme obilje i pomanjkanje žita sravnji- 


* vati s obiljem ili pomanjkanjem ine robe, koja se dade 


po dragoj volji umnožati. Tu stoje stvari drugačije. Ako 
neima obrtne robe koliko se je traži, neće nitko sbog 
toga nastradati, jer se lahko nabavi iz drugih krajeva. 
Ali žito nežanje se svaki dan. Mi u Hrvatskoj žanjemo 
dva puta u godini, ozimno žito u ljeti, a jaro u jeseni. 
Što se tu dobije, mora da dotiče za potrebe do buduće 
godine. Kad su lanjsku ljetinu spravili, znali su ljudi 
vrlo dobro, da se njom neće moći prehraniti do nove 
žetve, zaliha tadanja bijaše razmjerno manja nego li je 
danas, jer se je njom imala podmiriti potreba ciele 
godine, dočim zalihom sadanjom, umnožanom  dovozom 
žita iz drugih zemalja, imadu se podmiriti potrehoće 
jedva jednoga mjeseca. 

— Ako sam pravo: razumio što rekoste, hoće opet 
Žunić, stoji to pitanje ovako: tko hoće pravo razsuditi 
obilje ili pomanjkanje kakove stvari, mora da poznaje 
ne samo postojeću zalihu predmeta, nego mora znati u 
kakovom stoji razmjeru ona prema potrebi, koja će se 
njom podmiriti ? ' 

— Tako je, odgovori Radenić, samo valja dodati, da 
je ipak pravo mjerilo ciene žita, kako god i ciene drugih 


potrošnih predmeta, razmjerje medj ponudom i tražnjom. 
»k 

To dokazuju najbolje nagle promjene, koje se često do- 
gadjaju u oieni. Mi smo imali pred kojih deset godina 
uzastopce kroz dvie tri godine dosta lošu žetvu, tako, da 
se nisu mogle sve potreboće podmiriti, ali nitko nehtjede 
u to vjerovati, a pošto se usljed te vlastite kratkovidnosti 
nije umnožila tražnja, i eiena je neznatno porasla. Ali 
napokon ovako nemogaše dugo ostati. Treće godine obav- 
ljena je žetva znatno ranije nego prijašnjih godina, ali 
bijaše vrlo slaba, izčezne dakle nada, da bi se moglo 
izaći do buduće žetve, jer ta je imala biti istom za 
deset injeseca. Sve ovo je napokon ljudem otvorilo oči, 
te ih uvjerilo da će biti zlo. Sada uze svatko kupovati 
koliko najviše mogaše, nasta jagma za zemljištne pro- 
izvode, tražnja je daleko nadmašila ponudu, što je da- 
kako poskupilo cienu žita. Ove stvari svim su nam 
poznate. 

— Može li se izračunati, pita Koren, koliko prirodi 
žita svake godine u ovoj ili onoj zemlji, i je li ga pri- 
rodi dosta? Kako stoji u tom n. p. naša domovina? 

— U Hrvatskoj neuspievaju plodine jednako u svih 
predielih. U gornjoj Hrvatskoj po prilici od Karlovca pa 
do mora, u hrvatskom primorju, našoj Dalmaciji, u sred- 
njih godinah jedva prirodi toliko žita koliko ga treba za 
potreboće tamošnjega pučanstva. Nu obilno rodi Slavo- 
nija, hrvatska Posavina i Podravina tako obilno, da se 
znamenit dio plodina može izvoziti. Druge zemlje, n. pr. 
Tirolska, Kranjska, Solnogradska itd. redovito nesmažu 
koliko trebaju, dočim opet Ugarska, Česka, Galicija, pro- 
izvadjaju više nego li trebaju, osobito mnogo Ugarska. 
Ima država, koje redovito svake godine moraju uvoziti 
žita, jer ga kod kuće neprirodi koliko treba njihovo pu- 
čanstvo, n. pr. Švajcarska, Englezka, pače neke vrsti i 
inače bogata Francezka. 

— Toga nisam znao, doda župnik; ja sam držao, da 
Francezka sama dovoljno proizvadja, pače da još izvozi. 

— Ja sam rekao, gospodine župuiče, da Francezka 
neke vrsti žita uvozi. Francezka vlada daje pomno ipi- 
tivati, koliko se troši žita raznih vrsti, i dobiva o tom 
pouzdanih podataka. U Francezkoj troši se na godinu do 
114 mil. hektolitra i to najviše pšenice; oko 25 mil. 
ljudi hrani se kruhom pšeničnim, a ostatak napolicom, 
kukuruzom, kestenji i drugimi brašnatimi tvarmi. Ako 
go uzme u račun sve što u Francezkoj na raznih vrstih 
živeža prirodi, ima ga i preko potrebe, te se i izvozi; 
ali samo u boljih godinah prirodi pšenice, te glavne 
vrsti hrane, koliko je treba, zato se ova uvozi. Sabiranje 
podataka ovakovih vrlo je koristno, jer ako nastane zlo 
ljeto, nerodica, vlada znade kako će i gdje najprije po- 
moći. Ovakovi podatci, zatim napredno i pomno njego- 
vano poljodelstvo, napokon mnogobrojna i brza obćila, 
vrlo su uspješna sredstva proti gladu, kakov je u prijaš- 
njih vjekovih često nemilo haračio tako kod nas, kao i 
u Francezkoj, Njemačkoj i drugih zemljah. 

— A zašto kod nas u Hrvatskoj negleda vlada pri- 
bavit si takovih podataka? 

— Nije to tako lahko. Samostalna i neodvisna država 
može to prije izvesti, jer ima više sredstva na rukuh. 
Narod sam mora u takovom poslu vladu pomagati, a ne 
u svakom ispitivanju gospodarskih činjenica nazrievati 
nakanu, da se povise porezi. Carinski uredi, trgovačko 1 
obrtničke komore, razna gospodarska družtva, političke 
oblasti, sve to mora u ovakovu poslu zajednički raditi, 
da se postigne željeni cilj. 

Ovakva opažanja vode do drugih isto tako koristnih. 
Zmnade se najme kako stoje godine neplodne prama plodnim. 
Neprekidnim promatranjem utvrdjeno je, da u obće na 
50 godina dolazi 30 srednjih, 10 slabih a 10 skroz loših 
žetva. Vidite dakle, da dobre godine nadmašuju loše, ove 
potonje morale bi biti čovjeku opomenom, da bude opre- 
zan i gleda spravljati ,bieli novac za orne dane“, kako 

veli hrvatska poslovica. To vam je prava poviest o sedam 
tustih i sedam mršavih kravah, kako ju nalazimo u knji- 
gah staroga zakona. 

— Kako je to, gospodine Radeniću, zapita Žunić, da 
takove zemlje uvoze žita, u kojih ga ipak prirodi koliko 
treba pučanstvo za svoje potreboće? 

— Razlog je tomu vrlo jednostavan. Žitom nehrane 
se samo ljudi, nego i naše životinje, n. p. perad, krmad, 
itd. ; žita trebaju pivare, pecare rakije i spirita za iz- 
radjivanje svojih proizvoda. 

-— To nije pravo, opazi Gvozdić; što je čovjeku za 
hranu, to se nebi smelo rabiti u druge svrhe. Ja u obće 
neznam čemu nam pivo, kad imamo dosta i dobra vina; 
rakija neka se peče od šljive i tropa. — To mnenje potvrdi 
više prisutnih. 

— Nije tako, poštovani susjede. Tko se bavi bilo ka- 
kovom koristnom radnjom, nemisli samo na sebe i svoje 
potreboće, nego nastoji toliko izraditi, da uzmogne i dru- 
gomu nešto prodati. Na dalje neproizvadjaju se samo 
onakove stvari, koje domaći troše, nego je dobro i ko- 
ristno, da se misli i na inozemstvo. Ovo valja za poje- 
dinca i za cieli narod. Tvornice su vrlo koristne i samu 
gospodaru ladanjskomu, to je već više puta naglašeno. 
Čim se više treba raznoga žita, tim bolje za gospodara, 
njegov je dohodak obilniji, pa može laglje izpunjivati, 
na što se je obvezao i više ulagati u gospodarstvo. Veli 
se doduše, da pivare i pecare u zlih godinah poskupljuju 
žito. Kad bi ovo i bila istina, nebi to moglo biti razlo- 
gom, da se nedižu, jer umnožaju produkciju, što dobro 
dolazi svim u vrieme skupoće. Pivo, rakija itd. mogu 


se izvoziti u druge zemlje, dolazi dakle više novca, i 


lasnije se kupuju nuždna dobra. Ovi podhvati olahkoćuju 
gojenje stoke, za koju se može uvjek dobiti liepi groš. 
Naprama ovim probitkom izčezava onaj prigovor. 


RAZMJER MED PONUDOM I TRAŽNJOM. 215 


Što ste rekli o trošnji vina u našoj domovini, takodjer 
nije skroz osnovano. Istina, mi imadđemo dosta i dobra 
vina; ali nikomu se nemože zapovjediti, da mora upravo 
vino piti. Mnogi vole pivo, pa ako ga neima kod kuće, 
dovesti će ga iz inozemstva. I u Francezkoj ima više i 
boljega vina, pa se ipak pije mnogo piva. A čim se ka- 
kova dobra troši u zemlji, bolje je da se kod kuće pro- 
izvadja nego od drugud dovozi i plaća. Čemu voziti pivo 
iz Štajerske, Beča itd. u Hrvatsku, ako se može kod 
kuće dobro i pitko variti? A da bi se moglo, o tom 
nitko nesumnja. U Hrvatskoj rodi dobar ječam, mogao 
bi se njegovati izvrstan hmelj, ta već naš divlji nije loš, 
a to su dvie glavne stvari kod varenja piva. Da imamo 
nekoliko pivara, naš hi gospodar uz bolju cienu prodavao 
svoj ječam, mi bi trošili domaće pivo, pače mogli bismo 
ga izvoziti u Bosnu, Hercegovinu i Srbiju, i zanj dobi- 
vati liep gotov novac. Nemislite, da bi uz to morali vi- 
nogradari stradati, hrvatsko vino našlo gi je put u bliž- 
nje susjedne krajeve; da gospodari priviknu. umnijemu 
obradjivanju i naprednomu postupku sa vinom (t.j. da 
im je pivničarstvo valjanije) naše bi si vino otvorilo put 
i u dalnje države, pa eto liepa dobitka gospodarstvu na- 
roda. Sada se na to misli i uvidja, da valja drugačije 
raditi. Nu dok se od misli predje na djelo, i tomu treba 
vremena. Jednim manjka potrebna novca, drugi čekaju 
da vide uspjeh kod trećih, a mnogi nemogu se razkrstiti 
Sa starimi navadami. A medju te navade spada i ona. 
da se sve kod kuće potroši, što prirodi. Znate kako se 
ono pjeva: 

Nije nikad Zagorac 
Prodal kaplje vina, 
Nego ga je popila 
Vesela: družina itd. ' 

Ovako se mislilo i za druge plodine. Seljak bijaše za- 

dovoljan, ako je toliko prirodilo da preživi od jedne žetve 

do druge; nije se brinuo da više privredi, potrebe bi- 
jahu manje, nije dakle za gospodara bilo toliko poticanja, 
pa .se zadovoljio, ako je mogao ,kraj sa krajem sastaviti“, 
To vam je jedan od većih uzroka našega sadanjega sla- 
boga gospodarskoga stanja. Sada se ljudi muče i gle- 
daju da se to popravi, ali ide mnogo teže, jer medjutim 
nahrupilo sijaset svakakvih izdataka,raznih nameta i daća, 
a gospodarstvo nije pripravljeno, da ih može snositi. 

— Sada vidim, uze rieč sudac, da nisam ni sam o 
tih stvarih dovoljno upućen. Ja sam najme mislio, da 
se je u obće u prijašnjih vremenih manje trošilo žita, 
vina i drugih ovakvih dobara, pa da je seljak prama tomu 
udesio svoju radnju. Čemu mu preko domaće potreboće 
proizvadjati, kad se višak neda unovčiti. Ja sam pače 
scienio, da se i danas kod nas zato manje producira, jer 
se slaba pokazuje tražnja gospodarskih proizvoda, jer mi 
se čini sjegurnim, da bi svatko više sijao kad bi znao, 
da će višak moći dobro prodati. > 

— Moguće, gospodine sudče, da je tako bilo prije če- 
trdeset ili petdeset godina, možda u vremenu postanka 
gore spomenute pjesme. Ali sada su vremena drugačija, 
i sada bi se svaki višak mogao dobro prodati. Istina, u 
našoj sa domovini obćila vrlo nedostatna: cesta je pre- 
malo, osobito u Slavoniji i loše su, rieke nisu uredjene, 
željeznice nisu sve gradjene prema gospodarskim potrebam 
naše domovine. To je dakako na velik uštrb gospodar- 
stvu, zato je naše žito skuplje. Nu ako se žito preostalo 
preko potrebe nemože prodati, može se njim hraniti stoka, 
krmad, perad itd., a to daje u svako doba sjeguran novac. 
Zato svatko si uzmi kao pravilo i gledaj da priradjuješ 
mnogo i što jeftinije, kupaca će se naći. Da se tako 
misli i radi, skupoća bio bi redji gost; naprotiv ako 
svatko samo onoliko proizvodi koliko sam treba, u vre- 
menu nerodice mora se što manjka u tudjini kupovati. 

— Hm, hoće Sever, ako se potrebno iz tudjih kra- 
jeva uvozi, kako to da je ipak prošle godine ponestalo 
kruha kod nas i u drugih zemljah našega carstva. 

— Nebijaše ta nestašica tolika, gospodine susjede. Do- 
duše zaliha se bila umanjila, ali zato žita nije bilo posve 
nestalo. 

— Zašto je dakle tako poskupilo ? 

— Jer ljudi nemisle i neprosudjuju kako treba, nego 
rade pod pritiskom nekakova neopravdana straha. Dva 
mjeseca poslije žetve, u mjesecu studenu, gdje dakle 


zaliha nebijaše izerpljena, poskoči ciena za polovicu pri- 


jašnje, mjeseca veljače ove godine podvostruči se. Svatko 
se bojao, da bi moglo žita uzmanjkati, zato svakomu 
bijaše najpreča briga obskrbit se potrebnom zalihom; a 
jer to bijaše obćenito osvjedočenje, nastade dakako ve- 
lika stiska na tržištih i sajmovih, jedan je htio drugoga 
preteći, jedan nadbijaše u cieni drugoga, zato je ciena 
rasla, premda je manjkao pravi povod, jedino radi ne- 
smotrenosti i bojazljivosti trošaca. A strah vam je kao 
priljepljiva bolest, od jednoga prelazi na drugoga, sva- 
komu je pred očima samo jedno zlo: glad; svatko na- 
zrieva spas samo u jednom: u žitu, kupuje se na jagmu. 
Eto kako raste ciena žita. 

— Kako je vidjeti, reče Gvozdić, ja sam krivo imao, 
držeć da ciena žita raste postupice, kako se umanjuje 
zaliha; ako je dakle za polovicu porasla, da je za polo- 
vicu manje žita u zalihi nego li prije, dakle da samo 
polovica pučanstva imade što jesti. Obratno mislio sam, 
ako poslije obilne žetve cjena žita na polovicu spadne, 
da će zaliha doticati za dvie godine. 

— Istina, niste mislili pravo; nu tješite se, ima ih 
dosta, koji isto tako krivo sude. Ciena žita neraste niti 
nepada u onoj mjeri, u kojoj se umanjuje ili umnaža 
zaliha, nego daleko preko te mjere. Učeni ljudi dokazuju 
ovo: ako je žetva za 5 postotaka u nazadku prema sred- 

njoj godini, da eiena poraste na 30 postotaka, ako je 
žetva slabija za 10 postot., ciena poskoči za 80 postot., 
ako zaliha se umanji za 15 postotaka, da ciena dodje na 
150 postotaka. Ciena se potrostruči, ako je žetva za 20 
postotaka manja. 

A dade se bez velike muke jednostavnim načinom do- 
kazati, zašto se nestašica žita pokazuje većom nego li u 
istinu jeste. Čim tražnja prekorači obične odnošaje, uma- 
njuje se ponuda. Tko ima žita, a nemora ga baš pro- 
dati, nevozi ga na trg, niti ga prodaje trgovcu, ma do- 
šao i u kuću, znade bo dobro, čim je toga dobra manje, 
da postaje skuplje; neda ga dakle misleć: počekat ću, 
za koje vrieme dobit ću još više. Tako se u istinu pro- 
daje manje žita, ova okolnost pa onda strah s velike sku- 
poće tjeraju cienu gore. 

— Ako je zaista tako, hoće seljak Jožić, zašto vlada 
nenaredi da svatko mora svoje žito na trg dovesti, od- 
nosno prodati? 

— Kume, neide tako, odgovori Radenić. Deder da 
malko razložimo ovo pitanje. Vi želite da vlada primora 
svakoga, ali kako da to učini? Kako da označi upravo 
one, koji bi imali voziti svoje žito na trg — pa kamo 
da ga voze i kada? Koliko da toga povezu? Kako da 
ovlada uredi polazak tržišta? A za tim drugo pitanje: 
zašto da se sile posjednici, da moraju svoje žito pro- 
dati, ako ih nije volja ili ako netrebaju novca? Zar vi 
tako poštujete slobodu drugih? Zašto da se krati pravo 
gospodarom zemljišta razpolagati svojim dobrom onako, 
kako to čine obrtnici, zanatlije i glavničari? Mislite li, 
da nebi takov postupak mogao mnoge ogorčiti, gdjekoje 
možda privoliti, da napuste gospodarstvo, kad nebi smjeli 
po svojoj volji prodavati plodove svoga truda? To sred- 
stvo moglo hi se upotriebiti samo u skrajnjoj nuždi, kad 
zavlada glad, kad i onako sve odredbe vladine, sve uredbe 
i zavodi moraju uzmaknuti pred jednim: da se narod sa- 

čuva od pogibanja. Samo u takovom vremenu mogla bi 
se izdati onakva odredba, inače pako ne. 

— Ali vlada bi mogla barma to činiti, da odredi neku 
stalnu cienu i zapovjediti, da nitko nesmije skuplje pro- 
davati svojih predmeta. Tako bi sirotinja barma kruha 
imala. 

— Vlada neka posreduje, gdje je potrebno i gdje se 
bez nje nemože što dobra ili koristna postići. Da se vlada 
u sve mješa, kud onda naša osobna sloboda, kud naše 
vlastničtvo? Kojim pravom da se zapovjeda gospoda- 
rom, da prodavaju svoja dobra za polovicu ili četvrt 
jeftinije, nego li bi inače mogli dohiti? Što je jednomu 
pravo, mora da je drugomu drago. Ako bi se već htjelo 
štogod ovakova odrediti, trebalo bi izreći, da dotična na- 
redba valja za sve vrsti robe u jednakoj mjeri. A znate 
li, što bi odatle nastalo? Ja ću vam pripoviedati, jer 
ovo, što naš prijatelj zahtieva od vlade, već se je kušalo 
više puta. 

Poviest kazuje, da je g. 1315 Englezku snašla golema 
bieda — glad. U toj nevolji odredi parlament, da se mora 
sav živež prodavati uz stalnu, umjerenu cienu. A što bi- 
jaše posljedica? Da se nije ništa dovažalo na trg i sku- 
poća postala većom, nego li bijaše prije one naredbe. 
Kasnije. najme g. 1348., poslije velike pošasti, koja bje- 
snijaše cielom Evropom, upotrebe radnici u Englezkoj 
dobru priliku, jer je manjkalo rađenih ruku, i zatraže da 
im se povisi plaća. I opet se umješa parlament te zabrani 
plaćati odnosno primati plaću veću od one, koja se da- 
vala do g. 1346.; naloži na dalje mesarom, pekarom i 
ostalim prodavaocem živeža, da moraju prodavati svoju 
robu za ustanovljenu nižu cienu. Pa i ta naredba urodi 
jednakim uspjehom ; nitko nehtjede raditi, nitko prodavati. 
Parlament pokuša kasnije drugačije, te ustanovi drugu 
nešto višu cienu. Uzalud. Napokon se uvjeri, da nemože 
na tom polju ovakvimi odredbami ništa opraviti, prepusti 

dakle svakomu da radi kako najbolje umije. Nekoliko 
godina pred ovim pokuša kralj francezki Filip liepi 
doskočiti gladu sličnimi naredbami. Kralj ustanovi cienu 
žita (taksu) i strogo zabrani prodavati ga skuplje za- 
prietiv, da će se svakomu uzeti ciela zaliha, tko bi pre- 
kršio njegovu zapovjed; sve, češa pojedinac nije trebao 
za nove usjeve ili za uzdržavanje sama sebe i svoje po- 
rodice, morao je dovesti na prodaju. Ali ovdje pokažu 
se jednake posljedice, sve još jače poskupi i kralj Filip 
morade opozvati svoju naredbu. 

Ovakvih primjera imademo i u novijem vremenu, na- 
ročito u dobi prve franeezke revolucije. Žetva nebijaše 
baš loša, ali radi ohbćenite nesjegurnosti, te silnih pro- 
gonstva malo se je nudilo i dovozilo žita, sbog česa za- 
vlada velika skupoća u Francezkoj. Konvent odluči da se 
za svu robu ustanovi neki najviši iznos (maximum) ciene, 
koji se pod nikakov način nije smio prekoračiti. A što 
nastane odatle? podpuno pomanjkanje svih dobara, i 
Francezka sjeća se užasom onoga vremena i njegova 
maximuma, jer nikada prije nebijaše tolike oskudice. 
Da je bieda bila velika, najbolje pokazuje predlog za- 
stupnika naroda Barrera, koji je na ime odbora za javno 
dobro kao jedini put, da se izadje iz obćenite nevolje, 
predložio neka se odredi, da svi državljani moraju postiti. 

U drugih državah opet su drugačije radili. U Nje- 
mačkoj n. p. vladaše g. 1817 glad — kao god + kod 
nas u Hrvatskoj — pa su vlade nekih država, da po- 
mognu pučanstvu, na vlastiti račun kupovale žita, dielile 
ga medju siromašni puk za nižu cienu, nego li je samo 
nje stajalo. Tim su dakako vlade mogle manje trošiti na 
druge potreboće države, pa da nedodju sbog toga u ne- 
priliku, odluče manjak kao porez razporezati na cielu 
državu. A što bijaše posljedica? da su privatni špeku- 
lanti i trgovci, nemoguć natjecati se sa vladom, uzmak- 
nuli natrag, pa tim zadali trgovini žitnoj težkih udaraca, 

jer ovu može držati i razvijati samo privatna spekulacija, 
kojoj se nesmiju izdavati propisi o cieni niti se stavljati 
pod skrbničtvo vladino, jer će propasti. Slobodna trgovina 
žitom može još najlaglje obskrbiti pučanstvo potrebnom 
hranom. 

— Ako je sve tako, opazi Koren, onda o jednom ne- 
može se ni malo dvojiti: da proti skupoći i gladu ne- 
ima pomoći. 

— Ni to nije istina. Ja u obće nisam uztvrdio, da se 
vlada neima pačati u to, kako će se pučanstvo u vrieme 
velike skupoće ili pače gladi prehraniti; vlada je dužna 
tu svaku moguću pomoć pružiti, ali bez velike potrebe 
neka se nemieša u poslove, koji će se kraj slobodna dje- 
lovanja po privatnicih isto tako, a često i bolje obaviti. 
Takov je posao opredieljenje ciene, u koje se vlada nebi 
imala pačati do velike nužde. Našemu družtvu nemože 
se prigovoriti, da uzkraćuje strađajućim ruku pomoćnicu. 
Možda bi pojedinac mogao i više činiti, ali u obće 
smijemo reći, da se rado prinosi, mi u Hrvatskoj nemo- 
žemo se s bog toga tužiti. Ima različitih načina, kako 
Se sirotinji pomaže. Jedan je običajan ovakov: ako je 
kruh vrlo skup, izdaju se siromahu, koji si ga sam ne- 
može nabaviti, naputnice na pekare, da im prodavaju 
kruh jeftinije, a obćina ili družtvo iz svojih sredstva 
nadoknadi onu razliku u cieni. 

— Ipak nije tako dobro, gospodine Radeniću; jer ako 
se nitko nemože pravno prisiliti, da prodaje svoju robu, 
ili da ju proda uz stanovitu cienu pod moraš, tada će 
strah obćinstva i pohlepa za dobitkom natjerati cienu na 
nedostižnu visinu. 
 — Netreba se toga bojati, to neće nastati ni kod žita, 
a ni kod ine robe. Istina, ciena žita jače će porasti nego 
li ostalih dobara, jer je žito predmet, kojega svatko treba, 
Svatko traži, pa je s toga tražnja znamenita. Ali ciena 
žita neraste bez prestanka. Ako uzastopce sliedi više 

obilnih žetva, ciena znamenito pada, gospodari će uma- 
njiti proizvadjanje žita pa se latit gojitbe drugih koristnih 
bilina. Usljed toga dakako umanjuje se godišnja žetva, 
pa će ciene opet poskočiti. Nastane li pako loša godina, 
sviet će više sijati i tako umnožati zalihu žita. 

Tako, vidite u gospodarstvu dolaze za tustimi mršave 
godine i obratno. Osim toga još nešto drugoga prieči da 
u loših godinah neraste ciena previsoko. To je natje- 
canje (konkurencija) i korist samih prodavaoca. Žito neda 
se čuvati kroz godine i godine, jer se lahko izkvari, za 
špekulante je vrlo opasno mnogo i dugo žito držati u 
ZŽitnicah, a nemogu ga duže čuvati ni gospodari, jer u 
žitu leži njihova glavnica, koju valja što prije izvaditi 
i novac u druge stvari upotrebiti. 

— To je sve lispo, kad nebi došli špekulanti, žitarski 
lihvari, prekupili žito, pa ga onda uz strašnu cienu pro- 
davali, od koje neima nitko koristi do njih samih. 

— Dobro, da ste mi to spomenuli, gospodine Severu. 
O tih lihvarih sa žitom možemo koješta čitati po nje- 
mačkih i drugih knjigah, u istinu pako pretjerava se i 
tu kao i drugdje. Kako se danas viče -— i ne uviek bez 
razloga — na lihvare sa novcem, tako hijahu prije raz- 
vikani i žitarski lihvari. Ako je nastala skupoća, svijet 
je ponajviše krivio špekulante, jer da oni sve prekupe, 
pa onda prodavaju uz ogromne ciene. Nu tomu nije tako, 
barma ne u naše doba. Naša je domovina morem i že- 
ljeznicami spojena sa cielim svietom. Ako se pojavi osku- 
dica hrane u jednom predielu, nadoći će do skora po- 
trebna zaliha iz drugoga. Konkurencija nemiruje nigdje. 
Domaći špekulanti nemogu svega pokupovati, jer se tomu 
hoće ogromnih glavnica, pa kad bi to i učinili te onda 
zalihu držali u svojih žitnicah, saznao bi za našu oskudicu 
trgovac inozemni i eto žita, ali ujedno i velika gubitka 
za špekulante. Nemože dakle biti na njihovu korist, da 
im žito, a po tom i unj uložena glavnica dugo bezplodno 

leži. Vlastita korist zahtjeva, da prodaju prije, pa ma do- 
bili pri tom i nešto manje, nego da čekaju uz pogihelj, 
da ih drugi preteče te ovako svaki dobitak ugrabi. 
Nije se dakle bojati, da bi mogli kupujuć žito na 
veliko po svojoj volji opredieljivati mu cienu. U obće 
imade to rastenje ciene svoju prirodnu mjeru i cilj, 
osnovan na razmjeru nedovoljne žetve. Ma bila i najlo- 
šija žetva, u dobro obradjenoj zemlji neće nikad manjak 
pasti izpod desetog diela godišnje potrošnje, a božja provid- 
nost skrbi zato, da nevlada svagdje u isto vrieme nero- 
dica. Zemlje ležeće na istočnom moru, ogromne poljane 
u Rusiji, Poljskoj, Ugarskoj, Slavoniji, Australiji a oso- 
bito u Americi proizvadjaju množinu žita svake vrsti, pa 
kraj razlikosti podnebja i geografičkih odnošaja može u 
jednoj državi žetva hiti vrlo loša, a u drugoj vrlo obilna. 
O posljedicah, koje odatle nastaju, govorit ćemo drugi put. 

SLOBODA TRGOVINE MOŽE NAJUSPJEŠNIJE ZAJAMČITI 
DOVOLJNU+ KOLICINU HRANE I SHODNU USTANOVITI 
CIENU. 


Sliedeće nedjelje, sastav se opet u školskoj sgradi sa 
mnogobrojnimi svojimi slušaoci, nastavi Radenić ovako: 
— U poslednjem razgovoru naglasio sam, da strah od 
gladi znamenito poskupljuje kruh, što opet u veliko 
djeluje na trošnju drugih predmeta. Nu taj strah dje- 
luje ipak u koječem dobro. 

— A kako dobro? zapita više slušaoca. 

— Da, djeluje dobro, ako neprekorači stanovitih gra- 
nica. Da vidimo. Tko se boji nevolje, gleda da se proti 
njoj za dobe naoruža. Skupoća i glad takve su strašne 


nevolje, da čovjek nastoji za vremena potražiti lieka proti | 


njim, a taj je liek — žito. Vidili smo, da medju uspje- 
hom žetve i rastenjem ciene neima nikakova razmjerja. 
Da nastane neznatniji manjak u proizvadjanju, ljudi nebi 
živili štedljivije, trošilo bi se kao i u dobrih godinah 
neoprezno, pače i razsipno, pa bi kasnije u istinu zavla- 
dala nevolja. Toga neda onaj strah, jer tjera pojedince 
da se za vremena obskrbe, pa dok se potroši priprav- 
ljena zaliha, može se, u koliko bi još trebalo, što manjka 

lasno nabaviti iz drugih zemalja. Istina je, da onaj strah 
već rano i znamenito poskupljuje žito, ali tim zaprie- 
čuje daleko veće zlo, koje bi kasnije nedvojbeno nastalo. 

Kadšto je tako žetva loša, da gdjekojemu uzmanjka 
kruha već o božiću. To se dosta često dogadja u nekih 
predielih ne samo hrvatskih nego još češće u Dalmaciji, 
Istri, a dosta često u Hercegovini, a jednako i u drugih 
državah, gdje je najme priroda škrto obdarila zemljišta, 
pa uz ovo i nerazumno gospodarstvo pučanstvo dolazi 
gvaki čas u nepriliku. Nu većina pučanstva — moramo 
uzeti — živi ipak o vlastitom prirodu duže, može se 
reći do zadnjega mjeseca pred žetvom. U naprednijih 
državah, vele, i slaba žetva donese toliko, da se narod 
može hraniti o vlastitom prirodu tako, da zadnjih pet- 
naest ili dvadeset i četiri dana pred žetvom nastaje prava 
nestašica, kojoj se mora doskočiti uvozom ili drugim 
načinom. Nu i taj manjak nebi bio toliki, da ljudi umiju 
gospodariti. Koliko se kruha potepe: korice i komadići, 
preostali iza objeda ili večere, bacaju se u napoj, ili se 
iztresu pred živad (perad); koliko toga pokvare, pobacaju 
i razsiplju djeca, kojoj se tako rado svaka suza otire 
komađićem kruha, a mnogo toga propadne i na drugi 
način. Vele, da je ovakovo razsipavanje krivo, zašto kruha 
nestaje pred žetvom, ili barem prije nego li bi ga inače 
nestati imalo. 

Strah od gladi povisuje opreznost pojedinca i obitelji. 
Živi se štedljivije, pazi se na svaku mrvicu kruha; djeca 
netrče po sobi ili dvorištu imajuć u svakoj ruci komad 
kruha, perad ili se prodaje, ili hrani drugimi stvarmi, 
a ne žitom, kojega čovjek treba. Obrti, koji upotrebljuju 
žito, ograničuju svoju produkciju radi visoke ciene; a 
sve ovo zajednički doprinosi, da se ublaže posljedice loše 
godine. 

— Ja mislim, hoće Stranski, da bi svatko morao u 
takovoj prilici štedljivije živiti. Ta neveli se uzalud: gdje 

je za tri kuha, može se i četvrti najesti. Neka svatko 
mjesto deset pojede sedam zalogaja, to će mnogo uštedit. 
Ja sam putujuć po svietu vidio, kako ljudi živu šted- 
ljivo, pa bi se i mi mogli u nje ugledati. 

— Vaš savjet nije loš, čestiti majstore, jer pokazuje, 
da vi sami ljubite red i štedljivost u svojoj kući. Pravo 
je što rekoste, ali nije lahko izvesti, hoće se tomu uvi- 
djavnosti i reda, česa obojega žalibože manjka ne samo 
kod nas nego i drugdje po svietu. Istina je, da naš go- 


spodar, seljak a bome i obrtnik mnogo toga potepe, a ipak | 


živi jedan i drugi lošije nego, li n. p. seljak ili obrtnik 
u Štajerskoj, Kranjskoj ili pače Českoj i Moravskoj, jer 
Se neumije ono, što je trudom priradjeno, dobro pripra- 
viti, jer se neće priznati istina, da manje ali tečno pri- 
redjena jela bolje hrane nego li množina netečno prire- 
djenih. Nu znao bih ja još i drugačije svjetovati: neka 
se mjesto kruha troše druge vrsti živeža. Jedno je ta- 
kovo sredstvo korun (krumpir), koji i kod nas sade, ali 
ne dosta. Dobra gazdarica umije krumpir na mnogo načina 
prirediti; on je prava blagodat; odkad ga ljudi sade u 
većoj mjeri, glad je postao redjim gostom. Nu ima još 


i drugih plodina. Tu vam je riža (pirinč), koja se u ve- | 


liko goji u Italiji, ali bi mogla, kako dokazuju razni 
pokusi, i u nekih. predjelih Hrvatske i Slavonije liepo 
uspijevati; rodi obilno, te bi mogla s uspjehom zamieniti 
donekle žito. Uz nešto više okretnosti, radinosti i oprez- 
nosti mogli bismo odavle crpiti liep dobitak. Dobrim 
primjerom neka prednjače naša vlastela. U obće poslje- 
dice skupoće dale bi se znamenito ublažiti, da ciela pro- 
dukcija sirovina udari pravcem takovim, gdje bi se osim 
žita i koruna gojile još i druge hranive hiline, koje do- 
* zrievaju u razno doba. Ako neurodi jedna, mogla bi 
druga, i eto neprilika manje. Uz to valjalo bi tlo što 
razumnije i pomnije obradjivati, čovjeku treba gledati, 
da što više svoje gospodarstvo izvine izpod upliva ele- 

mentarnih nepogoda, i da što podpunije upotrebi prirodne 
gile na svoju korist. Da samo nešto spomenem. Kanaliza- 
cija prava je blagodat za gospodare seoske, to smo izku- 
sili mi ovdje u Draškovcu. Da gospodarstvo poljsko podje 
ovim pravcem, da se pridigne, produkcija umnoža, ciene 
žita nebi se toliko mienjale, jer nestalnost ciena veće je zlo 
nego sama skupoća. Ma stojao hektolitar kukuruza sedam 
ili deset forinta, samo da je jedna ili druga ciena stalna. 

— Sačuvaj nas bože toga, gospodine, ta kamo bi si- 
romašniji sviet dospio, da mora tako skupo plaćati svoj 
svakdanji kruh? Takovoj cieni mogli bi se radovati se- 
ljaci i vlastela, ali za nas ostale nebi to bilo ,,svejedno“. 
Tako će Koren. " 

— Netreba se nagliti prijatelju. Da je ciena žita stalna, 
niti bi bila prenizka niti previsoka, jer bi se prema njoj 
udesile ciene svih ostalih predmeta: ciena radnje, zakup- 
nina, ciena svake druge stvari, riečju: sve bi se udesilo 
prema cieni glavnijega živeža. Smutnje u prometu, neza- 
dovoljstvo i stradanje potiču većinom iz promjenljive ciene 
živeža, u tom valja tražiti glavni uzrok nesgodam u tr- 
govini i obrtnosti. 

U dobrih, obilnih godinah žito tako pojeftini, da seljak 
nemože obstojati; svi plivaju u radosti, svatko gleda da 
iz povoljnih okolnosti izvadi što veću korist, sam seoski 
gospodar nadje se često u velikom škripcu. Poslovi se 
dižu i razširuju, svagdje se traži radnja, obrtnici, za- 
natlije i trgovci rade više, jeftin živež olahkoćuje. pod- 
mirivanje i umnaža potreboće, radnici živu jeftino i služe 
liepu krajcaru, sve klikće od veselja, bučnu radost gra- 
dova zaglušuju jadikovke ladanja: (sela). 

— Tako je, potvrdi više prisutnih seljaka. Nam se 
nikad nevjeruje, da preobilna žetva nije uviek za nas 
sreća, a osobito nevjeruju toga porezni uredi. 

— Nevjeruju, jer sude površno. A sad ded da pogle- 


damo drugu stranu te slike, najme posljedice više loših 

godina, što no su išle jedna za drugom. Za nekoliko ne- 
djelja poraste ciena živeža za polovicu preko srednje, 
obične ciene. Nastaje skupoća, koju počimlje osjećati go- 
spodarstvo u obće, a napose obrti i zanati. Tad zaredaju 
tužbe i jadikovke iz gradova: poslovi zapinju, što radnik 
zasluži, sve odlazi na kruh, što obrtnik ili tvorničar iz- 
radi, nemože prodati, jer se najveći dio gotovine mora 
izdati za kruh, manje rade jedni i drugi, radnici se od- 
pušćaju, ili im se umanjuje plaća, stanje obrtnosti po- 
staje vrlo nepovoljno. 

— Tako je, poviknu opet sada prisutni kolari, kovači, 
tkalci i radnici. 

— Često pako, nastavi Radenić, prekoračuje rastuća 
ciena tro- ili četverostruko pravu potreboću. N. pr. u 
nekom kotaru treba za uzdržavanje pučanstva 20.000 va- 
gana žita, a ima ga u istinu samo 16.000 vagana, tu 
dakle nije baš tako velika razlika medju potrebom i za- 
lihom ; ipak se dogadja, da taj manjak od 4000 vagana 
podvo- ili potrostručuje cienu onoga žita. 

Ova promjenljivost uzrokom je i drugih nesgoda te ne- 
prilika. Dok je ciena žita nizka, nepazi se nanj, potepe 
se po što po to, ili se proda za malen novac u inozem- 
stvo: a kasnije, kad zavlada skupoća, uvozi se opet i 
plaća dva i tri puta skuplje nego li je prodano. 

— A zašto se, primjeti Koren, žito u dobrih godinah 
neskuplja i čuva u žitnicah? Eto vrlo jednostavna na- 
čina da se zaprieči skupoća. 

— Jer nemože tako biti. Žito nije kao gotova kola, koja 
mogu godinu i dvie u suši čekati na kupca. Znade se, 
da se.krumpir brzo izkvari, a tako i žito. Škodi mu 
vlaga i velika vrućina; opljesnivi, klije, sagnjije; ima 
množinu neprijatelja: miševa, zareznika, a osobito žižak, 
koji kadšto toliko izkvari žita, koliko iznosi manjak u 
srednjih godinah“ A često, ako bi se i htjelo što priču- 
vati, neima prikladna prostora. Žitnice naših seljaka ve- 

ćinom su vrlo nespretne i nesretne, a mnogi niti ne- 
imaju žitnice, nego kukuruz ili proju spreme u kakovu 
škrinju, do koje nemože zrak, pa žito pomalo opljesnivi. 

— A zar nebi mogla učiniti vlada, gospodine Rade- 
niću, česa nemože pojedini seljak ili vlastelin? Neka sa- 
gradi velike žitnice, u plodnih godinah mogu se napuniti 
u neplodnih prodaje iz njih žito narodu uz manju cienu, 
ali ipak toliku, da neima štete, 

— Na prvi mah rekao bi čovjek, da vaš predlog nije 
loš, gospodine učitelju. Da vidimo, Sjetite se već jednom 
rečenoga: da se vlada neka nebavi onim, što pojedinac 
ili više njih mogu sami obaviti. Državljanin neka bude 
po mogućnosti samostalan, zato ga treba odgojivati. Nu 
pita se, je li moguće ovakove žitnice uvesti i uzdržavati 
na korist pučanstva? Znade se, da su u našoj Krajini, 
dok je stajala pod vojničkom upravom, kušali uvesti 
ovakve žitnice, ne za cielu zemlju nego pojedine krajeve, 
a kušali su i drugdje po svietu, ali nije išlo, i zato ih 
napustiše. A to se dade lasno razumjeti. Država bi mo- 
rala podignuti silna zdanja po cieloj zemlji, namjestit 
mnogobrojno osoblje, nakupovati velikim novcem Žita; 
žitnice bi morale uvjek pune hiti. A gdje je državi novac 
zato? Mi ge i onako tužimo, i to s razlogom, na veliki 
porez; ako bismo htjeli, da se vlada bavi još i žitnom 
trgovinom, bio bi porez i veći, jer bi sve ovo stojalo 
mnogo novca. Istina, taj bi se novac povratio, ali mnogo 
kasnije, i to jedva ikada ciela uložena svota, jer bi se 
žita dosta izkvarilo, možda pokvarilo ili inače propalo. 
I pojedini gradovi kušahu ovim načinom doskočiti mo- 
gućoj skupoći, ali odustaše do skora od toga s bog ve. 
likih troškova i drugih neprilika. Do sada steklo se je 
uvjerenje, da će pučanstvo još najbolje prolaziti, ako se 
ovakvi poslovi prepuste posebnikom, 

— Mi smo dakle, sudeć po vaših riečih, predani na 
milost gospode špekulanta i trgovaca sa žitom. 


suma 

— To nije nikakova milost; kraj toga prolazimo dosta 
dobro, ne mnogo lošije od samih špekulanta. Ljudi su 
scienili i još danas misle, kad nastane dobra godina, da 
trgovci i špekulanti kupuju na vrat na nos što mogu više 
žita, da svu svoju gotovinu u to ulažu, a kasnije da pro- 
davaju za skup novac. To bi bila, istina, zla poraba u 
špekulaciji, ali i u toj formi još ipak koristna. To vam 
se na čudo daje, zar ne? Al sudite sami. Što čine oni 
trgovci? Kupuju žito, dok ga ima i dok ga tko hoće 
prodati, pa ga prodavaju kad ga počme nestajati. Nije 
li to napokon koristno za trošea? Svojom pozornošću čine 
nam znatnu uslugu. Doduše nje vodi pri tom više vlastita 
korist, nada u dobitak, nego ljubav prama iskrnjemu. A 
to im se napokon nemože zamjeriti, ta svaki nas ide za 
dobitkom. Zar da oni sami ulažu svoj trud, veliku glav- 
nicu, da se izlažu pogibelji gubitka, a da neimaju ni- 
kakove koristi? 

Da se nepojave takovi trgovci, mnogo bi se žita po- 
teplo. Ja idem i dalje, te velim, da je upravo dobro, ako 
ima što više takvih trgovaca. Kad je seljak požeo, 
može liepo višak prodati; ovakvi trgovei posjeduju velike 
dobro uredjene žitnice, gdje se žito sjegurnije pohranjuje. 
Jer — to valja znati — neumije svatko žita dobro po- 
hraniti, tu su bo potrebne svjetle, prostrane sgrade, u 
koje neprekidno. dolazi zrak, žito valja češće pregrtavati, 
pročišćivati ; a to su vam radnje, na koje seljak često 
ni nemisli, pa mu zato dosta propada žita. 

Gotovo svagdje po svietu nekako se priekim okom gle- 
daju špekulanti sa žitom. To nije pravo. Ako se triezno 
i bezpristrano prosudi stvar, moramo priznati, da je ta 
vrst špekulacije koristna proizvoditelju i trošcu. 

— Ja vjerujem da koristi proizvoditelju, ali ne trošeu, 
opazi Stranski. 
ai Koristi jednomu i drugomu. Špekulanti kupuju, kad 
je žita u obilju, dakle poslije žetve, kad mu je ciena 

nizka, pa jer ih imade više i svaki želi kupiti, raste 
tražnja s njihove strane, ciena dakle nepada prenizko. 
To je pako producentom vrlo koristno, pošto bi inače 
morali po što po to prodati na veliku svoju štetu. Proda- 
vajuć pako kupljenu zalihu u vrieme kad je počimlje 
nestajati, koriste trošeem, ne samo jer ih riešavaju ve- 
like brige, odkuda će nabaviti potrebnih stvari, nego jer 
ih ima više i svi nude. te konkurencija prieči, da žito 
odviše neposkupi. 

— Ja sudim, primjeti vlastelin Sever, da špekulant 
nikada neplati seljaku za žito ciene, koju bi dobio na 
trgu. U ostalom kod nas nekupuju mnogo trgovci, 0s0- 
bito od manjega posjednika, naš seljak ponajprije s&m 
vozi u grad što ima i tamo proda. 

— Može biti jedno i drugo. Ako seljak proda jeftino 
špekulantu, čini to jer treba novea, jer mu u onaj čas 
valja možda kakovu potreboću podmiriti, koja se neda 
odložiti. ili da se odloži, mogla bi zanj nastati veća 
šteta od one, koju pretrpi, jer je prodao jeftinije svoj 
kukuruz. U ostalom špekulant dolazi u kuću, kupi plo- 
dove tvoje za gotov novae, sam ih odvoze ili plati nešto 
višu cienu, da ih gospodar odveze. Za svoj trud mora 
tražiti nagradu, odnosno plaća manje, jer je glavom po- 
tražio prodavaoca, i jer poslije obavljena kupo-prodajna 
posla preuzev žito preuzimlje ujedno sve pogibelji. 

Ako seljak sam vozi na tržište svojih nekoliko vagana 
žita, krumpira ili kojih petdeset glava zelja, dobije do- 
duše nešto više, ali sračunajte izgubljeno vrieme, muku 
marve, koja bi mogla što drugo raditi, izrabljenje kola, 
vatim što seljak sam potroši, pa ćete naći da mu je 
koristnije, ako proda kod kuće ma bilo i nešto jeftinije. 
Ovo je redovito, a koliko se puta dogadja, da seljak što 
dobije to i potroši u gradu, zapije sa susjedi ili pobaca 
novac na sitnarije. Nu da se ništa drugo neuzme u račun 
nego vrieme i radina snaga, koja se oduzimlje gospo- 

darstvu polazkom na sajam, gospodar je na dobitku, ako 
nešto jeftinije proda kod kuće svoje plodine. Seljačtvo 
žalibože neshvaća zlatne izreke ,vrieme je novac“, kao 
što nezna cieniti ni novca. Naš će čovjek istom za 
što god izgubit cieli dan, za kakovu god tricu zametne 
parnicu, plaća odvjetnika, pa ako i dobije parnicu, po- 
trošio je ne riedko dva puta više nego li je vredan 
predmet, osobito pošto je običaj, da se gospodinu »- 
škalu“ neide nikada praznih ruku. 

Istina je u ostalom, da špekulacija sa žitom škodi se- 
ljaku u toliko, što u slučaju skupoće nemože skuplje pro- 
dati svojih plodina, jer ih je već prije prodao, izmakne 
dakle njemu veća korist od skupoće. Nu ta bi šteta 
samo onda bila istinita, kad hi seljak u istinu držao u 
svojoj žitnici žito sve dok znatnije neposkupi. Takovih pako 
gospodara neima mnogo, a koji bi tako i htjeli ne- 
mogu, pošto moraju koješta nabavit ili platit, zato pro- 
davaju čim se nadje iole prilika. Nu ma i bilo takove 
štete, izgladi ju korist, da špekulanti u dobrih godinah, 
kraj obilne žetve, kupujuć u veliko zapriečuju prenizke 
cjene. Trošcu škode, jer mu u dobroj godini nešto skuplje 
prodavaju žito, ali mu koriste u vrieme skupoće, jer 
svojom velikom zalihom zaustavljaju prekomjernu cienu. 

Svaka ljudska uredba ima svojih mahna, ima ih da- 
kako i trgovina sa žitom, ali gledajuć te nedostatke ne- 
valja zaklapati očiju i pred koristmi njenimi. A jedna 
od najvažnijih jest: da uredjuje (regulira) cienu, te čini 
da žito nije ni preskupo ni prejeftino, čim koristi pro- 
izvoditelju i trošcu. - 

— Vi dakle mislite, progovori Žunić, da bi se svim 
razredom pučanstva još najbolje poslužilo, da se trgovina 
sa žitom proglasi slobodnom. 

— Da, ja mislim tako. Ta sloboda trgovine sa žitom 
trebalo bi da valja tako za domaću kao i vanjsku trgo- 
vinu. Kod kuće valja da se uklanjaju s puta sve za- 

prieke, ali ne manje i vanjskoj trgovini. Znadem ja dobro, 
što se običaje prigovarati, osobito vanjskoj trgovini sa 
žitom. Ako je slobodan izvoz i uvoz žita, trošcu uvjek 
zlo, bila žetva obilna ili slaba. Je li obilna, tudja špe- 
kulacija pokupovat će naše žito, izvesti ga u inozemstvo, 
a mi domaći trošci plaćaj skupo. Je li žetva loša, još i 
gore, jer i od onoga malo odveze se jedan dio, a mi 
plaćaj još skuplje. 

Ovi prigovori nisu temeljiti. Slobodan izvoz žita ko- 
risti cielomu jednomu razredu pučanstva, ratarom najme. 
Čim se više naroda bavi poljodelstvom, tim je nuždnija 
sloboda izvoza. Narodi i države nisu i nemogu biti jedna 
od druge sasma odieljene; kao što je pojedinac u svojih 
potreboćah upućen na radnju i tečenje drugoga, tako su 
narodi na narode. Ako jedne godine kod nas sve obilno 
urodi, može druge vladati oskudica; pa kao što se u onoj 
naše žito izvozi, tako se u ovoj tudje mora uvoziti. Ako 
mi danas zabranimo ili otegotimo izvažanje žita iz po- 
dručja naše domovine, može to isto učiniti i druga dr- 
žava za područje svoje; pa ako to učini jedna, dvie, tri, 
kako ćemo si pomoći u slučaju domaće nerodice? Tada 


< bismo osjećali još jače nevolje skupoće, nego li danas. 


Nije se bojati, da bi se sav višak žita izvezao u ino- 
zemstvo; kod kuće ostaje uviek stanovita kolicina, to 
znademo iz vlastita izkustva. Ako ciena ponešto poraste, 
traži se više i za domaću porabu, ovo se dakle neizvozi, 
jer domaći trgovac voli kod kuće prodat, ako mu se 
bolje plati. Inozemni trošac nemože se u takovom slučaju 
natjecati, jer on mora u cieni našega žita naplatit i trošak 
prevozni, trošak osjeguranja i sve one radnje, koje su po- 
trebne dok dodje žito u njegove ruke. Valja dakle pri- 
znati, da sloboda trgovine ide u prilog poljodeleem, kojih 
je svagdje velik broj : poljodelac sm mnogo troši, ako ide 
njemu bolje, osjećaju to i ostali razredi naroda. Kad po- 
ljodelac znade, da može višak svojih plodina dobro unov- 

čiti, radit će više, nastojat će da gospodarstvo usavrši u 
svakom obziru. Odavle pako crpi koristi i cielost. Jer raz- 
vijeno poljodelstvo zaustavlja veliku skupoću, i u loših g0- 
dinah donosi više nego li poljodelstvo zanemareno. Ako 
se otegoćuje izvoz, gospodari će obseg svoga proizvadjanja 
udesiti jedino prema potrebi domaće trošnje u redovitih 
okolnostih, svaka dakle nerodica pokazat će daleko veći 
manjak, nego li hi bio, da je trgovina izvozna podpuno 
slobodna. Samo u slučajevih izvanrednih, ako vlada ne- 
volja ne samo u tuzemstvu nego i u susjednih zem- 
ljah, pa se je bojati, da bi sloboda izvoza još jače uma- 
ujila i onako malenu zalihu žita, mogao bi se prolaznom 
naredbom državne vlasti otegotiti dalnji izvoz obzirom 
na preke potrehoće žiteljstva. I ovo se u istinu dogadja, 
prem se i tomu protive neki učeni ljudi. 

— To je sve liepo, opazi Žunić; u našem carstvu iz- 
važanje žita nije podvrženo nikakovoj carini, a isto tako 
ni uvoz; a ipak se tuže naši gospodari, da nemogu 
ništa prodati, kada polje dobro ohrodi. Pivnice su pune 
vina, žitnice natrpane žitom, a seljak neima gotova groša 
da plati porez ili namiri drage potrebe. Kako je to? 
Čovjek bi dakle rekao, da nam malo koristi slobodna 
trgovina. 

— U tom ima puno istine, što rekoste. Jedno ipak 
moram spomenuti prije, nego li se obazrem na okolnosti 
sada navedene. Nekako je već u običaj prošlo, da se 
svatko tuži na zle godine, da roba neima prave cieno; 
riedko je kada proizvoditelju ciena dosta visoka, a trošeu 
dosta nizka. Ponešto se dakle moraju one obćenite tužbe 
odbiti na račun ove slaboće ljudske, svatko želi skupo 
prodati, a jeftino kupiti, a to oboje nemože biti u isti čas. 

Ovim ipak nisam voljan one tužbe naših gospodara 
proglasiti sasma netemeljitimi. Treba ovo uvažiti. Na 
cienu proizvoda djeluju troškovi gospodarski i trošak 
prevozni. Gdje su težaci jeftiniji, gdje se gospodar više 

služi strojevi, gdje ima dosta dobrih cesta, brodivih 
rieka i kanala, prema gospodarskim potreboćam gra- 
djenih željeznica, tu je izvoz laglji i jeftiniji, promet se 
dakle slobodnije kreće i može u sgodno vrieme baciti 
na inozemno tržište množinu domaćih plodina. 

Nu da se vratimo na slobodu trgovine, navesti ću vam 
za primjer Englezku. Tamo je trgovina sa žitom slobodna ; 
u Englezkoj živi mnogobrojan narod, i u najboljih go- 
dinah nepriradi se ondje koliko žiteljstvo treba, uvjek 
se mora žita uvoziti. Čovjek bi dakle mislio, da ondje 
vlada neprekidna skupoća. A ipak nije tako. Žito i ostala 
dobra uvoze se iz svih strana, ponajprije iz Rusije i 
Amerike, a u najnovije doba brašno iz Ugarske, i ciene 
su tamo daleko stalnije nego li kod nas. U Englezkoj 
vlada podpuna sloboda trgovine, uvedena nakon živih 
agitacija, potaknutih i upravljanih nezaboravnim Rikar- 
dom Cobdenom; tu je slobođu Englezka pomoćju svoje 
silne trgovačke mornarice na veliko razvila. Sa svih 
strana svieta plovi žito u englezke luke, Englezka je sada 
prvo tržište žita u svietu. Tamo se obskrbljuju mnoge 
zemlje nuždnom zalihom, trgovina sa žitom postala je 
novim vrelom bogatstva za onu zemlju.! ' 

— Bi li smio još nešto zapitati, hoće Žunić. Razlo- 
žena je ovdje korist, pače i potreba slobodne trgovine sa 
žitom. Ta sloboda izrazuje se u slobodnom izvozu i uvozu. 
Od ovoga potonjega prieti nam u Evropi ne mala po- 
gibelj. Mislim Ameriku i njeno žito. Tamo se pučanstvo 
od godine do godine više bavi proizvadjanjem žitnoga bilja 
(cerealija) ; zemljište jošte neizerpljeno, plodno, rodi obilno, 
obrt stvara množinu i ogromnih strojeva, n. p. parnih 


' Sto još slieđi u ovom razgovoru dometnuto je. U izvor- 
niku negovori se ništa o konkurenciji amerikanskoga žita. Kad 
je Rapet napisao svoju knjigu, pogibelj te konkurencije za Evropu 
nije bila poznata. Ja sam mislio, da moram o tom koju reći i 
zato sam ovu stavku uvrstio, koja se u jezgri slaže s onim, što 
se je do sada “o tom pisalo, Op. p. 

plugova, koji nadomještaju ljudsku radnju, obilje velikih 
brodivih rieka, utičućih u more, željeznice već posa- 
gradjene omogućuju brzi dovoz; prirodne i umjetne sile 
kao da se složiše da pribave Americi pretežnost. Ona suz- 
bija uspješno svaku inu konkurenciju, pače i samu rusku. 
Mislite li, gospodine Radeniću, da nebi bilo potrebno na 
obranu domaćega poljodelstva što prije poprimiti shodne 
odredbe proti tomu vrlo opasnomu protivniku? Amerika 
upropastit će poljodelstvo i stočarstvo Evrope. 

— Ja sam razmišljao o toj pogibelji, gospodine Žu- 
niću i vjerujte mi, uvažujem ju u punoj mjeri. Proti 
njoj može i mora se nešto odlučna učiniti. Tu se kao 
samo od sebe nameće pitanje: nebi li se svaka pogibelj 
odvratila, da se načelo slobode trgovine sa žitom napusti, 
da se na uvoz amerikanskoga žita udari carina, jer bi tim 
poskupilo žito amerikansko i domaće opet malo po malo 
osvojilo si izgubljena tržišta. Nu ja mislim, da se ova- 
kovo sredstvo nebi smjelo poprimiti naprečac, prije nego 
su dobro prouče i razmisle sve okolnosti. Amerika je 
opasna svojom konkurencijom, ali može biti i vrlo ko- 
ristna u slučaju velike nerodice. Osim toga ima još i 
drugoga oružja, kojim se možemo braniti, a da se ne- 
treba odmah laćat težkih topova. Plodnost zemljišta, jef- 
tina radnja i prikladna obćila: to troje, kako pravo re- 
koste, pomaže bitno Ameriku. Ta kako da nam nebude 
Amerika pogibeljna, kad je nepobitnimi brojevi dokazano, 
da prevoz hektolitra žita iz Ugarske u Mannheim (grad 
u Njemačkoj) stoji do 8 for., a prevoz hektolitra žita iz 
New-Yorka (u Americi) u Mannheim manje od 2 for. 

Plodnost zemljišta nemože čovjek ni stvoriti ni uzeti, 
nu umnim obradjivanjem može ju donekle barma nado- 
mjestiti. Jeftina radnja, jeftina glavnica i prikladna oh- 
ćila mogu se i u Europi naći, možda još u većoj mjeri 
nego li u Americi. Gospodari moraju proti zajedničkoj 
pogibelji sjediniti zajednički svoje sile na vlastitu obranu, 

I mi moramo se poslužiti strojevi, a jer nabava onih 
iziskuje novca, sdružimo se da ih na zajednički račun 
pribavimo. Sve što možemo valja kušati, česa nemožemo 
sami, tražimo pomoć i podporu države. To su u prvom 
redu občila. Do sada je Evropa potrošila ogromne svote na 
gradjenje željeznica, a razmjerno malene na uredjenje 
rieka i kanala, premda su upravo rijeke i kanali najpo- 
trebitiji i najkoristniji poljodelstvu. Željeznice negrade 
se uvjek prema potrebam gospodarskim. 

Ovo je zlo, kao što je ogromna na okupu stojeća vojska 
kriva gospodarskomu nazadku gdjekoje države i ona je 
nedvojbeno vrlo dobar saveznik amerikanske konkurencije, 
jer nam uzimlje vrstnih radinih sila i nalaže ogromne 
troškove u noveu. Kolike koristi od onih ruku, koje leže 
u kasarnah i onoga novca, koji se na nje troši! Tu treba 
preinaka i odatle može se izvaditi najjače oružje proti 


nazadovanju gospodarstva i proti amerikanskoj konkuren- 


ciji. Dakako u tom grieše jednako sve države evropske, 
do naroda je, da imajuć ustavna prava, gledaju začepiti 
vrela, odakle potiču biede i stradanja. Dok toga nebude 
jedva će se moći što uspješna učiniti, a uvozna carina 
na amerikansko žito nebi zaustavila gospodarskoga na- 
zadovanja Evrope. 


SEDAMNAESTI RAZGOVOR. ' 


SVE JE DOBROČINSTVO, ČIM SE OLAHKOĆUJE PODMIRI- 
VANJE POTREBOČA IUMANJUJE TRUD. — KORIST MUDRO 
RUKOVODJENE RADNJE. 


ge 


U vrieme najveće biede dogodiše se u okolici Draš- 
kovca razni grabeži, česte kradje, pače i grabežna uumor- 
stva. Zlikovci su pohvatani i sudovom predani, koji su 
prema postojećim zakonom postupali i krivce osudili. 
Gdje bijaše okolnosti ublažujućih, te su primjereno uva- 
žene; ali isto su tako strogo kaznjene bile otimačine, na- 
pose grabežna umorstva. Družtvo i država učiniše svoju, 
da se nevolja ublaži; tko je išao preko toga, te gledao 
pomoći si povredom tudjega vlastničtva, slobode ili pače. 
života, osjetio je svu strogost zakona. Iztraga se vodila 
dugo i dokaz sastavljao mučno, jer od pozvanih i preslu- 
šanih svjedoka jedni neimadjahu dosta odvažnosti da 
reknu istinu bojeć se osvete obtuženoga, drugi pritaji- 
vahu istinu, tobože da svoga susjeda nesprave još u 
veću biedu. ' _ 

Radenić poznavao je osobno neke svjedoke, koji su 
upravo navlaš zašutili istinu, a drugi ju okrnjili; znao 
je, da u narodu neima žalibože žive sviesti 0 tom, da se 
pred sudom mora kazivati ciela i živa istina. Sudca valja 

smatrati kao izpovjednika, pred jednim i drugim moraš 
priznati podpunu istinu. To valja za Svakoga: seljaka 
i gradjanina. S toga sastav se Opet sa svojimi slu- 
šaoci uzme ih ozbiljno opominjati i poučavati. Svjedok 
je dužan govoriti istinu, zato polaže Prisegu; ova je naj- 
Ozbiljniji čin pred sudom. Čovjek se kune: najuzvišeni- 
Jim što ima na Svietu, bogom svemogućim , spasom 
svoje duše, da je istina što će Pripoviedati. Gdje je bog, 
gdje vjera u neumrlost duše čovjeku, koji se neustru- 
čava lagati i pred sveznajućim bogom ? Gdje se nemožeš 
zanieti na prisegu, tu počimlje razvraćenost družtva ljud- 
koga i ćudoredna izkvarenost, Zato se pravom kazni 
strogo kriva prisega; ta u običnom se životu vrlo za- 
mjera, ako jedan neizpuni što je riečju ili poštenjem 
Svojim obećao; nu krivo, neistinito Pripoviedanje pred 
oblasti, koja često sudi i o Životu pojedinca, mora kod 
Svih poštenih i pravdoljubivih izazvati najveće ogorčenje, 
a kod oblasti strogu kazan. 'Tko nemari krivo priseći 
danas, taj će sutra ukrasti, ubiti, oteti. 

Razloživ svoje misli o toj stvari nastavi Radenić 
ovako: U zadnja dva Tazgovora razmatrali smo Pitanje 
O Gieni živeža. Tu smo vidili potvrdjeno načelo, da 
ciena stvari stoji u: razmjeru prema ponudi i tražnji; 
da se u redovitih okolnostih, gdje medju ponudom i 
tražnjom postoji Tavnovesje, stvara srednja ciena, koju 
zovu naravskom, u koliko odgovara trošku gospodarskom. 
A da se dobro kakovo izvede i priredi za porabu, po- 
trebna je najpače radnja. : 

— Zaboravljate i na druge stvari, primjeti bilježnik, 
naročito na sirovine, bez kojih neima rukotvorina, bez 
kojih nemože raditi ni obrtnik ni tvorničar. 

— Imate pravo; tvornica mora preradjivati sirovine, 
majstor izradjivati rukotvorine, ali valja reći da imam 
i ja pravo kad tvrdim, da je i za postanak tih Sirovina 
Potrebna ljudska radnja. Pamuk, lan, konoplja nerastu 

sama od sebe, treba zato zemlju prirediti, sijati, žeti, 
prevoziti i mnogo drugih posala obaviti, dok dodje u 
tvornicu. Istina je, u poljodelstvu sudjeluje i priroda, 
ali je nedvojbeno nuždna i radnja ljudska. Uzmite ka- 
kovo drugo dobro, n. pr. željezo. Ono nastaje u utrobi 
zemlje, na tu nedjeluje čovjek ni malo, ali kakova 
korist i od najbogatijih rudnika željeza, ako se željezo 
neizvadi iz zemlje i tako priredi, da ga možeš rabiti. 
Sve to pako obavlja radnja ljudska. Tko traži rude, 
razkapa zemlju, dok do njih dodje; pomoćju raznih stro- 
jeva, koji su opet učinak poglavito ljudske radnje, iznosi 
ih na površje, odprema u talionice i ljevaonice. U ostalom 
i pojam sirovine može: se razno tumačiti, prema tomu 
kako se smatra, n. p. predja pamučna za tkalca je si- 
rovina, a što tkalac izradi, to je opet samo tvar za kro- 
jača, koji pravi haljine. 

Radnja je dakle nuždni uvjet, o kojem zavisi pod- 
mirenje potreboća naših, upravo zato pako ima za nas 
sve ono veliku znamenitost, što radnju olahkoćuje, što 
ju čini manje pogibeljnom ili manje napornom. Štogod 
se dakle u ovom pravcu čini, snuje, izvadja, svi duševni 
napori vrlo su blagotvorni. Bilo bi vrlo nerazborito, da 
se mnogo troši radnje na posao, koji se dade manjim 
naporom ili u kraćem vremenu obaviti, n. p. tko šest 
ili sedam puta na rukama prenosi stvari, koje bi 
mogao na jedan put u tačkah odvesti. To isto valja, ako 
se deset sati radi na stvari, koja se može obaviti za pet 
ura; ova druga polovica toga vremena dala bi se upo- 
trebiti za drugi posao, te izvelo drugo novo dobro i 
tako umnožala naša dobrobit. 

Ovo je sve tako jasno, da netreba više govoriti. Vi 
biste jamačno svakoga proglasili budalom, koji bi mogao 
umanjiti si trud i umnožati dobrobit, a nebi htio. 

Što pako valja za pojedinca, dobro je za cielo družtvo. 
Ima dosta sredstva, da se prištedi ili olahkoti radnja, 

ali tih sredstva nemože pojedinac sam uporaviti, nego 
je nuždno sudjelovanje više njih. N. p. da jedna te ista 
osoba jednu uru kopa, drugu kosi, treću šije cipele, če- 
tvrtu kuje čavle, nijedan posao nebi joj išao od ruke, 
& bome niti mnogo vredio. Francezki socijalista Fou- 
rier zagovaraše ovakovu promjenu u radnji, ali tim po- 
kaza da nepoznaje naravi ljudske niti uvjeta pravoga go- 
spodarskoga razvitka. Četiri čovjeka, koji bi ovako ra- 
dili, nebi jamačno tako poslujuć ni s daleka onoliko oba- 
vili, koliko u istom vremenu četiri druga, od kojih bi 
jedan samo kopao, drugi šivao: cipele, treći kovao čavle 
itd. lito, to vam je načelo diobe radnje. Tko hoće da 
mu posao ide čestito od ruke, treba zato vremena i pri- 
prave; svaku radnju valja prije razmotrit, proučit i o 
njoj razmišljat, mišiće valja prije uvježbati, onda će 
istom podpuno svoj posao obavljati; inače i najvještiji 
radnik izgubi nešto vremena, kad prelazi od jednoga 
posla k drugomu. 

— Istina je, potvrđi više prisutnih obrtnika, svaki nas 
treba po četvrt, a kadšto i po sata, dok zadje pravo 
u posao. ' 

— Vjerujem. Ako tko obavlja više radnja, treba za 
svaku poduže priprave, jer se duh i tielo moraju istom 
odkinuti od dosadanje radnje i njenih posebnosti, od 
onoga pravca misli, koji je u svezi sa prijašnjim poslom. 
Da n. p. stolar i vrlo dobro razumije posao krojački, opet 
bi trebalo nešto vremena, dok bi njegovi prsti, štono su 
malo prije držali blanju, privikli iglici. 

Većina vas jamačno je čitala liepu i poučnu knjižicu 
o Robinzonu Oruzoeu, koju sam već spomenuo. Znadete, 
kako je samac živio kroz duže vrieme na pustom otoku, 
radeć i obavljajuć sve sam samoat. Koliko je mogao to- 
liko bi činio, ali sve je bilo lošo i manjkavo. Da je njih 
pet mjesto jednoga bilo bačeno na onaj otok, mogli bi 


bili radnju medju se razdieliti. Ali ni pet, pače ni sto- 

tina nebi bila dovoljna, da se onako medju nje podieli 
radnja, kako se dieli u naprednih zemljah. Kraj riedka 
pučanstva zapinje i dioba radnje; najdalje ide u tvor- 
nicah i velikih radionicah. O tom je već bilo govora. 

Diobom i shodnim razredjenjem radnje ne samo da se 
više, bolje i brže radi, nego oboje čini da se proiz- 
vadja množina stvari. Robinzon izdube velikim napo- 
rom čamao iz stabla, ali kakova mu korist od njega, kad 
ga nemogaše dopremiti na vođu. Množina ljudi mora su- 
djelovat dok se ladja sagradi, spusti u more i obskrbi po- 
trebnimi stvarmi, a tu su opet na prvom mjestu mornari. 

— Dioba radnje pruža velikih probitaka, progovori 
Žunić, ali ima i množinu mahna. Ja sam čitao, da u 
mnogih obrtnih poduzećih rade poslenici dan na dan, od 
jutra do mraka jedno te isto, n. p. prodiru uha igli, ili 
prave glavicu čavlu itd. Ovakvi radnici obično neumiju 
ništa drugoga, njihova radnja zavisi posve 0 sudjelovanju 
drugih, pa ako neima ovih, prestaje i njihov posao. Kad 
takov čovjek izgubi dosadanji posao i zaslužbu, postaje 
pravi biednik, jer nezna kamo bi se djeo; drugi posao 
nerazumije, pa se mora latit prosjačkoga štapa. Ili čovjek 
radi u kakovu poslu dugo vremena, na jedan put izumi 
se stroj, ili već postojeći usavrši tako, da se njim sada 
ista radnja tjera. Radnik postaje suvišnim te ga od- 
pravljaju iz radionice. T takov mora jamačno stradat, jer 
po svoj prilici neumije ništa drugoga. Toga pako svega 
nebi bilo, da ljudi nauče izradjivati cieli kakov predmet, 
n. p. cielu iglu, cieli nožić itd. 

— Mnogu ste dobru rekli, gospodine, priznajem; ta 
i dioba radnje jest djelo ljudsko, a nebi to bila, da je 
podpuno savršena i bez pogrješke. Ima tu dakle nedo- 
stataka, ali nisu toliki, da bi mogli zastrti prednosti 
njene. Velite: jedan radnik visi o drugih. To je istina; 
ako jedan nemože ili neće da radi, drugi mora takodjer 
plandovati, ako jedan ili više.njih duži »plau Montag“ 

prisiljeni su i drugi čestiti, triezni i oprezni svetkovati, 
jer nemogu raditi. Vidite, tu mahnu mogu sami radnici 
najprije i najlaglje odkloniti. Valja se okaniti opakih 
običaja; ta dosta često čine bolesti stanku u radnji, čemu 
da planduješ dok si zdrav i kriepak. Istina je nadalje, 
da je onakov čovjek manje spretan latit se drugoga posla, 
koji uvjek jedan ter isti obavlja; njegove se umne sile 
kreću uvjek jednim pravcem; takovo jednostrano poslo- 
vanje djeluje pače štetno na duševnu stranu čovjeka. 
Proti takovomu nedostatku ima ipak lieka, a taj je: nauka, 
obrazovanost. Država se mora pobrinuti, da bude moguće 
pojedincu naučit, pripravit se za buduće zvanje; nu i 
pojedinac nesmije se zadovoljit s onim, što je čuo i na- 
učio u školi, nego valja da sam uči i radi oko vlastite 
prosvjete izašav iz škole. Nauka ima trajati ne samo u 
yrieme polazka škole nego neprestano do smrti. Tko tako 
radi, netreba se bojati, da će ostat bez rada, neće doći 
u nepriliku, ako ga prisili nužda da se lati drugoga posla, 
Ja znadem, da imađe medju mojimi slušaoci ovdje i ta- 
kovih, koji bi si lasno pomogli, kad bi morali sađanji 
posao napustiti. 

Ima tu još i drugih nedostataka, ali su ipak daleko 
veći njeni probitci. Sjetite se samo, što sam vam ono- 
madne pripoviedao ob ogromnoj množini ljudi, koji rade 
neprestance da i najmanjemu i najsiromašnijemu pribave 
nekih udobnosti; pomislite sada, koliko bi mi svi redom 
danas stradali, da dioba radnje nedaje mogućnosti, ra- 
diti i preko svakdanjih potreboća, sgrtati radnje i pro- 
izvode, koje smo mi već došav na sviet našli gotove. 
Ovakovi probitei podpuno odštećuju čovječanstvo za one 
nedostatke, koji se, kako rekoh, nemogu zaniekati. 

Medju najveće probitke diobe radnje spada nedvojbeno 
što pospješuje svakovrstni napredak. Da neima diobe 
radnje, svi bi morali jednake poslove obavljati; muževi 


koji su svojimi izumi, svojimi dubokimi misli potisnuli 
*& 

čovječanstvo na stazu napredka, koji sa nam otvorili 
vrata u tajnosti vječne prirode, ter nas učili kako ih mo- 
ramo na svoju korist upotrebiti; muževi, kakovi bijahu 
Kopernik, Keppler, Newton, Watt, Stephenson, Berzelius, 
Arago, Cuvier, Humboldt, Liebig i mnogi drugi, svi bi 
ovi, bez diobe radnje, morali bili divne svoje sile du- 
ševne ulagati u obične poslove, da si privrede koru 
svakdanjega hljeba, kao što i dan danas mnogi talenti 
propadaju, jer neimajuć sredstva ili prilike, moraju ostat 
u zabiti i u zaboravi izčeznuti. Tko nadalje svu pažnju, 
sve duševne sile posvećuje samo jednomu poslu, vjero- 
jatnije je, da će pronaći, izumiti sredstva, kojimi si 
radnju olahkoćuje i usavršuje, što je već mučnije i redje 
se sgadja, ako su misli množinom inih poslova zao- 
kupljene. Poviest dokazuje, da su mnogobrojni popravci, 
važna usavršenja u obrtnosti, znameniti izumi potekli 
od radnika. Bit će dovoljno ako spomenem Jacquarda, 
Watta i Stephensona. Ovomu potonjemu imademo zahva- 
liti porabu željeznice u pravom smislu, jer je izumio 
parni stroj, štono vuče ostala kola, najme lokomotivu. 
Ovi i drugi muževi proslaviše se divnimi izumi, izvedoše 
silne promjene u gospodarstvu, a neki stekoše pri tom 
veliko bogatstvo. 

Čovjek radi da pribavi sebi ili drugomu kakovu korist, 
kakov užitak. Tko tako neradi, tko troši svoje umne ili 
tjelesne sile u nekoristne svrhe, neradi produktivno, to nije 
radnju. Jeli pako radnja produktivna, pravi je blagoslov, 
jer sve je blagodat, što služi namirenju potreboća ljud- 


skih, zato je sve dobro, što čovjeka nagoni na rad, jer 


radnjom množi se produkcija, a ovom blagostanje naroda. 

S toga je upravo hvale vredno nastojanje pojedinca, 
da poboljša svoje gospodarsko stanje, dok god to ide 
poštenim i pravičnim putem. Da neima takova pregnuća, 
mi bi bili svi bogalji, siromasi. Čovjek može trajno po- 
boljšat si stanje većom radnjom kao i tim, da više proiz- 

vede nego li potroši. Koristi pako najprije sebi, ali ne- 
dvojbeno i drugim, jer se brine za njihove potreboće i 
užitke; koristan je ukupnomu čovječanstvu umnažajuć 
obće blagostanje. Pravi je dakle domoljub, tko se odli- 
kuje u svom zvanju marljivošću i brižljivošću, tko gleda 


radnjom svojom umnažati obće dobro. Puste rieči, liepi 


govori mogu kadšto zanieti, ali po njih nepostaje nitko 
bogatim i mogućim. 

Odavle sljedi, da je svaka prištednja pri radnji bla- 
godat za družtvo ljudsko; ako se samo jedna ura pri- 
štedi na vremenu, koje se do sada iziskivalo za izvedenje 
kakova posla, velik je to dobitak za družtvo, jer se sada 
ta jedna ura može upotrebiti na izvadjanje drugih ko- 
ristnih predmeta. Zato i djeluje dioba radnje u dva 
pravca blagotvorno: radi se bolje i brže. Ima tu još 
jedna liepa strana diobe radnje. Čovjek tjelesno mlohav 
s bog starosti ili mladosti, bolježljiv, slaba tjelesna 
ustroja, nemože obavljati težih posala. Neimajuć druge 
zaslužbe, morala bi ga uzdržavati obćina, kakovo družtvo 
ili njegov rod. Usljed podieljenja radnje može se ipak 
naći zanj posla i zaslužbe, te nepada na teret drugim. 
Nije li to velika prednost? 

Uzmite priredjivanje igala, bome tu može raditi i 
starac i dječak od 13 ili 14 godina; može raditi šepavi, 
niemi, itd. Tako se umanjuju tereti obćine, uzdržaje 
sviest vlastite snage, djeca pomažu roditeljem sticati do- 
hodak i počimlju im vraćati milo za drago. 

Proizvadjati je cilj radnje, zato se može reći, da je 
najbolje upotrebljena ona radnja, kojom se najviše pro- 
izvede. A jer čovjek neproizvadja samo za sebe, to korist 
družtva zahtijeva, da se radnja svakoga pojedinca navrne 
na shodan pravac. Uvažite ovo dobro, jer iz toga načela 
izvode se znamenite posljedice. ' 

Netreba mnogo dokazivati, da zaista škodi cielomu 
družtvu radnja, kojom se zlo upravlja, na koju se troši 

mnogo vremena, koja je nesavršena. To ćete i sami 
dobro znati. Žalibože neosjećaju toga svi jednako, a 
odatle dolazi, da se potrati mnogo vremena i rađine 
snage uzalud, a nepolučuje nikakov napredak u gospo- 
darstvu. _ 

Radnja može na više načina poći krivim pravcem. 
Tako n. p. nevaljan je pravac, ako čisti prihod radnje 
nije tolik, kolik bi u razmjeru prama ukupnomu prihodu 
mogao hiti. 

Vi ćete znati, što je čisti, a što ukupni prihod ili, 
kako rado i Hrvati govore, netto i brutto dohodak. 
U gospodarstvu to su vam vele znameniti činbenici. Što 
čovjek tečajem stanovitog gospodarskog razdobja dobije iz 
svoga gospodarstva, sve je to nečisti ili ukupni (brutto) 
prihod. Od te svote valja odbiti troškove gospodarske, 
t. j. trošak proizvadjanja i trošak uzdržavanja osoba, koje 
su u gospodarstvu rađile. Što preostane jest čisti (netto) 
dohodak, Ob ovom čistom dohodku zavisi umnažanje 
imovine tako pojedinca kao i cieloga naroda. Radnja, 
koja stoji koliko i donese, koja dakle nedaje čistoga pri- 
hoda, neumnaža bogatstva. Za koliko se dakle umanjuje 
trošak stanovitoga posla, za toliko raste čisti prihod nje- 
gov. Tko indi treba u svom poslu manje vremena ili 
radnje, nego li prije, ima manji trošak, odnosno veći 
čisti prihod. Ako se dakle poboljša dosadanji postupak u 
proizvadjanju dobara, ako se prištedi štogod na vremenu, 
na radinoj snagi ili glavnici, obaljuju se troškovi, a u 
istoj mjeri raste imovina druživa, kao što u protivnom 
slučaju, kraj nerazumno opravljane radnje, raste trošak 
proizvodni, čim se umanjuje ili barma neraste imovina 
naroda. 

— Kako vidim, gospodine Radeniću, opazi Gvozdić, 
vi učite, da svatko ima gledat kako će umanjiti radnju 
u svom gospodarstvu. 

— Tako je; to je posljedica onoga načela. 

— Uvidjam to, premda nisam mnogo učio, niti velikih 
škola polazio; ali ja vidim tu još nešto: ta dosljednost 
mora uroditi nevoljom za radnika. Ovaj živi jedino o 
svojoj radnji, ako se ona prikrati ili umanji, prikraćuje, 
odnosno umanjuje se i njegova zaslužba, 

— Dragi moj, čovjek može razborito misliti i zdravo 
suđiti, ma da i nije derao hlača na klupah visokih škola. 
Ja sam se tečajem naših razgovora osvjedočio, da i naš 
Gvozdić umije zdravo misliti i suditi. Ali ovdje neimate 
pravo, jer da je vaše umovanje temeljito, ništa se na 
svietu nebi mienjalo, mi bi radili kako su i naši pra- 
djedovi. Radnik živi o dohodku, što mu ga radnja 
nosi, dakle o zaslužbi. Tko radi, muči se, radnja bome 
nije zabava; čovjek neradi da si prikrati vrieme, nego 
jer mora živiti i jer njom stiče sredstva za to. Ako se 
dakle polovicom dosadanje muke, polovicom dosadanjega 
vremena priradi ista kolicina žita, platna, željeza, cipela, 
itd. rezultat je očevidno isti. Ostala polovica vremena 
mogla bi se upotrebiti za odmor ili pako za drugi posao, 
kojim bi se privredilo novih stvari i tim povećala naša 
dobrobit. Čim god se indi ujednostručuje radnja, to je 
novi dobitak, jer nam pribavlja novih udobnosti ili koristi. 

Tu vam se često miešaju dvie skroz različite stvari, 
svrha i sredstva. Svrha je: podmiriti naše potrebe, 
sredstvo za to je:radnja. Dobrobit čovjeka i družtva ne- 
mjeri se radnjom, nego sredstvi, kojimi se zadovoljuje 
potreboćam. Ako se umunoži proizvadjanje, a umanji trud 
i radnja, na dobitku su pojedinac i družtvo. Zato treba 
dobro razlikovati ovo dvoje: smalenje kolicine radnje, 
koja se može radniku za neko stanovito vrieme namet- 
nuti, i smalenje radnje ili truda, potrebna u obće za iz- 
vedenje kakova dobra. Ako bi se smielo smalenje radnje 
ili muke smatrati nekim zlom, morali bismo reći, da je 

u interesu čovječanstva, ako se svaka stvar što većim 
naporom sila izvodi. A takov zaključak nebi imao smisla. 

— Dopustite gospodine, progovori kot. sudac, da ovdje 
nešto dodam. Ja se slažem s onim, što je do sada u 
obće rečeno, samo kod ovoga poslednjega pitanja čini 
mi se da nestoji onako kako rekoste. Ako se umanji 
trud i muka kod privrede dobara, neće li se tim uma- 
njiti i mjera, t. j. kolicina radnje? Ako se u stanovitom 
obrtu, gdje je nuždan neki broj radnika, postupak pro- 
izvodni tako usavrši, da se prištedi polovica radnje, to 
— po mom mnenju — i polovica radnika postaje suviš- 
nom, a to zaista nije koristno za nje. 

— Gospodine sudče, tomu nemogu i neću protusloviti, 
jer to ne samo da se može dogoditi, nego se i je u 
istinu već više puta dogodilo. Ipak primjećujem, da to 
nije ni toliko ni tako veliko zlo, kako bi gdjekoji mislio, 
i da ga daleko nadkriljuje veća korist. Nu s tim pitanjem 
stoji u savezu drugo veliko i važno, koje ćemo razprav- 
ljati drugi put. Na svršetku želim još naglasiti, da je 
za poduzetnika i radnika vrlo dobro, ako imadu uvjek 
dosta mosla, ali da je koristno njim, nu ne manje i 
trošem kao i cielomu čovječanstvu, ako se dobra po- 


trebna izvadjaju što manjim trudom i naporom sila 


ljudskih. 


OSAMNAESTI RAZGOVOR. 


“ STROJEVI SKRAČUJU RADNJU I NAPOR, ZATO SU ČOVJE- 


ČANSTVU VRLO KORISTNI. 


Napokon je nadošlo vrieme, kojemu se sviet toliko ra- 
dovao, od kojega je izčekivao kraj svojim nevoljam, a 
početak boljoj budućnosti — nadošlo je vreme žetve. 
Stun se požela, bog je obilno blagoslovio trud gospodara. 
Nestade prijašnje brige. Gospodarska su zdanja puna, 
marljivo se vrši, mlati i čisti zlatna pšenica, debeli je- 
čam, prekrasna zob. Žitnice se pune, narod je opet veseo, 
zaboravlja prijašnje nevolje. I obrtnici osjećaju dobru 
žetvu, više je posla, bolje se plaća, trgovina oživljuje. 
Ako ikada sada je prilika osvjedočit se, koli je istinito 
pravilo, da sve grane gospodarstva stoje u najtjesnijoj 
svezi, da vesele i crne dane osjećaju i najskrajna uda 
gospodarskoga tiela. — Radost je naroda tim veća, što 
se nada i u jeseni obilnoj žetvi i berbi; kukuruz stoji 
prekrasno, visok kao vojnici u redu, bujan; vinogradi 
kažu da netrebaš bolje željeti. Ako posluži još sgodno 
vrieme u kolovozu i rujnu, biti će svega, i opet će se 
oriti stara hrvatska pjesma o liepoj domovini, u kojoj 
ima dosta kruha i vina. 

Ova se obćenita radost zrealila i na licih Radenićevih 
slušaoca, kad su se po običaju poslije večernje sakupili 
pred crkvom. 

— U zadnjem našem razgovoru, započe Radđenić, čuli 
smo, da je sve prava blagodat, čim god se umanjuje 
muka i trud u gospodarstvu našem. Zato i duh ljudski 
mora onamo težiti, da pronadje, kako da se razna dobra 
što manjim trudom i u što kraćem vremenu proizvedu, 
jer se tim polučuje veći prihod, a po tom veća udobnost. 
I ovdje odlikuje se čovjek nad svimi bići svojimi silami, 
on bo jedini medju njimi kadar je razviti svoje duševne 
gile, usavršiti ih, a tim usavršiti i vlastita djela. 

Rečeno je, da radnja zadaje muke i napora, zato već 
prirodni nagon tjera čovjeka, da si potraži pomoćnika 
ili zamjenika. I nadje ih; izumio je orudje, posudje, stro- 
jeve ili makine, da preko njih pritegne u pomoć prirodne 
sile. Strojevi bilo koje vrsti, nisu drugo nego sastavljeno 
orudje, njihovom pomoćju može si čovjek prištediti sav 
ili velik dio truda u radnji, jer se stvari strojevi laglje 
i brže naprave. Pače i divljaci služe se orudjem. Kopje, 
strielica, praćka itd., sve je to orudje, prem često vrlo 
nespretno, pomoćju kojega love i ubijaju životinju ili ga 
inače rabe. 

— Rado bih znao, kakovo je orudje najprije izum- 
ljeno, upita Koren ? 

— Neda se upravo sjegurnošću reći, ali je ipak vrlo 
vjerojatno, da je najprije došlo u porabu orudje potrebno 
za težanje zemlje, jer iz poljodelstva dobiva čovjek po- 
trebna sredstva života. Doduše priroda i sama od sebe 
daje, ali to se brzo izorpi, pa su ljudi morali već pri- 
lično rano uviditi, da zemlja više nosi, ako se obradjuje, 
sjeme sije itd. Zato se je već prilično rano rabilo neko 
prem nespretno orudje. Velika je blagodat za poljodel- 
stvo bila motika, a još veća, prava sreća, izum pluga 
(rala), koji vuče blago, jer se njim zemlja duboko reže 

i obraća, a to je prvi uvjet razumnijega težanja zemlje. 
Dugo vremena rabili su drven plug, a istom kasnije 
gvozdeni. 

Kad žito sazrije, valja ga pobrati. Rukama ga pukati 
posao je mučan i dugo traje; ta znamo koli je mučno 
pukanje konoplje ili lana, kakovo je običajno u seljačtvu. 
S toga vrlo je vjerojatno, da su taj posao u početku 
obavljali nožem, dok se umna glava nedosjeti jednostavno 
misli, te zavine nož u oblik polumjeseca. Tako nastade 
naš srp, a kasnje kosa. Taj izum znači novi napredak. 
Zrno se mora izlupiti, razstaviti od svoje ljuske; u po- 
četku činilo se trvenjem u rukama, dok nisu iznašli 
mlatilo, kojim može pojedinac s4m toliko izmlatiti, ko- 
liko pet ili šest drugih trvenjem. 

Zano nemože se cielo za svaku potrebu rabiti, valjalo 
je dakle potražiti način, kako da se sdrobi te iz njega 
napravi brašno. Najprije su ga vrgli medju dva kamena 
i tako satrli; tu je opet moralo. kakovu umniku pasti 
na pamet, da bi bilo koristnije, da se jedan kamen 
učvrsti, a drugi nanj poklopi i tako obraća. U početku 
činilo se je to rukom, tako nastade ručni žrvanj, kakov 
amo tamo još rabe, — čini mi se — naši seljaci za 
manje potrebe. Kasnije su ljudi upregli konja ili vola, 
da okreće kamen. Sada pako imademo u naprednih zem- 
ljah mlinove, koje tjera voda, vjetar ili para, liepo su 
uredjeni, u mnogih rade veliki strojevi, a mlinari su 
obično imućni ljudi. 

— U istinu ti su izumi prava blagodat za nas gospo- 
dare, koji se i onako dosta kinimo, opazi vlastelin Sever. 

— Ne samo poljodelcem, svemu pučanstvu su izumi 
od neprocjenive koristi; jer su pomogli popraviti stanje 
i život ljudski, podpora su nemoći ljudskoj, čine zemlju 
plodnijom, žegu i studen snosljivijom, prikraćuju vrieme 
radnje i umanjuju naše napore. 

— Neću i nemogu toga poricati, reče Koren; ipak 
mislim, da blagodati tih izuma nisu tako obćenite, kako 
vi uztvrdiste. Ako se n. p. izumi stroj, koji nadomještuje 
petdeset radnika, tim radnici oni gube posao i vrelo uz- 
državanja presahne u jedan mah. Ja sam boraveć kao 
radnik u njemačkom Gradcu vidio, da je množina ko- 
vača, koji su kovali čavle, uvedenjem strojeva izgubila 
zaslužbu. 

— Što rekoste prava je istina, i ja sam čuo za one 
kovače, koji su postradali. Po nesreći mišljahu oni ljudi, 
da mogu zametnuti borbu proti strojevom. Hoteć pod 
svaku cienu s njimi se natjecat još su neko vreme ra- 
dili i prodavali svoju robu izpod ciene, ali dugo se nije 


dalo, propadoše i okriviše s bog toga družtvo ljudsko. | 


To nije razumno. Vi znate, što će reći raditi, drugim 
davati svoje usluge. Nikoga pako nemožeš prisiliti, da 
skuplje plaća tvoju službu, nego li mu se čini vrednom. 
Nitko neće da plati za par čižama recimo osam for., 
mjesto pet, i to samo zato, jer je postolar čovjek slab 
i boležljiv, pa treba dva puta toliko vremena da ih na- 
pravi, koliko drugi. 

— To je istina, odgovore neki. 

— Vidite, neće jedan, neće drugi, pa ni treći, itd. Ako 
ge može usljed nova izuma stvar kakova za pet forinta 
napraviti, koja je prije stajala deset, obćenito se veli, 
da takva stvar vredi sada samo pet for., i samo toliko 
se za nju daje. Nadje se pojedinaca, kojim je svaka 
novost luda novotarija, neće ni da čuju o njoj; ali zato 
nisu vlastni tražiti od nas, da plaćamo za njihovu robu 
staru cienu. Isto tako nemože se tvorničarom zabraniti, 
da neuvode u svoj posao novi, bolji način radnje. A. kad 
se jednom uvede, može tvorničar jeftinije raditi, pa ne- 
smije sada prodavati uz dosadanju cienu, jer stvari nje- 
gove nisu više toliko vredne, 

— Primjetbe našega čestitoga Korena nisu baš neo- 
snovane, oglasi se Žunić. Vi ste sami priznali, gospodine 
Radeniću, da stroj čini donekle radnju ljudsku suvišnu 
Ako je tako — a o tom nedvoji nitko, — mora biti 
takodjer istina, da strojevi otimlju mnogim radnikom 
kruh, da ih bacaju u biedu i nevolju, pa je stoga u 
istinu ponešto težko vjerovati, da su oni prava sreća za 
čovječanstva. Znadem, da se strojevi nemogu ukloniti, 
pošto su već tu, da se poraba istih neda zabraniti, ali 


ja sam uvjeren da su za gdjekoga prava nesreća. 


— Da vidimo, je li tomu tako, kako govori naš go- 
spodin Žunić. 

U proizvadjanju važno ide mjesto glavnicu; koliko ima 
glavnice, toliko se može raditi. Tvorničar, majstor itd., 
mogu radnike svoje, dok unovče proizvode, plaćati je- 
dino već postojećim, dakle prištedjenim novcem; čim je 
toga više, tim više posla radnikom. Izumom kakova 
stroja prištedjuje se, dakle umnaža glavnica, tim se pako 
više traži radnje, jer što je zemlja koja bogatija, to 
jače rastu njene potreboće. Pogledajte obrtne zemlje 
Englezku, Francezku, Belgiju, Saksonsku, tamo je po- 
raba strojeva u obrtnosti silno umnožala uloženu glavnicu, 
i nećemo se prevariti, reknemo li, da je ta šest puta 
veća nego li bijaše pred sto godina; da u onih zemljah 
sada radi u raznih obrtih mnogo više ljudi, nego li prije 
uvedenja strojeva. 

— Dobro, odvrati Žunić, ali tako uloženom glavnicom 
neplaća se radnja, progutaju ju strojevi. 

— Istina, jedan dio glavnice prodje na strojeve, jer 


Ove valja napraviti. Nu zar nevidite, da se upravo 


tim mnogim radnikom otvara novo vrelo dohodka? Za 
izradbu strojeva traži se velikih glavnica nu i mno- 
žina radnika, nastaje nova vrst ogromnih i skupih pod- 
uzeća. Popitajte samo, koli je trudna radnja oko strojeva 


i koliko zahtjeva vještih poslenika! Istina u našoj do- 

movini nemožemo u tom mnogo ni viditi ni čuti, ali 
tko je mogao zaviriti u koju naprednu zemlju, n. p. Bel- 
giju, Englezku itd., mogaše na vlastite oči viditi, da je 
tomu tako, Naš sviet stranom je siromašan, zato nemože 
strojeva kupovati, stranom neuvidja dovoljno njihove ko- 
risti, osobito u gospodarstvu poljskom. A ipak je i ta 
korist jasna te znamenita. Radnja strojeva razlikuje se od 
radnje ljudskih ruku tim, što ova potonja predpostavlja, 
da se sve obavlja ljudskom snagom. To je vrlo tegotno a 
razmjerno od slaba uspjeha. Čovjek se muči, a razmjerno 
malo izvede. Drugačije kod strojeva, tu manje posluje 
ljudskih ruku neposredno kod priredjivanja dobara, ali 
zato treba ih vrlo mnogo kod izradjivanja samih stro- 
jeva, treba u kopanju i priredjivanju željeza i ostaloga 
materijala, od kojega se oni prave. 

Ja idem i dalje. Izkustvo stečeno u zemljah, gdje se 
strojevi najviše rabe, n. p. u Englezkoj, Francezkoj, Bel- 
giji i drugih dokazuje, da su baš ovi umnožali ručnu 
radnju, i po tom otvorili novo vrelo zaslužbe. Strojevi 
olahkoćuju proizvadjanje, dakle i namirivanje potreboća 
naših; sada može si i siromašniji koješta nabaviti, na 
čem je prije oskudieu trpio. Tim je naglašena i jedna 
najvećih koristi strojeva, jer pomoćju ovih radi se brže 
i jeftinije, s toga i proizvodi u tvornicah izradjeni više 
ge troše. 

— Da, ali prava korist iz obćenite trošnje tih stvari 
ide ipak u žep tvorničaru, opazi Koren. 

— Neimate pravo, smiešeć se odgovori Radenić. Znate 
dobro, ako ima mnogo robe, jeftina je, jer ponuda nad- 
mašuje tražnju, roba je cjenija, a jeftinih dobara može si 


kupiti i siromašniji čovjek, koji prije nije smio ni po- 


misliti na to. Poraba strojeva i umnažanje dobara idu 
uzporedo, često nalazi tvorničar dobitak samo u ogrom- 
noj prodji stvari a ne u cieni; samo ako je kadar jeftine 
robe množinu prodati, može dobiti što gubi u nižoj cieni. 


X, 


STROJEVI SKRAĆUJU RADNJU I NAPOR. 255 


Danas n. p. može si i slabije plaćeni radnik nabaviti 
pristalo, toplo odjelo, pa je ljepše odjeven nego li pred 
sto godina dobro stojeći majstor. 

Da su strojevi zlo i neprilika, dosljedno valjalo bi do- 
kinuti i uništiti svako orudje tako jednostavlio kao i 
komplicirano, jer i ono prikraćuje radnju; morala bi 
dakle izčeznuti: kladiva, žage (pile), blanja, piljka, igle, 
klešta, svjedar, sjekira. 

— No, to bi nam baš trebalo, povikne više radnika 
i majstora. 

-— Ali ne samo to, valjalo bi zabraniti porabu tačka, 
motike, lopate, mlatila, srpa, kose, pluga, a nesmijete 
zaboraviti ni na mlinove, koji bi se morali porušiti. 

— Sačuvaj nas bože, poviknu u jedan glas prisutni 
seljaci. Sad se toliko mučimo, a što bi istom bilo, da 
nam uzmu ralo, branu, sjekiru i motiku? 

— Vidim, da nitko vas neželi povratit se u stanje 
pradjedova naših, koji su drvo komadali vlastitom rukom, 
a zemlju kopali svojimi nokti. Zato hvalimo bogu, da 
imamo strojeva i gledajmo, da si jih što više nabavimo 
za naše gospodarstvo, koje se bome nemože pohvaliti 
velikim obiljem radinih i jeftinih težaka i radnika, jer 
bi nam u istinu činili velikih usluga. Nije stoga ra- 
zumno, hvalit ih, kad nam se svidjaju, a mrko na nje 
gledat, gdje nam nisu po volji. 

Parni stroj, koji velikom brzinom vuče množinu kola 
za sobom, ili tjera veliki brod, dopada se svakomu, 
jer se uvidja, da nikakovom ljudskom snagom nebi se 
moglo štogod slična učiniti; nitko neprigovara tačkam, 
Plugu, brani, kladivu itd., jer je svatko vikao ovim 
orudjem raditi, pa se jedva tko sjeća, da je vidio orača 
bez pluga, ili kovača bez kladiva. Naprotiv viče se po- 
najviše na one strojeve, koji bi imali obavljati radnje, 
što smo ih do sada običavali smatrati ručnimi radnjami, 
t. j. takovimi, koje čovjek neposredno sam rukama svo- 

jima obavlja, n. p. radnje u velikih predionicah i sličnih 
podhvatih obrtničkih. 
Istina je, svaki novi stroj čini neke promjene u radnji; 
uvedenjem novoga postaju gdjekoji radnici suvišni, pa 
.si moraju potražit drugdje posla. Ali nije istina, da 
strojevi dokidaju radnju, ta oni umnažaju glavnicu; a 
ovim rastu nova poduzeća i po tom otvaraju se novi po- 
slovi. Kad god se izumi novi stroj, uvjek se isto prigovara, 
a svaki put prigovore pobije iskustvo. Tako se dogodilo 
u Englezkoj i Franeezkoj. Kad su uvedeni strojevi za ple- 
tenje, iztisnuše pletenje ručno, nastade silna vika na nje, 
da će upropastiti stotine tisuća ljudi, koji živu od ple- 
tenja, a sada bavi se istom radnjom više ljudi nego li 
ikada prije, jer sav sviet nosi pletene čarape, i to ve- 
ćinom proizvode tvornične, gdje rade strojevi. Iste se 
tužbe dizahu sa svih strana, kada uvedoše strojeve za 
predenje, a sada davaju velike predionice više posla, nego 
.li ikada prije kolovrat ili preslica. Danas stroj tke platno, 
kolika se bila digla hajka proti njemu s bog toga, a danas 
vam u ovakvih poduzećih radi množina radnika, jer je 
prodja tkanina ogromna; platno se razvaža i prodaje po 
cielom svietu. U ostalom ovakve tužbe nečuju se samo 
u naše doba. Dok nije pronadjena umjetnost tiska (štampe), 
mnogi su služili kruh prepisivanjem knjiga; izumom pako 
knjigotiska zavlada silan strah medju timi prepisači, da 
će im nestati zaslužbe. A gle, danas bavi se štampanjem 
knjiga sto puta više radnika, nego li je u srednjem vieku 
bilo onakvih prepisača. Sada ima u samom Zagrebu, — 
koji kako znadete nije tako velik — pet tiskara, u 
kojih posluje jamačno više ljudih, nego li je nekoč ciela 
Hrvatska kraljevina imala prepisača. Isto takova se di- 
zala graja kad su u novije doba ručnu prešu zamienili 
mekaničnom, a ipak koli znameniti su odatle nastali 
probitci: knjige, novine i ostali spisi štampaju se jefti- 
nije, ciena im je dakle niža, poraba je po tom laglja, i 

siromašniji čovjek možo smoći nekoliko novčića za dobru 
knjigu, koju forintu za liep i poučan časopis. Vako se 
pako širi nauka i znanje. Sada se jedne godine štampa 
hrvatskih knjiga, koliko se nije prije u deset ili dva- 
deset; jedno hrvatsko druživo izdaje sada toliko i tako 
vrstnih kojiga, kakovih nisu prije sva skupa. A ipak se 
nemože reći, da je uveđenje mekaničke preše umanjilo 
broj radnika u štamparuah, pače ga je povećalo. To po- 
svjedočuje izkustvo. 

— Ali toga ipak nećete zaniekati, gospodine doktore, 
da svakako nastaju nevolje za pojedine barma u ono 
doba, kada se avodi novi stroj, jer tada gube barma 
neki svaku zaslugu. ' 

— Ja toga neniečem, dragi gospodine Žuniću; nijedna 
ljudska uredba nije tako dobra, da nebi štogod neugodna 
doniela. Svaki čas mogu novi izumi promjeniti naše po- 
trebe, navesti ih na druge pute, ili nam pokazati drugi 
način, da ih podmirimo. Nova cesta škodi svim gospo- 
darom i svakomu imanju, koje leži uz staru, sada na- 
puštenu. Sagrade li željeznicu, koja čini novu cestu suviš- 
nom, opet su na šteti neki gospodari. Zar bi se dakle 
morala zabaciti svaka promjena u potrebah naših, zar 
da se zabrani gradjenje svake ceste ili željeznice, u obće 
zav bi se morali protiviti svakoj novosti ma bila koliko 
koristna? 

Promislite samo, koliko pate svake godine razni obrti 
usljed prevrtljivosti i hira mode. Ova često oduzimlje 
radnju mnogim, više nego li strojevi. Jedne godine nose 
gospoje većinom shawle, druge opet u modi su kabanice ; 
sad se dakle manje prodaje pa i izradjuje shawla; a 
opet netraže radnici, koji su do sada jedino izradjivali 
sohawle, da se gospojam zabrani nositi kabanice. 

Pače i obični prirodni pojavi: vrieme i nepogode na- 
nose štetu nekim granam obrtnosti. Ako dugo nekiši, 


tuže se na loše poslove kišobranari, postolari, fiakeri. A. 
Lorković: Razgovori, 17 


imo... 

ipak im ništa nepomaže, ma koliko s bog toga rogobo- 
rili ; drugim opet koristi suho vrieme. Tako vam je i kod 
strojeva; pojedinim škodi ako se uzmu rabiti, što ipak 
neprieči da nekoriste cielosti. A kad se preboli ono pre- 
lazno vrieme, prestaju obično i tužbe. 

Ja sam doduše čuo govoriti: dobro, neka budu stro- 
jevi, ali jer su svakako barma u prvom vremenu štetni, 
vlada bi imala narediti, da se novi izumi nesmiju svagdje 
na jedan put, nego malo po malo uvadjati. Tako bi se 
odklonile nevolje od radnika i te novosti uvele bez ve- 
like štete i nesreće za pojedine obitelji. 

Taj savjet nevalja. Ja sam već spomenuo, da se vlada 
neima u svašto pačati, jer se tim neriedko ograničuje 
osobna sloboda. Bi li bilo pravedno, kako bi se dalo 
složiti sa mojom osobnom slobodom, da mi vlada na- 
prosto zabrani, da nesmijem ovako ili onako postupati 
u mojoj tvornici, kako se meni čini shodnim i praktič- 
nim? Pače tvorničaru niti nestoji na volju, hoće li neće 
li poslužiti se novim izumom, on često mora to činiti. Do- 
duše netjera ga na to ni vlada ni koja druga oblast, ali 
ga ijera vlastita korist. Nemislite, da se tvorničari i veći 
obrtnici upravo otimlju za novosti, svaki bo novi po- 
stupak u radnji zadaje u početku mnogo troška, a manje 
dobitka. Ali se mora prihvatit, jer obično imađe ih više 
koji proizvode ista dobra, tu je dakle gotovo domaće i vanj- 
sko natjecanje; ako jedan neće, uvesti će druga dva novi 
način, obćinstvo trošeć robu. kupovat će ju ondje gdje 
ju nadje jeftinijom, neima dakle druge nego uvosti ta- 
kodjer novi izum, inače morao bi se posao zatvoriti. 

Što da vlada tu učini? Da jednomu naloži: ti imaš 
sutra, drugomu, ti imaš za dva mjeseca, trećemu da 
ima za godinu dana uvesti novi izum u svom poslu? Ali 
kojim pravom da se jednomu daju pogodnosti na štetu 

drugoga? Zašto da upravo A mora početi za dva mjeseca, 

a B-za dvie godine? Takova se dakle odredba nemože iz- 

vesti, bila bi vrlo nepravedna tako za tvorničare kao i 
za obćinstvo, koje bi jamačno još najjače osjećalo ne- 
shodnost takova pačanja vlade u obrtne poslove.. 

Ja sam više puta razmišljao, zašto se tolika diže vika 
na strojeve u drugih zemljah? Najobičniji razlog jest 
onaj, koji smo i ovdje danas čuli: neprilike, stradanja i 
velike štete za pojedinca. Ove zaista nastaju, ali niti su 
tako obćenite niti strašne, kako se rado tvrdi. Novi izumi 
neuvode se na jedan put, tomu se protivi stari običaj, koji 
toli rado odvraća od svake novosti, a odvraća od toga i 
veći novi trošak; jer stroj, koji nadoknadjuje radnju mno- 
žine ljudi, stoji mnogo novca. Obično je, da si izumitelj 
pribavi patent na svoj izum, dobije dakle povlast da on 
jedini smije dobra prema svom izumu proizvadjati. Zato 


.je strah od novih strojeva skroz neopravdan, te se mora 


odsuditi, a to tim više, što ga rabe često da razdraže 
radnike, koji su se — ima zato dokaza — u sljepoći i 
strasti svojoj tako zaboravili, da su u nekih mjestih za- 
palili tvornice, uništili strojeve pače zaprietili pogibelju 
i životu tvorničara. Nadajmo se, da će ovakvim provalam 
strasti doskočiti pomnjivija obuka i veća uvidjavnost 
samih radnika. 

U obće može samo stvarnija i svjestnija obuka rad- 
nika dati jaku zaštitu i pomoć proti štetam, što no na- 
staju porabom strojeva, modom, izumi ili promjenami u 
obrtnosti. Strojevi, često mienjajući se ukus neupropašćuju 
radnje, nego ju samo navraćaju na drugi pravac. Da se 
zadovolji ukusu trošaca, da se što manje strada usljed 
ovih promjena, valja učiti, pribavljati si znanja, jer obra- 
zovan čovjek može i druge a ne samo običajne poslove 
obavljati; može prema potrebi laglje i brže preći od jed- 
noga posla _k drugomu. Naše vrieme iziskuje od svakoga da 
Je odvažan, okretan, timi svojstvi pomaže gradit dobrobit 
svih nas. Znadete onu prekrasnu poslovicu: Radišu bog po- 


maže, Prestala su vremena, kada je mina padala s neba, 
* 

Prije nego li završim ovaj razgovor evo još nekoliko 
iskrenih rieči za poputnicu: 

Ako se već ljudem može čestitati na izumu strojeva, 
valja najprije radnikom, jer su ih oni riešili najtežih, 
najopasnijih posala; posala, koji su.u starom vieku dali 
povoda i najduže podržavali robstvo, tu čovječanstvo sra- 
moteću uredbu. I veliki dusi staroga vieka nemogahu 
drugačije nego zagovarati robstvo; a jedan od najsjajnijih 
umoya staroga vieka, vrli mudrac Aristotel držeć ga 
potrebnim izreče ipak proročansku misao, da će nestati 
robstva, ,kad se budu dlieto i čunak tkalčev sami kre- 
tali.“ To se je podpuno obistinilo u naše doba, 

Strojevi obavljaju poslove vrlo naporne ili inače ne- 
ugodne. Radnik postaje slobodnijim. Nadničar počimlje 
više misliti; tko je prije sam morao sve raditi, sada je 
pozvan da rukovodi prirodne sile, kojimi razredjuje ljud- 
ski um. 

GLAVNICA JE SABRANI I UŠTEDJENI PRINOS PRIJAŠNJE 
RADNJE, TE PRAVA BLAGODAT ZA ČOVJEČANSTVO. 


Kako je prva žetva bila obilna, razvila se i trgovina 
sa žitom, ali se ujedno i vrlo osjećala nestašica valjanih 
cesta, pomanjkanje željeznica kao 1 divlji t&k brodivih 
naših rieka upravo u onih krajevih domovine, koji su 
najobilnije urodili. I opet se svatko živo sjeti stare 
istine, da bi naša domovina mogla gospodarski dobro 
napredovati, da ima barma najnuždnijih obćila, da je 
gospodarska politika, naročito politika obćila svjestnije 
pazila potrebe njene. Nemože se tražiti od pojedinaca, 
da si sami grade ceste ili željeznice, to je dužnost dr- 
žave, ali ona mora gradeć ili dozvoljivajuć gradnju 
opredielit pravac, koji iziskuju gospodarski probitci. Pri- 
stranost ili sebičnost nesmije ravnati politikom gospo- 
darskom. Više puta učini se neshodan korak ne od zle 
nakane, nego sa neznanja, zato moraju oni, kojih se stvar 
tiče, neprestano dokazivati, upućivati, i kad treba, odlučno 
zahtjevati da se probitci zemlje dostojno uvažuju. Na- 
pose velika je šteta gospodarska, ako nemaju valjanih 
obćila onakovi predjeli, koji su plodni, te bi mogli mnogo 
izvoziti, kao m. p. kod nas Slavonija. 


262 DEVETNAESTI RAZGOVOR. 


Tako je upućivao svoje slušaoce i Radenić sastav se 


S njimi na novi razgovor. A zatim povrativ se na pravi 
svoj predmet nastavi: ' 

— Sa pitanjem o radnji, diobi radnje, zatim o stro- 
jevih, koji radnju pospješuju, stoji u vrlo tiesnoj svezi 
drugo pitanje najme o plaći radnika. Ipak nećemo već 
danas razpravljati toga pitanja, nego razmatrat. drugi 
predmet, jer će se tada laglje razumieti pitanje o plaći. 

Čovjek radi da si pribavi sredstva za život; ali i dok 
radi mora živjeti. A jedva bi to svaki mogao, da mora 
čekati dok se posao sviši i plodovi njegova rada unovče. 
Dok čovjek radi, može se uzdržavati jedino prihodom 
prijašnje radnje, to će reći, prihodom nepotrošenim, dakle 
prištedjenim. Čim više ima prištedjena prihoda pri- 
jašnje radnje, tim više ljudi može, čekajuć na prihod 
nove radnje, od njega živjeti. Prihod takove obavljene već 
radnje zove se glavnica (kapital). U hrvatskom jeziku 
uz rječ ,glavnica“ rabi se dobro i rieč kapital, koja nije 
njemačka, kako bi možda tko god mislio. 

Glavnica je sve, što god imademo na zemlji stvari i 
dobara prištedjenih, a nastalih radnjom ; glavnica je dakle 
sabrani proizvod radnje svih prijašnjih vjekova, svega, 
što su ljudi radili i stvarali preko svoje potreboće. Sve 
što imademo, je glavnica: dobra, kuće, gospodarska zdanja, 
domaća životinja, dragocjenosti, roba, pokućtvo, odjelo, 
orudje itd., sve je to glavnica. 

— Govoreć o glavnici, opazi Koren, ljudi razumievaju 
obično samo novac, ' 

.— To je dakako velika pomutnja, nu dađe se protu- 
mačiti tim, što se glavnica u obliku novca visoko cieni, 
što je novac u kolanju (cirkulaciji) zastupnik glavnice, 
te i najobičnija forma, u kojoj se one u prometu pre- 
nose na drugoga. Ako hoćeš ustanoviti, koliko posje- 
duje ovaj ili onaj imetka, izrazuješ njegovu vrednost u 
novcu. A_i lasnije glavnica poluči pravu svoju svrhu, t. j. 

postaje u gospodarstvu pomoćnikom radnje, ako se po- 
služimo novcem. 

— Sve dakle, što posjeduje bogataš, jest glavnica, pita 
Gvozdić ? 

— Da, ali isto je tako i ono glavnica, što posjeduje 
ubogi. Vaše odjelo, orudje, pokućtvo, zaliha gotove robe, 
sve što je vaše vlastničtvo, čini i vašu glavnicu. 

— Po vaču dakle ja bi bio glavničar? 

— I jeste, odgovori Radenić. Nije samo glavničar 
tko posjeduje mnogo, nego svatko tko ima stvari po- 
trebnih za sebe ili za posao svoj. Imademo većih i ma- 
njih glavnica, kao što imamo velikih i malih glavničara ; 
donekle smo dakle svi glavničari; razliku čini samo ve- 
ličina posjeda. Zato se veoma vara tko misli, da je imo- 
vina samo u rukuh bogataša. Glavnica manje imućnih 
ljudi sačinjava u svakoj zemlji znameniti dio narodne 
imovine i narodnoga bogatstva. 'To dokazuju štedionice, 
Uložei štedionički u našoj domovini iznose — kako se 
računa — 12 do 13 mil. for., a to je znamenita svota. 
Nisu to uložili možda samo bogataši, nego i siromašniji, 
koji gledaju pričuvati koju krajearu za zla vremena. Sve 
ovo zajedno čini ipak manji dio imetka njihova, jer prava 
su imovina: zemljišta, kuće, vinogradi, roba u dućanih, 
a ponajviše orudje, posoblje i odielo. Ta svojina, u po- 
jedinosti možda malo vredi, ali uzev ju u cielosti pred- 
stavlja znamenitu glavnicu. 

U ostalom glavnica nije samo ono što pojedinci posje- 
duju. Glavnica, kao učinak predjašnje radnje imade vrlo 
različite oblike. Ceste, mostovi, željeznice, kanali, luke, 
oružane, škole, crkve, bolnice, ubožnice, javne sgrade i 
njihovo uredjenje, takodjer su glavnica. Narod je dakle 
tim bogatiji, čim više imetka posjeduju pojedini članovi 
njegovi i čim više se može pohvaliti plodovi prištedje- 
nimi u prijašnjih vjekovih. Blago si ga svakomu narodu, 
koji viškom svoje radnje ustrojava obće koristne zavode, 

jer tim povećava glavniću i bogatstvo svih svojih  čla- 
nova, olahkoćujuć radnju potomstvu. 

Nemislite, da je koristno, ako se množe samo ove 
ruke glavnice; to isto valja i o glavnici pripadajućoj 
pojedincu, i ta je veoma koristna. Jer kad pojedinac 
gleda umnožat svoj imetak i njegova glavnica dolazi u 
promet, koristi družtvu, u koliko se najme ulaže u koristna 
poduzeća trgovačka, obrtnička ili poljodelska. Dok tvor- 
ničar umno i obzirno upravlja svojom tvornicom, sakuplja 
si bogatstvo, ali širi u cieloj okolici dobrobit. Propadne 
li on, propali su s njim zajedno i svi oni, kojim njegova 
glavnica davaše posla. Ako radnik svoju težko skuckanu 
glavnicu potrati, mjosto da ju gospodarski uloži i tako 
još poveća, škodi i sebi ali bome i cielomu družtvu. Jer 
ovo, molim vas, pamtite svi dobro: glavnice rastu 
jedino radnjom, koju podupire red i štednja. 
Ovo je naravski put do glavnice i bogatstva, svaki je 
dragi krivudast i malo kada vodi do cilja. Mukom, koju 
zadaje radnja, požrtvovanjem i semozatajom, koja prati 
štedljivost, mogu se dobra pribirati, imovina sastavljati. 
Iko sve potroši što privredi, nikada od njega glavni- 
čara. Imetak možeš steći i povećati jedino, ako manje 
izdaš nego primiš, manje potrošiš uego li dohiješ. 

— A Kkakova nam korist od silna bogatstva, upita 
učitelj? Blago se trpa na blago, muče se potomstva, a 
čemu sve to? Ako svatko potroši sve što privredi, ostaje 
liepo sve u redu; strpa li se glavnica na glavnicu. štedi 
Se i škrtari, a od svega toga malena ili nikakova korist. 
Komu, molim vas, pomažu stotine i tisuće zakopane u 
sanducih ? 

— Nije tako, nije, gospodine učitelju. Izvolite me po- 
Slušati. Ako ge više izdaje, troši, više ge i uživa. "ko 
umije vještinom, okretnošću i velikom pomnjom povisiti 
svoj dobitak, moći će si i više pribaviti udobnosti, a 
ipak pri tom liepu svoticu prištediti. istina je pako, da 


meme 

nikomu nekoriste u sanducih zatvorene tisuće, kojih škr- 
tac nepušta na svjetlo božje, nu takovu vrst štednje ja 
nozagovaram, jer to i nije štednja. 

Prištedak valja uložiti; siromah uloži pričuvanu kraj- 
caru u štedionicu, koja mu plaća za to kamate, a bo- 
gataš u svoja poduzeća, koja podiže ili postojeća razši- 
ruje, čim pruža priliku većoj radnji i zaslužbi. 

— A što onda, ako bogati toga neučini? 

— Neće možda svaki, jer svatko niti neshvaća toga; 
nu činit će to većina, koja vrlo dobro znade, da su svi 
užitci plod ljudske radnje, da se mogu povećati većim 
imetkom, a zato valja dobro upotrebiti i koristno uložiti 
glavnicu. 

Moglo bi se doduše pitati: a gdje ti je ta korist 
glavnice? Upotrehi li se da se izplate radnici, ovi što 
dobiju i potroše, ta je dakle glavnica izgubljena za svoga 
vlastnika. Ovako zaista edjekoji pitaju i ovako stvaraju 
krive zaključke iz krivih zamisli. Ako se za glavnicu 
nabave: kruh, vino, odielo, drvo itd, dakako nestaje i 
glavnice potroškom ovih dobara; zato se moraju potro- 
šena uaknadjivati nvjek novimi dobri: novom žetvom, 
novom haljinom, novimi cipelami. Glavnicom plati ge 
radnik, novac za to izdani nije kao glavnica nipošto iz- 
gulbljen, kako se možda edjekomu čini; sjeme bačeno u 
zemlju prividno propada, a ipak iz njega nikne krasno 
stabalce, koje nosi deset, petnaest i dvadoget zrna: tako 
i ix plaće radnikove niču dobra, daleko vrednija od po- 
trošene glavnice. 

Radnik potroši svoju plaću, “ali vrednost njenu nado- 
knadi svojom radnjom s nova; ako manje izda nego li 
je primio, ostaje mu još neki višak. Tako je i kod go- 
spodara, Glavnica, potrošena na plaću radnika, vraća mu 
se pod drugim oblikom usljed radnje i to povećana. Ako 
na zemljištu, koje plaćeni težak obradi, priraste žito 
osamnaest puta vrednije od plaće težakove; ako radnik 

napravi deset komada robe kakove, koja dvanaest puta 
više vredi od njegove plaće, višak sačinjava korist i 
jedan dio dobitka poduzetnikova. Glavnica može biti 
vlastniku svomu samo onda vrelom dohodka, ako se 
ovako upotrebi. 

— A zašto se neda radniku i sva korist, koja nastaje 
njegovom radnjom, upita Mato Koreu? On se trudi i 
dobiva kukavnu plaću, a drugi žanje plodove njegova 
znoja, puni si žepove tudjom -mukom. To home nije 
pravedno. 

— To je bludnja. Moramo hiti pravedni na sve strane, 
Tko traži da sav dobitak radnje zapade radnika, uzkra- 
ćuje glavničaru svaki dio, zahtjeva dakle da glavnica ni- 
kakove koristi nenosi svomu vlastniku. A što tada? Tko 
bi mogao koriti takova čovjeka, ako neimajuć nikakove 
koristi za svoj trud kao poduzetnik, napusti poduzeće, 
koje mu zadaje mnogo brige, truda i muke a nenosi 
nikakova dobitka; da svoje glavnice uloži u kakovu banku 
ili štedionicu pa mirno troši kamate? Tko bi mu mogao 
zamjeriti, da u istinu tako učini, a tko bi jače osjećao 
zle posljedice takova postupka nego upravo radnik? 

Treba da uvjek stvari onako prosudjujemo, kako u 
istinu obstoje. Radnik treba glavničara, jer se poduzeća 
mogu podići i tjerati pomoćju glavnice; nu radnja oplo- 
djuje glavnicu, radnik je dakle potreban glavničaru; jedan 
je upućen na drugoga, jedan treba drugoga. 

Radnici imadu pravilno malo glavnice, jer nisu ili 
sami ili njihovi predji dovoljno štedili, a možda i zato, 
jer su im dohodci bili tako neznatni, da se nije dalo 
ništa uštediti. Živiti se mora; uz radnika živu žena i 
djeca, sve to valja hraniti, odievati. Radnik nemože če- 
kati, dok se unovče plodovi podhvata u kojem radi, pa 
da mu se istom onda plati njegov posao. Zato bo po- 
trebna su kadšto dva i tri mjeseca, kadšto i p6 godine, 
odakle da on smogne novca za to vrieme, tko da mu 

dade na vjeru sve te stvari do rečenoga vremena? U 
takovom stanju bilo bi malo radnika; glavničar, koji je 
sam ili su njegovi predji štogod prištedili, troši svoju 


glavnicu plaćajuć radnika, ni nečekajuć žetve, odnosno- 


prodaje, 4 i neznajuć kada i kako će prodati svoju robu. 


. Radnika za sve to neboli glava, on dobije svoje, ali 


glavničar traži takodjer zato dobitak, koji mu teče iz 
plodova radnje. Istina je, da medju dobitkom glavničara 
i zaslužbom radnika nepostoji kadšto nikakovo razmjerje. 
Da se ovo odstrani i radniku osjegura veći dohodak, 
odnosno život, o tom se puno razmišlja, piše i razpravlja 
u Englezkoj, Francezkoj i Njemačkoj, gdje pitanje o 
plaći radničkoj zadaje mnogo brige državnikom, jer po- 
držaje komešanja i trvenja medju poduzetnici i radnici. 

Nu sve te neprilike nebi smjele biti povodom, da se 
ma u kojem pravcu dopuštaju povrede vlastničiva i glav- 
nice; obće koristi traže, da se ono osjegnra proti svakoj 
navali. Jer ako se umanji glavnica hilo s kojih razloga, 
ili ako joj zaprieti nesjegurnost, ona će se povući u za- 
bitnost, nestat će je, a tim i mnogih podhvata, u kojih 
radnici posluju. 

Poviest dokazuje, da u vreme političkih nemira, buna, 
glavnice izčezavaju, ljudi ograničuju svoje izdatke, jer 
se boje za imetak svoj; vade glavnice iz podhvata, jer 
nisu sjegurni da će se moći uživati plodova njihovih; 
vole da glavnica leži bezplodna, nego da propadne. Zato 
se radionice i tvornice zatvaraju, radnici padaju u biedu. 
koju njihovi izgredi i nasilja nemogu odkloniti nego 
samo povećati. 

— To je istina, gospodine Radeniću; ali ćete ipak 
priznati, da je vrlo žalostno, da se radnik muči od zore 
do mraka i ostaje ubog, dočim glavničar uz neznatni 
trud postaje bogatim. ' 

— I to nije tako, moj prijatelju Martiniću. U svakom 
poslu radi duh i tielo ljudsko, ali dakako ne jednako. 

U jednom poslu napinje se više duh, u drugom tielo. 
Radnik obični napinje više tielo, glavničar kao poduzet- 
nik radi opet najviše duhom. Duševna darovitost riedja 
je nego li tjelesna snaga. mnogo više imade tjelesno 
krepkih, nego li duševno darovitih ljudi. to znadete iz 
škole, zato i duševna radnja više nosi, sasma prema za- 
konu o ponudi i tražnji, oh obilju i oskudici. Nesmije se 
zaboraviti, da bogatstvo bogataša nečini siromaka siro- 
mašnijim; pače bogatstvo pojedinca može još najprije 
zajamčiti čovjeku nebogutu zaslužbu. 

I ono nerazmjerje medju dobitkom elavničara i za- 
službom radnika nepostoji svagdje jednako, a može ga 
znamenito izravnati natjecanje medju samimi poduzet- 
nici, koje čini, da se jedan zadovoljava i manjim do- 
bitkom, da uzmogne više izraditi. Čim je više glavni- 
čara, tim veće natjecanje. Doduše dade se pomisliti,“ da 
se glavničari dogovore, koliko će plaćati svojim rad- 
nikom. Nu fi dogovori težko se izvode, jer se često pro- 
tive koristi jednoga ili drugoga glavničara. Jedan će 
platit veću nadnicu svojim radnikom da ih više i vještih 
dobije, čim misli pobiti svoga. takmaca. 

U ostalom glavnice nisa danas vezane na jednu jedinu 
zemlju; glavnica novčana je svietska, putuje iz jed- 
noga mjesta u drugo, iz jedne države u drugu i ako joj 
se zajamči sjegurnost i priličan dobitak, naći ćete je 
svagdje, i nemora biti upravo domaća. 

— Po tom je stanje radnika tim povoljnije, čim ima 
više glavnice, reče Koren. 

— Jamačno. Glavnica nesmije mirno ležati, jer ništa 
nenosi, ulaže se dakle; ako je ima mnogo, traže ju ulo- 
žiti ovamo i onamo; ustrojavaju se poduzeća, dižu tvor- 
nice, izvadjaju poboljšice, a za sve te poslove treba ve- 
lika kolicina radne sile. Čim više glavnice tim se više 
traži radnika, a dosljedno i dobro se plaćaju. Još jedno 
ću vam dozvati u pamet: glavnica čini, da poduzetnik 

vodi poslove i u vrieme, kada se slabo izplaćuju, kad malo 
nose dobitka. Mnogi tvorničar tjera posao, pridržaje dakle 
svoje radnike i onda, kad mora prodavati robu bez do- 
bitka, pače i na vlastitu štetu. Čini to pako, jer su zna- 
menite glavnice uložene u posao, koje mu nebi ni ka- 
mata izbacivale, da obustavi radnju. Gdjekoji nastavlja 
posao i na štetu, jer želi sačuvati svoje radnike od 
nevolje. 

Dobro, priznajemo da je tako, hoće Koren, ali ipak 
dvojim, netraži li glavnica za svoje usluge, što ih izka- 
zuje družtvu i gospodarstvu, previsoku cienu ? 

— Drugimi riečmi, htjedoste reći, da glavničar prima 
za porabu svoje glavnice veću korist nego li su vredne 
službe, što ih glavnica čini. 

Ali nezaboravite, da je. vrlo težko i pogibeljno ruko- 
voditi tvornicu ili kakovo ino obrtničko poduzeće; posao 
tim teži, brige to veće, čim je više uloženo glavnice. Na- 
dalje znajte da glavničar i poduzetnik nisu uvjek jedna 
te ista osoba, često ovaj potonji uzajmljuje glavnicu od 
prvoga, odgovoran je dakle za cielu glavnicu, od koje 
mora plaćati kadšto velike kamate. Pravo je dakle, da 
poduzeće toliko nosi koliko je potrebno, da se glavnica 
ukamaćuje, a poduzetnika još neki dobitak zapade. Često 
se ni to nedogadja, dobitak je vrlo neznatan, podhvat 


nosi jedva toliko da se mogu plaćat kamate, pače kadšto 


radi tvornica uz gubitak, a ne da bi tvorničar mogao 


sgrtati bogatstva. Čitajuć novine, osobito inozemne, opaža 


se prečesto, da su pali pod stečaj tvorničari, poduzetnici, 
glavničari. U zemljah obrtnih znade se, da jedva polo- 
vica takvih podhvata preživi dvadeset godina. Ako se 
uložena glavnica za deset godina podpuno povrati, t. j. 


poduzeće kroz ovo vrieme toliko donese, da se za po-- 


dignuće i tjeranje izdana glavnica povrati, smatraju to 
dokazom, da poduzeće u istinu napreduje. Dogodi li se, 
da veliko i skupocieno poduzeće prestane raditi, obično 

izgube vlastnici svu svoju glavnicu, nestaje Svega, samo 
radnici su najmanju štetu pretrpjeli, jer su svoju plaću 
neprekidno dobivali. 

— Tako se barma izjednačuju gubitci sa dobitci, što 
se na drugoj strani polučuju, reče vlastelin Novak. 

-— Moguće je, da pojedinci namaknu veliki dobitak, 
ali ti su u istinu dosta riedki. Deder da malo računamo. 
Ja sam obilazeć obrtne zemlje zavirio više puta u nu- 
tarnji rad mnogih tvornica, nastojeć upoznati radnju nji- 
hovu, da vidim, bi li se što slična i u koliko moglo i kod 
nas uvesti. Velika tvornica stoji silan novae; često se 
izdaje na zemljište, sgrade, orudje i strojeve, sirovine 
dvie do tri stotine tisuća forinta. Već same kamate ove 
glavnice, uračunav ovamo neki postotak u ime odplate 
duga, iznose liepu svotu. Da tvornica uzmogne započeti 
radnju, treba opet omašnu svotu, jer obično radi u velikih 
tvornicah 1200 do 1500 radnika. Ti radnici misle, da tvor- 
ničar trpa dobitak na dobitak, a u istinu vrlo bi se začudili 
doznav, da ta korist jedva iznosi od jednoga radnika 
na dan 10, kadšto jedva 5 novčića, a ne riedko još i 
manje. Recimo, da u velikoj tvornici radi tisuća radnika, 
da svaki privredi tvorničaru osam novč.; recimo da rade 
odbiv nedjelje i blagdane tri stotine dana; ta bi dakle 
korist iznosila na godinu 24.000 for. Sada treba uzeti, 
da poduzetnik mora biti čovjek vrlo vješt i okretan, da 
si je stekao sve potrebno tehničko i trgovačko znanje; 
uzmite na dalje, da je on odgovoran za sve, da se na 
njegova ledja svaljuje sav mogući gubitak, da ti gu- 
bitci često nastaju, da je prihod u raznih godinah raz- 
ličit: pa ćete se uvjeriti, da taj dobitak nije baš tolik. 
Ovoliki dobitci u ostalom riedki su, i veliki tvorničari 
bili bi skroz zadovoljni, da smognu dobitak i od pet 
novč. po radniku na dan. ' 

Vidite, to nisu tako ogromne stvari, kako se rado tvrdi 
i govori. Nu ima glede toga predmeta još i drugih 


“a 

bludnja. Ne riedko računa se, da je sav imetak tvorni- 
čarov nastao iz ogromna dobitka u poslu, a ipak je on 
više posljedak štedljiva i razumna kućanstva. Poznata je 
poslovica, da je mučnije prigospodariti prvu tisuću nego 
li kašnje dvadeset tisuća. To je živa istina. Recimo, da 
je X stekao ili nasljedio 100.000 for., ta svota ukama- 
ćena sa pet na sto daje na godinu 5000 for. Ako X 
tako živi, da samo polovicu tih kamata potroši, a dragu 
polovicu pridaje od godine do godine glavnici, to mu i 
ova nosi kamate, njegova imovina naglo raste, te se 
može za 14 godina podvostručiti. 

— Bome to je vrlo liepo i udobno, opazi Gvozdić; 
šteta da neshvaćam, zašto se u obće dozvoljuje primanje 
kamata ljudem, koji pod milim bogom ništa nerade. Ja- 
mačno bi u svietu sve bolje išlo, da se to zabrani, tada 
bi glavnica bila jeflina, pa blago onda svim, koji tre- 
baju novca. 

— Dragi moj kume, tako su i drugi prije vas već 
mislili, pisali i učili, pa ipak stoje stvari kako su i 
nekoč, nitko nije uvažio njihovih predloga. Razlog je vrlo 
jednostavan: da se najme zabrani primati kamate, po- 
stradala i propala bi sima glavnica, mi bismo pali natrag 
u stare nevolje. To su uvidili svi razboriti ljudi, zato 
su odbijali onakve predloge, A zašto? Glavnica sabire 
se štednjom i trudom u nadi, da će nam donieti koristi. 
Ako se zabrani primati kamate, uništuje se i ona nada, 
a po tom i volja štediti, jer ako uštedjena glavnica ne- 
nosi nikakova ploda, tko da štedi unapred, čemu odki- 
dati si od ustiu ili raditi preko potreboće? Stečeno dobro, 
to jest glavnica sačinjava našu vlastnost, s kojom može 
gospodar po dragoj volji odlučivati. Ako vlastnik ustupi 
svoju glavnicu drugomu na porabu, pravo je da mu se 
zato dade neka naknada, jer ta glavnica u rukuh dru- 
goga čovjeka nosi koristi; kamate su dakle nagrada 
vlastniku zato, što je drugomu ustupio pravo svoje ra- 

biti glavnica njegovu; kamate su cčiena. usluga, što ih 
vlastnik čini drugomu. Kamate se mogu smanjiti, ako 
je glavnice mnogo, nastaje to samo od sele, ali nemogu 
se sasma zabraniti. 

Zato sam pravom opazio, da bi zabrana primati ka 
mate bacila čovječanstvo natrag u nekadanje biedno 
stanje. Ovom prilikom svraćam pozornost vašu na divna 
pravila, koja uredjuju odnošaje družtveno; jer uvjek u 
razmjerno prema množanju glavnice bogataša umanjuje 
se iz njih nastajuća korist, dočim korist siromaka 1 druž- 
tva u obće raste, ' 

Mogao bi tkogod reći, da je to protuslovje, pošto sam 
prije uztvrdio, da se glavnice bogataša same od seke 
umnažaju. U istinu pako neima tu nikakova protuslovja. 
U koliko rastu glavnice bogataša mogu ovi razmjerno, 
a da neograničuju u ničem svoje potrošnje, svake go- 
dine više pričuvati (prištediti). Tako rastu sredstva, ko- 
jimi se dižu obće koristne uredbe i poduzeća. Ako se 
pako glavnice znatno. množe u zemlji, same se medju 
sobom natječu, što dakako obaljuje njihovu cienu, t. j. 
kamate. Tako vam se dogadja, da u zemljah na glavnici 
siromašnih nosi ova deset i više na sto, u bogatih pako 
jedva tri ili četiri na sto. U Hrvatskoj je čovjek zado- 
voljan ako može dobiti zajam uz osam ili deset na sto, 
u Belgiji, Holandezkoj, Francezkoj glavničaru je pravo, 
ako dobije tri, a posve je zadovoljan sa četiri na sto. 
Eto velike razlike, a da i nespominjem, koliko puta plaća 
kod nas siromah dužnik i preko 20 po sto, pače i više. 

— Čovjek bi po sada rečenom sudio, progovori Sever, 
da bogataši gube ako im se bogatstvo množa. 

— Ne, gospodine, jer da su u istinu na gubitku, nebi 
htjeli raditi, bogatstvo bi nazadovalo, glavnice smanji- 
vale se a dosljedno kamato rasle, Izkustvo uči pako, da 
glavnice rastu hitrije nego li padaju kamate, i da po 


dem rem 

tom glavničare zapada ipak veći dobitak. N. p. X imao 
je imetka 100.000 fr. u vremenu, kad se plaćalo obično 
šest na sto u ime kamata, imao je dakle na godinu 6000 
for. u ime kamata; a taj postotak nije tako brzo spao, 
pa se je možda X-ova glavnica podvostručila, dok je ka- 
matna mjera od šest pala na pet po sto. U vremenu kada 
su kamate pale mogaše imati već imetka do 200.000 fr., 
koji mu nosi 10.000 for., od kojega može opet svake 
godine znamenitu svotu uštediti. Ako se dakle i je uma- 
njio prinos glavnice, može se ipak u obće dohodak njegov 
povećati. Radnji pako ide u prilog oboje, malene kamate 
i velike glavnice. 

Pamtit valja u ostalom, da kamate padaju samo do 
stanovite granice, izpod te neidu još niže, pa je i dobro 
da neidu, jer bi se nedvojbeno glavnice umanjivale, i 
narod bivao siromašnijim. 

Iz poviesti i izkustva znade se pače, da u vremenih 
najživahnije trgovačke djelatnosti, kad se glavnice veoma 
naglo množe, kamate rastu mjesto da padaju. Ovo se 
doduše protivi običnim nazorom, ali se može lahko pro- 
tumačiti, jer se u takovo doba mnogo traži glavnica za 
razna poduzeća, stoga se i skuplje plaćaju. Pa dočim 
bi pretjerano padanje kamata oštećivalo kapitaliste, ovim 
se načinom zadovoljava tako interesom njihovim kao i 
onim radnika, trošaca i proizvođitelja. 

— Još jedno pitanje, gospodine Radeniću: što vi dr- 
žite o zakonih proti lihvi sa gledališta gospodarskoga ? 

— Lihvarstvo je nedvojbeno ljuta rak-rana na tielu 
družtva ljudskoga, ono je ružno sredstvo, kojim se po- 
jedini služe, da tudju nevolju, nesreću ili lahkoumnost 
upotrebe na svoju korist. To je težak grieh. Ali nije 
sve lihvarstvo, što pobire više kamate; ako je glavnica 
riedka, ili ako se je mnogo traži, postaje skupa, t. j. 
plaćaju se velike kamate. Zle porabe, koje se dogodjahu 

i još danas dogadjaju, izazvaše, a dielomice i danas iza- 
zivaju odredbe državne vlasti, kojim je svrha zapriečiti 
velike kamate. 

Borba medju družtvom i lihvari nije ništa nova, traje 
kroz vjekove, pa i u naše vrieme.: Ja se nenadam nika- 
kovoj znatnoj poboljšici od zakona, koji se izdavaju proti 
t. z. lihvarom. Cienu novcu gotovo je nemoguće usta- 
noviti trajno. Dok god bude malo glavnice i mnogo siro- 
maštva bit će i lihvara. Ja poznajem jedno vrlo sjegurno, 
a k tomu uspješno sredstvo, koje se neprotivi ni načelu 


gospodarske slobode, niti načelu prava i jednakosti: mn o-. 


žanje glavnice. Ako se mudrimi državnimi uredbami, 
umnom gospodarskom politikom diže gospodarska snaga, 
blagostanje i bogatstvo, tad će se od sebe smanjivati 
kamate, jer će množina glavnice sniziti njihovu cienu. 
Sve drugo što se čini jedva će donieti trajne koristi. 

Nego da popunim moje razmatranje o koristi glavnice 
moram spomenuti vrlo razširenu, ali posve krivu misao, 
da se razsipnici, koji u vjetar trate svoj imetak, hvale 
i slave, a kude i priekim okom gledaju, koji krajearu 
stišću. Jer ako razuman, radin i štedljiv čovjek, nabrav 
s vremenom liepu glavnicu, radi s njom na korist druž- 
tva, neima dvojbe da oštećuje družtvo tkogod sakupljeni 
ili od drugoga nasliedjeni imetak lahkoumno trati. Novae, 
što ga raztrošnik razstepe, isto je onako uništen kao i 
vino koje se razlije. 

— To mi je malko čudno, opazi Koren, ta onaj novac 
nepropadne, nego dodje medju ljude, daje radnikom posla. 

— Varate se. Raztrošnik troši svoj imetak i svoje 
glavnice ponajviše načinom zanj posve neplodnim. Istina, 
dok on troši i siplje novac, dotle se i radi; nu što iz- 
dade to je za uvjek izgubljeno, razsipnik trateć neraz- 
ložito novac nemože dugo tako raditi, imetak protepe, i 
on nemože, ako bi i htio, više nikomu koristiti. 


= 

— Hm, to baš nije tako veliko zlo, pripomene kovač 
Gvozdić, što jedan prospe to drugi pobere i sastavi 
imetak; bogataš pako stišćuć svaku krajcaru nepriušći 
nikomu ni korice kruha. 

— Ito je svakdanji prigovor. Tko nije voljan prosi- 
pati imovine svoje, psuju ga da je škrtac, da nepriušći 
ni sebi dobra zalogaja ni drugomu krajeare zaslužbe. A 
ipak njegov novac neleži bezplodno, ulaže ga u poduzeće, 
ili uzajmljuje drugomu, koji će ga koristno upotrekbiti. 
Taj tobožnji škrtac hrani svojom glavnicom radnike, po- 


omaže razvijati domaće gospodarstvo, koristan je sebi i 


drugomu. Takovih škrtaca želim ja svakomu narodu na 
svietu. Moram naglasiti i drugu pogrešku ljudsku. Jedni 
se rugaju imućniku da je škrtac, jer pazi na krajearu; 
drugi opet gledaju priekim okom svaki sjaj i razkošje 
bogataša, viču na ljudsku nepravdu i uče, da bi trebalo 
bogataše oplieniti. Kao što su oni prvi nepravedni, tako 
su i ovi drugi. 

Ako si bogataš sagradi krasnu palaču, uredi ogroman 
perivoj, nabavlja konja plemenite pasmine itd., tim ujedno 
pruža priliku množini da si zasluže što trebaju. I to 
nije nikakovo zlo. Komu može biti neka slobodno troši 
i nešto više, samo neka troši na ćudoredne i plemenite 
stvari. Trošeć ovako svoj imetak bogataši čine i druge 
usluge družtvu. Ako im je ukus izgladjen, um obrazovan, 
oni su prava podpora umjetnosti i znanosti. Tko ljubi 
knjige, slike, kipove i ove stvari kupuje, radi plemenito, 
širi dobar ukus i oplemenjuje duh ljudski, proizvodi lje- 
pote; bogatašu dopuštaju sredstva da čini skupocjene 
pokuse u poljodelstvu, fiziki, kemiji, mekanici, na što 


siromašniji nesmiju ni pomisliti. Da su gdjekoji naših. 


hrvatskih bogataša u dobrih vremenih više trošili na 

gospodarske pokuse, a manje upravo na kojekakove trice, 

danas osjećali bi to ne samo njihovi potomci nego i 
au 

većina naroda. Tako imadu bogataši sto i sto prilika 
svoj imetak obće koristno upotrebiti, i svaka takova 
uporaba dobro nam je došla, kao što smo vlastni svaku 
onu žigosati, kojom se u ludo trati imetak i umanjuje 
glavnica. Istina je, svako je dužan sam na sebe misliti, 
oko svoga dobra raditi. Ali već ljubav prema iskrnjemu 
svjetuje, da odvraćamo susjeda, ako je pošao krivim pu- 
tem. Živimo u zajednici, koja nemože ravnodušno gle- 
dati, da li tko napreduje ili nazaduje. Kao što se pr- 
vomu raduje, tako mora potonje žaliti i gledati, da se 
odvrati. Više očiu više ljudi, više ljudi može bolje pro- 
suditi, da li kakov posao ide na dobro ili okreće na zlo. 
Budimo ljudi i prijatelji medju sobom ! 


DVADESETI RAZGOVOR. 


RADNJA JE ROBA; CIENA NJENA NEDA SE SAMOVOLJNO 
OPREDIELITI. 


Nekoliko dana prije ovoga razgovora obdržavano je u 
cieloj okolici na glasu proštenje u mjestu L. Sa svih 
strana pohrli sviet onamo, pa dakako i iz Draškovca. 
Žalibože proštenja se na mnogih mjestih upravo izrodiše; 
mjesto da potaknu u ljudih pobožne misli i učvršćuju vje- 
rozakonska osjećanja, dogadjaju se upravo tada svakakvi 
izgredi, medju kojimi je još najblaži, da se proštenjari 
opiju, te slikom kojega svetca za šeširom tetubaju iz 
grabe u grabu. Iza proštenja preostaje prazna kesa, ma- 
murna glava i novi težki griesi, koji se valjda nebi bili 
počinili, da se je ostalo kod kuće. 

U ovom sastanku progovori Radenić najprije o tom; 
reče da nabožnost nesmije biti povodom nećudorednim 
djelom. Tko osjeća u sebi potrebu potražiti drugu crkvu, 
čuti propovjedi drugoga svećenika, neka ide, ali da se 
tako vlada, kako neće uništiti poslije podne, što je prije 
podne dobra učinio. Mnogi .drže proštenja posve suviš- 
nimi veleć, da se gubi mnogo vremena, potroši liepa 
krajcara, a kadšto donesu kući mjesto božjega blagoslova 
krvave glave. Pravomu kršćaninu da netreba polaziti 

tudjih erkva, kad ima svoju kod kuće. U ovom ima puno 
istine, osobito ako još prosti narod mora gledati sablaz- 
Nive prizore upravo od onih, koji bi mu svagdje morali 
prednjačiti dobrim primjerom. Napomenu još Rađenić, 
što je sam vidio boraveć u glavnom gradu, kako dolaze 
grtaska gospoda u bližnja mjesta tobož na proštenje, pa 
dočim svećenik u crkvi obavlja službu božju, podučava 
na propovjeđaonici sabrani puk, dopiru kroz otvorena 
vrata crkvena miris pečenja, halabuka, često i hrapavo 
pjevanje nakvašenih grla, razuzdani smieh i razkalašeno 
hohotanje. I prosti sviet da bude tu dobar i pobožan! 

Opomenuy u ovom pravcu svoje slušaoce nastavi doktor: 

— Sjećate se jamačno, da sam govoreć o radnji označio 
ovu kao robu, i da je onaj pustupak, gdje radnik nudi, 
a poduzetnik traži radnju, u mnogom nalik prodavanju 
i kupovanju. Zato treba dokazati, da je radnja kao i 
drugo dobro podvrženo pravilu o ponudi i tražnji; da 
se dakle za nju manje daje, ako se je mnogo nudi, a 
bolje ju plaćaju, kad se je više traži. Istina, obično se 
govori da ima dosta radnje, ako radnik lahko nadje posla; 
a da je ima malo, ako se u protivnom slučaju težko do- 
lazi do nje. Ovakovo shvaćanje nije ispravno, a to ću 
vam evo ovako dokazati. 

Znadete da čovjek živi jedino o plodu svoga rada. Komu 
dakle nije radnja prošloga vremena pribavila sredstva 
uzdržavanja, mora si od dana do dana privredjivati 
svakdanji hljeb radom, kojega trajnost često nije ničim 
osjegurana. Ovakvo stanje jest obćenito kod naroda div- 
ljih; ali u ovakovom nalaze se i svi oni pripadnici pro- 
svjećenih država, kojim predji njihovi neostaviše ničesa, 
ili koji si sami ništa do sada neprivrediše, ako im ne- 
priteku u pomoć posljedei radnje od drugih uštedjeni. 
To pako je glavnica; množtvo glavnice ujedno daje sje- 
gurnost neposjedujućim, da će imati neprekidno posla. 
Taj se uspjeh polučuje jedino spojiv glavnicu i radnju; 

ona bez ove bila bi neplodna. Nu i radnja bez glavnice 
nebi imala uspjeha, što se može lahko dokučiti. Jedna 
dakle nemože obstojati bez druge; njihovi probitci tiesno 
su spojeni; što koristi jednoj ide u prilog i drugoj; štetu 
jedne osjeća i druga. Eto pošav korak napred naišli smo 
na zajedinstvo probitaka medju radnici i poduzetnici, 
kojega žalibože često neshvaćaju jedni ni drugi. 

— Ja razumijem tu zajednicu koristi, progovori Koren, 
dok se ona tako shvaća, da su glavnica i radnja jedna 


"na drugu upućene, ali nije jednaka ovisnost, u kojoj stoji 


jedna prama drugoj. Radnici daleko su ovisniji o glav- 
ničaru, nego li ovaj ob onih. Tko gladuje neima kada 
čekati, nu lahko je onomu, koj ide samo za dobitkom. 

— Istina je, prazan želudac nije strpljiv kao što je 
puna kesa. Ali nije sve zlo na strani radnikovoj, kako 
ge misli; njegova je plaća sjegurna, t. j. mora se redo- 
vito izplaćivati nosio posao mnogo ili ništa; izplaćuje 
mu se točno u opredieljenom vremenu, te nemora čekati 
dok se plodovi radnje unovče. Radnik i glavničar slože 
ge u jednu svrhu, jedan donosi u tu zajednicu svoju 
radnu snagu, drugi svoju glavnicu. Roba, kao posljedak 
zajedničkoga im djelovanja, jest zajednička vlastnost, koja 
se mora prodati, da se izvadi njena vrednost. Ali stanje 
radnikovo nedopušta mu, da čeka dok se prodaja obavi, 
jer za to treba više vremena, a možda se niti neda oba- 
viti. Tvorničar ili poduzetnik uručuje mu dakle u obliku 
plaće njegov dio, i to prije nego se roba proda, pače i 
prije nego li se roba dogotovi. Tim postaje poduzetnik 
jedini vlastnik robe, preuzimlje na sebe tako mogući do- 
bitak kao i vjerojatni gubitak, radnik u prvom slučaju 
nedobiva a u drugom negubi ništa. 

Prema tomu plaća nije drugo nego naknada diela, koji 
no pripada radniku na predmetu što ga je izradio. Neima 
sumnje, da redovito taj dio nemože odgovarati vrednosti 


= .. “a 


. 


280 RADNJA JE ROBA. 


ploda, jer inače nebi ništa ostalo glavničaru, koji bi u 
takovu stanju uzkratio poduzeću svoju glavnicu. 

Pita li se: kako se taj dio ustanovljuje? valja odgo- 
voriti: medjusobnim dogovorom, i nitko nije vlastan mie- 
šati se u te poslove, koji su li poslovi stranaka. Moglo 
bi se doduše prigovoriti: radnik mora gore proči u ta- 
kovu dogovoru, mora pristati na sve, jer je njemu po- 
trebniji glavničar, nego ovomu radnik. Pravilo ipak je 
ovo, da jedan treba drugoga, pače dosta često biva, da 
poduzetnik prima zahtjeve radnika. U ostalom ciena plaće 
zavisi ob okolnosti i odnošajih, koji izključuju svaku sa- 
movolju. Radnja predstavlja uslugu, koja se čini dru- 
gomu, plaća je ciena te usluge, s toga mora kolicina 
plaće zavisiti o vrednosti usluge. Nadničar, težak, trho- 
noša moraju se zadovoljiti sa plaćom od petdeset do 
osamdeset novč., dočim se mekaniku, cisiliru plaća dva 
do tri for. na dan, a slikaru, kiparu, risaru prema vje- 
štini njihovoj mnogo više. Da ima mekanika, slikara, 
kipara itd. toliko koliko težaka i nadničara, nebi imali 
ni oni veće plaće od ovih; nu jer njihov posao iziskuje 
više talenta, a talenat je redak, zato ih bolje nagradjuju. 

— Ta svi radnici imađu, gospodine, jednake potreboće, 
reče Tkalčić, zar nebi bilo pravedno, da svi dobivaju 
barma pristojnu nagradu? 

— A što je to: pristojna nagrada? upita Radenić. 
Za koji čas vratit ću se na ovo pitanje. A sad uzmimo, 
da se zakonom naloži, da valja sve nadničare i težake 
onako plaćati kao i najvještije radnike. Što bi se tako- 
vim nalogom postiglo? Samo to, da oni prvi nebi do- 
bili nikakova posla, jer nitko nemože za posao više platit 
nego li vredi, jer se niti od obćinstva nemože tražiti, da 
plaća za robu ocienu preko njene vrednosti. Naprotiv oka- 
nili bi se svi, koji za težu radnju dobivaju i bolju plaću, 
radnje teže te prionuli uz laglju i udobniju, pošto je 
plaća jednaka. Tim bi bezuvjetno morala zavladati ne- 

stašica radnika u jednoj, a preobilje u drugoj vrsti obrta, 
koje bi unatoč svim zakonom dokinulo jednakost, kakova 
se je htjela samovoljno stvoriti. Za obrte zamršene i teže 
radne sile nebi doticale, pa bi se morale vrlo skupo pla- 
ćati, za druge laglje i jednostavnije bilo bi jih preko 
potrebe, zato bi se i slabije plaćali. Tko neima posla, 
a nuždno ga treba da proživi, tražit će radnju i zabtievat 
na temelju zakona da mu se dade. Tako bi natjecanje 
navrnulo opet sve u običnu kolotečinu, ali istom nakon 
velika meteža i narodne gospodarske štete. Radnik i ne- 
radnik stradali bi nemilo u takovom stanju. To bi bila 
posljedica povrede redovita pravila u gospodarskom životu. 

— Dakle nitko nije vlastan tako plaću radničku ude- 
siti, da odgovara nekomu pravičnomu mjerilu, upita 
Gvozdić ? 

— To je vrlo težko. Za plaću mogu se obie stranke 
t. j. radnik i poduzetnik pogoditi. Tu odlučuje dakle 
pogodba. Moguće hi bilo, da se uvedu tako zvane takse, 
t. j. da oblasti ustanove iznos nagrade za stanovitu rad- 
nju. Nu ovo je riedko, pa je i bolje da sasma izostane, 
jer se takove stvari nemogu za obie stranke pravično i 
trajno opredieliti. Plaća zavisi poglavito ob obćinstvu, 
koje troši proizvode rada našega, jer kako ono cieni i 
koliko troši dobara, prema tomu se ravnaju poduzeća a 
u ovih plaća radnika. Ako se za kakovu stvar zahtieva 
ciena trošcu previsoka, neće je kupovati, ako ne svi barma 
jedan dio, pa bi se za toliko umanjio proizvod, a snjim 
i radnja. ' 

Odavle se vidi, da nije moguće opredieliti stalnu ka- 
kovu mjeru za plaću radnje, kao što se neda opredieliti 
stalna ciena kakova druga dobra. Vrednost radnje zavisi 
o množini okolnosti, a napose o sposobnosti, koje se za 
nju iziskuju, pa onda o razmjeru medju ponudom i 
tražnjom. 

Ima ipak jedna vrst radnje, kojoj nemožeš takodjer 
cienu stalno odrediti, nu koja je prvi stepen u plaći, pa 
prema njoj rastu postepeno plaće u svih obrtih i pod- 
hvatih. To je obična, prosta, mekanička radnja, kakove 
ima u poljodelstvu i obrtinosti, za koju se neiziskuje ni- 
kakova osobita vještina, nego zdrave i krepke mišiće. U 
običnih odnošajih i usljed nutarnje nužde ravna se plaća 
ove radnje prema onomu, što čovjek treba za svoj svak- 
danji život. Trajno nemože plaća ove radnje biti niti 
znatno veća, niti znatno manja od onih potreboća. 

Sada se samo pita: što se razumieva pod tom svak- 
danjom potrebom? I na to neda se odgovoriti sa neko- 
liko rieči, jer svakdanja potrehoća u istinu je pojam ne- 
stalan. Životna potreba mienja se prema vremenu, na- 
rodu i zemlji, a osobito prema stališu, prosvjeti, pače i 
prema navikam svakdanjega života. Ja sam jur govorio 
o tom, koliko se razlikuju potrebe naše od onih naših 
djedova i pradjedova. U obće razumieva .se pod svak- 
danjom potrebom nuždna hrana, odielo, stan i pokućtvo, 
sve to udešeno prema običajem i navikam pojedinih ze- 
malja. Hrana radnikova mora da je i dovoljna i razno- 
vrstna, jer će tada i radnik biti zdrav i krepak. Ali ta 
nije dakako svagdje jednaka. Naš težak najede se žeanaca, 
pasulja, popije mjericu vina pa radi; drugdje n. p. u 
Englezkoj jede i prosti radnik komad mesa ili drugo 
kakovo krepčije jelo, zato je dakako jači i može više 
uraditi. Odielo valja da je pristojno i primjereno pod- 
nebju. Hladnije podnebje iziskuje toplije, skuplje odielo. 
Radnici u Italiji, južnoj Francezkoj u ljetu nose sandale, 
lahko i vrlo jeftino odielo od platna, englezki pako 
nose odielo od sukna, jer je u FEnglezkoj hladnije ali 
i zato, jer je takov običaj. U stanu svom ima radnik 
naći ne samo obranu proti nepogodam vremena: studeni, 
žegi, kiši i sniegu, nego i njegova obitelj dovoljna pro- 
stora za svoje poslove, da nebude jedna sobica spavaća 

i jedaća soba. U stanu mora biti nuždno posoblje, u zimi 
valja sobu ugrijati, a noćju razsvjetljiti. Napokon spomi- 
njem, da je radnik otac obitelji, a kao takov ima više 
potreboća: uzdržavati ženu, odgojivati djecu, slati ju u 
školu itd. 

Eto vidite da potreboće neimaju bezuvjetnih granica, 

ali se ipak po prilici u svakoj zemlji ravnaju prema 
imućnosti i običajem. Plaća dakle ima biti tolika, da se 
podmire preke potreboće ne samo radnika nego i njegove 
žene i djece, riečju: mora doticati za uzdržavanje obi- 
telji. Odavle se vidi, da se uzdržavanje radnika neda tako 
zaokružiti, da nebi plaća kadšto pala i izpod ove 
nuždne mjere. Tad dakako nastaju orni dnevi, strada se, 
kuburi se, ali se ipak nekako živi. 
— To baš nemora biti tolika nesreća, uplete se u raz- 
govor krojač Rifić, ljudi priviknu tomu, pa laglje pod- 
nose svaku vrst dogodjaja i kušnja, koje mogu nastati 
u životu. 

— To je liepo reći, možda vi tako i radite, ali to 
nije dobro. Da vidimo. Ako si čovjek mora odkidati od 
ustiu, ako se lošije hrani, slabo odieva ili u nezdravom 
stanu stanuje, počme to rano osjećati: zdravlje mu gine, 
sile malaksaju, a to je na veliki uštrb radnji. Nevolju 
prate i druge biede: čistoće nestaje u kući, djeca se ne- 
mogu čestito odgojivati, od crne brige bježi zadovoljstvo. 
Pridesi li se još kakova obća nesreća, koja djeluje na 
plaću i onako već malenu, bieda postaje nesnosnom. U 
ovakovoj biedi živi pučanstvo nesretne Irske, gdje su ne- 


razumna politika gospodarska, donekle vjerski fanatizam 


i druge okolnosti udomile trajnu nevolju, kojoj se izmu- 
čeno pučanstvo želi ukloniti seleć se u većih skupovih u 
Ameriku. Stanje nižih razreda ondje je takovo, da ako 
ponešto slabije urodi glavni proizvod — krumpir, na- 
staje glad. 

— Drago mi je, oglasi se kolar Marić, da potvrdju- 
jete, gospodine Radeniću, moje nazore; ja sam najme 
uvjek držao, da nije pametno mnogo štediti i odkidati si 
od ustiu. Ta čovjek živi samo jedan put. 

— Niste pravu pogodili, odgovori Rađenić, Štedljivost 
je prava kriepost sve dotle, dok se neizrodi, a to biva 
kad ge pretvori u škrtost. Štedljivost je ugao kamen 
u sgradi imućnosti. Naročito mi u Hrvatskoj ni s daleka 
nemožemo se pohvaliti, da je štedljivost dobila gradjan- 
sko pravo u našoj domovini. Naša je mahna, da rado 
živimo dobro, bolje nego li dopušta naš imetak. Tu smo 
slaboću baštinili od naših otaca, koji su u tom pogledu 
jako griešili. Razborita štednja utemeljuje sreću obitelji. 
Nikada nije ona ni pojedineu ni narodu nahudila, a naj- 
manje potisnula nizko plaću radničku. 

— Jednoga ipak nerazumijem pravo, hoće vlastelin 
Novak; ako u obće potrebni živež opredieljuje iznos plaće, 
to bi mjera njena zavisila o Živežu, te bi s ovim mo- 
rala rasti i padati. Kako je dakle, da je u ovo posliednje 
vrieme plaća radnika padala, dočim je cijena živeža rasla ? 

— Ima tomu, gospodine, temeljita razloga. Ako slu- 
čajno poskupi hrana, nastaju uvjek neprilike u običajih 
i životu naroda. Kad žito poskupi, najprije to osjećaju 
manje imućni i ovi prvi počmu štediti pri drugih iz- 
datcih, samo da priskrbe gotovine za hranu. Manje se 
dakle kupuje n. p. sukna, cipela, itd. To naravski odmah 
osjete svi oni obrtnici, koji prave takova dobra, jer manje 
pazare, pa bome i manje rade, zato radnici izgube za- 
službu, pa da se ma i kukavno prehrane, pripravni su 
raditi i za manju plaću. Tvorničar, da uzmogne prodati 
robu, obaljuje joj cienu, ato ga sili da smanji plaću svojim 
radnikom. I tako vam biva u svakoj vrsti obritne radnje. 
Pače u ovakvih vremenih traže dosta često radnje i onakove 
osobe, koje u dobroj godini ni nemisle na nadničarstvo, 

čim umnažaju natjecanje medju radnici, t. j. povećavaju 
broj onih, koji traže kruha bilo u kakovoj radnji. 

Odavle sliedi, da bi morala plaća rasti kad pada ciena 
žita. Zar ne? U istinu tako i biva često. Ako je živež 
jeftin, preostaje još sredstva da se nabave druga dobra, 
pače se mogu i skuplje platit. Veća tražnja daje tvor- 
nicam i obrtnikom više posla, a tada naravskim načinom 
raste plaća, i obećaje se neko vrieme držati na višem 
stepenu. Nu pravo se ipak neda reći, da ciena živeža ne- 
posredno djeluje na plaću. 

Često se govori: zašto nebi poduzetnici plaćali svoje 
radnike barma prema cieni živeža, pa s toga plaću po- 
visivali kad ovaj poskupi? Nu poduzetnikom je, kako 
smo malo prije čuli, dosta borbe i muke u vrieme sku- 
poće, pa je dovoljno ako plaćaju za radnju običnu dnevnu 
cienu, Obrtnici medju sobom se natječu ; ako jedan skuplje 
proizvadja plaćajuć više svojim radnikom, morao bi i 
skuplje prodavati svoju robu, nu tada bi ga po svoj pri- 
lici dosadanje mušterije ostavile te prešle k njegovim pro- 
tivnikom, koji jeftinije prodavaju i tako bi onaj obrtnik 
morao propasti. 

Dakako, ako nebi htjeli ni ostali radnici jeftinije ra- 
diti, morali bi poduzetnici povisiti plaću predpostaviv, 
da je veliko obćinstvo voljno i kadro neprestano kupo- 
vati skuplju robu. Ako se pako to nečini, ako povo- 
dom više plaće poskupjela roba nenalazi kupaca, povi- 
šenje plaće nemože se održati, radnici su prisiljeni ili 
popustit ili doživiti, da se zatvore tvornice. 
> Odavle možete razabrati što sve djeluje na plaću rad- 
ničku ; vidite, da nenastaje slučajem, nije ovisna o volji po- 
jedinca, a bome neodredjuje ju niti ljubav ili smilovanje. 
U glavnom opredieljuju plaću oni razlozi, koji i cienu 
drugih stvari. O tom u drugom razgovoru više. 

PLAČA RADNIČKA. SAVEZI MEDJU RADNICI. OBUSTAVA 
RADNJE (STRIKES). 


Kad su se sliedećega blagdana sastali slušaoci Rade- 
nićevi, donese netko novine, u kojih se pripoviedalo, kako 
su opet u nekom predielu Englezke, gdje se mnogo kopa 
ugljena, radnici obustavili radnju. Čim dodje Radenić 
medju sakupljene, ustane vlastelin g. Novak: 

— Ja sam, reče, malo prije pročitao neku novinu iz 


današnjih novina, koja govori ob obustavi radnje. I to 


je za gdjekojega nova stvar, molimo Vas, da nam ju 
protumačite. : 

— Drage volje, ali ne odmah, prije moram još dvie 
tri navesti o drugom. 

Iz poslednjega razgovora mogoste razabrati, da za plaću 
običnoga radnika postoji neki najniži iznos, minimum. 
Taj minimum tvore svakdanje preke potreboće radnika 
i njegove obitelji. Od toga može plaća rasti prema vje- 
štini i sposobnosti čovjeka, pače i plaća obična radnika 
može porasti tako, da ostane još neki višak. To vam za- 
visi o sretnih gospodarskih okolnostih, a poglavito o po- 
nudi i tražnji, o razmjeru medju glavnicom i brojem 
pučanstva. Poduzeća nemože biti bez glavnice, koja 

medju ostalim podmiruje i plaće radnika; kolicina plaće 
zavisi po tom o razmjerju medju glavnicom i pučan- 
stvom ; ako je glavnice' malo, a pučanstvo mnogobrojno, 
svakoga će dakako malo zapasti. 

— Toga opet nerazumijem, primjeti Božić, kapelan u 


. Draškovcu, ta nikada nisam čuo, da bi bogataši dielili 


svoje glavnice medju uhoge. 

— Istina, ne onako kako vi mislite, ali ipak se dieli 
i to načinom shodnim. Da se poduzme dioba, na kakovu 
misli mladi gospodin, bogatašem nebi ništa ostalo, a 
ubogi slabo bi se pomogli, jer ih ima množtvo. To die- 
ljenje obavlja se drugačije, ali se u istinu obavlja. Glav- 
nice ulažu se u različita poduzeća, koja trebaju i pla- 
ćaju radnike, i tako vam glavnice bogataša u obliku 
plaće radničke dolaze medju potrebnike. Glavnica nenosi 
ništa, ako se neuloži koristno, radnik nemože živiti ako 
neima posla, eto tako vam se ta dioba obavlja, i živa 
je istina: ako ima malo glavnice a puno radnika, da 
tada pojedinca malo zapade. 

— Sada razumijem, hoće Božić. 

— Drago mi je; a sada da promotrimo malko po- 
tanje stanje zemlje manje imućne. Tu ima glavnice malo. 
Sa malo.glavnice neda se mnogo raditi, zato se i malo 
radnika traži. Naprotiv ima dosta ljudi, koji bez zaslužbe 
nomogu živiti, zato mnogo ih nudi svoju radnju. Tako 
ponuda radnje nadkriljuje tražnju, radnici natječu se 


medju sobom, stoga je plaća malena. Čim više radnika. 


a manje posla, tim povoljniji je položaj glavničara, tim 
veću korist nose im glavnice. 

Naprotiv ako se glavnice množe, — a moraju rasti, kad 
raste dobitak glavničara, — više će ge tražiti radnih sila, 
raste dakle natjecanje medju glavničari, jer svatko na- 
stoji svoje glavnice dobro uložiti, dočim se umanjuje 
natjecanje radnika. A što je posljedica tomu? da plaća 
radnika raste, a umanjuje se korist glavničara. 


a. 


288 DVADESET I PRVI RAZGOVOR. 


— To mi je sve jasno, primjeti Novak; malo glav- 
nice, slaba plaća radnika, velik dobitak glavničara; mnogo 
glavnice, veća plaća radnika, manja dobit glavničara. 
'Toga svega imamo kod kuće. 

— Tako je; meni je drago, da tako liepo shvaćate pra- 
vila nauke narodnoga gospodarstva, kojimi se evo već 
više nedjelja bavimo, i koja se još slabo poznavaju. Medju 
glavnija načela te nauke spada i ovo: da ciena stvari 
raste u razmjeru, u kojem raste ponuda. Drugimi riečmi: 
veća tražnja, veća i ciena; veća ponuda, niža ciena. Iz 
ovoga pravila izvadjaju se sami po sebi razni posljedci, a 
medju takove spada i ovaj: velika glavnica, manja dobit 
vlastnika njihovih, a bolja plaća radnika. 

— To je novi dokaz, opazi Gvozdić, kako je dobro i 
koristno, ako se množa imovina bogataša, 

— Jest, to je dobro, opazi Žunić, samo bi trebalo, da 
bogataši troše i ulažu svoj imetak u onoj 


zemlji, u kojoj živui gdje su ga stekli. Ka- 


kova nam korist od ljudi, koji u našoj zemlji stiču velik 
dobitak, pa se onda presele u tudjinstvo, ili ako dohodak 
svoga imetka troše u tudjinstvu. 

— Imate pravo, pa se nadamo da će tako biti, bu- 
demo li svi ovu istinu ne samo priznavali nego i prema 
njoj radili. 

A sad da vidimo, što sve može djelovati na plaću 
radnika. Ako se žiteljstvo umnoža, a glavnice ostaju jed- 
nake, ima više radnih sila, ponuda radnje prekoračuje 
tražnju, zato pada plaća radnika. Ovo je jedan slučaj; 
drugi pako, nam već poznati jest, ako zavlada skupoća 
živeža, jer se tada troši manje drugih dobara, manje se 
proizvadja, usljed česa mora i plaća radnika pasti. Nu 
ma se i neumanjila ciena svakdanje radnje, ipak je do- 
sadanja plaća u slučaju skupoće živeža faktično nedostatna. 

— To sve razumijem, doda Koren. 

— Svakdanjom plaćom podmiruje radnik svoje dnevne 
potreboće. Ako ostane plaća nepromienjena, a izdatci se 
povise, plaća više nedotiče za potreboće, dohodci su prema 
izdatkom premaleni, pače kadšto upravo nedovoljni. Re- 
cimo, da obični radnik zasluži na dan 1 for., za uzdr- 
žavanje svoje i obitelji potroši 80 novč., ostaje mu još 
20 novč. za ostale potreboće, Ovaj višak vrlo je neznatan, 
ali može sasma izčeznuti, ako poskupi živež, jer se tada 
lasno dogodi, da radnik potroši cielu svoju zaslužbu samo 
na hranu i stan, za druge potreboće nepreostaje mu ni 
novčić, a o prištednji neima ni govora. Radniku je dakle 
sve jedno: bilo da mu obale plaću od 1 fr. na 80 nč., 
bilo da poskupi živež, tako da mora cielu forintu nanj 
izdati. Skupoća živeža djeluje kao da umanjite plaću, a 
jeftinoća upravo kao da se plaća povisi. 

Evo vidite, kako se ovi važni odnošaji narodno-gospodar- 
Ski medju sobom razpliću. Plaću radnika nemože ustanoviti 
vlada svojimi naredbami, barma ne kod većega diela po- 
duzeća, a isto tako ne cienu živeža svojimi taksami. 
Radnja je dobro, podvrženo natjecanju, pa $ toga se 
može najprije ciena njena ustanoviti medju samimi 
učestnici. , 

— To mi ge čini pravo, opazi Koren ; ali eto gospodin 
vlastelin Novak čitaše nam malo prije, da je tamo u 
Englezkoj redarstvo na nekom mjestu raztjeralo radnike, 
koji se dogovarahu o svojoj plaći. 

— Neće biti baš posve tako, odvrati Radenić, novine 
su netočno izviestile svoje čitaoce, a i vi, čini mi se, 
niste dobro sve upamtili, što je čitano. Jer vlada en- 
glezka jamačno nebi odredila, da se raztjeraju radnici, 
koji mirno viećaju o svojih potreboćah kao i o tom, kako 
da si stanje poprave. Ali neteku uvjek takovi sastanci 
mirno, često se u njih predlaže ili zaključuje, čim se 


Prieti pogihelju posjednikom, osobito tvorničarom, ili 
Lorković: Razgovori. : 19 

možda onim radnikom, koji neće da pristanu uz plan- 
dujuće. A takove pogibelji dužna je vlada odvraćati. 

— A zašto vole ljudi plandovati nego li raditi, opazi 
Božić, ta tim škode najviše samim sebi? 

— Razložit ću odmah. Medju poduzetnici ima nedvoj- 
beno ljudi svakojakih pa i takovih, koji nemare žu- 
ljevi i strađanjem svojih radnika puniti si kese; drugi 
opet neće da uvaže promienjene okolnosti, skupoću ži- 
veža; treći stavljaju težko uvjete za samu radnju; a ne- 
dvojbeno da često i sani radnici upravo lahkoumno ili 
prpošno obustave radnje. Radnici najme, nastupio koji god 
od slučajeva sada spomenutih, traže od svojih gospodara, 
da im povise plaću, ili da prikrate vrieme radnje. Često 
radnici neustaju s bog plaće, nego s bog toga, što mo- 
raju dugo, n. p. 12 ili 14 sati na dan raditi. Kadšto 
poduzetnici pristanu odmah na zahtjev, osobito ako je u 


istinu plaća nizka, ili ako im poslovi dobro idu, te do-- 


puštaju i veći izdatak, ili ako bi obustava radnje doniela 
veće štete nego li je povišena plaća. Nu uvjek nije tako, 
a radnici hoteć si na svoju ruku pomoći, laćaju se sred- 
stva, koje im najbliže stoji, obustavljaj u! radnju, t. j. 
očituju poduzetnikom, da neće više pod dosadanjimi 
uvjeti poslovati. . 

— Pa to nije baš veliko zlo, opazi Koren. 

— Ali bome nije ni dobro. Čujte. Priepor dade se pri- 
lično jednostavno svišiti, ako tvorničari ili poduzetnici 
uvide za vremena, da je zahtjev radnika pravedan pa ako 
popuste. Trvenje prestaje i poslovi idu svojim redovitim 
tečajem. U protivnom slučaju sve dublji postaje jaz medju 
strankami. Radnici znadu dobro, da njih malo nemože 
ništa opraviti. Borba medju glavnicom i radnjom i onako 
je nejednaka; ako se dakle moćnoj glavnici neopre veći 

! Za pojam ovaj ,obustava“ upotrebljava se obično rieč , Strike“ 


(izgovori: Streik), koja znači obustaviti rad. Rieč je to englezka, 
te je iz Englezko sa stvanju samom prenešena na kopno evropsko. 

broj, neima nade u pobjedu. Znajuć to radnici se udru- 
žuju, koaliraju, te sjedinjenimi silami izilaze pred po- 
duzetnike. U tu svrhu utanačuje se savez ne možda samo 
medju radnici jedne tvornice ili samo jednoga mjesta, 
nego ciele okolice, pače zemlje. Ovakovo udruženje u na- 
pomenutu svrhu nije nikakova novost. Prije, daleko prije 
nego li su se radnici u tvornicah počeli služiti ovim 
sredstvom, postojahu ove ruke savezi medju kalfami 
raznih obrta, dok su još cehovi vladali obrtnošću. Cehovi 
i oblasti napinjahu sve sile, da utamane ta ,bratstva“ 
(confričres), proganjahu članove njihove, nu sve uzalud. 
Bratstva su organizirala odkaz radnje u pojedinih mje- 
stih, raznosila viest po cieloj zemlji o tom, te umiela 
tako ozloglasiti pojedina mjesta, da se nitko nije usudio 
potražiti posla u njem, članovi bratstva ne, jer im to 
branijahu dužnosti njihove, a nečlanovi ne, jer se bojahu 
osvete bratstva. 

Slična ovomu jest sadanja organizacija radnika u tvor- 
nicah. Glavna je svrha udruživanju radničkom, da se zajed- 
ničkimi silami i sredstvi osjegura podpuni uspjeh. U zem- 
ljah, gdje nisu priečili takova udruživanja, ta se je or- 
ganizacija duboko ukorjenila. Poznate su u FEnglezkoj 
» Trades unions“, kojim je svrha podupirati radnike, koji 
su obustavili svoju radnju, jer se sojeni, da svaka probit 
radnika u jednom predielu ide u prilog cielomu stališu. 
U takovom savezu svatko je dužan, dok god radi, prino- 
siti stanovitu svotu na tjedan ili mjesee — kako se već 
ustanovi — u zajedničku blagajnu, odakle se daje gore 
spomenuta podpora. ' s 

Sve ovo nije ipak takove naravi, da bi državnu vlast 
moglo ponukati da se mieša u te poslove. Dok radnici 
od svoje: volje obustavljaju posao, dok se dogovaraju, 
kako da si izvojuju povoljnije uvjete, dotle netreba im 
toga hraniti, kao što se nezabranjuju dogovori poduzet- 


nika o tom, koliko će plaćati svojim radnikom. Ako 
* 

radnici nepovrede postojećih zakona, ako poštuju javni 
poredak, osobnu slobodu i vlastničtvo, najbolje je da se 
ređarstvo nemješa u njihove poslove. Žalibože neide uvjek 
tako. Savezi radnika ustaju kadšto djelotvornim , silovitim 
načinom proti tvorničarom i proti onim svojih drugova, 
koji neće da pristanu uz većinu nego žele ostati u svom 
poslu. Čuli sta jamačno ili čitali, kako su se ovdje ili ondje 
radnici zaprielili tvorničaru, da će mu zapaliti tvornicu, 
njega ubiti, a drugovom svojim, koji ostadoše kod posla, 
osvetom; da su kadšto u toj nakani i silom navalili na 
tvornicu. Takovih prietnja i navala državna vlast ne- 
može trpjeti, i ovo je glavni razlog, zašto oblasti paze 
na sve pojave medju. radnici, 

— A molim vas, kako vi sudite o tom pitanju? 

-— Evo ovako: Obustave radnje riedko pomognu rad- 
nikom, a uvjek su štetne ukupnomu gospodarstvu na- 
roda. Kadšto pobjede radnici, ali još češće moraju po- 
ložiti oružje, pa i ondje, gdje se mogu pohvaliti čvrstom 
organizacijom, a nekmo li gdje neima nikakove, ili je 
loša. God. 1858. obustavi radnju 17.000 radnika u mjestu 
Prestonu u Englezkoj, devet i po mjeseca nemaknu se ni 
jedna ruka na posao; ogromne su svote potrošene na uz- 
državanje njihovo, a napokon moradoše popustiti — radnici 
i pristati na rad uz prijašnje uvjete. Vrieme neradnje 
proguta sve, što se prije trudom i mukom prištedi, iz- 
daje se zadnja krajcara, založi se poslednji komad po- 
soblja ili odiela, da se kupi kruha. Nu plandovanje ima 
i žalostnih ćudorednih posljedica. Gdjekoji radnik sasma. 
odvikne redovitu poslu, omili mu plandovanje a uzanj 
možda još i krčma ili karte. A. je li to, propao je čovjek 
za gebe, svoju obitelj i gospodarstvo. ; 

Cielomu gospodarstvu zadaje obustava vrlo težkih 
udaraca. Dok se neradi, miruju glavnice u dotična po- 
duzeća uložene. To je doduše najprvo šteta za dotičnoga 
poduzetnika, ali bome i za cielost, jer kroz to vrieme 

miruje i proizvadjanje dielomiće, manje se proizvadja, a to 
je šteta obća, jer za koliko je zemlja manje proizvodila, 
toliko ima manje vrednih stvari, za toliko je siromašnija. 

— Zar su dakle obustave radnje sasma bez koristi? — 
pita Koren. 

— Nisam toga uztvrdio, a niti se nemože uztvrditi 
kao obćenito pravilo, valjano za sve slučajeve. Riedka su 
načela, koja bi valjala za sve slučajeve. Može hiti obu- 
stava radnje kadšto po radnike korisina, u koliko se 
njom dobiva vremena. da se do kraja svi priepori medju 
jednom i drugom strankom na čisto izvedu; ali i to 
samo pod uvjetom, da obustava traje kratko vrieme i da 
se mirno razvija. Nu jer je to riedko, ostaje ona uvjek 
stvar pogibeljna. Sklizka je to staza. Lasno se tu upletu: 
jad, ogorčenost, strast. pa zato nemože se nikomu svje- 
tovati, da se lati takova posla izim da neimaju od nikud 
druge pomoći. Nu odlučno mora se osuditi svako nasilje 


od strane radnika, nikomu neškodi ono više nego upravo 


njihovoj stvari, jer ma bila ova i pravedna, nasilje od- 
bija od njih prijatelje, i sklonost prama njim pretvara 
u zlovolju. 


y 





DVADESET I DRUGI RAZGOVOR. 


ŽITELJSTVO, ŽIVEŽ I PLAĆA. RAZMJER MEDJU ŽITELJ- 
STVOM TE ŽIVEŽEM, I KAKO DJELUJE NA PLAČU. 


Od poslednjega razgovora protekle su bile dvie 'ne- 
djelje, a doktora Radenića ni blizu. Neznajuć uzroka 
ljudi se zabrinuti zapitkivahu, zašto nedolazi više medju 
nje, zašto je prekinuo svoje koristne pouke. Tim veća 
jim radost, kad se treće nedjelje poslije mise nadje pod 
lipom ljubljeni učitelj. Sve ga pozdravilo oduševljeno, a 
poznati naš Mato Koren u nekoliko srdačnih rieči za- 
hvali se Radeniću što je došao rekav, kako se je sve bilo 
preplašilo neznajuć si protumačiti, zašto je prekinuo svoje 
spasonosno djelovanje. ,Mi ostajemo, gospodine doktore 
— reče doslovce — do groba vaši dužnici, nikad ne- 
ćemo zaboraviti. vašega truda da nas poučite. Za nas sve 
do sada nitko se nije brinuo, nitko nas upućivao, kako 
da radimo, nitko nam nije tumačio velikih pojava u go- 
spodarskom životu naroda. Vi se prvi na to odvažiste, 


budi vam do neba hvala. Budućnost će pokazati, da smo 
bili vaši dobri učenici; vidit ćete, da hrvatsko pučanstvo | 


rado sliedi mudre nauke, samo ako se nadje čovjek, koji 
će ih dati. Molimo vas s toga da nastavite.“ 


P= 

Radenić tronut nad toli jednostavnom ali iskrenom 
besjedom, zahvali se svim prisutnim razloživ, da su ga 
neki važni poslovi priečili te nije mogao u posliednje 
vrieme nastaviti svoga rada. — Ja vidim — reče — da 
je sjeme palo na dobru zemlju. Dao bog te donielo obilna 
ploda na korist vašu i na korist ciele ljubljene naše 


domovine. 


A sad nastavljam svoje razlaganje. 

U zadnjem našem razgovoru vidjeli smo, da su ne- 
moćni samovoljni i siloviti načini, kojimi se kadšto na- 
stoji urediti plaća radnika. Ta stvar čini mi se tako 
znamenitom, da ću još koju o hjoj reći. — Znademo što 
je radnja, poznato je, da se plaća radnje pravilno ure- 
djuje porazumkom medju radnikom i poduzetnikom, i da 
na nju djeluje ponuda i tražnja. 

Znamo nadalje, da se glavnicom naroda, ili svimi 
predmeti, što jih ima u zemlji, plaćaju radnici, da onaj 
dio, što ga pojedinac dobiva od te imovine, nezavisi samo 
o kolicini glavnice nego i o broju osoba, medju koje se 
ima dieliti. 

Ako je broj učestnika isti, a bogatstvo zemlje raste, 
tim više dolazi na pojedina. Naprotiv ako je nepromie- 
njena imovina, a množa se pučanstvo, tim manje dolazi 
na svakoga, čim je više naroda, jer valja istu kolicinu 
predmeta dieliti medju više osoba. Ako sen. p. glavnica 
od 200 fr. razdieli medju 100 osoba, dodju na svaku 2 ir. 
Ako se podvostruči glavnica ali i pučanstvo, opet zapadu 
svakoga 2 for. Ako li je pako isti broj osoba, t. j. 100, 
a glavnica je porasla na 400 for, dolaze na: osobu 4 
for. To isto biva, ako se pučanstvo poveća na 200 osoba, 
a glavnica na 800 for. 

Ako li pako ostaje jednak broj osoba, t. j. 100, a glav- 
nica spade od 200 na 100 for., dolazi na svakoga samo 
1 for.; to isto biva, ako se pučanstvo umnoža na 200 
osoba, a glavnica ostaje kao i dosada 200 for. I tu dolazi 

na pojedinea samo 1 for. Ovoliko bi dobio pojedinac, ako 
bi i pučanstvo naraslo na 400 osoba i glavnica na 400 for. 

Ovo je sve vrlo jednostavno i jasno. Da smo mjesto 
novca uzeli n. p. žito, bio bi isti posljedak. Sada ded da 
to uporavimo na plaću, koja nezavisi samo o bogatstvu 
zemlje, nego i o razmjeru, u kojem stoji bogatstvo prema 
žiteljstvu. Gdje je velikobrojno pučanstvo a malo bogatstva, 
plaća je malena; naprotiv veliko bogatstvo, a manje pu- 
čanstva čine plaću većom. 

— Gospodine doktore, hoće vlastelin Sever, ja nerazu- 
mijem kako dolazi pučanstvo u te račune? Ja vidim evo 
ovo: ako se dieli novac ili žito, pojedinac će manje do- 
biti čim se više osoba mora nadieliti. Nu ovdje se go- 
vori o radnji i plaći, a ne o novcu, koji bi trebalo dieliti. 

— Lagano, lagano, gospodine susjede. Vi neuvažujete 
pravo odnošaja, koji postoje s jedne strane medju obiljem 
glavnice, tražnjom-radnih sila i visokom plaćom, a s druge 
strane medju malenom glavnicom, ponudom radnih sila 
i nizkom plaćom. Radnjom podmiruju se potrehoće tro- 
šaca, to je njena zadaća; što bogatiji radnici, tim laglje 
nabavljaju dobra za svoju trošnju, to više mogu pla- 
ćati. Imade li gdje mnogo glavnica, t. j. jeli zemlja 
bogata, i mnoge potreboće lasno se podmire. Gdje imađe 
toga, bit će i živahne trošnje, a ova ima uvjek za po- 
sljedicu obsežno proizvadjanje, dosljedno mnogo će se pi- 
tati. za radnike. Tražit će se više radnih sila, nego ih 
se nudi, tako će plaća njihova rasti; povisiti će ju na- 
tjeednje glavničara. Odavle možete zaključiti: obilje 
glavnice, tražnja radnje i veća plaća idu uz- 
poredo. Imađe li pako malo glavnice u zemlji, neda 
se tu mnogo potreboća podmiriti, trošnja i proizvadjanje 
je neznatno, i radnih sila malo se traži. A pošto se 
radnje više nudi nego li traži, plaća radnička je malena, 
jer se sada natječu radnici medju sobom, a ne glavni- 
čari. Tu dakle valja pravilo: gdje je malo glavnice, 

veća ponuda radnje, mora biti plaća manja. 
Ovo troje medju sobom se uvjetuje. 

Mogo bi me tkogod zapitati: ta čovječe božji, gdje ti 
je tu sveza medju žiteljstvom i onim što si sada rekao? 
Evo je: Recimo u nekoj zemlji radi nekoliko radnika, 
da se podmire potreboće. Recimo, da se je u toj zemlji, 
bilo s kojega mu drago razloga, umanjila glavnica za 
polovicu, s toga moći će se sada tek polovica prijašnjih 
potreboća podmiriti, prema tomu imati će samo polovica 
radnika još dosta posla. Recimo da je plaća u početku 


ostala jednaka: nu pošto je jedan dio radnika izgubio 


dosadanje zanimanje, ovi će radit i jeftinije držeć, da 


je bolje ako se išto zasluži, nego da se cieli dan plan- 


duje. A jer se manje troši, manje proizvodi, manja je i 
korist gospodara; tvorničari mogu imati radnika koliko 
hoće, odpustit će dakle stare, uzeti nove, ili pridržati stare, 
ako privole na manju plaću. Tako se umanjuje svaka 
vrst plaće. Ako se glavnica umanji za trećinu, četvrtinu, 
petinu ili desetinu, posljedak je razmjerno uvjek isti. 

— A je li se zaista ikada gdje tako smanje glavnice? 
zapita Koren. 

— Jamačno, i to češće nego li bi čovjek i pomislio. 
Svaki nemir kod kuće, prevrat, rat, umanjuju glavnice. 
Glavnica traži i ljubi mir, ako neima toga, glavnica 
se skriva, izčezava iz kolanja, ljudi se boje, da bi ju 
mogli izgubiti; glavnica miruje, planduje kao što plan- 
duje radnik, kad nestane posla ili neće da radi. Ovo plan- 
dovanje glavnice znači isto kao da se glavnica naroda 
umanjuje, jer glavnica samo dotle koristi, dok kola i 
proizvadjanje oživljuje. 

Jednakim načinom je loša žetva često uzrok, da se 
umanje glavnice, jer ako ova sastoji od svega onoga, 
što zemlja posjeduje, nedvojbeno umanjuje se kolicina 
njezina nedaćom poljodelstva. Svaki grošić, koji u loših 

godina otidje u inozemstvo da se zanj nabavi žita, znači 
nazadak glavnice. a 

Ovo isto nastaje, ako se kolicina glavnice nopromieni, 
ali se uwmnoža pučanstvo; jer sada ima više ljudi, više 
radnika, medju koje se ima dieliti radnja, koju uzdržuje 
ista kolicina glavnice. Ponuda radnje dakle znamenito 
pretiče tražnju, zato pada plaća. ' 

U protivnom pako slučaju, ako se glavnica ulaže u 
istom obsegu, ali se umanji žiteljstvo n. p. usljed ljute 
pošasti, tada ista glavnica zahtieva jednaki broj radnika. 
ali ih sada neima, jer se je umanjio broj pučanstva; tu 


se dakle radnje više traži nego li nudi, a dosljedno plaća: 


raste. Je li vam ovo jasno, gospodine susjede? 

— Jest, gospodine doktore, posve jasno; plaća raste, 
ako se glavnica jače množa od pučanstva, a pada, ako 
se pučanstvo množi hitrije od glavnice. 


— Sasma dobro; obično se to pravilo ovako izrazuje: 


Plaća stoji uizravnom razmjeru prama glav- 
nici, a u obratnom prama pučanstvu. Vidi se 
dakle, da plaća radnička nemora biti upravo visoka, ma da 
imade i mnogo glavnice, ako u zemlji živi veliko pučanstvo. 

— A molim vas, zapita vlastelin Novak, kako se to 
slaže s onom ohće poznatom i priznatom izrekom, da je 
mnogobrojno pučanstvo dokaz blagostanja zemlje ? 

— Taj je nazor izpravan, ako se dotična zemlja može 
podičiti uz mnogobrojno žiteljstvo i većim bogatstvom. 
Jedno treba da stoji do drugoga. Ako neima bogatstva, 


tu je mnogohrojno žiteljstvo odsudjeno na vječnu hiedu : 


i nevolju, kao što u nesretnoj Trskoj,' gdje puk živi u 
! Loše žetve i osobito bolest krumpira prisiliše pučanstvo irsko, 
da se u velikom broju izseljuje, usljed česa bijaše se njegovo stanje 
ponešto poboljšalo. G. 1841 brojila je Irska 8,175.000, a g. 1860 
samo 5,764.000 stanovnika; njeno se je dakle pučanstvo za 20 go- 
dina umanjilo za 2,441.000 duša. U najnovije vrieme pokazuju 
se opet znaci nevolje, odatle domaći nemiri i neprekidno seljenje 
u Ameriku. U ostalom novolji Irske mnogo je kriva sebična 
englezka državna i osobito gospodarska politika. 

nevolji, jer neima glavnice, trgovine ni prave obrtnosti. 
Nemislim u ostalom, da to bogatstvo mora ležati gotovo 
na kupu, dovoljno je, ako nalazi obilnih uvjeta svomu 
gospodarskomu i duševnomu razvitku, jer u ovom slu- 
čaju narasti će brzo imovina radnjom i štednjom, te se 
naći dovoljnih sredstva za uzdržavanje. Nu o tom, mi- 
slim, nitko nesumnja, da je svakako bolje, imade li manje 
žiteljstva, a ovo živi dobro, nego ako ga ima mnogo, 
koje kuhuri. 

— Mi se u Hrvatskoj neimamo bojati prenapučenja ; 
naša domovina mogla bi još jedanput toliko žiteljstva 


hraniti, koliko ga sada ima. — Tako će g. Žunić, 


— Govoreć o mnogobrojnom žiteljstvu ja dakako ni- 
sam mislio na Hrvatsku, koja — kako ste dobro pri- 


.mjetili — treba većega pučanstva. Za našu domovinu 


valja ono pravilo, da bi gledeć uvjete gospodarske i 
uvjete uzdržavanja moglo u njoj živiti mnogo veće pu- 
čanstvo, a jer ga neima, osjećamo to svagdje, a dakako 
najviše u gospodarstvu. Za svaku zemlju vrlo su nepri- 
lične skrajnosti: preriedko i pregusto žiteljstvo. U prvom 
slučaju zemlja nemože duševno ni materijalno napredo- 
vati, u drugom mora nazadovati. Razumije se u ostalom, 


“da je stanje naroda u prvom slučaju snosljivije nego li 


u drugom. Jedna od najvažnijih zadaća uprave jest, da 
izpituje uzroke, s kojih se pučanstvo sporo množa, ili 
pače možda i umanjuje. Bez uzroka nije to, i to ve- 
likih, jakih, jer neumnažanje naroda stoji u posvemašnoj 
oprieci sa životnom mogućnosti u veliko se množati. U 
ljudstvu vidi se jasno težnja ogromna razploda. Ako se 


. uzprkos toj težnji pučanstvo zemlje od davno već nase- 
ljene nemnoža, a imade uvjeta za to gledeć na proizvodnu 


snagu zemlje, mora da tomu stoji na putu više uzroka. 
Dakako neda se naprosto odsjeći: ovi i ovi su tomu 
uzroci; u jednoj zemlji mogu vladati ovi, u drugoj oni. 
U jednoj ćudoredna izkvarenost pučanstva, razkalašenost 

jednoga ili drugoga spola, nemar za. djecu, pobacanje 
zametka u utrobi, pohlepa za uživanjem, nestašica pra- 
voga osjećaja za obiteljski život, nevaljanština ženskoga 
spola; predsuđe, nestašica vještačke pomoći kod poroda, 
radi česa vrlo često nastradaju rodilje, a djeca poginu; 
nepovoljni zdravstveni odnošaji, zaprieke u sklapanju, bra- 
kova, krive družtvene uredbe, nevaljani običaji itd. U 
drugoj zemlji mogu uz gdjekoje od spomenutih još vladati 
i drugi uzroci. Bilo što mu drago, uzroci ti moraju se 
pomno izpitivati, pa proti nadjenim potražiti liek i ovaj 
vrlo ozbiljno uporavljivati. Zemlja slabo napučena ostaje 
siromašna na duševnih i materijalnih dobrih; pretežno 
je u njoj gospodarstvo poljsko, pa se i ono samo raz- 
gežno vodi, zanati su riedki, i to ponajviše u rukuh tu- 
djinaca, obrtnost nemože se razvijati, jer manjka dovoljne 
radne snage i glavnice. Siromašan narod nemože plaćati 
većih poreza, zato i državna vlast nemože mnogo trošiti 
na. razne mredbo i zavode. koji pomažu razvijati du- 
ševnu i materijalnu moć naroda. Sve. ide napred, samo 
takov narod zaostaje, pa pogledav oko sebe nemalo se 
začudi, kako su ga drugi daleko pretekli. Takvo je stanje 
bolest, koju valja liečiti, a na to su pozvani svi, koji 
savjetom ili činom mogu pomoći: suđae, politički či- 
novnik i obćinski, crkva i škola mora da si složno pruže 
ruke, kako da izkorjene ovakovo zlo. 

Da je naša Slavonija onako napučena, kao što je n. p. 
naše Zagorje, drugačije bismo mi danas svi zajedno sta- 
jali, pušilo bi se jamačno više dimnjaka tvornica, a mi 
i naša braća u Bosnoj i Hercegovini nehi trebali iz 
Beča ili Pariza naručivati stvari za svakdanje potrebe, 
niti bismo svaki put strepili od straha, kadgod njive 
slabije urode. . 

Kao što je štetno ovo stanje, jednako je nepovoljno i 
ono, gdje je toliko pučanstva, da se nemože redovito 
braniti plodinami vlastite zemlje. Nu i tude nemora hiti 


€ 

pučanstva odviše u strogom smislu ove rieči, jer ako se 
i neproizvodi kod kuće sve, česa i koliko se treba, ali 
ako narod ima drugih valjanih predmeta, koje može za- 
mieniti za sredstva života, možeš živjeti, prem valja pri- 
znati, da tu neima već prave sjegurnosti, i da može na- 
stati bieda, ako bilo s kakovih mu drago razloga nastanu 
trgovački ili prometni zamršaji, usljed kojih zapinje ob- 
ćenje jednoga naroda sa drugim. A podpuno je prena- 
pučenje, ako u istinu neima više dovoljnoga živeža, te 
si pojedinac mora odkidati, svoje potrebe smanjivati, radi 
česa trpi tjelesni razvoj ljudstva, haraju razne bolesti, 
ljudstvo jako pomire, pa tako bieda i njena drugarica 
smrt opet svedu prekobrojno žiteljstvo na pravu mjeru. 
Nu mnogi nečekaju, da ih glad i nevolja umore, nego 
nastoje uteći, kako su: to činili prije, pa i u najnovije 
vrieme čine Irci. Tako se opet uzpostavi pravo razmjerje 
medju pučanstvom i kolicinom živeža, i traje sve dotle, 
dok god možda ljudi zaborave što se je prije dogodilo, 
te zavedeni izdašnijom privredom, većimi plaćami ne- 
padnu u prijašnju pogrješku. 

— Po tom sudjeno je čovječanstvu, reče Gvozdić, da 
uvjek tetuba medju srećom i nesrećom. 

— Dragi prijatelju, zar može drugačije biti? Nitko 
neka neračuna na trajnu sreću na ovom svietu. Nu pri 
tom ovo je jedno dobro: da se čovjek može pripraviti i 
potražiti sredstva proti prietećemu zlu. A jedna od naj- 


"većih neprilika, osobito za one koji živu o radu ruku 


svojih, jest prekomjerno množanje žiteljstva. ' 

— A molim vas, što bi se proti tomu moglo činiti, 
upita Koren? Ljudi se nesmiju ubijati; moraju se ženiti, 
a u braku se djeca radjaju. Drugačije nemože biti. 

— Imate pravo. Pametan čovjek, kršćanin nemisli 
danas na umaranje djece; ni ženitba se nikomu ne- 
brani, koji inače imade za to uvjeta. Ali čovjek treba 
da je gospodar svoj, da sm sobom vlada. Ja znam dobro, 

da je brak utjehom i nasladom mnogomu, ali isto je tako 
nedvojbeno, da bieda i nevolja, ako se nadju u bračnoj 
zajednici, još goropadnije harače. Malo je radnika, koji 
živuć neoženjeni nebi mogli toliko zaslužiti koliko tre- 
baju; ali mnogi nezasluže koliko treba ciela obitelj. Ne- 
veli se dakle, neženi se, nego se veli: neženi se pre- 
rano. Istina, hrvatska poslovica veli: tko se rano ženi 
i rano ustaje, nekaje se nikada. Ali ta poslovica valja 


za nas, gdje neima niti dosta pučanstva, i gdje treba 


radnih ruku u kući, zato neka se naši seljaci žene. Ali 
nemože to valjati svagdje. Tko se u 18 ili 20 godini 
oženi, pravilno postaje oteem u dobi, gdje nije polučio 
podpune vještine i okretnosti u radnji, niti mu je pod- 
puno razvijena tjelesna snaga. Navale djeca u vrieme, kad 
su dohodci mršavi, nemožeš obitelji uzdržavati, radnik se 
zaduži ili izgubi nadu u bolja vremena, nevolja u kući 
tjera ga na polje, iz tvornice u krčmu, gdje si rakijom 
ubija uspomenu na. dom, ali ubija i sama sebe. A obi- 
telj? Ona sjedi kod kuće osamljena, te izgleda pomoć 
od dobrih ljudi ili svoje obćine. ' 

x Pravo je, da se i radnik ženi, ali ne odmah, čim imade 
koji groš preko svojih svakdanjih potreboća. Obitelj na- 
laže mužu ugodnih ali i vrlo ozbiljnih dužnosti. Ženu i 
djecu valja hraniti i odievati. Za taj teret moraš se pri- 


praviti. Namjeravajuć se dakle ženiti gospodari, dok si 


neoženjen, štedi preostatak svoga dohodka, nabavljaj po- 
soblje i druge potrebne stvari, gledaj da si kupiš ka- 
kovu kućicu, itd. Tako neće doći žena na pusto ili na 
tudje; ako nastanu crni dani, nećeš stradati te pouzda- 
nije čekati bolja vremena. Zato svaki valja da ispita 


sama sebe, da si dadne račun, hoće li moći izpunjivati. 
zadaće, koje mu nalaže obitelj. Ali to opet neovlašćuje 


nikoga na razkalašenost, na nebračne sveze, Koje ubijaju 
ćudorednost i dobar glas. 

S toga ako se radnikom svjetuje, da se neprenagle 
ženitbom, uvjek se scieni, da će oni ćudoredno i umje- 
reno živiti. Radnjom i štednjom pripravlja se muž- 
karac za ozbiljne dužnosti obiteljskoga života. 
Nemislite u ostalom, da ovo pravilo valja isključivo 
za radnike. I svaki drugi ima ovakvih dužnosti. Tko god 
.Si: činovnik, odvjetnik, učitelj, svaki neka dobro promisli 


prije nego li se ženi, hoće li moći dohodkom svojim i 


uzdržavati obitelj. Činovnik n. p. imajuć malenu plaću 

mora vrlo oprezno raditi hoteć se ženiti; ako dobije 

dobru, kućevnu i štedljivu ženu, sreća njegova. Nu ta- 

kove djevojke nemogu se svagdje naći. I to je zlo, a 

tomu je opet kriv nevaljan uzgoj, jer se djevojke.nepri- 

sd pravljaju za dobre gospodarice, nego za nekakove ,,go- 

spoje“, koje umiju možda koješta, ali neumiju objeda 
skuhati ili kućni posao same obavljati, 

Napokon valja reći, da su prerane ženitbe u ohće štetne, 

: mislim prerane gledeć na dobu jednoga i drugoga že- 

KG nitbenoga druga. Takove se naprosto moraju zabraniti, 

n. p. ako bi htio mužkarac u 16 god. oženiti djevojčicu 

u 14 god., ili još mladju. Jedno i drugo još je duševni 

i tjelesni nerazvijeno, djeca u takovom braku rodjena 

kržljava su i boležljiva, a oni sami neuki, nepraktični; 

nisu kadri ozbiljno se latit gospodarstva, koje usljed toga 

propada: 
Ne dakle samo radnik, nego i svatko drugi valja da 


dobro promisli kad se, kani ženiti; bude li prije dobro 


. promišljao, neće se kašnje kajati. 

PROIZVODITELJI (PRODUCENTI) I TROŠCI (KONSUMENTI). 
NATJECANJEM NASTAJE JEFTINOĆA. 


Kad je po običaju bližnje nedjelje došao Radenić pred 
crkvu, zateče svoje slušaoce u vrlo živahnoj prepiici. Ra- 
dilo se o mesaru draškovačkom, koji je tako rekuć preko 
noči povisio cienu govedini za dva novčića po funti. To- 
lika bezobzirnost ljuto razgnjevi pučanstvo. Pa da imade 
barma ikakova razloga! Ali ma nikakova. Marvinska pošast 
vladaše doduše u nekih predielih ali u samom Draškovcu 
i njegovoj okolici nepojavi se nigdje; trošnja jednaka, 
kao što su iste i ostale okolnosti. Svemu je tomu uzrok 
jedina pohlepa mesarova, koji može raditi što ga je volja, 
jer je sam u mjestu, pa odredjuje cienu po dragoj volji. 
Većina vikaše, da bi trebalo pozvati još jednoga mesara ; 
drugi tvrdjahu, da to nije potrebno, dovoljno bi bilo, 
da na neko vrieme otvori koji obćinar još jednu mesnicu ; 
treći mišljahu: bit će svemu kraj, ako oblast odredi 
cienu mesu. 

Taj je njihov razgovor neopažen slušao Radenić, pa 
stupiv medju nje poče: : 

— Koliko sam mogao razabrati, vi se ljutite na me- 
sara, jer je nenadano povisio cienu mesu. Nije ni čudo, 

ta nitko rado neplaća više, svatko želi što jeftinije ku- 
povati. Nu u ovom slučaju možemo sjegurno reći, da je 
ciena mesu za naše mjesto nesamo prevelika, nego je i 
prenaglo povišena. Neki od vas rekoše, da nebi toga bilo, 
da imamo barma dva mesara. Moguće je, da nebi, jer 
bi onda bilo barma nekakovo natjecanje. 

Eto o tom želim danas govoriti. Ova se rieč već više 
nuta čula ovdje medju nami, a naročito naglasivao sam, 
da natjecanje medju samimi radnici umanjuje plaću rad- 
ničku. Danas da vam reknem koju o probiteih natjecanja. 

— Ta o kakovih probitcih, zapita više radnika? 

— Meni se čini, da natjecanje nekoristi nikomu na 
svietu, doda Koren. 

— Eto kako ste nedosljedni. Pred nekoliko časova pao 
je ovdje glas, da bi samo natjecanje moglo prisiliti na- 
šega mesara, da snizi cienu govedini, a sada odričete mu 
naprosto svaku korist. Nevalja suditi prenaglo ili jedno- 
strano; svaka stvar ima dva lica. Mi smo do sada gle- 
dali samo jednu stranu natjecanja, da vidimo sada i 
drugu. Ništa lagljega nego odsuditi natjecanje, kao što 
ga u istinu i mnogi odsudiše. Zašto? Radniku nije po- 
voljno, jer mu kvari plaću, poljodeleu ne, jer obara oienu 
žita, obrtnikom ne, jer medju njimi poskupljuje radnju, 
a opet pojeftinije robu na tržištu; napokon nije ni tr- 
goveu, jer umanjuje zaslužbu, odnosno dobitak. 

A deder da sada malko potanje ogledamo ove prigo- 
vore. Tvorničari i manji obrtnici žele što jeftinije pro- 
izvadjati, a što skuplje prodati, zato im je svako natje- 
canje trn u oku, a nemisle, da natjecanje medju radnici 
čini radnju jeftinijom; nemisle, da bi bez njega morali 
sve skuplje kupovati: sirovine geljakove, radnju radni- 
kovu itd, Dućandjija mrzi na svoga susjeda, a nemisli, 
da ima natjecanju medju tvorničari i velikimi trgovci 
zahvaliti, što jeftino nabavlja robu. Posjednici, vlastela, 
seljaci viču nanj a zaboravljaju, koli smo skupo plaćali 

Lorković: Razgovori. 20 

još pred dva mjeseca njihovo žito; a koli mučno bi te- 
žali svoju zemlju, da neima orudja, a napose jeftina 
orudja, koje opet stvara natjecanje. Napokon radnici ne- 
pomišljaju, da bi bez natjecanja medju tvorničari stanje 
njihovo bilo kud i kamo gore, plaća još manja, a živež 
skup. Istina je, da radnici natjecajuć se medju sobom 
snizuju si medjusobno plaću, ali to se s druge strane 
nadoknadjuje obilno jeftinoćom, koja valja za druga dobra. 
Tako natjecanje škodi pojedincem, ali koristi cielosti. 

— Hvala, gospodine na takovoj koristi, oglasi se vla- 
stelin Sever, kad šteta nadmašuje koristi. 

— Ne tako, gospodine. Ako mora tkogod usljed natje- 
canja nešto jeftinije prodat stvari svoje, žrtvovati jedan 
dio svoje koristi drugomu, nije to propalo; što je ou iz- 
gubio, dobio je kupae. Ako se stvari jeftinije kupuju, 
tim ih se više prodaje, što ide u prilog proizvodu. Ako 
ljudi laglje živu, laglje svoje potrebe podmiruju, to je 
prava dobit za cielo družtvo, u kojem se gubitci i do- 
bitci usljed natjecanja izjednačuju. 

— Dobro, primjeti opet Sever, recimo da natjecanje 
koristi družtvu, ali ta korist nije jednako razdieljena; 
jedan razred žiteljstva uživa i tu neku prednost pred 
drugim. 

— Ni to nestoji, barma nemože takov odnošaj duže 
trajati. Ako natjecanje odviše otegoćuje život radnikom 
u stanovitom poduzeću, tvorničarom kod nabave stano- 
vitih dobara, trgovcem kod nabave robe, morali bi 
se okaniti svoga posla. Da se to dogodi, umanjilo bi 
se natjecanje medju preostalimi, njihov bi dobitak opet 
znatno porasao, što bi dalo povoda, da se opet više ljudi 
baci na isti posao, tim bi opet poraslo natjecanje, dok se 
nebi jedan dio poslujućih okanio posla s bog slaba do- 
bitka. Tako se usljed promjenljiva učestvovanja uzdržaje 
ravnovesje medju obrti. 

— Da, ali se ta ravnoteža skupo plaća stradanjem i 
gorkim izkustvom pojedinaca. 

— Netajim toga, ali drugačije neide u svietu, svatko 
ovdje ide za svojom korišću. To je do stanovite gra- 
nice sasma u redu, kako sam već na drugom mjestu 
razložio. Ljudi se dakle natječu, jedan želi nadkriliti 
svoga druga, i tako za sebe uhvatit veću korist, a na 
tom pregnuću osniva se obća dobrobit. Ja dakako ne- 
mislim ovdje nerazborita, sliepa natjecanja, nego onakova, 
koje promičuć boljak pojedinca osjegurava ujedno dobro 
stanje cielosti te potišće u natrag puku sebičnost, da ne- 
zavlada na štetu drugih. 

Kakovo bi bilo stanje trošaca, da neima nikakova na- 
tjecanja medju proizvoditelji? Sve bi se skupo plaćalo, 
i trošac kukavno životario od danas do sutra. Da se 
nenatječu trošci, proizvoditelji morali bi po što po to pro- 
davati svoju robu, trpili bi goleme štete, te napokon 
svoj posao ograničili ili sasma napustili. Natjecanje medju 
radnici, tražećimi posla i zaslužbe, svodi plaću njihovu 
na primjereni srednji iznos; natjecanje opet medju tvor- . 
ničari i majstori prieči, da nepadne plaća radnika izpod 
nuždnoga minimuma i da mogu o njoj živiti tolike obi- 
telji. Natjecanje medju glavničari i potrebnici glavnice 
uzpostavlja umjerene kamate, čim olahkoćuje ne samo 
porabu vjeresije nego i plodnim čini proizvadjanje. 

Ja mislim, da se postojanje ovih okolnosti nemože za- 
niekati; dakle svagdje medju svimi razredi pučanstva 
ima natjecanja, pa se veoma vara tko tvrdi, da ovaj ili 
onaj obrt nepodnosi natjecanja. 

— Rekoste, opazi Sever, da natjecanje umanjuje ko- 
rist pojedinca, zar to neznači toliko, kao da su svi na 
gubitku ? 

— Ne, ako tko jeftinije proda svoje stvari, nemora 
zato odmah i štetovati. Nizke ciene možda su neugodne 


jednoj, ali su povoljne drugoj stranki. Koliko prodavalac 
* 

dobije manje, toliko više ostane kupcu u žepu, čim se 
opet uzpostavlja ravnovesje; valja bo uvjek misliti uz 
proizvoditelja i na trošca. 

— Da je sve tako, gospodine doktore, hoće Stranski, 
još nevidim koristi natjecanja; jer recimo da nitko u 
takovu stanju stvari ništa neizeubi, ali borme i nitko 
ništa nedobiva. 

— Ima tu koristi, dragi moj, koja se vidi najbolje u 
tom, što se svatko natječe, da što bolje i valjanije radi. 
Jedan neće da bude lošiji od ostalih svojih drugova, 
mnogi gleda da ostale preteče, pa smišlja načine i sred- 
stva, kako da to izvede. Natjecanju imademo zahvaliti 
množinu izuma i obreta, kojimi se usavršuje postupak 


u proizvodbi, te se roba laglje, brže ili jeftinije prire- 


djuje. A sve to umnaža naše dobro, olahkoćuje nabav- 
ljanje potrebnih stvari i povećuje naše užitke. Danas 
može si radnik za svoju plaću dvadeset puta više naba- 
viti dobara, nego li radnik pred sto godina. 

Ja priznajem, da su sa natjecanjem porasle i potež- 
koće osobito za sviet poslovni, za proizvoditelje ne manje 
kao i za trgovce. To je posljedica gospodarske slobode. 
U starije vreme nije mogao svatko tjerati obrta ili za- 
nata, kakov bi mu se svidio. Tu su slobodu ograniča- 
vali na korist već nastanjenih i poslujućih majstora. Čo- 
vjek je morao učiti zanat kroz stanovito vrieme kao šegrt, 
zatim opet raditi kao kalfa mnogo godina. Sreća je bila, 
ako je kalfa za kakovih pet ili deset godina postao maj- 
storom, često se moralo i duže čekati, jer je broj maj- 
stora stanovita obrta bio ograničen, dakako na korist ži- 
vućih i radećih, pa dok nije smrt ili druga okolnost taj 
broj umanjila, nitko nemogaše postati majstorom. Ja 
vjerujem, da bijaše ovakvo stanje vrlo udobno za dotične 
majstore, ali ne za obćinstvo, koje je bilo prisiljeno svoje 
potrebe podmirivati proizvodi radnje majstora u svom 

mjestu bez obzira na kakvoću njihovu. Želite li, da se 
ovakovo stanje povrati + 

— Ne, gospodine doktore, odvrati Stranski; ali mo- 
vate priznati, da ni današnja neobuzdana sloboda nevodi 
dobru. Nekoč se je dolazilo težko do majstorstva. Što 
danas vidimo, to je druga skrajnost. Svaka šuša može 
tjerat obrt, dodje pred ohbćinsko poglavarstvo, prijavi 
svoju nakanu, plati propisanu pristojbu i stvar je u redu. 
Niti ga pitaju što je i tko je, je li što naučio i gdje? 
Jedno vrieme fušari, kvari posao valjanim obrtnikom, 
pa ga na jedan put nestane, da na drugom mjestu opet 
izpliva na površinu. Obćinstvo se zavarava svakim nači- 
nom i plaća skupo svoju povjerljivost. Svatko se smije 
naseliti gdje hoće, pa tako nam sve više poplavljuje naše 
hrvatske gradove kojekakova čeljad, koja mari jedino za 
hrvatsku pšenicu i hrvatsko vino, a inače ruga se svemu, 
što je nam drugim plemenito i pošteno. 

— Aj, aj, prijatelju Stranski, odakle vam sve to? Evo 
što velim na to: Natjecanje znači gospodarsku slobodu. 
Sloboda pako nije za svakoga, nego za ljude zrele, raz- 
borite, koji umiju sami sobom vladati, svoje strasti za- 
uzdavati. A kao što su pojedinci tako mogu biti nezreli 
i nesposobni za gospodarsku slobodu cieli narodi. Odatle 
pako nesliedi, da se prijašnji život gospodarski mora ovje- 
kovječiti, nego narod treba za novi, slobodniji priprav- 
ljati, odgojivati. Zato razborite vlade neuvode naprečac 
uredaba, skroz se razlikujućih od do sada postojećih, 
nego malo po malo. Medju cehovstvom i slobodom obrt- 
nosti postoji široki jaz, koji valja premostiti, a ne preko 
skakati. Tko skače može vrat slomiti. Zato će mudra 
vlada gledati, da olahkoti prelaz iz starih u nove odno- 
šaje. Gospodarska sloboda može tvoriti mnogo dobra, ali 
zato je potrebno, da se pučanstvo za nju pripravi i ona 
postepeno uvodi. A jedno od najvažnijih sredstva u tu 

svrhu jest, da si radnici, obrtnici i zanatlije pribave do- 
voljne vještine i znanja, da rade marljivo, dobro i pošteno. 

Mi se nemožemo ograditi kinezkim zidom. Treba na- 
šim majstorom zasukati rukave, marljivo raditi, dobro 
raditi, svoje kućanstvo štedljivo urediti, pa će se onda 
moći dobra roba i jeftinije prodavati. Mnogi naših obrt- 
nika rade upravo naopako, prihvaćaju od novoga vieka 
česa netrebaju, a zabacuju od staroga, što bi morali pri- 
držati. To nevalja. Lahko je gospodski živiti, ali tko će 
to plaćati? Majstor neka bude majstorom i ništa više, 
neka posao tjera pošteno i savjestno, pa će prestat tužbe, 
da tudjinci otimlju kruh i zaslužbu domaćoj djeci. 

Znadem ja, da su težka vremena, da se koješta mora 
promieniti, ali stari cehovi neimaju čarobne snage, da 
dignu blagostanje. Trošci i proizvoditelji upućeni su jedni 
na druge, jedni nemogu napredovati, ako drugi propa- 
daju, to bi valjalo znati svim onim, koji žele povratak 
starih vremena. 

— Meni se čini, primjeti Novak, da ima malo ljudi, 
koji bi želili u svem povratak starih vremena. To u 
ostalom nije ni moguće. Nitko razuman na dalje netraži 
povlastice za pojedine obrtne ili trgovačke poslove, ka- 
kove nekoč uživahu; ali svi narodi nisu jednaki, jedan 
je napredniji od drugoga, svaki hoće živiti, svoj gospo- 
darski obstanak neovisnim učiniti. Zato pako potrehna 
je pomoć države. Zašto nebi državna vlast kod kuće po- 
magala gospodarstvo, ako bez te pomoći nemože napre- 
dovati, zašto da mu neda prama vanjskomu svietu za- 
štite, da tomi pomoći postane gospodarski snažno i sa- 
mostalno? Netrebamo da nam se povrate kod kuće ce- 
hovi, ali neka se odklone neurednosti,: koje donosi raz- 
uzdano slobodno natjecanje, i koje su tim zamašnije i 


štetnije, čim je narod manje razvijen i pripravljen za: 


slobodu. Naprama vanjštini pako tražimo zaštitu, da nas 
netamane tudja roba i tudje plodine. 

— Ako sam dobro shvatio g. Novaka, on nije prija- 
telj načelu slobodne trgovine, nego hoće zabrane. 

— Ne zabrane, nego zaštitu. 

— Dobro. Zaštita može postati jednaka zabrani, ako 
se na uvoz tudje robe udari tolika carina, da se nemože 
ovdje prodati, jer carina poskupljuje robu, te se ima 
uzeti kao trošak proizvodni. Svaka jako visoka carina 
ravna je zabrani, ' 

— Ali ja nemislim tako visoke carine, odgovori Novak, 
nego samo toliku, da domaći poslovi nadju dovoljne zaštite. 

— Dobro, odgovori Radenić, da malko ogledamo to 
pitanje. Od uvažanih inozemnih dobara pobire se stano- 
viti iznos, pristojba, koju zovemo carinom. Nekoč plaćala 
se takva pristojba i od stanovitih predmeta, koji su se 
iz tuzemstva izvozili u inozemstvo, ili su se samo pro- 
vozili. Ove dvie vrsti carina većom gu: stranom prestale, 
jer su štetne domaćemu gospodarstvu. Ostaje samo Ga 
rina uvozna, koja se plaća obično na granici države, 
kad se inozemna roba ovamo uvozi. 

Carina poskupljuje robu, jer gospodar ili trgovac mora 
uračunati u cienu, što je u ime carine platio. Čim veća 
carina, tim skuplja inozemna roba. Carina teče u državnu 
blagajnu, a ima dvojaku svrhu: da izjednači inozemnu 
robu sa tuzemnom, u koliko se od ove potonje plaća 
porez (potrošarina), i samo radi toga se uvadja. To je 
financijalna earina. Ovoj nije svrha zaštićivati domaći 
proizvod, jer često kod kuće niti neuspievaju dobra, od 
kojih se plaća ova carina, n. p. kod nas kava, koloni- 
jalni šečer itd., ti predmeti nerastu nigdje u našem 
carstvu, nemože dakle niti carina ničega zaštićivati. Ona 
se pobire, jer su i kod kuće neki predmeti trošnje pod- 


vrgnuti porezu. Druga svrha carine jest gospodarska, da 


brani stanovite vrsti domaće radnje i njene plodove od 
Strana natjecanja. Za ovu vrst carine osobito se bore 
obrtnici, o njoj se vodi već dugo živahna razprava medju 

učenjaci, praktičnici i državnici, u novije vrieme poka- 
zuje se velika struja, koja išće od vlada, da se okane 
načela slobodne trgovine i prihvate za trgovačku politiku 
načelo zaštite. 

Ja vam neću dodijavati pripovjedanjem, kako je nekoč, 
pred kakovih dvie sto godina, vladalo mnenje, da bi 
trebalo izvažanje i uvažanje stanovitih predmeta na- 
prosto zabraniti, a drugih opet što više izvoziti ili uvo- 
viti, kako su tobože koristi zemlje i naroda svjetovale 
ili tražile. Cieli sustav tadanje politike gospodarske. može 
ge označiti ,sebičnim“. Ta je sebičnost u trgovačkoj po- 
litici izazvala množinu neprilika i razdora, a kadšto dala 
povoda krvavim ratovom medju narodi. Napokon su 


znanost, potreboće života i razvoj gospodarski privolile. 


vlade, da napuste ono načelo zabrana ili vrlo visokih ca- 
rina, koje po svom učinku jednake su zabranam. Pravom 
se bo pita: čemu takove uredbe, koje sve trošce preda- 
vaju na milost i nemilost proizvođitelja, čemu ovim da- 
vati povlastice te puniti njihovu kesu na štetu trošaca ? 
Nemože se bo tražiti od kupca, da skupo plaća robu do- 
maću, a mogo bi dobiti inozemnu mnogo jeftinije, ili 
za isti novac ali znatno bolju. Ako se priznaje, da je ko- 
ristno natjecanje kod kuće, čemu ga sasma braniti prama 
inozemstvu? Ovakova zaštita utvrdjivala bi domaće go- 
spodare u nemaru i nebrigi, dočim ih natjecanje tjera 
na revnost, okretnost i da neprekidno gledaju druge pre- 
teći. Tko plaća za stvar više nego li vredi, na gubitku je. 
Prestankom onakove zaštite dakako da edjekoje poduzeće 
propadne. Ali nije zadaća ni trošaca ni vlade, da uzdr- 
žavaju i brane što nije za život sposobno. 

Tim smo došli do pravoga značenja zaštitnih carina. 
Nije šteta, ako propadne posao, koji nemože živiti, pače 
odatle nastaje korist, jer se glavnica i rad, ulagani u 
takove poslove, mogu upotrebiti za druge, imajuće životne 
sposobnosti. Ali s druge strane pravo je, da se dade 

pomoć onakovim obrtnim podhvatom, koji imadu sve 
uvjete, potrebne za njihov razvoj, nego poradi svoje mla- 
dosti, ili poradi inih zaprieka nisu već tako savršeni, 


.da bi se mogli s uspjehom natjecati: s istovrstnimi poslovi 


inozemnimi. Na uvoz dobara takvih radnja udara se ca- 
rina, čim poskupi tudja roba na toliko, da je domaćoj 
osjegurana prodja kod kuće. Istina, i tu će neko vrieme 
domaći trošci skuplje plaćati robu, njim se dakle namiću 
žrtve, ali se dadu opravdati pogledom na svrhu, koja če. 
se postići i gledeć na veće probitke, koji će nedvojbeno 
za dontaće proizvadjanje poteći iz takovih naredaba. Pod 
ovakovom zaštitom mogu se razviti obrti, koji će kasnije 
i kraj podpune slobode svojimi proizvodi ne samo odhi- 
jati inozemne, nego si naći prodje i preko granica dr- 
žave i postati ovako vrelom dohodaka za pojedinca, i 
sredstvo umnažanja obćega blagostanja. 

Takova zaštitna carina je umjestna, ali samo dotle 
dok traju uzroci, koji su ju izazvali. To je dakle pro- 
lazna uredba, dakako da i kao takova može obstajati ne 
samo koju godinu nego i više desetak godina. 

Iz svega do sada rečenoga: mogli. ste crpiti uvjerenje, 
da natjecanje niti je tako strašno niti pogibeljno, kako 
ga mnogi rišu — prečesto sa svoga sebičnoga gledišta. 
Priznajem opetovano, da ima i mahna pače i znamenitih ; 
može se pretjerivati i jako pretjerivati u natjecanju, i onda 
je pogubno za proizvoditelja, a štetno cielomu družtvu. 
Sredstvo proti tomu jest umjerenost pojedinca, pravo shva- 
ćanje potreboća družtva i razumievanje obrta, kojim se čo- 
vjek bavi. Kao što se sloboda na političkom, tako se može 
zlo rabiti i ona na polju gospodarskom. Nu to nas još 
neovlašćuje, da ju naprosto odsudimo. Tko pravično sudi, 
mora priznati, da sloboda trgovine nastoji opreke u go- 
spodarskom životu izgladiti, da tjera na napredak i veću 
djelatnost; sve umjetne nejednakosti pred njom padaju; 
krči put novim izumom, koje čini svim pristupnimi. Na- 

tjecanje oduzimlje u raznih obrtih sve najteže ili naj- 
odumije poslove radnikom, pa ih predaje izumljenim 
strojevom, makinam ili inače pritegne sile prirodne na 
službu čovjeka. Natjecanje ujednostručuje diobom radnje 
naše poslove, pa otvara svakomu radniku put u obrte, 
koje su prije samo neki obavljali. Pače i Prirodne prednosti 
ležaja, plodnosti, odnošaja topline, bogatstvo ruda, ugljena 
itd. u jednoj zemlji, kao i osobita obrtnička vještina nji- 
hovih stanovnika natjecanjem postaju koristna trošeem 
svih zemalja. Svaki obret, svaki izum u Americi dobro 
je došao i Europi, 

Vidite, takovo vam je natjecanje, tako sude o njem 
ljudi, koji su proniknuli u tečaj i kotače gospodarskoga 
života te ovaj nemotre sa tiesnoga stanovišta vlastitih 
koristi ili časovitih neprilika. Nadam se, da ćete i vi 
sada o njem drugačije misliti. 

UDRUŽIVANJE I RAZNI NJEGOVI OBLICI. DRUŽBE RAD- 
NIČKE (MEDJU RADNICI). 


Poučni razgovori Radenićevi djelovahu znamenito na 
njegove slušaoce, osobito na obrtnike i radnike u obliž- 
njoj tvornici šečera, koji:su ih revno polazili. 0 poje- 
dinih pitanjih vrlo se živahno razpravljalo, svaki bi čas 
jedan ili drugi pitao za ovo ili ono, kako se ima jedna 
ili druga stvar razumievati. Tu so već više puta čulo, 
kako da si sami radnici, ili sami poljodelci pomognu ; 
oni prvi da budu manje ovisni o tvorničarih, ovi potonji 
o prirodi, i osobito o glavničarih. Osim doktora Rade- 
nića rado su pitali savjeta u g. Žunića, perovodje kod 
tamošnje političke oblasti. Taj je gospodin na sveučilištu 
svoje vrieme dobro upotrebio. Znajuć kakova ga zadaća 
čeka u javnoj službi domovine, kojoj se odluči posvetit, 
nastojaše da se za nju dostojno pripravi. Zato si ga 
mogao kao djaka vrlo često naći u knjižnici sveučilištnoj, 
gdje čita i bilježi; polazio je marljivo predavanja, sa pro- 
fesori često obćio tražeć u njih savjeta, sa svojimi dru- 
govi najvolio bi razgovarati o raznih naucih, što ih je 
slušao. Odlučiv posvetit se upravnoj glužbi vrlo je revno 
proučavao znanosti socijalne, gledao se upoznati sa pi- 


< ulepeiiie - pr a 


316 DVADESET I ČETVRTI RAZGOVOR. 


tanjem socijalnim, koje zanima nedvojbeno sve krugove 
svake zemlje, ući u trag uzrokom pokretu socijalnomu, u 
koju svrhu velikom je ljubavlju gojio osobito znanost 
narodnoga gospodarstva. Njegovo bijaše načelo: upravni 
činovnik ima biti narodu Sve, čim je manje narod sam 
zrio, tim više mora pomagati uprava svjetujuć, upući- 
vajuć, gdje treba i nalažuć. Tako je radio stupiv u prak- 
tičan život. Pučanstvo brzo upozna plemenite namjere 
mladoga svoga prijatelja, i susretaše ga velikom lju- 
bavlju, a on ju odvraćao, prionuv svom uzhićenom du- 
šom oko svoga zvanja. Osobito udje u volju seljakom 
tumačeć im ovaj ili onaj gospodarski pojav, svjetujuć ih 
u svakoj dvojbi, te pokazujuć koliko mu je u istinu do 
toga, da hrvatski seljak materijalno tegne napred. Žunić 
smatrao se nekom vrsti apoštola, kojemu je zadaća narod 
otimati predsudam i nebrigi, te ga svraćati na put na- 
predka i svakoga dobra. Kraj svih Svojih posala nadje 
on još vremena da polazi predavanja doktora Radenića. 
Došav nešto kasnije na mjesto svoje, mogaše samo drugi 
dio razgovora polaziti. Slušao ih je vrlo pozorno te je 
— kako smo čuli — više puta svoje mnenje rekao, za 
ovo ili ono pitao. 

Tako je došav u današnji sastanak odlučio zametnuti 
rieč o znamenitoj stvari, o kojoj je sam više toga čitao: 

— Ja sam često razmišljao o tom, kako da se popravi 
stanje osobito radnika i težaka, pošto današnje — čast i 
poštenje prisutnim majstorom i poduzetnikom — bome 
nije povoljno. Jer ob ovom neima dvojbe, da su radnici 
ovisni o gospodaru ili poduzetniku; osim Svoje plaće ne- 
imaju nikakova drugoga dohodka, pa ni ta nije sjegurna. 
Ako poduzetnik propadne, ako napusti svoj posao, radnik 
ostaje bez zaslužbe, bez kruha. Istina, može se dogoditi 
i poduzetniku da propade, ali on si je mogao koju kraj- 
caru prištediti; a nije li ni to, on je napokon pojedinac, 
koji uz sebe upropašćuje cielu četu onih, koji su nje- 

govoj obzirnosti, znanju i izkustvu povjerili obstanak 
svoj i svoje obitelji. Radnici nisu tako sliepi, da nebi 
uvidili koristi glavnice, ali nemože im se zamjeriti, ako 
dobitak vole gledati u vlastitom nego li u tudjem žepu. 
Ja sam umoljen, da ovu stvar potaknem u današnjem 
razgovoru: Je li moguće takovo stanje, gdje nebi bilo 
više ni radnika ni majstora, ili bolje govoreć, gdje bi 
bio svaki majstor i radnik? 

— Znadem gospodine Žuniću, što hoćete reći, reče. Ra- 
denić, nu prije da se obazrem na one rieči, kojimi ste 
razložili svoje pitanje. 

Radnik je ovisan o tvorničaru, kalfa o majstoru, težak 
o zemaljskom gospodinu. To je istina. Ali, molim vas, 
koliko nas imade, koji nebi bili o drugom ovisni? Tvor- 
ničar ne riedko zavisan je takodjer o svojih radnicih, 
često o svojih poslovnih prijateljih; kadšto uz propaloga 
poslovnoga prijatelja propada i on. Ovu istinu osjećaju 
vrlo dobro ondje, gdje radnici na vlastiti račun tjeraju 
kakov posao. U ostalom ta ovisnost može imati onako 
nepovoljno lice za radnika samo u onakovih velikih tvor- 
nicah, gdje jedna stoji sama za sebe, u kojoj radi mnogo 
radnika, pa ako tvornica propadne, nemogu nigdje više 
dobiti zaslužbe, n. p. u našoj okolici imademo šečeranu, a 
na daleko i široko više nijedne, ako ove nestane, da- 
kako da njeni poslenici nemogu u sličnoj naći zaslužbe, 
jer je neima. Nu obično sastaju se velike tvornice iste 
visti oko pojedinih glavnih sjedišta obrtne radnje, pa 
ako jedna mora zatvoriti posao, nadju radnici u drugoj 
zaslužbe. A Koliko puta priete veliki gubitci i tvorničaru 
sa svih strana? U manjih obrtih, u zanatih, koji ipak 
davaju posla daleko većoj većini, nije ta ovisnost ni s da- 
leka tolika. Ako jedan zanatlija propade, ode kalfa dru- 
gomu, ako jedan obrtnik zatvori svoju radionicu, njego- 
vim radnikom otvore vrata druge. Tko nemože u jednom 
Sradu naći posla, dobit će ga u drugom. A najmanje 


u 

može se govoriti ob ovisnosti, kako ju misli g. Žunić, 
u stališu ratara, ovi su u istinu najmanje ovisni o drugih 
ljudih, ali ovisni o raznih sgodah, koje uplivaju na go- 
spodarstvo njihovo. 

Ja idem i dalje. Nedržim, da je stanje radnika u 
tvornici povoljno, ali dok posao ide, njegova je zaslužba 
sjegurna. Poduzetnik neka si razbija glavu, kako će unov- 
čiti izradjenu robu, gdje smoći potrebne glavnice, rad- 
niku mora biti njegova pogodjena plaća, ako mu se ne- 
plati, zakon će prisiliti gospodara da čini svoju dužnost, 
* Može tvorničar mnogo izgubiti; može tuča ili poplava 
uništiti usjeve, radniku i težaku mora se plaća izplatit. 
A ni dobitak poduzetnikov nije baš tolik. Često jedva 
dobije toliko, da mu se naplate kamate uložene glavnice. 
Ali recimo, da je dobitak znamenit, da iznosi 10 ili 12 
postotaka. Zar je to zaista ogromna svota gledeć na po- 
gibelji i sve terete, koji padaju na njegova ledja? 

Deder da razvidimo. 

Tvorničar mora naći u dobitku odštetu za izrabu stro- 
jeva, orudja i sgrada; treba da se osjegura za sve slu- 
čajeve vjerojatnih i mogućih promjena, n. p. za slučaj, 
da propade koji njegovih dužnika, da mu nanese štete 
natjecanje, da zapne prodja, izkvari se roba, ili joj se 
umanji vrednost, itd. Nadalje nevalja zaboraviti, da se 
za upravu većega obrinoga poduzeća iziskuje mnogo znanja, 
velika vještina, da zadaje puno skrbi i brige; poduzetnik 
mora gledati, da u sgodno vrieme proda robu, a kupuje 
sirovine, mora proučiti ukus i nagnuća obćinstva, pozna- 
vati kretanje robe na inozemnih tržištih itd. Zar da za 
sve to neima nikakove nagrade? To nebi bilo pravo. 

— U istinu nebi, opazi više njih. 

— A sada se vraćam pitanju g. Žunića. Ovo se na- 
prosto tiče načela ob udruživanju, o kojem se u naše 
vrieme vrlo mnogo piše, govori i razpravlja u knjigah, 
časopisih, sastancih pače i u saborih. 

Ima više vrsti udruživanja. Obična asocijacija ili udru- 
ženje stoji u tom, da se dvie ili tri osobe, od kojih ni- 
jedna neima za sehe dovoljna imetka, sdruže, svoj imetak 
ujedine, te njim ustroje kakovo obrtno poduzeće, n. p. 
tvornicu. Tako je nastala i evo naša susjedna tvornica 
šečera. Drugi oblik (forma) udruženja jest, ako više 
učestnika uloži ali samo neki dio svoje glavnice, n. D. 
100, 200 for., da oživotvore veliko kakovo poduzeće, koje 
iziskuje omašnih sredstva. Takovu udružbe zovemo dio- 
ničko družtvo, članove njegove dioničari. 'T'ko god hoće 
može pristupiti u ovakovo druživo, treba samo da po- 
loži onu svotu novca, na koju glasi dionica, ili veću svotu, 
ako želi imati više dionica. Dioničar učestvuje u podu- 
zeću, a pri tom nemeće na kocku sav svoj imetak, nego 
jedino onaj iznos, na koji glasi dionica i koji je izplatio. 
Ako propade poduzeće, propala je i ona svota, više ništa. 
U naše vreme velika se poduzeća ponajviše udruživanjem 
ove vrsti izvode: grade željeznice, kopaju kanali, dižu 
velike tvornice, kopaju rude itd. Tu se daje prilika i 
malenomu glavničaru, pače i radniku, da učestvuje u 
velikom poduzeću i na dobitku. I u našoj domovini imade 
više ovakvim načinom podignutih podhvata. Nu ovdje se 
želi koja čuti i o drugih vrstih udruženja, koja se jače 
tiču nižih razreda pučanstva. Ove vrsti udruživanja istom 
si se počele u našoj domovini razvijati, pače neke jedva 
se po imenu poznavaju, dočim su u Francezkoj, Englezkoj 
i Njemačkoj već daleko dotjerane. 

Prva su ustrojena družtva za podporu bolestnika 
i za slučajeve smrti. Svrha im je podupirati članove 
kad obole, pomagati djecu i udove preminulih članova. 

Iza ovih do skora uzeše osnivati družbe za potroš- 
nju (Consumvereine), 

— Što je to, upita Gvozdić? ' 

— Svrha je ovim, odvrati Radenić, polaganim, obično 
Svakoga tjedna uplaćanim prinosom sakupiti veću svotu, 

kojom se kupuje živež u veliko. Kupovanjem u veliko 
ostaje družtvu onaj dobitak, koji zapada trgovca od pro- 
daje na malo. Družtva takova grade veća skladišta, otva- 
raju razne dućane, kamo dolaze članovi da kupe potrebnih 
stvari, 

Brašno, ulje, gorivo (drva i ugljen) i meso glavni su 
predmeti, koje ćeš naći u takvih skladištih. Kadšto se 
razšire, pa možeš u njih kupiti svake vrsti robe koloni- 
jalne i sukna za odielo. Te se družbe opet razlikuju 
prema postupku, koji valja za članove kod nabave dobara 
iz skladišta. Kod nekih radi se ovako: nabavnoj eieni 
pribije se nekoliko postotaka u ime upravnih troškova i 


pričuvne zaklade — zaklada za neočekivane slučajeve 
nesreće — pa članovi kupuju potrebne predmete u druž- 


tvenih prostorijah za 10—20 postotaka jeftinije nego li 
ih prodavaju sitničari. Kod drugih pako uredjeno je ovako : 
članovi plaćaju za dobra u družtvenih skladištih običnu 
srednju cienu, kakovu traže i drugi trgovci; nu svake 
godine izračuna se, koliko ide svakoga učestnika u ime 
dobitka od prodajne svote prema njegovu uložku, pa mu 
se ta svota izplati, ili u druživenih knjigah upiše na 
njegovu korist i ukamati. i 

— Meni se čini onaj prvi postupak shodnijim, pri- 
mjeti Stranski, jer članu ostane više gotova novca za 
druge potrebe. 

— Ali morate priznati, nastavi Radenić, da radnik 
često i više potroši. Ovaj drugi način običajan je u En- 


glezkoj i valja reći, da jače potiče na štednju, nezavadja . 


radnika da bolje živi, jer mora plaćati robu družtvu isto 
onako skupo kao i drugomu trgovcu; pa kad je postao 
malenim glavničarom, isplaćuje mu se svake četvrt go- 
dine dobitak ili ulaže na kamate. 

Ove družbe za potrošnju pružaju i znamenitih narodno- 
ospodarskih probitaka. Recimo u manjem gradu imade 


9 
g0 
šest ili sedum dućana za kolonijalnu robu, pa uzmimo 

da se osnuje jedan posao, može se uvesti u njem jedno- 
stavnije posluživanje obćinstva, jednostavnije knjigovod- 
stvo, potrebni su manji prostori itd., a po tom biti će 
i znatno manji trošak, nego ako ima šest ili sedam dućana. 

— Naopako, gospodine Radeniću, oglasi se krčmar 
Vinski; bome to nije dobro, jer tako gubi zaslužbu i 
gospodarsku samostalnost množina osoba, koje živu od 
takovih poslova. 

— To je istina, mnogi H morali tada napustit svoj 
posao, n. p. sitničari, ovaj ili onaj krčmar. Nu to doka- 
zuje, da ta gospoda živu danas i stiču kadšto liepi do- 
hodak na trošak cjelosti. Ali ove promjene nebi se izvele 
na jedan put, te bi svakomu bilo dosta vremena, da si 
potraži ili novo ili drugdje zanimanje. Mnogi hi se latili 
kakova zanata i tim dizali proizvodnju te pomogli umno- 
žiti bogatstvo naroda. A i gubitak tako zvane samostal- 
nosti nije baš tako ozbiljan, ta široko je polje djelat- 
nosti, možeš ga izabrati gdje te je volja, gdje se nadaš 
većoj koristi. 

Mislim, da će vas zanimati, ako navedem kao primjer 
takove družbe ,pioniera iz Rochdale“, malena mjesta 


“kraj Manchestra u Englezkoj, u kojem živu najviše tkalci. 


God. 1848. sastane se u rečenom mjestu nekoliko siro- 
mašnih itkalaca da se posavjetuju, kako da poprave ku- 
kavno si stanje. Odlučiše dakle, da će svojimi malenimi 
prištednjami na svoj račun tjerati obrt i trgovinu. Ute- 


“meljiše družtvo (Rochdale society of equitable procers) od- 


rediv da svaki član mora na tjedan prinositi dva pencea (po 
prilici 10 novč.). Za prvi mah pristupi dvanaest osoba. 
Sastave pravila, po kojih se ima malo po malo na dionice 
po 1 funtu šterlinga (nešto preko 10 for. a. vr.) saku- 
piti glavnica, da se podignu skladišta za robu, dućani 
odnosno prodavaonice itd., da se nabave kućice za siro- 
mašne članove, da se radnikom bez posla pribavi radnje 


budi kao težakom na polju, budi da im se dade prilika, 
Lorković: Razgovori. 21 

da u družtvenih podhvatih rade kao radnici ili kao manji 
obrtnici i zanatlije. Jel te ovi su mnogo obećali? Nu 
da neostane samo pri liepih rieči late se odmah i posla. 

Za prvi mah ustrojiše posao mirodijom, a za članove 
postaviše gore spomenuto pravilo, da najme moraju ku- 
povati robu za običnu srednju cienu tržištnu, a dobitak 
pojedinca da se ukamaćuje. Posao uze preliepo napredo- 
vati. Već g. 1845. brojila je družba T4 člana te posje- 
dovala glavnice 181 funt šterlinga (preko 1810 fr.) Do 
skora otvoriše mesnicu, a kad se je poduzeće sve dalje 
razvijalo postaviše upravni odbor i odrediše, da se u ime 
dobitka, stečena kod prodavanja robe, razdieli ono medju 
članove, što preostane odbiv trošak upravni, kamate glav- 
nice, 2 i pol postotka za svrhe uzgoja djece svojih čla- 
nova. Od toga vremena družtvo bujno napreduje, a danas 
svi su njegovi članovi mali glavničari.! 

— Zar je zbilja tako? 

— U istinu to je prekrasan primjer, koliko se može 
učiniti sjedinjenimi silami, imajuć jasan cilj pred očima, 
sve da i jesu u početku neznatna sredstva. U tom može 


radnički stališ viditi, da nije baš ,na milost i nemilost“ 


predan vlasti glavničara, 
U novije doba mnogo se govori o družbah za proiz- 


vodnju, a napose često se spominju družtva za nabavu 


sirovina. Glavna misao ove vrsti udruživanja jest: da 
se radnici istoga posla (obrta) iz istoga grada ili kotara 
dogovore i sdruže, da će uz zajedničko jamstvo nabav- 


' Sada poslije kakovih trideset godina vrsta se u Todlani, ulici 
grada Rochdale, gdje imađu radnici i prostorije za svoju upravu, 
svoju čitaonicu i knjižnicu, dućan do dućana, skladišta miro- 
dijne robe i kratke robe, tri. dućana postolarska, pet mesnica 
(ove su god. 1861. prodale 589.861 funtu mesa). Svi su ovi za- 
vođi svojina družtva. Nu ovo podje još i dalje. Manjkaše još 


krov njegovoj samostalnosti i neovisnosti; stečenom i prištedjenom . 


svojom glavnicom, koja iznosi sada daleko preko pol milijuna for., 
sagradi mlin, koji mu nosi liepi dobitak i uredi kasnije družtvenu 


predionicu. G. 1874. imalo je družtvo 1021 člana, a njihovi uložcći, 


* iznašali su 160,000 funt, šterlinga. 

ljati si zajednički u većoj kolicini sirovina iz prve ruke. 
Tim je dakako dobivaju i mnogo jeftinije, jer sirovine 
dolaze od proizvoditelja neposredno k obriniku, a ne- 
prolaze kroz ruke manjih trgovaca, što ih dakako po- 
skupljuje. 

To još nije sve. U Francezkoj kušali su ustrojiti družbe, 
koje bi se na zajednički račun bavile proizvodnjom dobara. 
Tu se najme više zanatlija u jednom ili u više zajed- 
ničkih prostora udruže da zajednički tjeraju kakav posao 
i taj na svoju korist obraćaju. Svakomu je jasno, da se 
uz ovakov postupak dade mnogo prištediti, jer bome na- 
jamnina, loženje, razsvjeta i uredjenje prostora za 50 
radnika neće ni s daleka stojati toliko, koliko za BO sa- 
mostalnih posebnih radionica. 

Ovakova poduzeća prava su blagodat za niže slojeve 
naroda, a medju ovakve možemo uvrstiti punim pravom 
založneivjeresijske zavode ili radničke 
banke. Malenim obrinikom težko je i za kratko vrieme 
doći do novca na vjeresiju, pa ako im se i uzajmljuje, 
čini se to pod težkimi, kadšto nesnosnimi uvjeti. 

— O to mi znademo jako dobro, čulo se više glasova. 

— Toj nevolji imadu doskočiti radničke ili obriničke 
banke. Nu i tu su ljudi imajuć isti cilj pošli raznimi 
putevi. Neki tih zavoda dobiše potrebnu glavnicu pod- 
porom bogatijih razreda pučanstva; ovi slabo napre- 
duju; mnogo bolje uspievaju zavodi osnovani po samih 
radnicih uz zajedničko jamčenje. Ovi potonji ustrojeni su 
opet jedni tako, da članovi moraju stanoviti prinos ula- 
gati; kod drugih opet plaćaju članovi pristupninu (ova 
je obično opredieljena za pričuvnu zakladu) i mjesečne 
priloge od nekoliko novčića, n. p. 8 do 10 novč. Kad ti 
maleni mjesečni prinosi narastu na koju forintu, ukama- 
ćuju se, a to daje povoda, da se mnogo novca, prije ula- 
gana u štedionice, sada ulaže u založne. Iz tih sabranih 


glavnica dozvoljuju se članovom potrebnim novca po- 
* 


nn 

manji zajmovi, od kojih dakako plaćaju kamate. Druž- 
tvenimi pravili odredjuje se, do kojega najvišega i naj- 
nižega iznosa uzajmljuje družtvo (maximum i minimum). 
Dužnik mora naznačiti jamca. Zajam se odplaćuje u ma- 
njih obrocih, opredieliv vreme kada počima obveza od- 
plaćivanja, n. p. četiri nedjelje poslije primljena zajma 
Odplaćivanje uredi se tako, da se u stanovitom vremenu, 
n. p. za po ili jednu godinu, povrati glavnica, plate ka- 
mate i naknade ostali izdatci. Kamate su nešto više od 
običnoga kamatnjaka u zemlji. To je sasvim naravski, 
jer se tu preuzimlje i pogibelj; nu za članove je to ve- 
lika blagodat, jer se riešavaju lihvarskih nokata, koji 
kako se veli, deru sa čovjeka i kožu. Na ovo se tim 
laglje pristaje, pošto čisti dobitak banke t. j. dividenda 
opet pripada samim članovom. 

Bilo bi suvišno potanko tumačiti blagotvorne poslje- 
dice, što ih ovakovi zavodi nose obrtniku i radniku. Ima 
ih osobito mnogo po Njemačkoj, gdje ih je prvi zasno- 
vao i uredio Sehulze-Delitseh. U kraljevini Českoj 
postoji takodjer priličan broj ovakvih banka, pa će se 
jamačno množati u onoj mjeri, u kojoj se bude medju 
radnici širilo uvjerenje, da si moraju sami pomoći. 

Ima vam i više sličnih zavoda na korist radnika; 
zemlje naprednije, obrtničke imadu jih mnogo. U En- 
glezkoj najviše su razširene ,Friendly societies“ (prija- 
teljske udruge); a ne manje znamenite su u Francezkoj 
»Caisses de retraite pour la viellesse“ (kase za podporu 
starosti), ,socićtćs de seconrs mutuel“ (družtva za me- 
djusobno pomaganje) i mnoga druga družtva. 

K svemu tomu pribrojite gotovo kod svake poveće 
tvornice obstojeće pomoćnice, kojimi sami radnici uprav- 
ljaju, u koje članovi prinose na mjesec neznatnu svoticu, 
pa stiču pravo, da im se u bolesti daje pripomoć za uz- 
državanje, pače ovdje. ondje šalje im se u stan liečnik 
i davaju bezplatno liekovi; ako član umre, pristojno: ga 

zakopaju a podupiru njegovu udovu i sirotčad. Sve ovo 
pokazuje, da se je već mnogo učinilo za poboljšanje stanja 
radnika. Ovamo idu i gradjevna družtva, koja na 
svoj trošak u mjestih industrijalnih grade stanove za 
radnike, koji plaćaju umjerenu najmovinu, pače može 
radnik, ako hoće, za 15 ili 16 godina postat vlastnikom 
kuće, ako najme svake godine plaća neki ne velik iznos 
kao obrok na račun glavnice. 

— To je, gospodine, sve liepo, hoće seljak Jovanović; 
o svem ste pripoviedali, samo ne o tom, kako da se po- 
pravi stanje nas seljaka; jer vjerujte i nam ide kojekako, 
od godine do godine veći tereti, naša djeca upravo kad 
dorastu za radnju moraju u vojnike, zaredale zle godine 
jedna za drugom, a od nikuda pomoći. 

— Nisam zaboravio ni na vas. Gdje se svi tuže, tu 
nemože ni seljak od objesti pjevati. 

Poljodelstvo je vrlo važno gospodarsko zanimanje, a 
tamo još važnije, gdje se daleko pretežniji dio naroda 
njim bavi kao m. p. kod nas. Tim je nuždnije da se 
svaka upotrebi, kako bi pomaknuli napred naše gospo- 
darstvo poljsko. Nu tu bi morali sami gospodari učiniti 
početak, jer najbolje znadu, česa jim najviše treba. 

Načelo udruživanja nevalja samo za obrtnike, i u poljo- 
delstvu djeluje blagotvorno. Eno vam gospodarskih po- 
družnica. Zašto nepristupate kao članovi? One su na- 
mjenjene izključivo seoskomu gospodaru, gospoda koja 
njimi ravnaju, naši župnici, učitelji, vlastela, činovnici 
jamačno će najvećom pripravnošću tumačiti vam, kako 
da promienite i popravite gospodarstvo. Da se seljaci tu 
sastaju, da slušaju tamo razlaganja o naprednom gospo- 
darstvu, da učestvuju u podružničkih izložbah, naučili 
bi vrlo mnogo. Tu bi vidjeli, kako se sa strojevi n. p. 
sije, lupi kukuruz, kako se dobrom vinskom  prešom 
groždje preša, kako valja postupati sa vinom da “bude 
dobro i da nadje kupaca i preko granice domovine, 

Neima sumnje, da bi u tom poslu našli podpore od 
vlade, koja bi gledajuć budno i okretno seljačtvo najve- 
ćim veseljem pružala ondje pomoć, gdje si sami nebi 
mogli pomoći. Čitajuć dobre knjige i gospodarske časo- 
pise, gledajuć razne pokuse, polazeć skupštine više bi se 
okoristili, sumo jadikovanje nespasi lje nikoga. 

Znadem, da i seljaka tare briga, odkuda da smogne 
u potrebi gotova novca. Doduše može se uzajmiti u šte- 
dionici, ali samo na kratko vrieme i uz veće kamate; 


privatnomu vjerovniku plaćaju se još veće. U tom se po- 


kazuje amo tamo veliko lahkoumje; seljak u potrebi 
uzajmi 10 for., a obeća u ime kamata akov vina u jesen, 
koji vredi najmanje 4 do 5 for., ako je išto bolje. To 
su ogromne kamate; ali seljak nemisli na to, kao da ga 
vino ništa nestoji. Kad nemože platit, hajd prosi vjerov- 


nika da počeka, a zato mu obeća koji vagan pšenice ili ' 


dva tri akova vina, itd. Kašnje dodje na red krava, junac, 
a kadšto dodje s bog tako neznatna duga cieli posjed 
na bubanj. Ovako propadaju mnogi po svom neznanju 
ili lahkoumnosti. 

Kao što pomaže udruživanje radnikom i malim obrtni- 
kom u poslovih novca i vjeresije, tako bi moglo i se- 
ljaku. U Njemačkoj, naročito u rajnskih pokrajinah uva- 
djaju se od kakovih dvadeset godina zavodi vjeresijski 
za seljačtvo poznati pod imenom Reiffeisenove zajmov- 
nice (Darlehenskassen). Ustrojene su vrlo jednostavno. U 
svakoj župi sastanu se svi gospodari u druživo, svaki 
pristupiv plati neki prinos — pristupninu, a osim toga 
kroz nekoliko godina svakoga mjeseca opet neku svoticu 
n. p. 20 ili 30 novč. Taj prinos sačinjava uložak čla- 
nova. Tko točno neplaća prinosa, izključuje se iz družtva. 
Nu osim svoga prinosa jamči svaki član i cielim svojim 
pokretnim i nepokretnim imetkom za sve obveze družtva, 
svaki dakle jamči cielim svojim imetkćm za obveze dru- 
g0ga po onom poznatom načelu: svi za jednoga i jedan 

za sve. Ovakova družba pruža dovoljne sjegurnosti novča- 
rom, zato i rado novac ulažu u takove zavode. Ako član 


treba novca, dobije ga iz družtvene blagajne, i to, ako 
onetraži preko svoga uložka, uzajmi mu se bez ikakova 


jamstva; nu ako treba više, tada dakako jamči za izplatu 
i njegova imovina, pače imovina svih ostalih članova. 
Ako družtvo neima vlastitih glavnica, uzajmi ih uz zalog 
nekretnih dobara svojih članova. Uzajmljeni novac vraća 


ose u obrocih natrag. Sve ovakove družbe stupe u me- 


djusobni savez, a na čelu toga saveza stoji posebna sre- 
dišnja banka, obično smještena u većem mjestu. Sve 
družbe ladanjske članovi su toga središnjega zavoda, unj 
šalju viške svoje razpoložive gotovine, a u slučaju veće 
potrebe dobivaju odatle i većih zajmova za svoje čla- 
nove. Seoske najme udruge neuzajmljuju većih svota, tko 
želi dakle: veću svotu obraća se na upravu svoje seoske 
zadruge, njoj izruči sve spise, a ova mu izposluje kod 
glavne banke t. j. središnjega zavoda potreban novac, a 
za točnu izplatu jamči ciola zadruga, pače sve zadruge, 
koje su pristupile kao članovi osrednjemu zavodu. Tu je 
sjegurnosti koliko samo vjerovnik može poželiti. 

A ništa laglje nego stvarati takovu seosku zadrugu, 
Gospodari u jednoj župi poznaju se u dušu, svatko znade 
koliko vredi kao gospodar. Sastanu se i dogovore. U tom 
će im svatko na ruku ići: župnik, vlastelin, učitelj. Iz- 
rade si pravila, koja bi se nedvojbeno rado odobrila. 

Poslove udruge nije mučno obavljati ; jer niti su omašni 
niti zapleteni. Tamo u Njemačkoj, u domovini ovakovih 
zadruga, obično župnik i učitelj obavljaju sve, i to po- 
najviše bezplatno. Kad bi se u našoj domovini ustrojilo 
samo petdeset takovih zadruga, ništa lagljega nego urediti 
n. p. u Zagrebu središnju banku, kao glavu toga vjere- 
sijskoga posla. 

Ja vam preporučam ovu uredbu, da se uvede, bila bi 
prava sreća za seljaka. Tada bo nebi morao s bog 10 

ili 15 for. trčati kojekuda, plaćati ogromne kamate, te 
često postradati cielim imetkom. 

Pa to još nije sve. Članom takove vjeresijske za- 
druge može biti. samo posjednik. Tko živi zlo, razsipava 
imetak, tjera se iz družtva. Novac uzajmljuje zadruga 
samo za poduzeća gospodarska. Nemarnikom, lienjakom, 
razpikućam neima tu mjesta. Tim bi se ljudi nukali, 
da živu triezno, razumno, da neprave lahkoumno dugova. 
Reiffeisen, koji je začeo ovakove zadruge, pripovieda, da su 
u prvoj župi, gdje je prva zadruga osnovana, imali malo 
članova, jer je bilo malo čestitih seljana, većina se pro- 
Dila ili inače bila nevaljana. Za deset godina ljudi se 
znatno popraviše, a njegova župa nekoč siromašna, po- 
stade imućnom. 

Ja ću svakako gledat, da se i u našem Draškovon 
ustroji ovakovo družtvo i nadam se, da će svi gospodari 
u našem selu pristati na moju osnovu. 

— Hoćemo od srdca rado, gospodine Radeniću. Ta to 
bo bila prava blagodat za nas. Mi ćemo drage volje sve 
učiniti, samo neka nam se dokaže da je dobro. 

— To mi je drago; a ja se nadam, da je današnji 
naš razgovor uputio svakoga, da si radnici, manji obrt- 
nici i seljaci mogu u mnogom sami pomoći, na vlastite 
se noge postaviti: treba tomu jedino čvrste “volje, nešto 
znanja i uztrajnosti. 

— Vi ste, gospodine doktore, ovdje spomenuli i obrt- 
nička poduzeća, koja radnici na vlastiti račun tjeraju. 
Ja mislim da udruživanje u ovu svrhu ima veliku 'bu- 
dućnost, jer tim se istom niži razredi pučanstva izvi- 
njuju izpod vlasti glavnice. 

— Nevalja se gosp. Novače prenagliti. To je nedvoj- 
beno liepa i velika misao, pa bismo morali želiti da se 
nerazbije o potežkoćah. : 

Mislim dakako ovdje veća poduzeća, n. p. tvornice, 
Što ćete ljepše nego poduzeće radničko, koje nosi na 

godinu 20 do 40.000 for. čista dobitka, samo što se tu 
lahko zaboravlja, da taj dobitak zavisi o glavnici i broju 
radnika. Liepi taj dobitak, razdieljen medju množinu, 
donio bi pojedincu dosta malo. Uzmimo, da poduzeće 
takovo donese: čistoga dobitka 20.000 for., razdieliv to 


:. medju 1000 radnika dobio bi svaki 20 for. 


— A bome i to je dobro. Ali neradi se tu samo o 
materijalnom nego i moralnom dobitku, hoće Žunić. 
— To je istina, ali gospodine kad se radi ob ovakovih 


podhvatih, valja računati s okolnostmi kakove postoje. i 


obazrieti se na svakdanji život. 

* Velika obrtna poduzeća zadavaju silu brige i posla 
pojedinu poduzetniku, koji sam odredjuje po svojoj volji, 
poznaje posao potanko, razgledao se po svietu i proučio 
ukus, hire i prave potrebe. I ovakov ne riedko propadne. 
A kako da bolje uspievaju poduzeća, koja imadu na sto- 
tine suvlastnika, od kojih svaki misli da umije koju pa- 


metnu reći i da se njegova mora slušati. 


Udruženi radnici tjerajući velike podhvate nebi mogli 
za sebe iskati nikakovih povlastica ili preimućtva, niti 
bi im se ta na štetu trošaca mogla dozvoliti; njim bi 
dakle trebalo isto tako uzdržati sve navale konkurencije, 
kao i drugim pojedinim podhvatnikom. A odakle na- 
maknuti velika sredstva. Manja obrtnička poduzeća mogu 
tjerati sdruženi radnici, ali velika vrlo težko. Tko da 
im dade glavnice? 

— Nebi li mogla dati vlada, upita Koren? 

— Ne, prijatelju, jer državni novac opredieljen je. u 
obćenite koristne svrhe, ljudi neplaćaju poreza zato, 
da se radnikom, dakle jednomu razredu uzajmljuje novac 
u njihove posebne svrhe, koji je k tomu izvržen pogi- 
belji da propade. 

— Odkuda dakle da se. smogne potreban novac? 

— Ako se već hoće u ovom pravcu štogod učiniti, 
veći dio glavnice moraju sabrati sami radnici iz vlastitih 

prištednja kao «što su tkalci u Rochdalu. Tko hoće žeti, 
mora i sijati, tko dolazi u takovu zadrugu, mora biti 
pripravan na žrtve, pače mora donesti sobom i mnogo 
uvidjavnosti, umjerenosti i triezna razbora; samo o tom 
zavisi uspjeh poduzeća, kojim napokon mora upravljati 
vješt čovjek, poslovodja, koga treba dobro platit, i to 
bolje nego li drugoga radnika, jer će inače pobjeći, te 
voljet služiti jednoga nego 500 gospodara. 

Nisu to još sve potežkoće. Koliko da prinosi svatko 
na glavnicu, bi li imao: biti prinos jednak ili različit? 
Kako da se dieli dobitak, kako da se opredieli plaća? 
Ta valjda nebi svi radnici imali jednaku plaću? 

— To nebi smjeli, reče Koren, jer bi inače marljivi 
radili za lienjake. 

— To je pravo, ali s tim bilo bi takodjer mnogo posla. 

.Lienih imade svagdje dosta, a ta se gospoda kod diobe 
uvjek potiskuju u prve redove, dočim su kod rada tako 
čedna da ih možeš viditi uvjek u zadnjem redu. 

Vidite ovo su tolike zaprieke i težkoće, da se i rad- 
nici u naprednih zemljah n. p. Francezkoj, Englezkoj 
neusudjuju pravo na takove podhvate. Kamo sreće da se 
mogu te zapreke svladati; možda će doći do toga,: nu 
po svoj prilici kasno, jer ljudi ostaju uvjek ljudi. 

Naprotiv ima drugi način udruženja, kojim se može 
prije postići poboljšanje stanja radnika. Poduzetnikom je 
nedvojbeno do toga, da nadju u radniku ne samo čo- 


vjeka, koji svojih nekoliko ura u radionici posluje za - 


pogodjenu plaću, nego prijatelja i druga u poduzeću, 
koji se raduje njegovu napredku. To će pako biti, ako 
se korist radnikova jače priveže na probitke samoga po- 
duzeća. Obećajte radniku neki, ma i ne velik dio od či- 
stoga dobitka, što ga poduzeće donese, i on će biti sasma 
drugi čovjek. Uz redovitu svoju plaću dobivao bi radnik 
i nešto od čistoga dobitka. Vlastita korist tjerala bi ga, 
da gleda i nastoji, da bude ta dobit što veća. Ovaj način 

već se uporavlja u nekih državah, i čovjek se mora 
upravo radovati gledajuć, kako ova misao nalazi sve više 
prijatelja medju obiema strankama. Radnik dakako ne- 
donese glavnice u poduzeće, ali donosi mnogo opreznosti, 
štednje, pomnje, a to ima za posljedicu veći dobitak, pa 
je pravo da se jedan dio toga dade onomu, koji ga je 
pomagao umnožati. Osim materijalne ima pako taj od- 
nošaj i moralnu stranu. Radnici priviknu točnosti, redu, 
urednosti, pozornosti; sretni su znajuć, da nerade samo 
za drugoga nego i za sebe, a ovo osjećanje opet je vrelo 
mnogih kreposti i u njihovom privatnom životu. Ja mi- 
glim, da je ovo najspretniji način poboljšati stanje rad- 
nika u velikih poduzećih, ,koja radnici nemogu na svoj 
račun ustrojiti i voditi; nu mogao bi se uporaviti i kod 


* manjih, premda je ovdje laglje radnikom postaviti se na 


vlastite noge te manja poduzeća na vlastiti račun po- 
dignuti. — Uvažite i razmišljajte o svem, što sam danas 
govorio, dobro će vam doći. 


DVADESET I PETI RAZGOVOR. 


DOBROTVORNI SU ZAVODI U OBĆE SREDSTVA, DA SE 
POBOLJŠA STANJE NIŽIH RAZREDA PUČANSTVA. 


Poslednjemu razgovoru prisustvovalo je i mnogo gra- 
djana osobito obrtnika iz bližnjega grada K. Predavanje 
Radenićevo živo ih se kosnulo te su već dolazili pitati, 
kako da ustroje družtvo medju sobom, koje bi članovom 
svojim pribavljalo jeftinijih sirovina; dočim su drugi 
snovali ustrojiti novčani zavod poglavito za potrebe obrt- 
nika i zanatlija. Svi su bez razlike tvrdili, da je razla- 
ganje koristi udruživanja upravo spasonosno djelovalo. 
Isto se tako spremahu seljaci iz Draškovca, da osnuju 
prvu vjeresijsku zadrugu za svoje potrebe. Sve su već 
pripreme u tečaju, doktor Radenić obreče drage volje, 
da će obavljati u prvo doba sve poslove, a njemu opet 
obeća što bude više mogao pomagati g. Žunić i domaći 
župnik. Tako je mogao iskreni taj prijatelj naroda vla- 
stitima očima gledati uspjehe svojih napora i neumorna 
naučanja. Zato radostan, sjevajućim okom dodje opet u 
skupštinu, te pozdraviv prisutne zače: 

— K onomu, o čem smo zadnji put razgovarali, mi- 
slim još koješta dodati. Želim najme u javnoj slici pred- 

očiti vam sve ono, što je družtvo našega vremena učinilo, 
da poboljša stanje siromašnih razreda. 

Prijatelji stradajućih, čovječnost i ljubav prama iskr- 
njemu gledaju od vajkada, ako ne odkloniti a to barma 
ublažiti posljedice prirodne nejednakosti. To plemenito 
pregnuće prikazivalo se u dva pravca: ' 

a) njegovali sei pomagalibiednici i ubozi; 

b) nastojalo se oko toga, da se nevolja od- 
kloni. 

U jednom i drugom pravcu izvela je dobrotvornost 
prekrasnih djela ljubavi iskrnjega. Nemogu pripoviedati 
ni nabrojiti svih zavoda, što no su ih država, obćine, 
korporacije i privatnici u raznih zemljah podigli da po- 
mognu biedniku i stradajućemu ljudstvu. Spomenut ću 
ipak nekoliko primjera, a to ponajviše, da se vidi koli 
je neopravdani prigovor, što ga više puta možemo čuti, 
da bogataši nemare za nevolju drugih, da ih u svem 
njihovom životu vodi puka sebičnost. 

Evo nam u prvom redu bolnica i hospitala za 
uboge bolestnike. Svagdje po svietu ima takovih zavoda, 
dakako u jednoj zemlji više u drugoj manje. I u našoj 
domovini ima ih hvala darežljivosti pojedinih imućnika 
i ljubavi obćina prama svojim suobćinarom. Ja vam nebih 
znao reći, koliko imadu hrvatske zemlje ovakvih zavoda, 


i kolik je njihov dohodak, jer o tom nisu izdane po- 


tanke ubaviesti. Od drugih zemalja spominjem Fran- 
cezku, koja imade do 1300 javnih bolnica, a ove do 
565 mil. franaka godišnjega dohodka, u njih 125.000 
kreveta, a svake godine nadje tu 400.000 bolestnika po- 
najviše bezplatnu obskrbu. : 

— To je krasno, to je plemenito, poviknu mnogi. 

— Da, plemenito, ali to još nije sve. Osim bolnica 
postavljaju država i obćina liečnike za uboge, da bez- 
platno lieče one bolestnike, koji vole kod kuće, u krugu 
svoje obitelji ostati nego li poći u bolnicu. | 

— Ija bih to volio, oglasi ge Gvozdić. 

— Vjerujem, ali nemože tako svaki. Tko neima obi- 
telji ni roda, zanj je prava blagodat bolnica, gdje na- 
lazi obskrbu i podpunu njegu; a često je i za one bolje 
da idu u bolnicu, koji imađu doduše obitelj ali ničesa 
drugoga. 

Uz zavode za bolestne postoje drugi za uboge (ubožnice), 
koji su kadšto i preobilno obskrbljeni. 

— Kako je to moguće? upita Koren. 

— Ako zakriljuju bezbrižnost i lahkoumnost, ako u 
težkih okolnostih nepotiču na veći napor sila nego su 
povodom lienosti i njeguju kadšto nevaljance, koji po- 
trošiv svoj imetak dolaze u ovakov zavod gdje bolje živu 
nego oni, koji si vlastitim trudom služe kruh. Ne jedan 
grad mora žalostan priznati, da su preobilno obrskrbljene 
dobrotvorne zaklade i zavodi podkopali ćudorednost sta- 
novničtva. Ali ne samo to, i obilno dielenje milostinje 
više škodi nego li koristi. Koliko puta udieli se nevred- 
niku i nevaljancu novčić, koji bi imao zapasti samo pra- 
voga potrebnika. Znade se i to, da milostinju mnogi zlo 
rabe, a ipak dieli se neprestano, što najbolje dokazuje, 
da imućniji nastoje po mogućnosti izravnati nejednakosti, 
postojeće u razdiobi zemaljskih dobara. Znade se, kako 
se družtvo ljudsko brine za sirotčad, za gluhe, nieme, 
sliepe, za uzgoj djece ubogih roditelja. A tko da pre- 
broji družtva, koja pribavljaju sirotinji hrane i odiela, 
uzdržavaju tako zvane pučke kuhinje, gdje siromak za 
neznatan novac dobiva zdravu i tečnu“hranu! A kad za- 
vlada veća nevolja, eto na svih stranah kupe se prinosi 
u naravi i novcu, da se pomogne stradajućim. 

Koliko ima opet zavoda, kojim je zadaća odkloniti 
ubožtvo i nevolju? Tu su na prvom mjestu štedione. 
Dobrotvornost ljudska nije mogla izumiti boljega načina 
da dade radećem razredu pučanstva priliku, da si malo po 


malo prištedi koju svoticu, koja ga brani od nevolje, da si. 

s vremenom nabavi kakovo dobarce te tako dovine go- 


spodarske samostalnosti. Dok si mlad, krepak i neo- 


ženjen dade se mnogo krajcara na stran metnuti, tim 


“se udari temelj malenu imetku, koji se može upotrebiti 


e s te ——— + 


kasnije, da se kupi kućica, komad zemlje, što je jaka 
podloga gospodarstvu i čvrsti oslon u svakoj neprilici. 
Dakako štedione treba da su prema ovomu glavnomu 
cilju udešene, nesmiju se pretvoriti u zavode li tečevne 
za dioničare, niti od njih napraviti obične banke, kakove 
su gotovo isključivo sada u našoj domovini. Zato je 
mnogo prikladnije, da obćine i gradovi utemeljuju šte- 
dionice, jer njim nije stalo do dobitka kao dioničarom, 
pa s toga i njihove štedionice bolje odgovaraju pravomu 
svomu zadatku. 

Štednjom, radinošću i redom utire ge put imućnosti i 
blagostanju, a tim i gospodarskoj samostalnosti. Dakako, 
tko nosi svoj novac u krčmu, taj neka bude pripravan 
na nevolju, ali neka i sama sebe krivi. Da nije ovo puka 
priča, evo jednoga primjera: U englezkom gradu Brad- 
fordu ima 138 tvornica za predenje i tkanje, a medju 
vlastnici njihovimi 74 su vlastnika u mladih svojih go- 
dinah služili si kruh kao obični radnici, ali su svojom 
marljivošću i štednjom toliko privredili, da su mogli 
osnovati samostalno poduzeće. ' 

Medju najstarije zavode dobrotvorne spadaju oni, koji 
se bave uzgojem zapuštene i zanemarene djece. Ubožtvo 


i plandovanje napravit će najprije od čovjeka lopova. Tko 


želi ovo zlo odkloniti od družtva ljudskoga, valja mu se 
pobrinuti za djecu, oteti ju nekim načinom nemarnim 
ili siromašnim roditeljem te ju smjestiti u zavode, gdje 
će se odgojivati za čestite i radine članove družtva. Drugi 
opet zavodi, n. p. za odpuštene kaznenike, propale žene, 
imadu zadaću navrnuti na ćudoredan i poslen život ću- 
doredno postradale osobe jednoga i drugoga spola. 

U povećih gradovih postoje zajmovnice i zalagaonice, 
gdje može pojedinac u slučaju veće nenadane potreboće, 
n. p. kada se razboli, založiti ne baš nuždne stvari i 


tako si pomoći u najvećoj biedi. Istina je, da zalagaonice * 


idu na ruku lahkoumnosti i neopreznosti u gospodarstvu, 
nu ipak mogu se pribrojiti zavodom, koji su podignuti 
u plemenitoj namjeri, da dadnu pomoć upravo onda, kad 
je ona nuždna. Ako pojedinci zlo rabe tu uredbu, ne- 
može se ona sbog toga kriviti. 

Već su spomenute pomoćnice, ustrojavane medju rad- 
nici bavećimi se poslom iste vrsti. Ovim su slični po 
svrsi zavodi za medjusobno pomaganje, samo što se dje- 
latnost njihova proteže na veće družtvo. Svaki član plaća 
neki maleni mjesečni prinos, a za to stiče pravo, da mu, 
ako oboli, družtvo daje bezplatno liečnika i ljekove, pače 
ako je bolestnik otac obitelji i podporu, odgovarajuću 
njegovoj svakdanjoj zaslužbi. 

Ovakovo družtvo dade se ustrojiti i u manjih mjestih, 
i ja sam razmišljao, kako da se uvede za Draškovac i 
njegovu okolicu. 

— Mi ćemo svi pristupiti kao članovi, čulo se mnogo 
glasova iz slušateljstva. 

— Ima još i mnogo zavoda, koji pomažu siromaku pre- 
živjeti težke dnevne brige. Koliki otcevi pomišljaju stra- 
hom i trepetom na svoju smrt, jer im ostaju žena i djeca 
bez kuće i ognjišta, žrtva biede, ako im se nesmiljuje 
ljudsko srdce. I za takove slučajeve nadje dobrotvornost 
shodno pomoćno sredstvo: osjeguranje života. 

Ovim se bave družtva ili banke; tko pristupi kao 
učestnik mora se obvezati, da će svake godine plaćati 
stanoviti prinos, a družtvo ili banka obriče opet-sa svoje 
strane, da će poslije smrti osjeguranoga izplatit neku, 
prema uložku opredieljenu svotu članovom obitelji po- 
kojnikove ili u obće onim osobam, koje trebaju uzdrža- 
vanja i kojim je pokojnik namienio osjeguranu svotu. 

Ovakovi zavodi osnivaju se na potanko izračunanih raz- 
mjerih pomora, odakle se izvodi kao načelo, da se go- 
dišnji prinos, kojim osjegurani namjerava svojim na- . 
sljednikom osjegurati po svojoj smrti izplatu stanovite 
svote, odmjeruje prema dobi osjeguranoga. Recimo, netko 
se želi osjegurati na 200 for. za slučaj da umre i odredi, 
da se taj iznos izplati njegovim nasljednikom. Zato je 
dužan osjegurani plaćati godišnji prinos — premiju — 
koji se ravna prama dobi njegovoj, pa će prama tomu 
plaćati n. p. 4 fr., ako se osjegura u 20 god., 5 ako se 
osjegura u 30 god, itd., čim stariji tim će biti veći go- 
dišnji prinos, tako, da će starac od 50 ili 60 godina na 
godinu plaćat 15 do 16 for. Poslije smrti osjeguranoga 
valja osjeguranu glavnicu izplatit, to se mora učiniti i 
onda, ako osjegurani umre već sliedećega dana poslije 
osjeguranja. Naprotiv ako osjegurani doživi visoku starost, 
banka će služeć se njegovimi uložei više dobiti nego li 
će poslije njegove smrti izplatit. Nu s bog toga nemože 
biti nikakove tužbe ili prigovora; inače mogao bi se 
istim pravom tužiti osjegurani proti požaru, da plaća 
neprekidno premiju, a kuća mu još nije izgorjela. 

— Mislim, gospodine doktore, da se nitko neće tužiti, 
ako mora dugo plaćati premiju, čim bo duže plaća tim 
duže živi, a to nije nikomu neugodno. 

k= Po mom mnenju nije baš toliko mučno prištediti go- 
dimice svotu potrebnu za plaćanje premije; to je laglje 
nego li sakupiti glavnicu prištednjom, a pri tom neimaš 
se bojati, da ćeš prije umrieti nego li sabereš stanovitu 
glavnicu. 

Ovo je najjednostavniji oblik, u kojem banke primaju 
osjeguranje na život ljudi. Ali uporava može biti vrlo 
različita, Da samo nešto spomenem. Ima alternativnih 
osjeguranja, gdje se osjeguranomu izplaćuje stanovita 
svota, ako doživi unapred opredieljenu dobu n. p. 50, 
95, 60 itd. godina; ili se izplati poslije smrti, ako pre- 

mine prije ustanovljene dobe. Ovim se načinom osobito 
brine dotičnik za svoje stare dane. 

Da naglasim još jedan slučaj: siromah seljak, zanat- 
lija ili radnik ima vrlo darovita sina, diete samo je vrlo 
željno nauke. Roditelji siromašni nemogu smoći potrebna 
troška, ali diete imade imućnih rodjaka, koji bi voljni 
bili potreban trošak predujmiti pod uvjetom, da im se 
novac povrati, kad naobraženi dječak dobije službu ili 
zvanje i sredstva, da predujmljeni novac povrati. Nu 
rodbina oklieva bojeć se, da nebi diete prije umrlo i 
njihov novac tako propao. 

— A zašto ga neda školat onako badava, upadne 
u rieč Jovanović; ta kamo sreće da imadu prilike svoj 
novac tako dobro uložiti, te naobraziti čovjeka, koji će 
domovini i rodu na čast biti? 

— Bilo bi dobro, da tako čine, ali nisu dužni. Ima 
čestitih rodjaka, koji su već više puta svojimi žrtvami 
na ovakov način odgojili čovječanstvu upravo uzornih 
muževa. A naročito u našem narodu mogli bismo više 
takovih slučajeva izbrojiti, u čem se napose odlikuje 
hrvatsko svećenstvo. Nu, kao što rekoh, nitko ih nemože 
prisiliti, ako neće, a ipak da nepropadnu takovi darovi, 
opet pomažu zavodi za osjeguranje života. Ima množina 
takovih slučajeva, i pošto su ovakovi zavodi obično osno- 
vani na načelu medjusobnosti, diele dobitak od posla 
svoga, — koji više puta iznosi i do 40 postotaka — 
medju svoje članove. 

Sada pribrojite ovamo još razna osjeguranja proti šte- 
tam od požara, tuče i poplave, marvinske 
kuge, osjeguranja robe, vožene morem itd. Mislim 
da bi bilo suvišno potanko razpravljati i dokazivati ko- 
risti ovakovih druživa. Tko znade ocieniti nesreće, koje 
počini požar, marvinska pošast, taj neće ni časa oklie- 
vati da osjegura svoja zdanja, svoju marvu, svoje usjeve. 
U seljačtvu vladaju još velike predsude o tom. To je 

jako žalostno i pokazuje da nismo napredni gospodari. 
U nekih njemačkih državah mora svatko osjegurati svoja 
zdanja, jer to naredjuju propisi vladini. Tko ima dakle 
vlastitih sgrada, nepitaju ga hoće li nego mora ih osje- 
gurat. Čim bude seljačtvo obćenitije osjeguravalo svoja 
zdanja, tim će redje svakakvi pogorelci obijati tudje pra- 
gove, moljakajuć podporu. A što čovjek može sam, neka 
neprosi od drugoga, i neka se neizvrgava raznim pri- 
korom. Godišnji prinos, koji se plaća zavodom osjegura- 
vajućim, nije velik, može se uštediti, a snadje li čovjeka 
nesreća, dobiva na ruke odmah gotova novca, kojim 
nastavlja gospodarstvo; nemora se zadužiti, niti neosjeća 
još i potomstvo posljedica dugova. 

To isto valja i za osjeguranje stoke, toga dragocjenoga 
blaga u ratarstvu. Kolikih jada zadaje svakoj zemlji kuga 
marvinska, kolike je već gospodare baš upropastila! Zato 
gledaj svatko da osjeguraš svoje sgrade, svoje usjeve i 
svoju marvu. 

Evo što je duh ljudski, ljubav prama iskrnjemu i viša 
prosvjeta izumila sredstva, da se ublaži bieda, pruži 
pomoć u nevolji te izglade nejednakosti u družtvu ljud- 
skom. Na svih stranah otvaraju se vrela pomoći, da ge 
svim članovom družtva olahkoti biedno stanje; najveće, 
najbogatije takovo vrelo nije ipak do sada spomenuto. 

— A kakovo je to? zapitaju neki. 

— Obuka i nauka, odgovori Radenić. Obuka je temelj, 


ali je i kruna svega života. Istom kad sve slojeve na- 


roda pronikne i procjedi prava obrazovanost, postat će 
živom i punom istinom poznata izreka: da su pred za- 
konom svi ljudi jednaki. Znanje otvara sva vrata, utire 
put u svako područje života, o njem valja ono, što reče 
hrvatski pjesnik o povjesti, da je putni list, s kojim 
možeš svakamo, a bez njega nikamo. Čovjek se nauči 
čitat, pisat, računat, ali u tom samo nestoji obuka, nauka 
u obće razvija umne sile naše i čini je djelotvornimi, 
* 

njoj moramo zahvaliti da možemo stvari motriti, te u 
obće čini, da- možemo u svih okolnostih života naše sile 
valjano uporaviti. 
Eto uspjeha dobro shvaćene i izvadjane obuke, obuke, 
kakovom hrani djecu našu već tolike godine naš vrlo 
poštovani gospodin učitelj, koji je i mene u mom radu 
oko preporoda ovoga mjesta neumorno pomagao. U naše 
doba radi se grozničavom neumornošću na svakom polju; 
obrtnost razvija se orijaški, izumljuju se novi strojevi, usa- 
“ovršuju postojeći zavodi, sve zato da se zadovolji promjen- 
ljivomu ukusu trošaca. I poljođelstvo ide odvažno napred. 
Propasti će, tko misli da može obradjivati svoje njive i 
vinograde kako su i njegovi oteevi. Glavni uzrok našim sva- 
kakvim nevoljam jest upravo slab napredak u poljodelstvu. 
Ako nećemo da propade i ono što imamo, valja uprieti 
sve sile, oprijateljiti se sa novimi plodovi ljudskoga znanja 
te pomoćju njegovom krenuti napred. Zato pako treba 
učiti, i mnogo učiti. Nesamo u školi, nego i izvan nje. 
Čovjek se uči od poroda do groba. Kad se odloži šilo, 
dlieto, bat, kad nisi za plugom ili kosom, a ti čitaj dobru 
knjigu, slušaj mudar razgovor. 
Ali nije dosta da sami učimo, nego valja se pobrinut 
i za obuku naše djece. Obukom i znanjem osjegurat ćeš 
budućnost njihovu bolje nego drugim blagom. U rukuh ne- 
vješta i nerazumna čovjeka propada bogatstvo, vješte i 
marne ruke stvaraju bogatstvo. Djeca mora da su kre- 
 postna, prednjačite im dakle dobrim primjerom, gledajte 
da su pristojna i čedna, kao i druga dobro uzgojena djeca. 
Uz diete seljaka sjedi u školi i diete bogataša. Gle- 
dajte, da vam budu djeca ljubezna, ugladjena i čedna, 


kao što su djeca imućnijih roditelja; da se u školi, i u. 


crkvi, u kući, na cesti vladaju pristojno. To je takodjer 
jedan način, da se odklone družtvene razlike. 

Poslije žetve i berbe dodje red da se plati, što je uzaj- 
mljeno, da se kupi kruha i obrani od nevolje; valja sada 
povratiti, što je potrebno u gospodarstvu, a nije se moglo 
nabaviti; sbog loše godine, sada gospodari kupuju. Nu 
osim tih vjerovnika dolaze država i obćina zahtievajuć, 
da se plati porez i obćinski prirez. Ljudi prigovarahu, 
da nemogu ništa sačuvati, da moraju na brzu ruku pro- 
dati, što je prirodilo, da bi država i obćina mogle pri- 
čekati. U takovu razgovoru zateče Radenić svoje obično 
družtvo u nedjelju u školskoj sgradi. 

— Slušao sam vaše jadikovke, započe. Nisu nove. U 
naše vrieme gotovo svatko prigovara plaćanju poreza i ob- 
ćinskih nameta. Svi jadikuju s bog toga: seljaci i obrt- 
nici, vlastela i trgovci. Tuže se ljudi ne samo u Hrvat- 
skoj nego i u drugih zemljah, bogatijih od naše domovine. 

— Ta kako da nejadikujemo, gospodine doktore! Uvjek 
plaćamo a nikada nismo gotovi. Od godine na godinu 
rastu daće naše. Odkuda da smažemo toliko? Gdje su 
naši otćevi plaćali 10 for., mi plaćamo 50 for. Kud pro- 
lazi taj silni novac, na što se troši, toga mi neznamo, 
kao što neznamo, čemu plaćati tolike poreze? Tako će 

seljak Jovanović, a njegove rieči povladjivahu svi pri- 
sutni seljaci. 

— Što smo evo sada čuli iz ustiu poštovanoga našega 

susjeda, opetuju svaki dan stotine drugih. Riedki su po- 
jedinci, koji bi mogli o sebi reći, da rado plaćaju porez. 
A ipak bez toga nemože biti. O tom nebi smio nitko 
sumnjati. Zato čini mi se potrebno razložiti: što je porez, 
zašto se plaća i kamo dolaze svote, koje se u to ime 
plate? Ako uzmognem sve ovo razjasniti, nadam se, da 
ćete u buduće plaćati porez, ako možda i ne veselim 
licem, ali svakako uvjerenjem, da je to potrebno i da 
drugačije nemože biti. 
- Država je veliko družtvo, ona je najviši oblik družtva. 
Svako družtvo ima neku svrhu, radi koje se sastaje i 
koja se mora postići. Zato valja raditi. Država ima ve- 
likih i prevažnih svrha ili zadataka. Ako se hoće ove 
postići, odnosno izpuniti, treba raditi. Radnja pako može 
biti koristna i uspješnija, ako se podieli, kako smo vi- 
dili i kod običnih radnja. Ima obćih poslova ljudskih, 
koje treba nadgledati, ima opet radnja, koje se moraju 
obavljati, jer su ljudem koristne. Briga za sve ovo pre- 
daje se u ruke nekolicine osoba, koje se moraju samo 
njimi baviti i koje rade po propisih unapred za to iz- 
danih. Te su osobe podčinjene glavi ili načelniku države 
(kralju, cesaru, knezu, predsjedniku u republikah). Sve 
pako ove osobe zajedno, koje bdiju nad poslovi zemlje, 
brinu se za svakovrstni napredak njezin, zovemo vlada. 
Nu izrazom ovim označuje se takodjer, i to pravilnije, 
viša vlast, kojoj su ostali uredi, oblasti i pojedine osobe 
podčinjene, kojim ona odredjuje, što i kako imadu raditi 
u svojih područjih. Svaka država razdieljena je najme na 
više manjih područja, n. p. županija, kotara itd., u kojih 
posluju one osobe pod pazkom i nadzorom vlade; ta po- 
dručja zovu se upravna područja, pa jih imade u dr- 
žavah velikih mnogo, u manjih dakako manje. 

Da se zadovolji namjeram, radi kojih se ljudi sastaju 
u to družtvo, mora vlada činiti sve, čim se osjegurava i 
pospješuje (usporuje) dobrobit i napredak državljana. 
K tomu pako potrebno je mnogo toga. Valja držati na 
noguh dobro opremljenu vojsku, koja će braniti neovis- 
nost i samostalnost države proti susjedom, a život i bla- 
gostanje gradjana proti zlikovcem. U zemljah, s kojimi 
država mnogo ohći, valja namjestiti pouzdanike, koji će 
paziti da se uzdrži prijateljstvo sa njihovom domovinom, 
koji će u svakoj sgodi i u tudjini promicati probitke 
svoje domovine, hraniti njenu čast, štititi u inozemstvu 
nastanjene, putujuće, trgujuće ili inače poslujuće svoje 
zemljake; valja uzdržavati činovnike, koji će njegovati 
pravo i krojiti pravieu gradjanom, podučavati djecu nji- 
hovu i paziti na ćudorednost i javni poredak, razpisavati, 
pobirati porez i njim upravljati. Napokon moraju se 
graditi i uzdržavati: ceste, mostovi, kanali, luke, željez- 
nice, javne sgrade, crkve, škole i preduzimati sve ostale 
radnje, smjerajuće na obće dobro. Sve pako ove poslove 
nitko neobavlja bezplatno, raznovrstne ove zavode ne- 
gradi nitko badava. Valja dakle ljude plaćati. Osim ovih 
izdataka, koji se neprekidno ponavljaju, imade još i 
drugih, kadšto i veoma znamenitih, kao što su: plaćanje 
kamata, odplaćivanje same glavnice državnoga duga. Ima 
država vrlo zaduženih, gdje se na same kamate i po jedna 
trećina svih dohodaka izdaje; valja bo znati, da država 
u velikoj potrebi pravi dugove, kao i svaki privatan čo- 
vjek. Činovnikom i vojničkim osobam, koje se sbog sta- 
rosti ili nemoći odpuste iz državne službe, valja plaćati 
mirovinu, jer se nesmije dopustiti, da u starih dnevih 
pogiblju od svega zla osobe, koje su najbolji dio svoje 
snage iztrošile u: državnoj službi. 

A čim da podmiri vlada ove troškove, odakle da srnogne 
potrebne dohodke? Sama neima zato sredstva, ili sva- 
kako neima dovoljnih. Nepreostaje dakle drugo nego na- 

metnuti porez (štibru, porciju). To je prinos, što ga 
svaki državljanin razmjerno prema svomu dohodku plaća 
zato, da se podmire potreboće države, što no su nastale 
iz potreboća zajedničkoga života. , 
Narav daća državnih i svrha njihova traže, da se do- 
hodak nesmije upotrebljavati u druge nego 
li u svrhe državne, i da budu daće tolike, a ne 
veće, kolike iziskuju prave istinite potrebe državne. | 
Da se pako dohodci troše prema ovomu pravilu t. j. 
u svrhe koristne, da se od državljana neišće u ime po- 
reza više nego li iziskuju prave potrebe, na to valja da 
paze sami državljani. U većini najme prosvjetljenih dr- 
žava obavljaju poslove, tičuće se dohodka i troška držav- 
noga, sborovi muževa, po narodu izabrani, u go- 
dišnjih svojih sastancih, u saboru. Sabori su tiela za- 
konodavna, stvaraju potrebne zakone i nadziru djelovanje 
vlade, da li je ono prema duhu zakona. Ako vlada po- 
vredi zakon, sabor ju zove da mu o tom dade račun, 
diže tužbu proti jednomu ili drugomu ministru, ako je 
pojedinac povredio zakon, a proti cielomu ministarstvu, 
ako su svi zajedno krivi. U saboru radi narod preko 
svojih zastupnika, zato je veoma važno, da se pravedno 
uredi izborni zakon, a medju najvažnije točke državnoga 
ustava (konstitucije) spada ona, kojom se uredjuje, kako 
će zastupstvo naroda t. j. sabor uticati u državni pro- 
račun, to će reći: kako će odredjivati izdatke, dozvoljivati 
dohodke, naročito porez. I hrvatski sabori imali su 
nekoč daleko znamenitiju vlast: odredjivali su sami o 
svom trošku i dohodku, dozvoljivali daće i poreze, skla- 
pali zajmove, dozvoljivali vojsku. Danas na žalost neima 
hrvatski sabor te vlasti, nego se ti i neki drugi poslovi 
za Hrvatsku obavljaju na saboru ugarskom, gdje sjede i 
zastupnici iz hrvatskoga sabora onamo poslani, koji su 
dakako dužni koliko više mogu braniti koristi naroda. 

Kad se jednom porez dozvoli, t. j. kad sabor odobri 
što je vlada predložila i koliko treba dohodka, nastaje 
dužnost, da svatko plati, što na njega dodje, nitko se 
nesmije toj dužnosti oteti. 

— Drugimi riečmi : svi državljani moraju plaćati porez. 
Jeli tako, gospodine Radeniću, upita Gvozdić? Tomu se 
u istinu nemože prigovoriti, ali nije pravedno, da svi 
plaćaju jednaki porez, jer niti neuživaju jednakih koristi 
od države. 

— Ija mislim tako, pa niti neplaćaju svi jednakoga 
poreza. Da vidimo: 

Ja sam već jednom naglasio veliku važnost i korist 
uprave. Od nje svatko očekuje, da mu osjegura imetak 
od svake pogibelji, da brani osobu, slobodu i naše pravo, 
da štiti našu radnju, naša poduzeća, da se brini po mo- 
gućnosti za naše zdravlje, da nam dade prilike kako 
ćemo prosvjetliti naš um, postati obrazovanimi i ćudo- 
rednimi. To su veliki zadatci, ako se izvedu, od njih je 
korist svakomu, bogatu i ubogu, dakako onomu veća, 
ovomu manja. Zato se čini razlika medju ubogim i bo- 
gatim kad se porez odredjuje; bogataš plaća više, jer 
više ima, jer više treba od uprave i ona više zanj čini. 
Siromah plaća manje, jer manje ima, pače se nastoji što 
više olahkotiti mu plaćanje poreza. 

Porez se dieli u izravan i neizravan. Razliku ste 
ovu jamačno već čuli. Izravnim porezom zovemo onakovo 
podavanje državljana, koje se udara neposredno na nji- 
hovo gospodarstvo, odnosno na dohodak gospodarstva. 
Tko posjeduje imanja, gospodarstvo, glavnice — pri čem 
nevalja misliti jedino na novae — plaća izravni porez. 
Taj dakle pada na sve, a naravski osobito na imućnije ; 
plaća se imenito od prihoda zemljišta, kuća te inih sgrada, 
od glavnica, od prihoda što ga nose obrti i obrtna po- 
duzeća, te napokon od dohodka u obće, 

Prije nego li se nametne izravni porez na kakov pred- 
met, valja ga točno opisati i procieniti, jer se nesmije 
nikomu istom onako na pamet odrediti, koliko će plaćat 
poreza. To pako zadaje mnogo pošla i troška. Osobito 
skupo je uredjenje zemljarine; jer tu valja prije točno 
izmjeriti zemljišta, zatim ustanoviti, koliko ona nose 
gledeć na razne vrsti težitbe i gledeć na plodovitost 
svoju. Zatim se razdiele u stanovite razrede (klase), pro- 
nadje kolik je ukupni prinos, koliki je trošak obradji- 
vanja svakoga razreda, i kad se trošak odbije od ukup- 
noga dohodka, nadje se čisti prihod i prema ovomu odredi 
zemljarina svakomu gospodaru. — Hoteć udariti porez 
na kuće i sgrade valja u obzir uzeti vrednost njihovu, 
zatim najamninu, koju kuće nose ili hi mogle nositi ; 
odbiju se troškovi na popravke, osjeguranje kao i neki 
iznos kao naknada za to, što kuća neprestanom porabom 
sve više gubi od svoje vrednosti. Preostatak čini čisti 
dohodak, od kojega se porez plaća. Kod sgrada mora se 
dakako uvažiti, da li su odredjene za stanovanje ili ka- 
kovu gospodarsku ili tečevnu porabu. Kad se namjerava 
nametnuti porez obrtniku ili trgovačkom poduzeću, iz- 
tražuje se, koliko je glavnice uloženo, potrošeno, koliko se 
robe prodaje, dakle vrednost stojeće i kolajuće glavnice, 
koliko radnika posluje u poduzeću, odnosno koliko im 
se plaća u ime zaslužbe. Kad se odredjuje porez na rentu, 
treba ispitati, kako je glavnica uložena i koliko nosi. 
Kad se sve ovo znade, tada valja ustanoviti postotak, koji 
će pojedinac plaćati od svoga dobra, što se opet čini 
samo zakonom, dakle u saboru, a nesmije toga vlada sama, 
odrediti u naredbi. Tako n. p. iznaša u gradjanskoj Hr- 
vatskoj i Ugarskoj zemljarina 20.76%, čistoga dohodka, 
k tomu dolazi 9%, prireza za razterećenje zemljišta, dakle 
ukupno 29.76%. Ako se k ovoj svoti pribroji , prirez 
k obćoj dohodarini“, to se plaća u Hrvatskoj i Ugarskoj 
24.66", u ime zemljarine, a sa zemljo - razteretnim na- 

metom 33.66"/,. Kućarina nije jednaka, tu se čini raz- 
lika osobito glede stanovne kućarine, imade bo mjesta 
gdje ona iznosi 24.66%, ukupna prihoda, drugdje, najme 
u gradovih imajućih više od 10.000 stanovnika, ili ka- 
kovu željezničku ili parobrodarsku postaju, 20.78%, a u 
svih ostalih mjestih 16.15%,. U Austriji su zemljarina 
i kućarina još veće, 

Dakako da izravni porez nije svagdje jednak, u jednoj 
je državi veći a u drugoj manji, prema tomu, da li se 
u kojoj zemlji svaljuju na obćine onakovi tereti, kakove 
drugdje država nosi, n. p. kod nas propisuju, pobiraju i 
utjeruju obćine izravni porez pa plaćaju i trošak s timi 
poslovi skopčan. Prije su to sve obavljali porezni uredi 
kao organi državni. 

— To mi se neviđdi dobro, gospodine Radeniću, oglasi 
se vlastelin Novak, obćine su naše silno obterećene, ob- 
ćinski urednici veći dio svoga vremena troše na poslove 
porezne pa im malo preostaje za predmete, koji spadaju 
u samoupravu obćina. 

— Ima tu još i gorega, doda seljak Marković; nikada 
neznamo, koliko nam valja platiti; ljudi neumiju čitati, 
pa tako kadšto nesavjestan činovnik zapiše manje nego 
li je čovjek platio, ili nezapiše ništa u svoju knjigu. 

— Vi oba možete imati pravo. Nu glede onoga, što 
je naveo g. Novak, moram reći, da tu stvar valja toplo 
preporučiti zastupnikom naroda, kad ih birate u sabor, 
jer to se inače neda promjeniti nego zakonom. Premda 
ja sam uvjeren, da je u načelu dobro, ako se obćinam 
preda ali samo pobiranje poreza, koje bi valjalo shodno 
urediti. A ako se komu dogodi ono, što je naveo evo 
naš susjed Marković, treba to odmah prijaviti sudu, pa 
će se takove prevare strogo kazniti. K tomu pazi svatko 
koliko i što plaćaš, tko neumije čitati, neka si dade 
odmah po drugom pročitati. U ostalom evo vam novoga 
dokaza, koli je potrebno slati djecu u školu. 


ai ana. + 

Osim izravna imamo i neizravna poreza. Ovaj 
nepada neposredno na gospodarstvo, na imovinu kao 
izravni, nego poglavito na radnju; nu jer se radnja neda 
onako proojeniti kao n. P. zemljište ili kuća, nemože ge 
neposredno na radnju udariti Porez, nego se udara na 
onakove stvari, koje se troše, jer se predpostavlja, da 
svatko troši koliko može, koliko priradi, da udariv porez 
na takove predmete, Porezuje se rad ali ne neposredno 
nego posredno. 

Ima raznih vrstih neizravna poreza. Ako ge gleda 
koliko koji nosi državnoj blagajni, najizdašnije su ca- 
rine i potrošarina. Znademo što je carina i gdje se 
plaća; znademo, da se danas pobire poglavito od pred- 
meta, što no se uvoze, dočim je izvozna i Provozna ea- 
rina većinom dokinuta. Do 8. 1850. obstajaše carinska 
linija medju Hrvatskom i Ugarskom s jedne i glavensko- 
njemačkimi Pokrajinami sadanje austro-ugarske monar- 


okije s druge strane. One godine bje dokinuta, pa. sada 


sačinjava cielo carstvo jedno carinsko područje, uz neke 
carinske iznimke, ili izk1 jučke.* Često države skla- 
Paju tako zvane carinske ugovore, da olahkote trgovinu i 
promet medju stanovnici svojimi, 

Potrošarina je porez, plaćan od stanovitih predmeta, 
koji se troše. Ovamo spadaju: brašno, sol, Meso, razna 
Pića, kao vino, mošt, pivo i rakija; zatim šećer domaći 
t.j. pripravljen od Tepe, žesta, itd. Porez taj nosi mnogo, 
jer se ovakvih stvari i troši mnogo, a dakako ondje se 
troši više, gdje je sviet imućniji. 


Znamenit je porez od soli, koji spada medju najsta- 


rije vrsti neizravnoga poreza, i porez od duhana. Gdje 
koje države pridržaše sebi izključivo pravo Proizvadjati 
i prodavati tako sol kao i duhan. 





* Najnovijimi zakoni dokinuti SU svi carinski izključoi (iznimke) 
u austro-ugarskoj monarkiji, izuzev gradove 'Trst i Rieku. 

— To mi svi osjećamo, reče vlastelin Sever, pušimo 
često nevaljan duhan za skupi novac, a plaćamo dosta 
skupo i sol, osobito mi vanjski gospodari, koji je trebamo 
za stoku. ' 

— Tko puši, pravo je da zato plaća, pušit nemora 
nitko, bez lule i duhana dade se vrlo dobro živiti. Nu 
dakako da je država dužna, ako je u njenoj ruci pro- 
izvadjanje i prodaja duhana, da prodaje dobru robu, kao 
svaki drugi trgovac.! Naprotiv priznajem drage volje, 
da je porez od soli vrlo tegotan, jer je sol jako po- 
irebna ne samo čovjeku nego i gospodarstvu. Zato bi 
zaista bilo u obćem probitku, da se dokine taj porez, kao 
što svjetuju važni probitci, da se dokine porez na brašno 
i meso. Potrošarina pako od vina, piva, rakije, še- 
ćera i špirita, ako nije prevelika, dade se snositi, 
a osobito opravdan je porez na rakiju, jer poskupljuje 
trošnju rakije, a to je vrlo dobro. 

— Zar neima država više nikakovih dohodaka, upita 
Gvozdić? Ta valjda spadaju ovamo pristojbe i hi- 
ljegovina, koju takodjer dosta težko osjećamo. 

— Pravo rekoste, i to su dohodci državni, koji pače 
mnogo nose, a plaćaju se onda, kada državni ured (či- 
novnik) ili zavod štogod pojedineu koristna učini. Što 
čovjek u tom slučaju plati, ima biti neka odšteta za 
usluge, koje mu država čini, Tako nastaju pristojbe, koje 
se plaćaju neposredno u gotovom novcu ili pako bi- 
ljegovkom. 

Medju dohodke državne spada i porez na predmete 
razkoši. Bit će vam poznato, da je takov uveden i kod nas? 


' Kod nas mogu i privatni ljudi saditi duhan, ponešto za vla- 
stitu porabu, a drugo moraju prodati državi, ili dozvolom dr- 
žavne vlasti izvesti u inozemstvo. Na to se sve strogo pazi, Do- 
hodak duhana Hrvatske dosta je znamenit, tako je god. 1877. 
iznosio 2,516.715 for. 

* Dokinuti su zakonom ugarsko-hrvatskog sabora od g. 1879. 
osim poreza na lovne puške. 


jame hani on E — 

na neke stvari, n. p. na biljarde, kočije, konje, koji nisu 
za gospodarsku potrebu, itd. 

Svi do sada spomenuti dohodci državni jesu daće, t. j. 
državljani plaćaju ih iz svoga dohodka prema izdanim 
propisom. Nu država ima i svoje vlastito gospo- 
darstvo, 
njim se naplaćuju državni troškovi. Ovamo idu u prvom 
redu kao najstarija vrst vlastitoga gospodarstva državna 
imanja (domaćine). Država ih ili sama obradjuje ili, 
daje u zakup. Ovo potonje je bolje od prvoga, samo 
treba paziti kakovu se čovjeku daje u zakup imanje. 
Zakup neka se uglavi na mnogo godina. Ako se namjeri 
dobra prilika, neka se imanje proda, to može biti vrlo 
koristno. Može imati zemlja svojih obrtnih poduzeća n. p. 
tvornica duhana, porculana, pušaka, topova, tiskara, pa- 
pirana, staklana, itd. Nu za neke ovakvih podhvata bilo 
bi shodnije, da je država pioda; jer i u gospodarstvu 
poljskom ali još više u obrtničkom poduzeću zavisi po- 


voljan uspjeh o neposrednom nadzoru, o slobodi kretarija, , 


o požrtvovnom radu; a toga svega ima više kod pri- 
vatnika. 

Još država vadi dohodak iz nekih poslova, kojim, nije 
glavna svrha da nose dohodak, nego da koriste .gospodar- 
stvu i upravi. To su regali. Ovamo idu: pošta, brzo- 
javi, kovanje novca. Kadšto podhvati ovakovi ni toliko 
nenose koliko je na nje potrošeno i koliko stoji uprava, 
nu sbog toga nesmiju se napustiti, nego manjak u nji- 
hovom dohodku naknaditi iz ostalih državnih prihoda. 
Samo da nešto spomenem: pošta je tako nuždan i toli 
koristan zavod, da bez nje. nemože biti ni jedan prediel 
u zemlji, jer služi potrebam vlade, ali jednako i potre- 
boćam gospodarskoga i duševnoga“ života pučanstva. O 
tom danas nitko više nedvoji. Vrlo su nadalje koristni 
brzojavi, čim dalje njihova važnost jače raste. A što je 
za promet i gospodarski život novac, o tom je već bilo 


kojega dohodak ide u državnu blagajnu i' 

govora. Novac mora biti dobar, pune vrednosti. Sviet 
mora imati vjere, da se upravo takov novac kuje. A 
imat će vjere prije, ako država kuje novac, nego ako li 
pojedini sukromni čovjek. Zato si svagdje država pridr- 
žaje pravo kovati novac. Nu taj posao vrlo malo nosi, 
a drugačije nemože ni biti. U svakom komadu novca 
mora biti toliko zlata ili srebra, koliko je propisano; ne- 
smije dakle biti manje, a dobitak mogao bi nastati samo 
onda, da se meće manje zlata ili srebra. 

Jednu ipak vrst dohodka odsudjuje znanost i ćudo- 
redba, a to je dohodak iz lutrije. Lutrija je štetna tako 
po ćudoredni kao i gospodarski život, jer potiče u ljudih 
strast za igrom, odvraća od trudna ali čestita i jedino 
spasonosna rada, goji u pojedincih sliepu nadu u do- 
bitak, t.j. u lagodan način steći imetka. Težko zaslu- 
ženi novac baca se u lutriju, dočim kod kuće stradaju 
žena i djeca; hrani predsude i praznovjerje, a vrlo su 
riedki, koji bi dobiveni novac valjano upotrebili. — Zato 
bi se morala lutrija dokinuti. 

— A molim vas, zapita Gvozdić, koji od spomenutih 


nepovoljna i neugodna. 
— I ja tako mislim, odgovori Radenić, ali ipak ima 
i tu nekih razlika. Najbolja i gledeć na trošak pobiranja 


ž 
š poreza je najbolji? Meni se čini, da svaki ima koješta 
H 


. najjeftinija bila bi izravna, čista dohodarina, nu daje po- 










= voda prečestim prevaram i krivomu očitovanju dohodka. 


Neizravni porez ima svojih dobrih i zlih strana. Istina, 
> otrošci pravilno i neznaju, “koliko plaćaju neizravnoga po- 
reza, jer se porez plača kod proizvodnje stanovitoga dobra, 
plaća ga dakle poduzetnik, koji ga svali na trošća ura- 
 Čunav porez u cienu robe, koju plaća trošac. N. p. tko. 
znade koliko plaća poreza pijuć pivo u pivari, pijuć kavu, 
ali ga ipak plaća, jer su ta dobra skuplja usljed plaćena 
Poreza. Nu uredjenje i ustanovljenje poreza skupno je. 
Da se uvedu samo izravni porezi, država bi mnogo pri- 

štedila na troškovih; “nu svatko nas znade vrlo dobro, 
koli nerado nosi se porez u obćinu ili poreznomu uredu, 
dočim. se neizravni plaća u malenih svoticah, gotovo da 
i neznaš kako. Napokon gdjekoji neizravni porez i ne- 
moraš ako nećeš platit, n. p. tko nepuši, nepije rakije 
ili piva, neplaća ni toga poreza. 

— Neizravni se porez laglje nosi, opazi Koren, ali 
jače tišti uboga, nego li bogataša; jer siromah za ono 
što potroši mora toliko platit, koliko i miliunaš. 

— To je istina, prijatelju, nu drugčije: nemože biti, 
svi moraju prinositi, porezom samih bogataša slabo bi 
se punile blagajne državne, jer ih ima malo. Istina je, 
da bogataš trošeć pojedine predmete, neplaća više od 
uboga, ali u cjelom plaća ipak znatno veće svote, jer on 
i sam troši više, a mora plaćati potrošarinu i za one, 
koji stoje u njegovoj službi. * , 

— I žemljarina, hoće opet zakupnik Martinić, jače 
pritišće manjega nego li velikoga vlastelina. Recimo: 
vlastelin X ima dohodka 1000 for., ako porez odnese 
jednu petinu, ostaje mu samo 800 for., a stim se danas 
težko živi. Tko pako imade 20.000 for, dohodka, a plaća 
takodjer jednu petinu odatle u ime poreza, ostaje mu 
još uvjek 16.000 for. Porez dakle morao bi ne samo sta- 
jati u razmjeru prama imovini, nego i neprekidno rasti, 
kao što raste sam imetak. 

— Mislite postupni (progresivni) porez. O njem 
se je već dosta pisalo i govorilo, ali izvedenje zapinje 
o golemih zapriekah. Nitko neprigovara pravilu: ako 
raste dohodak, da poraste i porez. Nu vrlo je to mučno 
izvesti, držati takovu granicu, da nebi porez nanio ve- 
likih šteta. N. p. ako bi se htjelo odrediti, da se porez po- 
trostruči, kad se prihod podvostruči, pa da se uzme za 
temelj, da se od 100 for. plaća kao najniži iznos 1 for., 
ako bi se porez svaki put potrostručio, kad se dohodak 


podvostruči, to bi osobito kod viših iznosa porez postao 

jednak dohodku, a napokon bi postao većim od samoga 
dohodka. . 

Ovakovo uvedenje postupnoga poreza uništilo bi glav- 
nicu, a toga nemože hijeti nijedna država. Progresivni 
porez može se samo tako shvatiti, da se onaj iznos, koji 
je glavnici prirasao, i koji sadržaje u sebi snagu umna- 
žati glavnicu, razmjerno i pravično obtereti porezom, i 
to tako, da nebude nikakova zaprieka sabiranju glavnice. 
Bogataše netreba štediti kod plaćanja poreza, ali niti ne- 
pravedno obterećivati. Valja znati, da veći dio izravnih 
poreza plaćaju imućniji, najniži i najsiromašniji slojevi 
plaćaju tek po koju vrst potrošarine. Osim toga znademo, 
da imućniji i drugačije mnogo doprinose na dobrotvorne 


-i plemenite svrhe. 


Dobro je u ostalom ovo pamtiti: siromah težko plaća 
porez, jer je to teret, ali manje pritišće čovjeka porez 
nego li ubožtvo. Gledat dakle treba, da se ovo umanji, 
da bude manje siromaka. Mislite li, da pojedinac nije 
sam dužan nastojat, da svoje daće umanji? Jamačno 
da jest. ; 

— A kako da to učini, upita Gvozdić? 

— Znamenitu svotu, koju plaćamo u ime daća, čine 
porezi neizravni, a ovdje neke su vrsti, koje možemo ali 
nemoramo plaćati. Rekoh već, da potrošarina mnogo 
nosi, a mislite li, da ju plaćaju sami imućnici? Jamačno 
više manje imućni i siromašni. Ili mislite li, da samo 
bogataši puše duhan, piju vino, pivo i rakiju, troše še- 
ćer? Siromašniji čovjek ni nemisli kolik porez plaća 
pušeć svaki dan duhan, pijuć pivo ili rakiju. Kao što 
viši tako imadu i niži razredi naroda svoj luksus, bo- 
gataš trošeć šampanjsko i tokajsko vino, a radnik pušeć 
prosti duhan kraj flaše vina ili čaše rakije u krčmi. 

Tko umije obuzdati svoju trošnju, ostat će mu dosta 
da namiri drugi porez, koji je državi vrlo nuždan. Ali 
ljudi, kako već jesu čudni u svih stvarih i nedosljedni, 

Lorković: Razgovori. 23 

s jedne strane mrmljaju, pače rogobore proti porezu, a 
s druge strane upravo nukaju vladu da uvede novi, ili 
povisi obstojeći porez. 

— Kako to? upita Jovanović. 

— Evo ovako: neima dana, a da se od države neišće 
sad ovo sad ono. Tko neima posla, radnje, komu manjka 
kruha, traži da mu ga država dade, od nje zahtjevamo, da 
gradi ceste i željeznice, uredjuje rieke i kopa kanale, da 
gradi i uzdržaje škole, da biednikom i starcem. pritiče 
u pomoć. Ako nastane oskudica; dogodi se požar, poplava, 
ili tuča uništi usjeve, daj državo pomogni; poljodeljstvo, 
obrtnost i trgovina traže da im stvara nuždne uvjete 
njihovu napredku; država bi imala svakamo svoje prste 
miešati, za sve se brinuti, za druge misliti, tako da nebi 
državljanom preostalo nego: jesti, piti i spavati. A od- 
kuda da smogne država tolika sredstva, kako da barma 
donekle zadovolji svim zahtjevom, ako nebi nitko poreza 
plaćao, a nemože nikoga siliti, da joj bezplatno radi? 
Zar se tu dade što drugo nego uvadjati nove poreze ili 
stare povisivati ? 

— To je ravno istina, čulo se više glasova. 

— Zar ne, to je grdno protuslovje? Da se čovjek 
unj nezaplete, valja dobro poznati narav države, njene 
zadatke i sredstva, kojimi je izvodi. Rado se ide pre- 
daleko zahtievajuć od države koješta, što mogu sami 
državljani jednako dobro ili možda još i bolje izvesti. 

Sadašnjost pokazuje, da se udruženjem ljudi i glav- 
nic mogu izvesti ogromni poslovi, i da nije potrebno 
čekati, da ih vlada stvori. Samo ako veliki obći probitci 
ili ini vele znameniti razlozi traže, neka slične podhvate 
izvodi vlada. Čim pako budu wiše pojedinci sami i u 
družtvu nastojali oko svoga dobra, promicali medjusobne 
koristi, tim će olahkotiti vladu, oduzeti joj jedan dio po- 
slova i učiniti tako nepotrebnim neki trošak. A kad bude 

manji trošak, neće trebat ni toliko dohodka, dakle ni 
tolik porez plaćati. 

Nije se bojati, da bi možda na takov način nestalo 
posla vladi i njenim organom. Još će uvjek mnogo i 
vrlo znamenitih posala preostati, koje će jedino državna 
vlast moći koristno obavljati; mi ćemo riešiv ju ne- 
potrebnih, pomoći njoj i samim sebi. A to je dužan svaki 
čestit i prosvietljen državljanin, čim će ujedno branit 
svoju slobodu i slobodu samoodluke nedopuštajuć, da se 
vlada mješa u poslove, koje može sam opraviti.“ 

Radenić izrekav ovo, ustane sa stolice te će stojeć pro- 
govoriti : 

»Ja sam došao na kraj. Naši razgovori prestaju. Raz- 
stajem se s vami, dakako na neko vrieme, na dugo ne, 
jer znadete, da me s vami i s ovom obćinom vežu mnoge 
drage i čvrste spone. Hvala vam na pozornosti, kojom 
ste sliedili moje podučavanje. Posao moj nastavit će go- 
spodin učitelj, osobito u opetovnici, a ja vas prijateljski 
svjetujem, šaljite marljivo djecu u školu, šaljite ju i 
onda, kad izadju iz škole da opetuju, što su naučila. Ja 
ću dolaziti u školu, gledati ću, kako se mladi naraštaj 
odgojava, kako mu idu u glavu pravila gospodarska, Činite 
to, i ja ću biti sretan, jer sjeguran, da je moja obuka pala 
na plodno zemljište; činite to i nećete se nikada kajati.“ 

Srdačni ,živio“ pratio i završio je plemenite rieči 
ovoga dobrotvora ljudskoga. Ali i slušaoci njegovi bi- | 
jahu ljudi u pravom i plemenitom smislu. Odraslim 
navrnuše vrele suze na oči, kad je Radenić završio, 
sve se tiskalo k njemu, rukovalo i ljubilo ga u ruke, 
hvalilo mu na dobroti i strpljivosti, kojom je slušao nji- 
hove prigovore, razbistrivao njihove krive nazore. U takovu 
nagnuću izprate ga svi do njegova stana, i davno je već 
Radenića nestalo u kući, dok su Draškovčani, stojeć pred 
njegovim stanom klicali: Hvala liepa, Bog vam platio! 


* 





ZAGLAVAK. 


Pogledajmo još jedan put u Draškovae prije, nego se 
s njim razstanemo. 

Od prljavoga i neznatnoga selca razvilo se čisto, liepo 
i veliko mjesto, u kojem se nastanila marljivost, radinost 
i štednja, a s ovimi i blagostanje pučanstva. 

Seljaci ustrojiše medju sobom vjeresijsku zadrugu po 
osnovi, kako ju je razložio Radenić, koji je ujedno pred- 
sjednik njezin, dočim učitelj i župnik obavljaju poslove 
blagajničke i pisarske, koji dakako nisu veliki. U odboru 
uz ove sjedi nekoliko imućnih seljaka. Svi seljaci čla- 
novi su družtva, svaki član plaća na mjesec 1 fr. Dvo- 

jicu članova izključiše, jer su uzajmljeni novac lahko- 
umno potrošili. Od kako je počela raditi zadruga, ne- 
: stade traga lihvarom. Seljaci se ponose svojom ,bankom“, 
i svojimi uštedjenimi krajcari, koji doduše nose kamate, 
ali još više vredi to, što gospodar znade, da mu je vje- 
resija tvrda i jaka podpora u nevolji. I ostala susjedna 
sela ugledala se u primjer Draškovca u ovom poslu. 

U obližnjih tvornicah spremaju se da urede tako od- 
nošaj radnika, kako će učestvovati na nekom dielu či- 
stoga dobitka. Početak je učinjen i pokazao je vrlo liepi 
«uspjeh. U bližnjem gradu K. zasnovalo je više kalfa sa- 
mostalan bačvarski posao, o kom svi pripoviedaju, da će 

nositi liepi dobitak, jer je okolica vinorodna, te se po- 
sudja mnogo traži, pače da će se izvoziti u dalnje kra- 
jeve. U istom mjestu ustrojilo se družtvo medju obrtnici 
za podporu bolestnih članova, udova i siroičadi umrlih 
članova. 

Pučka škola u Draškovcu prepuna je, trebalo je na- 
mjestiti još jednoga učitelja, a za žensku mladež ustro- 
jila se posebna škola i namjestila vrla učiteljica, koja 
se nezadovoljava samo tim, da podučava djecu u pro- 
pisanih školskih predmetih, nego se napose brine, da 
se djevojčice poduče u domaćem gospodarstvu, da nauče 
dobro sašiti, splesti, oprati, zdravo i tečno jelo prirediti, 
ćedno se odievati, izvaditi krajcaru iz sira, mlieka i ma- 
slaca. — Kao što su Draškovčani dobri gospodari, tako 
su Draškovčanke marne i vrle gospodarice, zato se mla- 
dići jagme za djevojke iz Draškovca. 

Opetovnicu polazi mladež vrlo revno, svaki put 
nadje se tu uz učitelja i župnik, a često i doktor Rađenić, 
koji se upravo pomladio gledajuć taj krasan napredak. 

Nastojanjem župnikovim i Radenićevim ustrojila se uz 
školu obćinska knjižnica. Tu je bilo obilje koristnih 
knjiga na hrvatskom jeziku. Odrasli sastaju se tu svake 
nedjelje da čitaju, da se porazgovore ili upitaju za sa- 
vjet starije i izkusnije. U toj čednoj knjižnici nastavlja 
se obuka, goji i razvija sviest naroda čitanjem i tuma- 


čenjem hrvatske povjesti, potiče na sve što je liepo i <» 


dobro. 

Vlastnici tvornica zasnovaše zajednički zavod za djecu 
svojih radnika, koja nemogu ostati pod pazkom roditelja, 
a upravo se otčinski brinu za sirotčad preminulih radnika. 

Prijatelju naroda smije se srdce od radosti gledajuć, 
kako Draškovac napreduje, kako je njegovo pučanstvo 
razumno, obrazovano i ćudoredno, kako krasno i pomno 
obradjuje svoje njive i livade, svoje vinograde i voćnjake, 
kako brižno pazi svoju šumu, kako njegovi obrtnici slove 

na daleko i široko sa svoga poštenja, čestite i ukusne 
radnje, kako se pri tom ponose što su članovi obćine 
Draškovac, najuglednije u cieloj zemlji. Netuže se draš- 
kovački zanatlije, da jim tudjinci i pridošlice kruh 
otimlju. Sami rade tako dobro i jeftino, da se s njimi ne- 
može trajno nitko natjecati. Što je inostranaca prije došlo 
.i u Draškoveu se nastanilo, njim nebi rekao da su ino- 
stranci, nego da su sudeć po govoru i tvoru pravi Hr- 
vati. Vele, da su sretni, što su članovi takove obćine. 

Radenić živi medju svojimi Draškovčani; nikada valjda 
pojedinac čovjek nije doživio toliko sjajnih uspjeha svoje 
muke koliko on, ali jedva i uživao toliko štovanja i lju- 


bavi kao on. — Bog nas je blagoslovio, običaje reci, jer , 


smo dobri gospodari. 

